
Coperta interioară а publicaţiei germane Der Spiegel din iulie 1994, dedicată comemorării celei de-a 
cincizecea aniversări a atentatului din 20 iulie. 

Acţiunea lui Stauffenberg continuă să fie comemorată anual în Germania, 

în semn de omagiu adus tuturor celor care au înfruntat dictatura lui Hitler 


Introducere 


20 iulie 1944 este o dată remarcabilă în istoria celui de-Al Doilea Război 
Mondial. În acea zi, colonelul Claus von Stauffenberg a plasat o bombă 
la mai puţin de un metru de Adolf Hitler, în timp ce, în Cartierul General 
al Führerului din Rastenburg, avea loc o consfătuire. Dispozitivul a explo- 
dat, însă un lanț incredibil de întâmplări și de coincidente a făcut ca 
dictatorul neamt să scape nevătămat din atentat. Lovitura de stat care a 
avut loc ulterior la Berlin avea să fie si са victima sorții potrivnice, 
condamnată eșecului. Niciodată până atunci regimul nazist nu se mai aflase 
atât de aproape de a fi răsturnat, dar a supravieţuit in mod miraculos, la 
fel ca liderul său. Nu e de mirare că, în urma tentativei eșuate de asasinat, 
Hitler a rămas convins că Providența era de partea sa. 

Cele douăsprezece ore scurse de la explozia bombei până la anihilarea 
finală a complotului au fost relatate in diverse cărți si au fost transpuse 
pe ecran în repetate rânduri. Cu greu vom întâlni alt fapt istoric care să 
fi fost analizat cu atâta minutiozitate, până la cel mai mic detaliu. Asta 
ne-ar putea face să credem că știm cu exactitate tot ce s-a întâmplat în 
, dar nici c-am putea fi mai departe de adevăr; în mod paradoxal, 
istoricii nu reușesc să cadă de acord asupra multor detalii care au conturat 
acea zi istorică. Dacă luăm la întâmplare două lucrări care fac referire la 
20 iulie, ne vom da seama imediat cât de mult diferă versiunile prezentate 
de fiecare autor în parte, ajungând în mod sigur să fie contradictorii. 

În vederea elaborării lucrării de faţă, a fost necesară o investigaţie mai 
amănunţită decât cele prezentate, de obicei, în romanele politiste. În aceste 
cazuri, inspectorul începe să adune declarațiile martorilor; în ciuda 
caracterului recent al faptului, aceste mărturii diferă enorm, în funcție 
de locul pe care îl ocupa, la momentul respectiv, fiecare dintre martorii 
crimei, desi, la sfârșit, spre uimirea cititorului, protagonistul va reuși să 
asambleze toate piesele puzzle-ului, descoperind astfel vinovatul. Însă, în 
cazul complotului din 20 iulie, trebuie să ţinem cont de faptul că aproape 
toti martorii au fost executați ori s-au sinucis înainte de sfârșitul războiului 
şi că supraviețuitorii n-aveau să rupă tăcerea decât după unul, două sau 
chiar trei decenii de la eveniment. 


acea 


lx 


În aceste circumstante, pare imposibil să încercăm o reconstituire a 
evenimentelor din acea zi. Atunci când investigatorul crede că a completat 
puzzle-ul cu versiunile diferite, asamblandu-le rând pe rând, întotdeauna 
apare una nouă căreia nu-i găseşte locul și care ameninţă să pună sub 
semnul întrebării munca de reconstituire depusă până în acel moment. 
Efortul de a pătrunde în detaliu întâmplările din ziua de 20 iulie 1944 
s-a transformat într-o muncă de Sisif care a pus din plin la încercare 
răbdarea istoricilor. 

După cum s-a consemnat, elementele pe care se bazează investigatorii 
sunt foarte limitate. Cea mai mare parte a documentelor referitoare la 
complot au fost distruse chiar de conspiratori sau de rudele și prietenii 
acestora. Cele care au căzut în mâinile autorităților naziste aveau să fie 
şi ele distruse, odată folosite la incriminarea miilor de suspecți, iar rarele 
documente care au fost crutate au pierit mai apoi în bombardamente. 

Principala sursă de informare o constituie munca desfășurată de Gestapo 
în zilele ulterioare atentatului. S-au adunat câteva dări de seamă, care au 
ajuns să fie cunoscute drept Rapoartele Kaltenbrunner și care îi erau 
transmise zilnic lui Hitler. Dar valoarea acestor rapoarte este destul de 
îndoielnică, dacă stăm să ne gândim că nu sunt citate declarații ample, 
ci doar fraze izolate, ieșite din context, presărate cu comentariile autorului, 
preocupat mai degrabă de stabilirea lipsei de moralitate a celor implicați 
decât de descoperirea adevărului. În plus, multe declarații nu apar sub 
formă de text, ci expuse în cuvintele funcţionarului Gestapo însărcinat 
cu interogatoriul. 

Pe lângă lipsa surselor de încredere, trebuie să ținem cont si de eveni- 
mentele deosebite cu care s-a confruntat Germania în anii care au urmat. 
Până la sfârșitul războiului, amintirea atentatului din 20 iulie avea să se 
şteargă si aproape să fie dată uitării; nemții, intoxicati de propagandă și 
terorizati de represiunea poliției, aveau să ajungă să-și spună că, după cum 
le repetaseră până la saturație autorităţile naziste, complotul fusese opera 
„unei grupări restrânse de ofițeri criminali“. Răzbunarea brutală impo- 
triva conspiratorilor a descurajat grupările armate nemultumite să mai 
încerce organizarea altei lovituri. Nemtii au strâns rândurile fara de regimul 
nazist și, într-adevăr, nu avea să se mai producă nici o altă nouă tentativă 
de asasinat. 

După înfrângerea Germaniei, învingătorii — atât occidentalii, cât si 
sovieticii — nu au fost interesaţi să scoată la lumină activitatea rezistenței, 
mai numeroasă și mai organizată decât se obișnuiește să se creadă, împotriva 
regimului nazist. Este posibil ca aliaţii să fi încercat astfel să ascundă lipsa 


oricărui sprijin din partea lor pentru aceste mișcări sau să fi urmărit să 
culpabilizeze întreaga societate germană, fără excepții, pentru contribuția 
ei la cauza nazistă, pentru a se putea bucura din plin de superioritate morală 
asupra învinșilor, superioritate care să-i ajute să impună noi reguli. 
Autoritátile de ocupaţie se opuneau publicării articolelor sau cărților pe 
aceasta temă. Oricare ar fi fost motivul, opoziția fata de nazism a devenit 
un subiect tabu, care, abia două decenii mai târziu, a început să se destrame, 
atunci când nemții au hotărât să redea țării lor creditul moral pierdut în 
perioada traumatizantă a celui de-Al Treilea Reich. 

Complotul din 20 iulie a rămas ascuns, la rândul său, în spatele acestei 
cortine a tăcerii. Drept urmare, așa cum se anticipase, când martorii au 
rupt într-un sfârșit tăcerea, trecuse deja prea mult timp. Amintirile nu 
mai erau de mult recente, iar faptele se confundau sau se contopeau între 
ele. În plus, nu erau putini cei care „elaboraseră“ aceste amintiri cu sco- 
pul — conştient sau nu — de a-și atribui o importanță mai mare în cadrul 
complotului decât cea avută în realitate sau cei care susțineau că luaseră 
parte la scene ce contraziceau logica temporală. Drept consecință, istoricii 
au fost nevoiţi să depună un efort titanic pentru a reconstitui, într-o 
manieră acceptabilă, întâmplările acelei zile, aflându-se în imposibilitatea 
de a stabili adevărul istoric. Din nefericire, s-au văzut obligaţi să accepte 
că unele informaţii vor rămâne pentru totdeauna în întuneric. 

De aceea, cititorul care abordează această lucrare trebuie să tina seama 
de existența anumitor limitări. În ceea ce mă privește, am încercat să mă 
rezum pe cât posibil la versiunea comun acceptată a faptelor. Întreaga 
relatare care urmează a fost elaborată pe baza concluziilor investigatorilor. 
Fiecare dialog reprodus aici se bazează pe surse precise și demne de 
încredere. Atunci când o afirmaţie a fost obiect de controversă între istorici, 
indic existența unei discrepanțe. Cu toate acestea, am încercat să relatez 
totul cát mai aproape de realitate. 

Dar si asa, după cum am menţionat mai sus, pare dificil să oferim 
garanţii referitoare la verosimilitatea celor prezentate referitor la eveni- 
mentele din 20 iulie; din nefericire, atunci când încercăm să ne apropiem 
de personalitatea marelui protagonist al acelei zile, Claus von Stauffenberg, 
ne găsim în aceeași situaţie. E 

În cazul în care colonelul Stauffenberg și-ar fi atins scopul, cu siguranță 
astăzi am fi cunoscut îndeaproape toate detaliile vieții si personalității sale. 
Biografii săi ar fi înotat într-o mare de documente pe numele lui, iar noi 
am fi dispus de toate informaţiile necesare și am fi reușit cu ușurință să 


ne facem o idee despre cum era cu adevărat soldatul hotărât care și-a luat 
pe umeri acea imensă responsabilitate. 

Cu toate acestea, destinul nu a vrut ca Stauffenberg să-și atingă obiec- 
tivul. Istoria îi rezerva, cu siguranță, un loc de marcă, dar fatalitatea și-a 
spus cuvântul, iar într-o singură zi a ajuns de la posibilul călău al regimului 
nazist la victima aceluiași regim pe care dorea cu ardoare să-l răstoarne, 
Cu siguranță, numele său va rămâne întotdeauna legat de eşecul loviturii 
din 20 iulie 1944. 

După moartea lui Stauffenberg, Gestapoul a desfășurat o perchezitie 
amănunțită în locuința sa din Berlin și în casa familiei sale din Bamberg. 
Rudele sale au fost supuse fără întârziere unei supravegheri stricte. Poliția 
nazistă a confiscat toate documentele pe care le-a găsit, fără să lase în urmă 
nici cea mai mică hârtie. Acest material, care s-ar fi dovedit deosebit de 
interesant pentru istorici, nu a mai fost recuperat niciodată; nu se cunoaște 
nimic despre situaţia lui. Este foarte posibil ca această documentație să 
fi fost distrusă în vreun bombardament, dar nu trebuie eliminată nici 
posibilitatea ca sovieticii să fi intrat în posesia arhivei în care trebuie să 
se fi aflat acele hârtii. Verificárile realizate în arhivele occidentale s-au soldat 
în întregime cu rezultate negative; nu s-a păstrat nici măcar unul dintre 
aceste documente. Este posibil ca însemnările lui Stauffenberg să zacă în 
vreo ladă prăfuită dintr-o veche arhivă rusească. 

Singurele mărturii personale ale lui Stauffenberg pe care se bazează 
investigatorii sunt câteva cărți postale ce se află, în prezent, în posesia 
destinatarilor lor, un ordin din perioada campaniei din Franța, o lucrare 
dactilografiatà cu câteva însemnări de mână si textul tipărit al unei 
conferinţe ţinute de Stauffenberg. Fără îndoială, Gestapoul nu a ușurat 
munca viitorilor istorici. Afară de aceste surse, care provin direct de la 
Stauffenberg, fără intermediari, putem afla informaţii despre el prin 
intermediul altor documente minore. Acestea sunt principalele surse pe 
care se bazează investigatorii. 

Desigur, cu informaţii atât de sărace, misiunea de realizare a unei 
biografii a personajului pare aproape imposibilă. De aceea, istoricii au fost 
nevoiți să apeleze la mărturia tuturor celor care l-au cunoscut în persoană. 
Din fericire, se păstrează transcrierea acestor declarații, adunate mai ales 
în anii șaizeci. Această sursă se dovedește foarte utilă, cu toate că a fost 
supusă unor aprecieri personale și subiective. 

De aceea, lucrarea de fata, ce-și propune să transmită cititorului tot 
ce s-a petrecut în acea zi de 20 iulie 1944, va fi inevitabil incompletă. 
Си toate acestea, sunt de părere că, pe baza informaţiilor de care dispunem, 


Claus Shenck von Stauffenberg, autorul 
atentatului împotriva lui Hitler. 

Biografii săi s-au confruntat cu multe 
dificultăţi în a- stabili cursul vieţii, întrucât 
aproape toate documentele referitoare 
la el au dispărut. 


putem pune cap la cap, într-o formă demnă de încredere, toate faptele. 
În plus, intenția mea este de a dezvălui evenimentele într-o manieră care 
să vă ţină cu sufletul la gură de-a lungul întregii relatări, cu toate că 
deznodământul este deja cunoscut. 

În vederea celui de-al doilea obiectiv, m-am văzut nevoit să elimin 
informaţii care ar fi încărcat inutil narațiunea. Trebuie să ținem seama 
ură sau айга, în complotul din 20 iulie au intervenit sute 
ne, dintre care cel putin câteva zeci meritau să fie menționate. 
Totuşi, asemenea referiri nu numai că ne-ar fi abătut de pe făgașul po- 
vestirii, dar ne-ar fi condus cu siguranță și către infinitele ramificări ale 
mișcărilor de rezistență împotriva nazismului. 

Intenţia mea a fost să simplific la maximum volumul de informaţii, 
în folosul discursivitatii si aspectului plăcut al textului, fapt pentru care 
am considerat potrivit să-l scutesc pe cititor de avalansa copleșitoare de 
date pe care le oferă de obicei operele cu caracter academic. În orice caz, 
pentru a furniza cel puţin o referință la aceste personaje secundare, le-am 
amintit la sfârșitul cărții, într-un capitol dedicat celor mai semnificative 
figuri ale mișcării. În plus, cititorul poate folosi cu ușurință acest capitol 
pe post de dramatis personae, o distribuţie în vederea localizării numelor 
cu care este presărată cartea. 


că, într-o п 


de per 


Sper ca această relatare a antecedentelor, a desfășurării și consecințelor 
loviturii din 20 iulie 1944 să nu-i pună sub acuzare pe cei menționați 
aici și ca cititorul să beneficieze, pe lângă informaţiile istorice, și de o relatare 
plăcută sub formă de roman. Subiectul ne oferă cadrul necesar; acum, 
este responsabilitatea autorului să transmită hârtiei emoția, neliniștea, 
frustrarea, teama si resemnarea — în această ordine — trăite în acea zi 
intensă care ar fi putut schimba istoria secolului XX. 


În război, evenimente extraordinare 
sunt vezultatul unor cauze banale. 


IULIUS CAESAR 

În întâmpinarea istoriei 


Pentru buna înţelegere a unei întâmplări istorice, nimic nu este mai 
recomandabil decât să mergem la locul faptei. Atunci când cunoaștem 
un episod concret din istorie cu ajutorul lecturii, așa cum se întâmplă, 
de obicei, în cele mai multe cazuri, faptul respectiv ajunge la noi prin 
intermediul unui singur simt: văzul. Desi este posibil să fim înzestrați cu 
o imaginaţie bogată, capabilă să dea viata personajelor principale si să teas 
scenarii, capacitatea noastră de pătrundere este, fără îndoială, limitată. 

În schimb, când vizităm locul în care s-a desfășurat evenimentul, inter- 
vin și celelalte simțuri. Ajung la noi sunetele și mirosurile percepute poate 
de cei care au acţionat acolo. Și mai intervine, de asemenea, un al șaselea 
simt, greu de definit sau de clasificat; este vorba despre o vibrație specială, 
despre senzaţia fizică tulburătoare că acolo, exact în acel loc, dăinuie într-un 
fel sau altul emoția, drama, teama sau bucuria pe care le-au trăit cu câteva 
decenii sau secole înainte — ce mai contează — localnicii. În clipa aceea, 
timpul devine o variabilă irelevantă; ceea ce contează cu adevărat este că 
personajele istorice si vizitatorul se găsesc pe aceleași coordonate; există 
o anumită confluență între cele două realități, ce provoacă un efect pe 
cât de puternic, pe atât de greu de descris. 

Un bun exemplu sunt ruinele buncărului lui Adolf Hitler din Berlin, 
locul in care cel de-Al Treilea Reich și-a trăit ultimele clipe, martorul unor 
episoade dramatice, precum sinuciderea lui Hitler și a Evei Braun, 
incinerarea lor sau cea a întregii familii Goebbels. După război, rușii au 
dinamitat această construcție solidă; zidurile groase au rămas intacte, dar 
ruinele au fost acoperite cu tone de pământ. Zona buncărului (situat în 
Berlinul de Est, în apropierea Zidului) a fost redeschisă în 1989 în vederea 
construirii unor blocuri de locuinţe și a unei: parcări pentru riverani. În 
prezent, tot ce se poate vedea aici este peisajul urban de cartier rezidențial 
specific oricărui oraș. Și, cu toate astea, o mulțime de pasionați de istorie 
şi de turiști vin aici tot timpul. 

Majoritatea celor care frecventează locul în care se afla Fiihrerbunker-ul, 
şi care în realitate se găsește intact, la cincisprezece metri adâncime, o fac 
din pură curiozitate. După o privire rapidă de jur-împrejur, după ce se 


conving că singurul lucru care amintește de existența buncărului este un 
panou pentru informare turistică, așezat pe gazonul de lângă parcare, cei 
mai mulți turiști își despăturesc hărțile orașului cu un gest de dezamăgire 
si îşi îndreaptă pașii către alt obiectiv, mai plăcut pentru aparatele lor de 
filmat, precum Checkpoint Charlie, unde pot găsi chiar și figuranti deghizați 
în soldați nord-americani din acea perioadă, cu care se pot fotografia, în 
schimbul unei sume modice. 

Dar există și alți vizitatori care, după ce citesc atent toate explicaţiile 
de pe panou, încep să se plimbe agale prin parcare, verificând pe vreo 
hartă orientarea buncărului ce se întinde sub tălpile lor, măsurându-i în 
minte laturile și compartimentarea, încercând să-și imagineze deasupra 
cărei camere sau săli se află și căutând să descopere locul exact sub care 
mai dăinuie încă încăperea în care dictatorul nazist și soţia sa și-au 
luat viața. 

Pentru cei care vor să afle cu adevărat ce s-a petrecut, putin importa 
că în zilele noastre acolo nu mai există decât niște clădiri oarecare, o parcare 
cu barieră și niște ondulări suave ale gazonului îngrijit. Cel de-al șaselea 
simt îi face să perceapă un curent difuz ce se ridică din subsol, care le 
transmite străfulgerările, aproape imperceptibile, ale scenelor tragice petre- 
cute acolo cu multe decenii în urmă. Pe măsură ce se îndepărtează, au 
senzaţia că au fost martori la o părticică pe cát de infimă, pe atát de reală, 
din acea dramă wagneriană care a reprezentat ultimul act al prăbuşirii celui 
de-Al Treilea Reich. 

În căutarea unor senzaţii asemănătoare, am pornit, la sfârșitul verii lui 
2007, către unul dintre locurile cele mai semnificative pentru cel de-Al 
Doilea Război Mondial, care, cu toate acestea, rămâne aproape necunos- 
cut de publicul larg. Este vorba despre cel ce poartă numele de Vizuina 
Lupului, Wo/fschanze în germană sau Wo/f's Lair în engleză. Acolo, într-o 
singură secundă, istoria Europei și a lumii întregi ar fi putut lua o altă 
turnură; exact în acel loc, pe data de 20 iulie 1944, o bombă plasată de 
contele Claus von Stauffenberg era gata să pună capăt vieții lui Hitler. 

Aceste instalații militare, menținute într-o stare acceptabilă de conser- 
vare, se află în prezent în Polonia, dar, în timpul războiului, erau situate 
pe teritoriul german. Deplasarea frontierelor, decisă de Stalin și autori- 
zată de aliaţii săi occidentali, a făcut ca această regiune, situată în Prusia 


Imagine a zonei în care se afla buncărul lui Hitler, în prezent ocupată de locuinţe si parcări, Singurul 
lucru care aminteşte de existența buncărului este panoul de informare turistică. 


Orientală, să devină teritoriu polonez, rămânând în zona nord-estică extremă 
a țării. Este vorba despre ținuturi imbelsugate și fertile, presărate cu păduri 
modeste, care la acea vreme lăsau loc pășunilor întinse; proprietarii lor erau 
nobili nemți, junkers, ale căror familii se bucurau de titlurile nobiliare încă 
din epoca medievală. Acolo, în acea regiune slab populată, în vecinătatea 
frontierei rusești, Hitler a hotărât, în vara anului 1940, construirea unui 
Cartier General. S-au ridicat barăci mari din lemn, sub formă de buncăre, 
cu ziduri de trei metri grosime. Se gândea, cu siguranță, la campania îm- 
potriva Uniunii Sovietice, care urma să fie lansată pe data de 22 iunie 1941. 

Din acea zi, care a marcat începutul Operațiunii Barbarossa, Vizuina 
Lupului a devenit principalul Cartier General al lui Hitler. Aceste instalații 
se află la șase kilometri de orașul polonez Ketrzyn. Când făcea parte din 
Germania, orașul era cunoscut drept Rastenburg, motiv pentru care cazar- 
ma a ajuns să-i poarte numele. Rastenburg este o localitate mică și cocheta. 
Datorită inconfundabilei siluete a bisericilor si a clădirilor sale, moștenirea 
germană poate fi remarcată cu ușurință. Lunga perioadă comunistă a lăsat 
în urmă multe blocuri de locuinţe tipice acelei epoci, știrbind considerabil 
aspectul de ansamblu al orașului. Deși se remarcă o tentativă de anulare 
a acelei uniformitati a stilului sovietic, prin reabilitarea clădirilor care da- 
tează din perioada ocupației germane, este necesar să se facă un efort pentru 
a o vizualiza așa cum era la vremea aceea. 

În timpul războiului, locuitorii linistitului Rastenburg știau că în apro- 
piere se afla o bază militară, dar nimeni nu-și imagina că însuși Fiihrerul 
isi avea sediul acolo. Teama populației fara de politia politică a regimului 
făcea ca nimeni să nu pună întrebări nepotrivite; așa că prezenţa lui Hitler 
în zonă a trecut, pentru toti, neobservată. 

În prezent, Vizuina Lupului continuă să fie, într-o oarecare măsură, 
la fel de neinteresantă pentru localnici, cum era pe vremuri. Ketrzyn, fostul 
Rastenburg, nu este un centru de atracție turistică; zonele care îi atrag 
pe vizitatori se află mai la est, în regiunea Lacurilor Mazuriene. Acolo, 
turiștii pot să campeze, să facă excursii pe fluviu, să practice sporturi acvatice 
sau să se odihnească într-unul dintre numeroasele hoteluri din zonă. Dar 
Ketrzyn, sărac în asemenea atracții, trebuie să se împace cu statutul de 
oraș apatic de provincie care, merge vorba, s-a bucurat de vremuri mai 
bune, și care astăzi trăiește cu nostalgia splendorii trecute ce cu greu se 
va mai întoarce vreodată. 

Chiar și așa, când am sosit la Ketrzyn, am remarcat pe dată farmecul 
strádutelor care mai păstrează încă atmosfera nemteascá a acelei epoci. 
Vânturile Mării Baltice, transpuse în arhitectură într-o manieră inconfun- 


Imagine a centrului localităţii Ketzryn. Pe când această localitate poloneză aparținea Germaniei, se 
numea Rastenburg, nume sub care era cunoscut si Cartierul General al lui Hitler, situat la doar şase 
Kilometri depărtare. În timpul războiului, locuitorii săi nu au ştiut nimic despre prezența în apropiere 
a dictatorului, 


dabilă, îl transportă pe vizitator în acele vremuri pline de reflecţie și 
melancolie, luându-i gândul pret de câteva clipe de la sácáitoarea viata 
modernă. Aveam senzația că, dintr-o clipă în alta, aveam să trec pe lângă 
Immanuel Kant, filosoful prusac care-și petrecuse întreaga existență în 
Königsberg, localitatea învecinată, în prezent orașul rusesc Kaliningrad, 
după ale cărui promenade — potrivit legendei — vecinii săi își potriveau 
asurile. 

Am ajuns în vechiul oraș Rastenburg ca un drumet adevărat, cu bagaje 
putine, Dar nu ca urmare a vreunei decizii personale, ci din pricina incom- 
petentei companiei aeriene care mă dusese până la Varsovia. Pierderea 
inexplicabilă a bagajului care-mi împiedica deplasarea rapidă, imi usurase 
expediţia solitară, adevărat, dar în acel moment am primit vestea cu o 
profundă apatie. Ceea ce nu ştiam eu era că, așa cum veți vedea mai târziu, 
fusese mâna destinului, căruia aveam să ajung, să-i mulțumesc pentru 
această pierdere. 

De la Ketrzyn m-am hotărât să merg la Wolfischanze. Există o linie 
de autobuze deteriorate care unesc satele din zonă si care au staţie în acel 
loc, dar, din cauza curselor neregulate am fost sfătuit să iau un taxi, lucru 
pe care l-am făcut la prima oră a dimineţii. Soferul amabil și-a croit drum 
pe şoseaua îngustă care, serpuind printre livezi, câmpuri și pârâuri, duce 
în localitatea Gierloz, numită Gérlitz în timpul epocii germane. Înainte 

de a ajunge în Gărlitz, se trece prin Cartierul General al lui Hitler, pe care 
polonezii il numesc Wilezy Szaniec, traducerea expresiei „Vizuina Lupului“. 

Într-o engleză foarte simplă, șoferul mi-a vorbit despre întâlnirile pe 
care le avea Führerul cu a sa girlfriend, Eva, într-un mic refugiu situat în 
dreapta şoselei care traversa cazarma, recomandându-mi să merg să-l văd. 
Turistii cărora le repeta fără îndoială această poveste, nu ştiau, mai mult 
ca sigur, că Eva Braun nu vizitase niciodată aceste instalații, dar m-am 
prefăcut surprins de dezvăluire și i-am promis că voi merge să văd cabana 
care găzduise acele întâlniri romantice. 

Taxiul a continuat să gonească pe șoseaua bucolică, legănându-mă la 
curbele domoale, până când a început să coboare în linie dreaptă către 
o pădure până atunci camuflată de un drum denivelat. Am știut imediat 
că urma să pătrund în Vizuina Lupului. Frunzele copacilor înalți si stufosi 
ascundeau lumina strălucitoare a zilei, cufundându-ne într-o neașteptată 
penumbră. Aproape fără veste, temperatura din interiorul taxiului a coborât 
cu câteva grade. 

Soferul a oprit vehiculul la poarta de acces în incintă și, după ce a primit 
un bacsis generos, s-a oferit să vină să mà ia la încheierea vizitei. Privelistea 
staţiei de autobuz lipsită de farmec de pe marginea șoselei, aflată într-o 
asemenea stare de părăginire, încât era greu de crezut că vreun localnic 
ar fi luat vreun autobuz în ultima vreme, m-a făcut să accept oferta 
taximetristului fără să stau pe gânduri. După ce am căzut de acord să vină 
să mă ia două ore mai târziu, m-am întors la Ketrzyn. 

lată-mă acolo, la porțile care străjuiseră cândva Cartierul General al 
lui Hitler. Pe vremea aceea erau trei intrări, una la est, alta la vest si ultima 
către sud, precum si trei zone de securitate ce precedau pătrunderea în 
perimetrul complexului, înzestrate cu garduri de sârmă și zone minate. 
În prezent, vizitatorul intră de-a dreptul în interiorul celei de a doua și, 
spre deosebire de dificultățile cu care m-aș fi confruntat în trecut, am putut 
pási cu uşurinţă în perimetru, achitánd pur si simplu contravaloarea modică 
a unui bilet. 

Primul lucru pe care l-am descoperit au fost două clădiri joase, vopsite 
în verde, care formau un „L“. Una era un restaurant si cealaltă un mic 
hotel. Din documentele pe care le aveam la dispoziție am aflat că aceste 
două clădiri unite erau destinate găzduirii ofițerilor care vizitau cazarma. 
În imediata apropiere se aflau barăcile mari ale gărzii trupelor SS, punctul 
care marca intrarea în zona de securitate maximă a Cartierului General 
al lui Hitler. 


În realitate, cazarma era un ansamblu de aproape o sută de construcţii 
joase, din beton, răspândite prin pădure, într-o ordine aparent aleatorie: 
buncăre, barăci mari, magazii, birouri si chiar și o mică sală de cinema. 
Buncărele erau construite cu ziduri din beton de până la zece metri grosime, 
cu camere intermediare care diminuau impactul exploziilor. 

Ansamblul ocupa o suprafaţă de 2,5 km? din cei 8 cât măsura pădurea 
Gierloz, apreciată în trecut ca zonă de vânătoare și de recreere. La 
construirea lui participaseră trei mii de muncitori nemți; totul era de origine 
nemteasca, până si cimentul și oţelul, care fuseseră transportate special 
din Germania. Prima oprire a lui Hitler aici avusese loc în 1941, spre 
sfârșitul lunii iunie. 

Printre avantajele de care se bucura complexul se numărau atât 
apropierea de teritoriul sovietic cât și protecţia pe care o oferea frontiera 
naturală formată de Lacurile Mazuriene. În împrejurimile Vizuinii Lupului, 
pe o rază de cincizeci de km, s-au stabilit alte centre de comandă: Secre- 
tariatul celui de-Al Treilea Reich, Comandamentul Forţelor de Uscat, 
Cartierul General al lui Himmler, un Centru de Spionaj al SS si un Centru 
de Spionaj militar. 

Pentru a evita detectarea aeriană a Cartierului General al lui Hitler, 
respectivele clădiri si chiar și camioanele au fost camuflate, acoperite cu 
plase cu frunze artificiale, care se schimbau în funcție de anotimp, pentru 
a se confunda perfect cu pădurea. 

În 1942 și 1943, construcțiile au fost continuate, întărindu-se cu beton 
barácile mari din lemn care fuseseră instalate anterior. Între februarie si 
octombrie 1944 s-au construit buncăre duble, zidurile groase de trei metri 
fiind acoperite cu unele noi, groase de patru. S-au lăsat spaţii de jumătate 
de metru între ele, care au fost umplute cu moloz, pentru o mai bună 
absorbţie. 

Confruntat cu înaintarea trupelor ruseşti, Hitler și-a părăsit Cartierul 
General la 20 noiembrie 1944. Pe 4 decembrie s-a dat ordinul secret de 
distrugere a complexului, ordin cu numele /nselsprung („Aruncarea în aer 
a insulei“), dar acesta avea să fie pus în practică abia pe 24 ianuarie 1945. 
Pentru aruncarea în aer a fiecărui buncăr a fost nevoie de opt, până la 
zece tone de explozibili, iar cantitatea s-a dovedit insuficientă pentru a 
le face una cu pământul. 

După război, rușii au hotărât să distrugă ce mai rămăsese în picioare. 
În încercarea de demolare a fiecărui buncăr s-au folosit aproximativ zece 
tone de explozibili, însă, din nou, construcțiile rezistente nu au putut fi 
complet aruncate în aer. Graţie zidurilor solide, ele se mai păstrează, si 


Această cládire, destinată în trecut cazári| ofiţerilor care soseau la Cartierul General al lul Hitler din 
Rastenburg, găzduieşte în prezent un restaurant. 


în ziua de azi, într-o stare acceptabilă. Munca sovieticilor a culminat cu 
dezactivarea celor peste cincizeci și cinci de mii de mine care înconjurau 
complexul, activitate cu care s-au îndeletnicit între 1952 şi 1955. 

Este clar ca lumina zilei că locul ar merita o conservare mai atentă, 
însă autoritățile se limitează la controlul accesului și la avertismentul 
»Pericol!*, scris în mai multe limbi ре nişte plăcuţe, indicând primejdia 
pe care o constituie ruinele buncărelor, avertisment pe care turiștii continuă 
să-l ignore. 


LOCUL EXPLOZIEI 


Cu toate aceste detalii în minte, mi-am început traseul. Conform hartii 
mele, ştiam că primul lucru pe care îl voi găsi la dreapta mea va fi locul 
pe care îl ocupa baraca în care a explodat bomba lui Stauffenberg. Am 
iutit pasul pe cărarea care ducea într-acolo, iar inima a început să-mi bată 
cu putere, mai degrabă ca urmare a emotiei acestei întâlniri cu Istoria decât 
din cauza efortului. La distanță, un luminis din pădure, de pe partea 
dreaptă a drumului, mă anunța că acolo fusese amplasată construcția; m-am 
apropiat si, într-adevăr, aveam în față scena acelei explozii înspăimân- 
tătoare, de la ora 12:42, din ziua de 20 iulie 1944. 


M-am apropiat încet de locul în care s-a produs deflagratia: o grindă 
de beton care servise pe vremuri drept fundație a structurii. Punctul exact, 
incă innegrit de efectul exploziei, era semnalat printr-o plácutà. Am atins-o. 
lira greu să-ți reprimi un fior la contactul cu locul exploziei brutale de 
lumină galbenă și de căldură infernală, acea detunătură seacă care a spart 
timpanele, a făcut să sară în aer așchii și geamuri, a rănit și ucis într-o 
clipitá Am simțit toate aceste lucruri în acel moment emotionant, са si 
cum betonul rece și umed ar fi vrut să-mi transmită, prin intermediul 
plăcuței de metal, mărturia sa elocventă. 

Odată savurat felul principal la începutul vizitei, restul acesteia amenința 
să se transforme într-un final anost, dar cu nimic diferit de realitate, Am 
continuat să mă plimb pe poteca marcată, admirând ruinele mai multor 
clădiri auxiliare, precum baraca destinată dactilografelor, care se păstra 
încă într-o stare bună. 

După un timp, când emoția provocată de contactul cu locul exact al 
celebrei explozii a început să slăbească în intensitate, am simţit pentru 
prima dată cum un frig umed îmi pătrunde prin tricoul subțire de vară. 
În clipa aceea mi-am amintit, şi nu cu zâmbetul pe buze, de linia aeriană 
care mă adusese pe meleagurile poloneze și de lipsa ei de atenție în păstrarea 
bagajului meu, care mă lăsase fără haine. Pe măsură ce mă afundam în 
pădure, senzația de umed devenea din ce în ce mai sufocantă. Apăreau 
zone de pământ mai întunecate, pline de noroi, iar mici stalactite atârnau 
de structurile de beton înmuiat, 

Când am ajuns la buncărul marcat cu numărul 13, m-a cuprins un 
fior până-n măduva oaselor. Cel care îl ocupa fusese, fără doar și poate, 
Adolf Hitler. Atunci am înţeles că destinul imi rezervase aceeași experiență 
pe care o simtisera pe propria piele atâția vizitatori ai Vizuinii Führerului. 
"Toti cei sosiți acolo la chemarea tiranului au resimţit mediul rece si umed 
care înconjura regiunea în tot cursul anului. Hitler ura soarele si căldura, 
fapt pentru care renunța chiar si la încălzirea buncărului. Acest mediu 
înghețat era un adevărat coșmar pentru secretarele nevoite să lucreze în 
subordinea sa. 

Аза stând lucrurile, experiența de la Wo/fsschanze era deja completă. 
Am înţeles perfect starea depresivă care-i cuprindea aproape instantaneu 
pe majoritatea celor care vizitau complexul. Frigul, zăpada, umiditatea 
ridicată formau o atmosferă opresivă si nesănătoasă, Din fericire, destinul 
m-a scutit să cunosc vreun alt element obișnuit la vremea aceea, precum 
norii de țânțari care infestau de obicei zona partial mlăștinoasă. 

Aici a explodat, pe 20 iulie 1944, la 12:42, dispozitivul lăsat cu câteva minute înainte de Claus von 
Stauffenberg, Plăcuța semnalează locul exact al deflagratiei 


Odată vizitate aceste puncte de interes, locul barăcii în care explodase 
bomba lui Stauffenberg si buncărul lui Hitler, nu-mi mai rămânea decât 
să mă plimb printre numeroasele buncăre și clădiri auxiliare răspândite 
prin pădure. 

Dar mai aveam să trăiesc si altă experiență incitantă. О cale ferată 
traversa cazarma; la intrarea acesteia se întindea un peron pe care soseau 
atát Hitler, cát si musafirii săi, printre care șefi de stat precum italianul 
Mussolini sí românul Antonescu. Atras de acele locuri istorice, m-am 
îndreptat într-acolo. Am ajuns până la sina si am început să mă plimb 
de-a lungul ei, căutând din priviri celebrul peron, pe care-l văzusem de 
atâtea ori în nenumărate fotografii; am continuat să merg, 
îndepărtându-mă de incintă, mirat că se afla la o asemenea distanţă. 

Am tot înaintat până ce, după o curbă, am pierdut din vedere cazarma. 
Locul căpătase deja un aer ireal. Iarba înaltă acoperea mare parte din sine 
și din traverse. Pe pământ se puteau vedea câțiva melci enormi si ciudati, 
colorati într-o nuanță vie de portocaliu. Din când în când, zumzetul 
vreunei insecte rupea tăcerea nelinistitoare. Atunci, acolo în mijlocul 
drumului, am avut senzaţia că dintr-o clipă în alta o locomotivă neagră 
avea să țâșnească fumegând după curba strânsă, scoțând aburi și 
îndreptându-se cu toată viteza înspre mine. Se prea poate ca, așa cum 
betonul rece îmi transmisese evenimentele de mult apuse la care fusese 
martor, şinele oxidate și traversele de lemn putrezit să-mi fi împărtășit 


tura dintre Cartierul General al lui 
intei, unde a sosit Mussolini, 


à partial sinele de cale ferată care făceau leg 
xterioară, De la capătul cur ajungea la peronul 
chiar în ziua atentatului 

Resturile clădirii destinate personalului Ministerului Afacerilor Externe, Efectul încercărilor zadarnice: 
ale nemților şi sovieticilor. de a o arunca în aer din interior se poate aprecia clar în bresa orizontală 
ce porneşte de la fereastră, 


experienţele lor din vremea în care serviseră drept drum de fier pentru 
trenurile care veneau la Wolfischanze sau care făceau cale întoarsă. 

Cum nu mai era vreme de pierdut, am renunțat să mai caut peronul 
şi am dat să mă întorc. Dar, pe când eram deja aproape de incintă, am 
zărit la marginea sinei, prin vegetația deasă, ceva ce părea să fie marginea 
unei platforme. Da, acolo se afla peronul, sau ce mai rămăsese din el; 
pădurea îl învăluise aproape în întregime. Mi-am croit drum printre nişte 
rugi de mure si-am reușit să zăresc, la câțiva metri mai încolo, ruinele 
unei construcții mici, cu siguranță baraca responsabilului de gară. Doar 
atât mai rămăsese din acel loc în care mai-marii țărilor dominate de cel 
de-Al Treilea Reich veneau în grabă să dea ascultare celui care, pe atunci, 
stăpânea aproape întreaga Europă. 

M-am uitat la ceas și am văzut că mai aveam încă ceva timp până la 
ora stabilită pentru întoarcerea taximetristului. Am dat o raită prin zona 
pe care nu o vizitasem, concentrat la tot ce vedeam. Mi-au venit în minte 
acele pasaje din literatura fantastică, în care spiritul răului, sub formă de 
dragon sau oricare alt animal mitologic, sălășluiește într-o mlaștină, din 
ale cărei ape urât mirositoare se înalță arbori groși cu ramuri încâlcite. 
Vizuina Lupului părea scena perfectă pentru o asemenea legendă. Iar acolo, 
așa cum se întâmplă de obicei în povești, a pătruns eroul dornic să pună 
capăt încarnării răului; Stauffenberg, înfruntând dragonul înspăimântător, 


a ajuns până la sălașul său, hotărât să-l doboare. Dar lucrurile care functio- 
nează, de obicei, în ficțiune, nu pot fi transpuse întotdeauna în realitate; 
spada lui Stauffenberg nu a străpuns inima dragonului, iar eroul a sfârșit 
prin a fi devorat. 

Privelistea locului de unde Hitler condusese războiul timp de opt sute 
de zile m-a facut imediat să înțeleg, asa cum nici o carte nu ar fi reușit 
să o facă, distantarea de realitate care l-a înconjurat pe dictatorul neamt; 
frontierele, armatele, viața a milioane de persoane, totul se transforma 
acolo în rapoarte impasibile, bazate pe numere impasibile, care duceau 
la adoptarea deciziilor impasibile. Era clar că din acel sălaș sumbru și 
întunecat nu avea cum să iasă nimic bun pentru nimeni. 

La ora convenită, taximetristul și-a făcut apariția. Odată urcat în mașină, 
m-a întrebat foarte surâzător dacă vizitasem cabana în care se întâlneau 
Hitler și Eva Braun, asa cum îmi recomandase. Prefăcându-mă distrat, 
i-am mărturisit că nu, Dar i-am promis că data viitoare aveam să o fac 
negresit. Deja aveam o scuză pentru a mă întoarce acolo, într-o zi. 


Capitolul Ё 
REZISTENȚA 


Atentatul împotriva lui Hitler din 20 iulie 1944 a reprezentat marele 
succes și, paradoxal, marele eșec al mișcării de rezistență împotriva regi- 
mului nazist. Bomba care a explodat în acea zi în Cartierul General al 
Führerului si care a fost la un pas de a curma viata dictatorului a constituit 
punctul culminant al unei interminabile serii de eforturi care începuseră 
cu peste un deceniu în urmă și care urmăreau eliberarea Germaniei de 
cosmarul national-socialist. 

Înaintea acelor încercări, multi s-au sacrificat pentru a-l dobori pe Hitler. 
Trebuie avut în vedere că orice act de rebeliune fara de sistemul totalitar 
creat de naziști putea avea consecințe fatale. Un simplu comentariu critic 
1а adresa regimului, într-un autobuz de pildă, auzit de cineva dispus să-l 
denunțe pe nemulțumit, putea să declanșeze o investigaţie a Gestapoului. 
În timpul războiului, ascultarea unui post de radio străin echivala cu o 
condamnare la moarte dacă persoana era descoperită. Denunturile în 
rândul populaţiei erau foarte răspândite; vecinii se turnau între ei, iar 
uneori, până si membrii aceleiași familii se reclamau unii pe alții. 

lar amenințarea fizică nu era singura consecință care plana deasupra 
opozanților regimului. Critica fatisa a national-socialistilor, ca să nu mai 
vorbim despre posibila implicare în vreo mişcare de rezistenţă, presupunea 
îndepărtarea de prieteni, de camarazi si chiar de familie și pătrunderea 
într-o lume nesigură, de izolare socială, ideologică și chiar morală. Ca în 
orice sistem totalitar, disidenta era o opțiune recomandabilă pentru cel 
care tânjea la o viaţă liniştită și fără spaime. 

Este greu de imaginat atmosfera de teroare care guverna viata de zi 
cu zi în timpul epocii naziste. Și totuși, în acel mediu opresiv, asfixiant, 
în care cineva se putea oricând pomeni aruncat în mâinile aparatului 
represiv al regimului, au existat persoane dispuse să-l înfrunte. 

Dar, în cazul de față, David n-avea să-l învingă pe Goliat. Asa cum 
se întâmplă de obicei, cel puternic avea să se impună în fata celui mai 
slab. Nici o clipă, afară de ceasurile nesigure care au urmat atentatului 


din 20 iulie 1944, puterea lui Hitler nu a fost cu adevărat periclitată. În 
pofida lăudabilelor sale încercări de a schimba direcţia dezastruoasă pe 
care o luase mașinăria germană, opoziția nu a reușit să zdruncine temelia 
sistemului. Lipsa de coordonare, îndoielile, subiectivismele, absența unui 
program comun si, de bună seamă, teama au făcut ca munca opozanților 
nazismului să fie lipsită de roade. În ciuda numărului mare de politicieni, 
militari si lideri sociali care au complotat pentru combaterea valului 
national-socialist, puțini au fost cei care au trecut de la conciliabule la 
acțiune, Interesant e că cele mai mari reușite ale opoziţiei au fost cele în 
care rolul principal l-au jucat iniţiativele individuale. 

În continuare, vom afla pe scurt istoria opoziției față de regimul nazist, 
în care trebuie încadrată si lovitura din 20 iulie. O expunere mai amplă 
cu privire la această mișcare atât de eterogenă ar depăși limitele lucrării 
de fata; opoziția nazistă a reprezentat în sine un fenomen extrem de 
complex, cu ramificații infinite, care ajungeau până în cercul conducător 
al sistemului — de pildă, până la șeful Serviciului de Informaţii Secrete 
al Reich-ului, amiralul Wilhelm Canaris. 


DIN PRIMA ZI 


Cu toate că rezistența faţă de dictatura lui Hitler s-a dovedit mai activă 
odată ce armata germană a început să sufere primele eșecuri și, în special, 
după dezastrul militar fără precedent de la Stalingrad, opoziția faţă de 
lider și de regimul său se conturase cu mult înainte de izbucnirea războiului. 
Am putea spune chiar că cel de-Al Treilea Reich și rezistența împotriva 
lui erau de-aceeași vârstă. 

Hitler a preluat puterea pe 30 ianuarie 1933, atunci când președintele 
Republicii, mareșalul Paul von Hindenburg, l-a numit cancelar. Cu toate 
că, imediat după preluarea conducerii guvernului, Hitler a creat mecanisme 
de reprimare a oricărei forme de disidenta, în acel an au supraviețuit mici 
grupuri comuniste si social-democrate care s-au străduit să submineze noul 
regim. Și totuși, represiunea feroce lansată asupra sectoarelor de stânga 
a înfrânat, în anii care au urmat, orice posibilitate de acțiune. Astfel, oricât 
de ciudat ar părea, opoziţia activă împotriva lui Hitler s-a pomenit în 
mâinile cercurilor conservatoare, Aceste elemente contau pe faptul că nu 
stârneau suspiciuni imediate, așa cum se întâmpla cu activiștii de stânga, 
bine cunoscuţi de poliție, și, prin urmare, se bucurau de o mai mare 
libertate de acțiune. 


dezmembre: 


Când a devenit evident că Hitler avea să ducă Germania la dezastru, 
conservatorii patrioți au început să se implice din ce in ce mai mult in 
acțiuni împotriva dictatorului. Multi dintre cei care îi fuseseră la început 
partizani au început curând să i se opună, avantajati de cunoașterea în 
profunzime a dedesubturilor puterii și, în unele cazuri, de cei care aveau 
acces direct la persoana sa. De pildă, exista Frontul Negru, un cerc de 
national-socialisti renegati si radicali, precum Otro Strasser, care în ochii 
lui Hitler era „mai rău decât evreii“. În zona germană, acolo unde dominau 
evanghelistii, a luat ființă Biserica Confesională, ce intenționa să apere 
libertatea credinței în fata totalitarismului Statului. Cu toate astea, la 
început nu se urmărea folosirea forței pentru înlăturarea tiranului. 

În cele din urmă, în 1937 a luat ființă primul nucleu de rezistență, 
organizat de Carl Goerdeler, fostul primar și Comisar al Preturilor din 
orașul Leipzig. Goerdeler a încercat să obțină sprijinul vechii aristocrații 
şi al clasei militare, care nu priveau cu ochi buni ascensiunea lui Hitler 
şi care nu-l considerseră niciodată unul de-al lor. Când Goerdeler con- 
ducea această mișcare de opoziţie, doctrina tindea către destituirea lui Hitler 
si stoparea expansiunii celui de-Al Treilea Reich, deși ideea unei „Germanii 
mari“ se păstra vie. 

Pe măsură ce rezistența creștea şi se organiza, se dezvoltau și relațiile 
liderilor săi cu celelalte puteri. De pildă, englezii erau excelent informati, 
gratie catolicului Josef Müller, care intrase în contact cu Londra după ce 
primise binecuvântarea papei Pius XII. Un alt informator era ambasadorul 
german la Roma, Ulrich von Hassel, care făcea și el parte din grupul 
opozanților regimului. De fapt, diferitele biserici nemtesti s-au bazat pe 
ajutorul britanicilor în încercarea lor de a schimba conducerea Germaniei; 
întâlnirile la cel mai înalt nivel aveau loc în Suedia, între pastorul Dietrich 
Bonhoffer si episcopul Bell de Chichester. Cu toate astea, clericul neamt 
şi întreaga rezistență nazistă au fost dezamagiti peste măsură când episcopul 
englez le-a transmis răspunsul ministrului britanic al Afacerilor Externe, 
Anthony Eden, la solicitarea lor de sprijin: „Nemtii trebuie să-și rezolve 
singuri probleme“. Ceea ce au și făcut, până la urmă. 


MILITARI NEMULŢUMIŢI 


Armata avea să fie principala însărcinată cu menţinerea vie a flăcării 
opoziţiei. Vechea clasă militară s-a încadrat încet-încet în rezistenţă și avea 
deja pe cineva în gând pentru preluarea frâielor naţiunii în cazul în care 


Hitler a fi fost înlăturat: generalul Ludwig Beck, fostul șef al Statului Major, 
demis în 1938, în urma atitudinii dezaprobatoare fata de politica hitleristă 
Че expansiune. 

S-a consolidat si o structură civilă, așa-numitul Cerc de la Kreisau, de 
orientare socialist-catolică, care îl avea în frunte pe contele Helmuth James 
von Moltke, descendent al faimosului general. Contele Von Moltke, expert 
în drept international, aflat la Conducerea Supremă a Wehrmacht, a pus 
castelul familiei sale din Kreisau, Silezia Inferioară, la dispoziția unui grup 
numeros de disidenti. Grupul reunea înalt funcționari, oameni de știință, 
pedagogi, membri ai clerului si intelectuali. 

Membrii Cercului de la Kreisau nu complotau doar împotriva lui 
Hitler. Intentionau să elaboreze regimul unei Germanii viitoare care să 
o înlocuiască pe cea nazistă, odată ce războiul ar fi fost pierdut si Hitler 
ar fi dispărut, două chestiuni considerate deja sigure. Programul de reforme 
elaborat de acest grup purta în străfundul său o clară influență socialistă. 
În cele din urmă, unii membri ai acestui cerc de discuţii teoretice aveau 
să treacă în rândurile conspiratorilor activi, printre care avea să figureze 
şi colonelul Von Stauffenberg. 

Pe post de consilier juridic al Serviciului de Informaţii din cadrul 
Armatei, Abwehr, Moltke avea si el legături cu militarii. Abwehr avea chiar 
să devină un stâlp al rezistentei antinaziste, numărând figuri precum 
Canaris, deja amintit mai devreme, si Oster, șeful Statului Major al 
contraspionajului. 

Într-adevăr, mişcarea de rezistență care s-a aflat cel mai aproape de 
a-și atinge obiectivul de a-l elimina pe dictator își avea rădăcinile în Armată. 
De la preluarea puterii, Hitler le pusese la dispoziție militarilor un enorm 
buget pentru înarmare. În plus, le acordase un mare număr de titluri, 
decoraţii și favoruri de orice fel. Dar Hitler și Armata se priveau cu 
neîncredere reciprocă. Militarii nu puteau să nu vadă în Fiihrer soldatul 
care nu reușise să treacă de gradul de caporal în timpul Primului Război 
Mondial. La rândul său, Hitler i-a privit întotdeauna cu mare neîncredere 
pe ofițerii din Wehrmacht. 

Drept urmare a succeselor agresivei politici externe duse de Hitler, 
marcate de marile reușite militare din timpul primei faze ale războiului, 
о mare parte din Armată și-a păstrat fidelitatea faţă de Führer. Însă infran- 
gerea suferită în războiul fulger din Rusia, din toamna anului 1941, si 
campania de iarnă care i-a urmat, pentru care armata germană nu era deloc 
pregătită, au început să provoace primele disensiuni serioase în sferele 
militare înalte. Nemulțumirea din rândul ofițerilor de rang înalt continua 


să crească pe măsură ce înainta conflictul; astfel avea să ia ființă atentatul 
din 20 iulie 1944, 


COMUNIŞTII 


După cum am arătat mai devreme, forța rezistenței antinaziste era bine 
înrădăcinată în cele mai conservatoare sectoare, dat fiind că asupra opozan- 
tilor de stânga, ușor de identificat, atârna o represiune brutală care îi 
împiedica să se organizeze într-o manieră eficientă. Totuși, această pano- 
ramă ar rămâne incompletă fără o scurtă referire la activitățile comunisti- 
lor care au încercat să provoace dificultăți regimului hitlerist, așa cum s-a 
întâmplat, de pildă, cu cei înscriși în organizația pe care Gestapoul o numise 
despretuitor, după descoperirea ei, în 1942, Capela Rosie. 

Capela Roșie nu era o organizaţie comunistă în adevăratul sens al cu- 
vântului. Era formată în mare parte din artisti, scriitori si idealisti de orice 
fel, însă mulți dintre membrii săi nu au ajuns să afle că nucleul conducător 
era de fapt format din comuniști convinși: locotenentul Luftwaffe Harro 
Schulze-Boysen, nepot de gradul doi al amiralului Von Tirpitz, și Arvid 
Harnack, din Ministerul de Economie al Reich-ului, nepot al istoricului 
Adolf von Harnack. 

Rezistența desfășurată de acest grup s-a concretizat printr-un flux enorm 
de informatii trimise la Moscova, întrucât se menținea un contract strâns 
cu Serviciul Secret sovietic. Comuniștii nu aveau rezervele etice ale altor 
membri ai rezistenței, mai ales ale militarilor, în sensul că, pentru aceia, 
înalta trădare pe timp de război nu echivala cu trădarea propriei patrii. 
Atât pentru unii, cát si pentru alții, asasinarea lui Hitler era justificată 
din punct de vedere moral, căci moartea violentă a dictatorului părea 
singura metodă rămasă pentru restabilirea statului de drept. 

Cercurile conservatoare ale rezistenței împotriva regimului abia dacă 
au acordat atenție opozanților comuniști. La rândul lor, aceștia nu aveau 
încredere în opoziţia conservatoare, căci se temeau că avea să stabilească 
un regim militar; dar, chiar si așa, isi continuau cu multă atenție manevrele 
pentru o poziție cât mai favorabilă în cazul unei schimbări politice bruște. 
Pentru moment, sarcina comuniștilor era înnoirea luptei maselor în 
întreprinderi, distribuirea propagandei marxiste în rândul lor, formarea 


Hitler în timpul unei parade, într-o acţiune de Ziua Partidului, în 1935. Până si din Partidul National 
Socialist apăreau manevre pentru a-l îndepărta de la putere, 


celulelor sau stabilirea contactelor cu prizonierii ruși de război sau cu civilii 
nemti închiși în lagărele de concentrare. Din Germania existau legături 
către Comitetul Naţional Germania Liberă, care funcţiona la Moscova 
sub controlul sovieticilor si care avea ca membri ofițeri nemti ce fuseseră 
luați prizonieri. 

Bilanţul eforturilor comuniștilor de a ridica masele împotriva nazismu- 
lui avea să fie dezolant. Propaganda si teama aveau să-i facă pe muncitorii 
nemți să-și respecte în continuare programele de lucru stahanoviste în 
industria de război aproape până în ceasul din urmă al luptei. Rebeliunea 
dorită de proletariat avea să rămână o simplă utopie; de fapt, Hitler i-a 
privit întotdeauna pe muncitori ca pe niște aliați fideli, în opoziție cu clasele 
înalte, în care nu a avut niciodată încredere. 

Per total, dacă ținem seama de rezultate, mișcările organizate impo- 
triva regimului totalitar al lui Hitler au avut un eşec răsunător. Structurile 
nazismului nu s-au cutremurat cátusi de putin și au fost prăbușite abia 
când trupele aliate au ocupat teritoriul german. 

În orice caz, acest eşec global al opoziţiei nu poate întuneca atitudinea 
eroică a celor câteva figuri care au înfruntat fățiș regimul, a celor care nu 
s-au mulțumit cu vorbe, ci au trecut la fapte. În încheierea acestui capitol, 
mi se pare potrivit să relatez cele mai anecdotice, dar si cele mai repre- 
zentative două cazuri ale mișcării de rezistență împotriva barbariei nazi: 

Fără să se bazeze pe cine stie ce mijloace sau ajutor, câțiva tineri au 
respins uniformitatea impusă de acel sistem totalitar, hotărând să îl 
înfrunte, fără speranța unei victorii, conduși doar de convingerea că făceau 
ceea ce trebuie; unii au fost numiți tinerii swing, iar ceilalți, membrii 


Trandafirului Alb. 


e. 


TINERII ÍMPOTRIVA LUI HITLER 


Opozitia fara de nazism nu se manifesta doar în Armată, în biserici 
sau în mișcările muncitorești. Exista un mic, dar încăpățânat sector al 
tineretului ce reușea să se împotrivească îndoctrinării si manipulării pe 
care regimul le exercita în școli. Unul dintre aceste grupuri era cunoscut 
drept tinerii swing (swingjugend, în germană), care isi exprimau nemultu- 
mirea fata de regim imitând ultima modă engleză si nord-americană. 

Pustii swing se distingeau prin părul lung, obișnuiau să poarte haine 
exagerat de largi, pălării tip melon si câte o umbrelă neagră, chiar dacă 
era vreme bună. Majoritatea aveau între paisprezece si douăzeci si opt de 


ani, aparțineau clasei de mijloc înstărite, desi existau si unii proveniți din 
clasa muncitoare. Locuiau la Hamburg și la Berlin. Mesajul de libertate 
al muzicii swing nord-americane le insufla acestor băieţi un aer proaspăt, 
care-i ajuta să țină piept atmosferei politice si sufocantei culturi monolitice 
a Germaniei naziste, care nega orice formă de libertate individuală. 
Indragostiti de dans, erau la curent cu ultimele noutăți în materie de 
jazz sosite din America de Nord. Această muzică era simbolul lor principal, 
un gen pe care national-socialistii îl considerau ofensator, de vreme ce 


era interpretat, în mare parte, de artiști afro-americani. Regimul inten- 


Чопа să-l degradeze, calificându-l drept „muzică neagră“ si etichetându-l 
drept „artă degenerată“ (entartete Kunst). Dar asta nici că-i interesa pe 
tinerii rebeli, care obișnuiau să organizeze concerte de jazz, concursuri 
de dans si serate la care se ascultau discuri recent apărute de cealaltă parte 
a Atlanticului. Izul de libertate ce se făcea simţit la aceste reuniuni trezea 
suspiciunea naziștilor; aceştia trimiteau incognito membri ai Tineretului 
Hitlerist, în ale căror rapoarte apăreau adesea referiri la „depravarea morală“ 
din vremurile în care trăiau. 

Swingjugend-ii nu aspirau să devină opozanți ai regimului în adevă- 
гаги sens al cuvântului. Uneori, răzvrătirea lor lua forma parodierii salu- 
tului nazist — Heil Hitler! — care se transforma într-un sărbătoresc Swing 
Ней), precum si utilizării unui jargon bogat în termeni englezești în mo- 
mentele de exaltare a naționalismului german. Caracteristicile grupului 
aveau mai mult de a face cu o mișcare contraculturală decât cu una politică, 
dar confruntarea cu nazismul avea să se dovedească inevitabilă. 

În orice caz, regimul a încercat să-i câștige de partea lui pe tinerii ne- 
mulțumiți, dând naștere un jazz germanizat, mai putin trepidant decât 
cel nord-american, care trebuia interpretat după o reglementare strictă. 
Această portitá de scăpare s-a bucurat de un oarecare succes; în 1940, un 
concert de jazz german din Hamburg a reușit să atragă cinci sute de tineri. 
Însă jazzul imblánzit nu a reușit să-i struneascá pe membrii swingjugend. 

Hitler era îngrijorat de potențialul pericol al acestei mostre de rebeliune 
tinerească, care se putea transforma în orice moment într-o mișcare de 
rebeliune politică. Represivul aparat nazist a tăbărât asupra lor, obligân- 
du-i să-și desfășoare activitățile în clandestinitate. La data de 18 aprilie 
1941, Gestapoul a arestat aproximativ trei sute de tineri swingjugend. 
Pedepsele au oscilat între tunderea părului la zero, internarea într-un centru 
de corecție sau, în cazul liderilor, închiderea într-un lagăr de concentrare, 
Paradoxal, creșterea presiunii politienesti si plictiseala fata de ordinea si 
disciplina pe care le impuneau organizaţiile Tineretului Hitlerist au generat 

noi mișcări contestatare, ai căror membri erau mai ales băieți care se trăgeau 
din clasele de jos, precum Piraţii Edelweiss (Edelweisspiraten). Cu toate 
acestea, dinamica acestor grupuri putea fi asimilată celei a bandelor de 
tineri. 

Ca urmare a represiunii, unii puști swing au început să capete conștiință 
politică, ajungând să distribuie propagandă antinazistă. Heinrich Himmler 
a hotărât să distrugă negresit mișcarea; de aceea, în ianuarie 1942 a dat 
ordine precise ca toti membrii săi să fie arestați și trimiși în lagăre de 
concentrare, Într-o scrisoare adresată șefului Securităţii Statului, Reinhard 
Heydrich, Himmler se plângea că, până în clipa aceea, se luaseră doar 
jumătăți de măsură şi că mișcarea trebuia stârpită din rădăcini, și, drept 
urmare, stabilise ca liderii ei să fie închiși timp de doi sau trei ani în regim 
de muncă forțată. După cum spunea Himmler într-un mesaj, „doar prin 
brutalitate vom putea împiedica extinderea periculoasă a tendințelor anglo- 
file, în aceste vremuri în care Germania luptă pentru supraviețuirea sa". 

Actionánd la ordinul lui Himmler, Gestapoul a descins în localurile 
în care se adunau tinerii Swingjugend, trecând imediat la arestări si 
încarcerări în lagărele de concentrare. Naziștii și-au atins scopul: au reușit 
să distrugă mișcarea tinerească de opoziție, dar exemplul acestor rebeli 
avea să dăinuie ca dovadă vie că Hitler n-a fost urmat de toții tinerii nemți, 
asa cum intentionase cel de-Al Treilea Reich să lase impresia. 

Desi membrii Swingjugend nu ajunseseră sa se implice oficial în opoziția 
politică împotriva regimului, avuseseră totuși contacte în Hamburg cu o 
mișcare de rezistenţă a tineretului, dispusă într-adevăr să lupte împotriva 
nazismului: Trandafirul Alb. 


TRANDAFIRUL ALB 


Cinci studenţi de la Universitatea din Miinchen, Hans Scholl și sora 
lui, Sophie, Christoph Probst, Alexander Schmorell si Willi Graf, cărora 
li s-a alăturat un profesor, Kurt Huber, au hotărât să se unească pentru 
a combate, cu posibilitățile lor reduse, sistemul totalitar în care se vedeau 
obligați să trăiască, Cel care impulsiona grupul era Hans Scholl; un student 
la medicină dezamăgit de nazism. Ca toti băieţii de vârsta lui, făcuse parte 


fis care anunţă expoziţia „Muzica degenerată" (Entartete Musik), desfăşurată în 1938, Pentru nazişti, 
jazzul si swingul se opuneau spiritului german. 
Unii tineri nonconformisti au devenit pasionați de această muzică, drept răspuns la opresiunea regimului, 


din organizaţiile Tineretului Hitlerist. Acolo descoperise sentimentul de 
camaraderie, emoția marsurilor, cântecele de luptă sau aventura excursii- 
lor, însă, pe măsură ce creștea, începea să înțeleagă marea minciună pe 
care se baza întreaga îndoctrinare. Pe când se afla la Universitare, a găsit 
într-o zi în cutia poştală o scrisoare anonimă, ce conținea o predică a 
episcopului Galen, care condamnase în mod public asasinarea sistematică 
a bolnavilor mintal. Hans, insufletit de vestea că ideile îi erau împărtășite, 
a hotărât să caute și alți colegi de studiu care gândeau ca el. Rezultatul 
acestor întâlniri urma să-l reprezinte formarea unui grup care avea să fie 
botezat Trandafirul Alb (Weisse Rose), nume ce dorea să evoce conceptul 
de puritate. 

Bărbații care făceau parte din grup cunoscuseră viata din plin, întrucât 
fuseseră detasati în corpurile sanitare, în Franţa și Rusia. Íntelegeau prea 
bine drama pe care o presupunea continuarea luptei. Fuseseră martorii 
atrocităților naziste împotriva populației civile ruse și asistaseră, pe dea- 
supra, la persecuția lansată contra evreilor, atât în Germania, cât si în țările 
care se aflau sub dominația acesteia. Lor avea să li se alăture mai târziu 
sora lui Hans, Sophie. 

Principiile ideologice care guvernau Trandafirul Alb erau rânduielile 
creștine și respingerea militarismului prusac. Idealul lor era o Europă 
federativă, unită prin libertate, toleranță și justiţie. În scrierile lor citau, 
pe lângă Biblie, gânditori precum Lao Tse, Aristotel și scriitori nemți 
precum Goethe și Schiller. 

În primă fază, la începutul anului 1942, activitățile Trandafirului Alb 
au fost foarte limitate, rezumându-se la împărțirea de manifeste, trimise 
prin poștă în diferite orașe din Bavaria si Austria. Bănuiau că sudul 
Germaniei avea să se dovedească mai receptiv la mesajul antimilitarist. 
În a doua jumătate a anului, activităţile au încetat, dat fiind că studenții 
de la medicină erau nevoiți să-și petreacă vacantele semestriale în diferite 
puncte de pe frontul de est. Dar ştirea capitulării germane de la Stalingrad, 
din 2 februarie 1943, a fost focoasa care a impulsionat grupul proaspăt 
reunit după această întrerupere, căci au înţeles cu toții că, mai devreme 
sau mai târziu, întreaga Germanie avea să ajungă victima unui dezastru 
asemănător celui pe care îl suferise Webrmacht-ul la gurile de vărsare ale 
Volgăi. 

Prima acțiune, aproape sinucigaşă, au constituit-o inscripțiile antinaziste 
de pe străzile din München. Într-o dimineață, la prima oră, pe pereții 


Hans Scholl, unul dintre tinerii lideri ai organizației Trandafirul Alb, fratele lui Sophie: 


din Ludwigstrasse a apărut lozinca „Jos Hitler“, scrisă de șaptezeci de ori. 
Gestapoul și-a început investigațiile și, cu toate că nu a reușit să descopere 
cine era responsabil de lozincă, a început să suspecteze că nucleul de rezis- 
tenta ar fi provenit din Universitate. 

Membrii organizaţiei Trandafirul Alb și-au sărbătorit succesul actiu- 
nii. Animati de gustul victoriei, au hotărât să mai dea o lovitură răsună- 
toare: împărțirea la scară largă de manifeste în Universitate. Proclamatiile 
făceau referire la tragedia recentă de la Stalingrad, ale cărei detalii dramatice 
lăsaseră populația germană în stare de soc: 

„Trei sute treizeci de mii de nemți au fost condamnaţi la moarte și la 
pierzanie grație strategiei geniale, iresponsabile și pe deplin lipsite de sens 
a caporalului din Primul Război Mondial. Führerule, iti mulțumim“. 

Mai jos scria: 

„A venit vremea să cerem socoteală. Libertate și onoare! Timp de zece 
ani, Hitler și camarazii lui au secătuit, înăbușit și falsificat cele două marete 
cuvinte germane, asa cum pot face numai parvenitii care aruncă porcilor 
cele mai sacre valori ale unei națiuni.“ 

Pe 18 februarie 1943, ministrul Propagandei Reich-ului, Joseph 
Goebbels, avea să proclame războiul total în fata unei mulțimi inflacarate. 
Obiectivul era depășirea traumei provocate de înfrângerea suferită la 
Stalingrad. Însă, în aceeași zi, la Universitatea din Miinchen, avea să aibă 
loc marea acțiune de rezistență a Trandafirului Alb. Profitând de un 
moment în care coridoarele erau pustii, când toti studenții și profesorii 
se aflau în sălile de clasă, Hans și Sophie Scholl au început să așeze grămezi 
de manifeste pe podea și pe balustrade. După ce majoritatea pliantelor 
fuseseră deja împărțite prin toată incinta, Sophie a hotărât să urce scările 
până la etajul superior al holului central și să le arunce, ca o ploaie, peste 
studenţii care tocmai ieșeau de la ore. 

Însă, în momentul în care înfăptuia această acțiune riscantă, a fost 
observată de un portar, membru al Partidului Nazist, care a ordonat în- 
cuierea imediată a tuturor ușilor si ferestrelor. Poliţia Secreta de Stat, alertată 
de portar prin telefon, a sosit cât ai clipi si i-a luat pe sus pe cei doi frati. 
La scurt timp, a făcut si o razie amplă, în care aveau să cadă si alti membri 
ai grupului, precum și alte persoane care colaboraseră cu ei într-un fel 
sau altul. 

Frații Hans si Sophie Scholl, alături de Christoph Probst, au apărut, 
patru zile mai târziu, în fata instanţei, asta nu înainte de a fi supuși unor 
interogatorii severe, În timpul lor, acuzaţii încercaseră să minimalizeze 
importanța conspirației lor, pentru a-i proteja pe ceilalți membri. Au 

Sophie Scholl, într-o fotografie făcută în timpul 
procesului la care a fost supusă, în care a fost 
condamnată la moarte. 


insistat că acționau pe cont propriu, fără complici. La procesul prezidat 
de Roland Freiser, Judecătorul Suprem al Tribunalului Poporului din 
Germania, au recunoscut doar că erau autorii faptelor care li se imputau. 
Sophie a declarat: „Ceea ce am spus și am scris împărtășesc mulți alții, 
însă nu îndrăznesc să o recunoască.“ 

Cei trei au fost declarați vinovați si condamnați la moarte prin ghilo- 
tinare, pedeapsă care s-a pus în aplicare chiar în ziua aceea. Ceilalti membri 
ai grupului aveau să fie la rândul lor judecaţi, condamnați și decapitati, 
cinci luni mai târziu. Toti cei suspectați de vreo relație cu grupul au fost 
condamnaţi la pedepse cu închisoarea între șase luni și zece ani, inclusiv 
cei care organizaseră o colectă pentru văduva și copiii lui Probst. 

După prăbușirea celui de-Al Treilea Reich, Trandafirul Alb s-a trans- 
format brusc într-un simbol al rezistenței împotriva tiraniei naziste. 
Compozitorul Carl Orff, de pildă, a profitat de această recunoaștere 
neașteptată pentru a îndepărta orice suspiciune asupra colaborării sale cu 
regimul; a declarat la interogatoriu că fusese un membru fondator al 
Trandafirului Alb, fiind eliberat datorită acestui fapt, desi singurul lucru 
care îl lega de grup era că îl cunoștea personal pe profesorul Huber. 

Trandafirul Alb a eșuat în încercarea sa perseverentă de a submina 
dictatura nazistă, dar exemplul său avea să servească generațiilor viitoare 
drept mărturie a ideii că, fie si sub cele mai groaznice amenințări şi cu 

Monument închinat Trandafirul Alb, 
{а Universitatea din München. 


cele mai limitate mijloace, fragilitatea intrinsecă a oricărui sistem totalitar 
poate fi evidenţiată. În timp ce majoritatea tinerilor nemți s-au arătat 
inconstienti, indiferenți sau chiar entuziasmați în privința nazismului, fraţii 
Scholl și camarazii lor au adoptat o atitudine făţișă de blamare a regimului 
care le inabusea libertatea. Represiunea brutală la care au fost supuși nu 
a facut decât să imortalizeze flacăra pe care au aprins-o atunci. 

Trandafirul Alb s-a opus dictaturii într-o manieră simbolică, Rezis- 
tenta sa ar putea fi numică chiar pacifistă. Spre deosebire de ei, alte grupări 
considereau că asemenea acțiuni n-aveau nici o sansa să dărâme regimul 
de teroare impus de Hitler. După cum vom vedea în continuare, acești 
oameni credeau din tot sufletul că doar moartea dictatorului avea să pună 
capăt cosmarul nazist. 


Capitolul 2 
ATENTATELE 


Dacă rezistența împotriva nazismului a apărut din clipa în care natio- 
nal-socialiștii au ajuns la putere, atentatele împotriva lui Hitler s-au 
succedat și ele, aproape fără întrerupere, chiar de la bun început. Istoricul 
Richard Overy a ajuns să contabilizeze un total de patruzeci si doi de 
atentate; în orice caz, este foarte dificil să realizăm un bilanț al tentativelor 
de asasinat, întrucât ne vine greu să tragem linic între o operaţiune avansată, 
cu posibilități reale de execuţie, și un plan aflat în fază incipientă. 

Suprimarea lui Hitler devenise un obiectiv dorit de multi, până si la 
vremea când acesta era doar o figură secundară pe scena politicii germane. 
La începutul ascensiunii nazismului, Hitler avea deja adversari dispuși să-l 
elimine, lucru deloc de mirare, având în vedere înfruntarea înverșunată 
dintre Partidul Naţional Socialist și partidele de stânga. 

Asta nu înseamnă că asemenea planuri nu erau urzite si de membri 
nemultumiti din propriul partid. În primă fază, Hitler a fost implicat în 
mai multe schimburi de focuri, în incidente precum cel de la Hofbráubaus 
din München, din 1921 si cel de la Leipzig, din 1923. La începutul ani- 
lor'30, când se zvonea deja posibilitatea ca Hitler să ajungă la putere, atentatele 
au devenit mai frecvente. În martie 1932, la Miinchen s-au tras focuri 
de armă asupra mașinii sale, iar în iunie 1932 a fost plasat un dispozitiv 
exploziv pe traseul pe care trebuia să-l urmeze, în apropiere de Stralsund. 


NOROCUL DE PARTEA FUHRERULUI 


Hitler a jucat rolul principal în două incidente stranii care au demon- 
strat că providenta era întotdeauna de partea lui. În 1936, a asistat la 
Wilhelmhaven la o ceremonie funerară în onoarea mai multor marinari 
morti în timpul Războiului Civil Spaniol. Pentru deplasare, și-a folosit 
trenul personal. După ceremonie, a făcut cale întoarsă spre Berlin, pe timp 
de noapte. 


În timpul călătoriei, Hitler a observat că indicatorul de viteză situat 
în vagonul-restaurant arăta 125 de km pe oră. Imediat, Führerul a ordonat 
să se reducă viteza la 80. Mecanicul de locomotivă, care trebuia să 
îndeplinească anumite prevederi regulamentare, a protestat, dar nu a avut 
încotro si s-a supus. După câteva minute, trenul s-a oprit cu niște 
zdruncinături violente si cu roțile scártáind pe șine. Cauza exploziei fusese 
impactul cu un autobuz care sărise un pas peste nivel. Accidentul a provocat 
mai multi morti si răniți printre ocupanții autobuzului, însă pasagerii 
trenului au scăpat nevătămați. Ulterior, mecanicul de locomotivă a 
mărturisit că, dacă ar fi menţinut viteza de 125 de km pe oră, trenul ar 
fi deraiat negresit. Incidentul l-a impresionat deosebit de mult pe Hitler 
şi i-a confirmat intuiţia că destinul avea grijă de el. 

Altă întâmplare vine să întărească ideea că Hitler se baza pe un al şaselea 
simt, care îl proteja când se afla în pericol. Cu altă ocazie, călătorind cu 
automobilul, pe o furtună violentă, de la Berlin la München, a întâlnit 
în drum, pe carosabil, un bărbat cu o lanternă în mână, care cerea ajutor, 
Şoferul a oprit, iar necunoscutul, după ce l-a asigurat că se rătăcise, a cerut 
să îi arate direcţia localităţii pe care o căuta. Deodată, Hitler i-a ordonat 
şoferului să demareze imediat și să apese pedala de accelerație. În timp 
ce se îndepărtau, au auzit trei Împuşcături. În dimineața următoare, șoferul 
a examinat mașina și a observat uluit că cele trei gloanțe ricoșaseră foarte 
aproape de gemuletul lângă care era așezat Hitler. Mai apoi, s-a aflat 
explicația ciudatei întâmplări: un dement înarmat, care fusese arestat, jefuise 
mai multe vehicule după ce scăpase dintr-un balamuc din apropiere, 

Intuitia îl salvase încă o dată pe Hitler, dar cazurile acestea nu sunt 
singulare. Ar fi plictisitor să descriem fiecare tentativă la viata lui Hitler, 
prin urmare vom face referire, în continuare, la cele trei care au fost cel 
mai aproape de a-și atinge obiectivul. 


UN STUDENT ELVEȚIAN 


În noiembrie 1938, viața lui Hitler a fost ameninţată de împușcăturile 
lui Maurice Bavaud, un tânăr elveţian, student la teologie. Născut la Neuchârel 
în 1916, Bavaud îl considera pe Hitler un pericol pentru independenta 
elveţiană, pentru catolicismul din Germania si pentru umanitate în general. 
Decis să înlăture această ameninţare, s-a hotărât să pună capăt vieții 
dictatorului. Cu asta în gând, profitând de vacanța din luna octombrie 
a seminarului francez la care studia, Maurice a plecat în Germania să-și 


viziteze nişte rude din Baden Baden, asigurându-i că era un admirator 
înfocat al Führerului. 

Din fericire pentru cl, printre rudele sale se număra si Leopold Gutterer, 
un înalt funcționar din Ministerul Propagandei al lui Goebbels, însărci- 
nat cu coordonarea acțiunilor publice la care participa Hitler. Astfel, 
Gutterer îl informa despre evenimentele care urmau să aibă loc. După 
câteva zile, elvetianul a reușit să cumpere o armă și muniție, cu care urma 
să concretizeze atentatul. 

Bavaud a participat la mai multe acţiuni, căutând o oportunitate de 
a se apropia de Hitler, însă curând și-a dat seama că măsurile de securitate 
care îl protejau pe Fiihrer făceau din el un obiectiv greu de atins. Într-o 
cafenea din Berchtesgaden — satul cel mai apropiat de refugiul său alpin 
— tânărul, dându-se drept ziarist, l-a cunoscut pe maiorul Deckert, care, 
aflând de dorința lui Maurice de a-l cunoaşte personal pe Hitler, s-a arătat 
dispus să-l ajute. Totuși, Deckert i-a domolit elvetianului entuziasmul, 
explicându-i cât de dificil era de obținut o întâlnire față în fara cu dictatorul. 
În plus, în acea toamnă din 1938, Hitler călătorea fără oprire, ceea ce 
făcea si mai dificilă o posibilă întâlnire in Bechtesgaden. 

Militarul l-a sfătuit pe Maurice să meargă la München pe 8 și 9 noiem- 
brie, unde urma să sosească Hitler, pentru a participa la comemorarea 
tentativei de lovitură de stat din 1923. Curajosul elveţian a urmat sfatul 
lui Deckert si a mers cu trenul la München, instalându-se în apropierea 
locului prin care trebuia să treacă suita lui Hitler. După câteva încercări 
ratate, a obținut o legitimatie de la Biroul de Presă Străină, unde a dat 
asigurări, de asemenea, că era ziarist elveţian. Pe 9 noiembrie, această 
legitimatie avea să-i permită să ocupe un loc adecvat scopului său: înainte 
de a intra în Marienplatz, cortegiul trebuia să-și croiască drum pe niște 
străzi înguste. Maurice a profitat de zilele care-i mai rămâneau până atunci 
pentru a face exerciţii de tragere în afara orașului Miinchen, pe lacul 
Ammer. Acolo închiria o barca și tintea barcutele de hârtie pe care le lansa 
la apă. S 

La prima oră a dimineţii de 9 noiembrie, elvetianul s-a așezat în tribuna 
pentru presă cu mult înainte de începerea comemorării, surprins de faptul 
că nimeni nu îi ceruse legitimatia. Avea pistolul ascuns în buzunarul hainei. 
Planul său era să părăsească locul și să se apropie suficient de Hitler pentru 
a-l putea nimeri. În sfârșit, sosise momentul așteptat; suita se apropia de 
locul în care se afla Maurice. A observat însă, cu mare neplăcere, că oamenii 
se îmbulzeau pe marginea străzii cu braţele ridicate, salutând în stil nazist. 
În aceste condiţii, de vreme ce nu putea nici măcar să-şi vadă obiectivul 


Studentul elveţian la teologie, Maurice Bavaud, 
a fost foarte aproape de a trage asupra lui Hitler. 


și pierduse orice șansă de reușită, a renunțat. Cu un profund sentiment 
de frustrare, a părăsit locul. Nu avea, însă, de gând să renunţe asa ușor. 

A doua zi, s-a întors la Berchtesgaden, gândind ca Hitler se afla acolo, 
dar i s-a spus că pornise într-o nouă călătorie. Elvetianul a încercat prin 
toate mijloacele să obțină o întrevedere cu dictatorul, deplasându-se mereu 
pe urmele lui, însă timpul trecea și cererile sale rămâneau îngropate sub 
alte mii de solicitări de același fel. În tot acest du-te-vino, banii i s-au 
terminat, iar elvetianul s-a văzut nevoit să se întoarcă în Franţa ca să-și 
adune forțele și să facă rost de un nou capital. Însă, în această călătorie 
cu trenul, Bavaud a comis o eroare fatală: nu și-a procurat o legitimatie 
valabilă. Neregula a fost descoperită la un control de rutină al personalului 
de cale ferată, care a adus-o imediat la cunoștința Gestapoului. Elvetianul 
a fost arestat, şi-a fost descoperit pistolul pe care-l avea asupra sa. 

Supus interogatoriilor, Bavaud a sfârșit prin a povesti întreaga istorie 
a atentatului. Ре 18 decembrie 1938 a fost judecat de Tribunalul Poporului 
şi condamnat la moarte. Guvernul elveţian a încercat să-i comute pedeapsa 
capitală cu închisoarea, dar se pare că eforturile n-au fost suficient de 
insistente; de fapt, ambasadorul elvețian la Berlin, Hans Fróhlicher, a ajuns 
să condamne în mod public atentatul. Pe 14 mai 1941, Maurice Bavaud 
avea să ajungă la ghilotină, în închisoarea berlineză Plötzensee. 

După război, părintele Bavaud a încercat să reabiliteze numele fiului 
său, lucru pe care l-a si reușit, cel putin în parte, pe 12 decembrie 1955, 
atunci când un tribunal german a comutat pedeapsa cu moartea cu alta 


de cinci ani de închisoare, considerând că viata lui Hitler, la fel ca cea a 
oricărei alte persoane, era protejată de lege. Dar pe tatăl lui Bavaud nu 
l-a mulțumit rezoluția și a făcut apel. În anul următor s-a dat un nou 
verdict, prin care se anula și pedeapsa cu închisoarea, iar statul german 
era obligat să plătească o indemnizație de 40.000 de franci elveţieni familiei 
Bavaud pentru sentința nedreaptă. Din clipa aceea, Maurice Bavaud a 
ajuns să fie idealizat. Pentru multi elvețieni, el devenise un nou Wilhelm 
Tell. Reabilitarea reputației sale s-a cristalizat în 1989 și 1998, prin decla- 
rațiile Consiliului Federal Elvetian саге admiteau că autoritățile elveţiene 
ale vremii nu făcuseră tot ce le stătuse în putere pentru a salva viața 
tânărului condamnat de justiţia nazistă. 


UN TAMPLAR SINGURATIC 


Cea mai mare parte a încercărilor de a pune capăt regimului nazist 
prin eliminarea dictatorului au fost rodul iniţiativelor individuale, după 
cum bine am văzut în cazul lui Bavaud. Însă Georg Elser, un tâmplar 
din Kónigsbronn, avea să se apropie mult mai tare de reușită decât stu- 
dentul elvețian. 

Elser avea treizeci si şase de апі când a încercat să-l omoare pe Hitler. 
Era mic de statură, cu părul castaniu și ondulat. Fire singuratică, avea 
puţini prieteni, dar cei care îl cunoşteau aveau o părere bună despre el. 
Pe Elser nu îl interesa politica; deși se înscrisese într-o organizație comu- 
nistă, Liga Rosie a Combatantilor de pe Front, si făcuse parte din sindicatul 
tâmplarilor, nu participa la decizii politice și nu știa mare lucru despre 
ideologii. 

Cu toate acestea, Elser observase deteriorarea nivelului de viata al clasei 
muncitoare și limitarea libertăților, precum și pericolele pe care le aducea 
cu sine politica expansionistă a lui Hitler. După Pactul de la München, 
Elser a ajuns să considere — pe bună dreptate — că în locul garantării 
păcii în Europa, în realitate se făcuse un pas către război; de aceea, doar 
eliminarea cercurilor conducătoare ale regimului putea împiedica o nouă 
conflagrație. Drept urmare, în toamna anului 1938, Elser a decis să ia 
asupra lui sarcina de a elimina conducătorul suprem al celui de-Al Treilea 
Reich. 

Elser aflase din presă că următoarea reuniune a șefilor partidului urma 
să se desfășoare in München, la Biirgerbraukeller, pe 8 noiembrie 1939. 
La acea dată avea loc aniversarea anuală a Puciului de la berărie, din 1923, 

sărbătoare la care aveau să se reunească figuri marcante ale regimului, alături 
de Fiihrer în persoană și de vechea gardă a partidului. Elser a călătorit la 
Miinchen. Acolo, a ajuns la concluzia că o bombă cu ceas era cel mai 
bun sistem pentru a-și duce la capăt planurile. Avea de gând să o amplaseze 
în spatele estradei care se monta de obicei pentru aniversari, în mijlocul 
coloanei situate în locul în care urma să vorbeasă Hitler. 

În lunile următoare, Elser a furat explozibili de la fabrica de armament 
la care lucra. Pentru a fabrica ceasul bombei, s-a folosit de cunoștințele 
dobândite pe când lucrase, timp de patru ani, într-o fabrică de ceasuri. 

La începutul lunii aprilie, şi-a luat concediu medical si s-a întors la 
München. A făcut o recunoaștere minuțioasă a locului în саге urma să 
plaseze bomba, a realizat măsurători și schițe sumare. A obținut o nouă 
slujbă într-o carieră de piatră, care i-a permis să fure dinamită. În timpul 
următoarelor luni a făcut teste cu bomba pe care o proiectase, teste care 
s-au bucurat de succes. Întors la München în august, până în luna noiem- 
brie a ajuns să se ascundă de până la treizeci de ori în berărie, fără să fie 
descoperit, căci în fiecare dimineață ieșea pe ascuns pe o usa laterală, fără 
să fie văzut. Acolo a facut, încetul cu încetul, un orificiu în coloana dorită, 
în spatele lambriurilor de lemn. Munca pe care a depus-o a fost atât de 
minuțioasă, încât a acoperit până și orificiul cu staniu, ca bomba să nu 
se miște sau peretele să nu sune a gol. Bomba urma să fie instalată și 
pregătită pe 6 noiembrie, iar a doua zi Elser avea să se întoarcă la berarie 
ca să se asigure că funcționa în continuare. În dimineața următoare, Elser 
şi-a luat rămas-bun de la sora lui, care trăia în Stuttgart, i-a cerut ceva 
bani şi a pornit la drum către frontiera elvețiană. 

Discursul lui Hitler dura, de obicei, de pe la opt şi jumătate până pe la 
aproximativ zece seara, pentru ca apoi să mai stea de vorbă, câteva minute, 
cu tovarășii de partid. Pentru a se asigura că bomba va exploda când Hitler 
se va afla pe estradă, Elser a programat explozia la nouă si douăzeci de minute. 

Însă, din nefericire pentru el si pentru viitorul Germaniei, condițiile 
speciale de război au adus anumite schimbări în sărbătoarea din acel an. 
Hitler şi-a început discursul la opt si zece minute si l-a terminat putin 
după ora nouă. Odată încheiată cuvântarea, s-a îndreptat rapid către gară 
pentru a prinde trenul de nouă și jumătate către Berlin; vremea nefavorabilă 
îl împiedicase să zboare cu avionul, lucru care a dus, la rândul lui, la 
scurtarea discursului. 

Întocmai cum fusese prevăzut, la 21:20 fix a explodat bomba lui Elser, 
care a distrus coloana situată în spatele locului unde stătuse Hitler cu zece 
minute mai înainte și parte din acoperișul galeriei superioare. După plecarea 


Hitler, în timpul unui discurs la berăria din München, unde Elser avea să-și plaseze bomba cu ceas, 
Dictatorul avea să părăsească incinta înaintea exploziei. 


dictatorului, multă lume părăsise incinta, de aceea amploarea exactă a 
exploziei, în condiţiile în care o planificase Elser, este imposibil de bănuit. 
Opt persoane au decedat și șaizeci și trei au fost rănite, dintre care douăzeci 
si șase grav. 

Imediat, Serviciul de Securitate al Reich-ului s-a pregătit să-i desco- 
pere pe responsabilii atentatului. Primele suspiciuni au căzut asupra Servi- 
ciilor Secrete Britanice. Însă lucrătorii de la Bürgerbraukeller au descoperit 
rămășițele unei bombe artizanale cu ceas; tipul de exploziv era cel folosit 
în mine, iar autorul intrebuintase plăcuțe de staniu si de plută, confec- 
tionate după un model rar întâlnit. De aceea, caracteristicile bombei arti- 
zanale nu corespundeau cu tipul de dispozitiv pe care l-ar fi folosit niște 
agenti trimiși de un stat străin. 

Poliţia a interogat un ceasornicar care își amintea că vânduse unui bărbat 
cu accent svab două ceasuri identice cu cele folosite la bombă. A fost 
interogat și un comerciant care vânduse plăcuţe de plută. În final, investi- 
gatia a dus la un lăcătuș care îi imprumutase atelierul său unui svab pentru 
a lucra la „invenția sa“. Descrierile celor trei bărbați s-au potrivit întocmai. 

În urma acestor investigaţii, politia a descoperit cà un bărbat care 
corespundea descrierii fusese văzut în ultimele săptămâni în apropiere de 
Biirgerbrăukeller. De câteva ori chiar fusese surprins pe la toaletă după 
La scurt timp, Heinrich Müller, șeful secției IV din cadrul 

Gestapoului, a primit o telegramă care îi aducea la cunoștință arestarea 
unui suspect ce corespundea descrierii făcute de vânzători, la frontiera 
cu Elveţia. 

Elser fusese reținut, din întâmplare, la ora nouă fără un sfert, în punctul 
vamal din Constanza, la granita elveţiană arestarea de rutină a cuiva 
care încercase să treacă clandestin frontiera. Însă, după câteva ore, func- 
tionarii de la graniță au făcut legătura între Elser si atentat, după ce au 
găsit în buzunarele lui o vedere cu Bürgerbraukeller (cu o coloană marcată 
cu cruce roșie), un fragment de detonator si o insignă comunistă. În ciuda 
probelor, Elser a negat orice legătură cu atentatul. 

Elser a fost condus la Miinchen pentru a fi interogat de Gestapo. A 
continuat să nege participarea sa la eveniment, în ciuda probelor incri- 
minatoare (de pildă, zgárieturile pe care le căpătase stând în genunchi, 
săpând 1а coloană). După ce a fost torturat în noaptea de 12 spre 13 noiem- 
brie, pe 14 noiembrie a mărturisi 
completă, cu detalii despre bombă si motivele care îl impinseserá să comită 
atentatul. După mărturisirea de la Miinchen, Elser a fost dus la sediul 
Serviciului de Securitate al Reich-ului din Berlin, unde a fost torturat din 
nou. Lui Himmler îi venea greu să creadă că un tâmplar, care pe deasupra 
mai era și lipsit de resurse si studii, fusese atât de aproape de a-l asasina 
pe Führer, fără complici. Era convins că avusese vreo legătură cu Serviciile 
Secrete Britanice. 

Până în 1941, Elser a rămas la Berlin. După ce a început invazia Uniunii 
Sovietice, pe 22 iunie 1941, a fost transportat în lagărul de concentrare 

de la Sachsenhausen, pentru ca, în 1944, să fie trimis în cel de la Dachau. 
Ciudat, în ambele locuri a fost tratat ca un prizonier privilegiat. S-a speculat 
pe seama faptului că Hitler ar fi așteptat momentul potrivit pentru a 
organiza un proces menit să demonstreze că Elser făcea parte dintr-o 
conspirație organizată de serviciile secrete britanice, însă nu se cunoaşte 
adevăratul motiv al acestei atitudini binevoitoare fata de Elser. 

Cu toate acestea, pe 5 aprilie 1945, pe când războiul era deja pe punctul 
de a lua sfârşit, Hitler a ordonat să fie executați prizonierii speciali de la 
Dachau, printre care se aflau atât amiralul Wilhelm Canaris cât și Georg 
Elser. Patru zile mai târziu, un ofiţer al trupelor SS, Theodor Heinrich 
Bongartz, l-à executat pe Elser cu o împușcătură în ceafă. 

Cele două tentative relatate, cea a lui Bavaud și cea a lui Elser, sunt 
reprezentative pentru planurile puse la cale și executate de o singură per- 
soană. În continuare, vom cunoaște un alt caz, de această dată având ca 
actori principali mai mulți indivizi. În acest caz, Hitler a fost cel mai 
aproape de moarte, în perioada dinaintea atentatului comis de Stauffenberg. 


ATENTATUL CU STICLE 


Tentativa de asasinat a avut loc pe 13 martie 1943, atunci când mai 
multi tineri ofițeri au pus în practică un plan pentru a curma viata lui 
Hitler. Nemulțumirea din rândul ofițerilor nemți detasati pe frontul rusesc 
s-a produs din prima iarnă, din decembrie 1941. Încă de la acea vreme 


opoziția militarilor fara de stilul lui Hitler de a duce războiul se vedea cu 
ochiul liber. 

Cu o lună și jumătate înainte de atentat, avusese loc dezastrul de la 
Stalingrad. Divizia a 6-a a generalului Paulus fusese capturată de sovietici, 
după ce suferise neajunsuri de nedescris in orașul situat la gurile de vărsare 
ale Volgăi. Fusese prima mare înfrângere de pe frontul rusesc, ceea ce a 
sporit senzația generală că Germania avea să piardă iremediabil războiul. 

În vara anului 1942, generalul Henning Von Tresckow, de 41 de ani, 
si comandantul Fabian Von Schlabrendorff, de 36, au încercat să-l atragă 
pe generalul Hans Von Kluge într-o conspirație împotriva lui Hitler, care 
trebuia să se soldeze cu eliminarea fizică a acestuia. Era vorba despre 
așa-numita Operaţiune Flash, care nu era văzută cu ochi răi de respon- 
sabilul suprem al Serviciilor Secrete Germane, amiralul Wilhelm Canaris. 
Însă Von Kluge, gândindu-se poate că era putin probabil ca situația militară 
să se prelungească, a preferat să nu se amestece în proiectul riscant, care 
urmărea, în ultimă instanță, negocierea unei păci onorabile cu puterile 
occidentale pentru continuarea luptei în est. 

Această inițiativă s-a amânat, întrucât conspiratorii nu obtinusera 
aproape nici un ajutor din partea generalilor, însă înfrângerea catastrofală 
de la Stalingrad 1-а făcut să reacționeze. Ordinele date de Hitler generalului 
Paulus de a rezista „până la ultimul om și la ultimul glonte“, în loc să se 
replieze pe o linie defensivă mai sigură, au repugnar total corpului gene- 
ralilor si au făcut ca Von Kluge să se arate mai deschis în fata propunerilor 
ofiţerilor rebeli. 

Conștienți că era momentul potrivit pentru a-și duce la îndeplinire 
planul, conspiratorii au obținut, atunci, participarea activă a lui Von Kluge. 
Singurul lucru pe care trebuia să-l facă Von Kluge era să-l invite pe Hitler 
să-l viziteze în Smolensk. Fiihrerul, care se afla în Cartierul său General 
din Vinnitsa, în Ucrania, trebuia să facă o escală în Smolensk, pentru ca 
apoi să-și continue călătoria până la Cartierul General din Rastenburg. 
Planul consta în plasarea unei bombe în avion, în timpul escalei la 
Smolensk, astfel încât să explodeze pe traseul către Rastenburg. Rezul- 
tatul putea fi oricând prezentat drept un accident sau un atac al avioanelor 
rusești, astfel încât se evitau inconvenientele pe care le presupunea con- 
statarea imediată a atentatului. 

În orice caz, bomba din avion era cea de-a doua opțiune. Loco- 
tenent-colonelul Georg Freiherr Von Boeselager se afla la conducerea unui 
mic grup de ofițeri dispuşi să-l ciuruiască pe Führer, desi ura care se 


acumulase în sufletul său împotriva tiranului era atat de aprigă, încât se 
hotărâse să tragă el însuși. 

Pe 13 martie 1943 a avut loc vizita care trebuia să se finalizeze cu 
moartea dictatorului german. Aparatul Focke Wulf 200 Condor al lui 
Hitler a aterizat, la prânz, pe aerodromul din Smolensk. Von Kluge și 
Von Tresckow l-au primit la scara avionului pentru a-i ura bun-venit, 
strângându-i cordial mâna. Însă Führerul nu se lăsa înșelat de aparente, 
fiind foarte conștient de atmosfera ostilă cu care urma să se confrunte 
acolo, De aceea, era în permanenţă înconjurat de escorta sa. Unii dintre 
membrii corpului de securitate aveau să susțină mai târziu că, în acea zi, 
Hitler purta vestă antiglont. În plus, isi adusese propriile provizii și-l luase 
cu el și pe bucătarul său, pentru a evita vreo tentativă de otrăvire. 

După o scurtă vizită la instalații, întreaga suită s-a îndreptat către sala 
de mese a ofițerilor. Deși atmosfera era tensionată, masa s-a desfășurat 
în mod firesc. Era momentul să se tragă asupra lui, însă, întrucât Hitler 
era așezat lângă Von Kluge, Von Boeselager nu voia să pună în primejdie 
viața generalului implicat în conspirație. 

Von Boeselager a decis să tragă în el când avea să părăsească sala de 
mese. Dar norocul i-a surâs încă o dată lui Hitler; în timp ce lunetiștii 
erau plasați la usa care dădea către aerodrom, Hitler, alertat poate de intuiţia 
sa proverbială, a preferat să iasă pe ușa cealaltă, făcând un ocol pentru a 
inspecta din nou cazarma. Primul plan de asasinare a dictatorului dăduse 
gres, dar mai rămânea planul B, care părea să aibă mari sorti de izbândă. 

Dispozitivul care trebuia să pună capăt vieții lui Hitler era deja pregătit. 
La prima vedere nu erau decât două sticle învelite în hârtie de împachetat 
cadouri si legate cu o funda, dar în realitate era vorba despre o bombă 
puternică, programată să explodeze atunci când avionul Fiihrerului avea 
să se afle în zbor. 

Bomba se afla în mâinile acestor ofițeri încă din vara anului precedent, 
atunci când un ofiţer пеат reușise să subtilizeze mai multe materiale explo- 
zive britanice, găsite pe plaja din Dieppe, după raidul aliat din 19 august 
1942. Dispozitivul, compus din două mine adezive, era de genul celor pe 
care britanicii obișnuiau să le trimită rezistenţei franceze pentru 
operațiunile de sabotaj. Grupul lui Tresckow si Schlabrendorff a reușit să 
realizeze mai multe teste cu explozibilul, verificându-i raza lungă de acțiune, 
suficientă pentru a доЬог în zbor avionul în care urma să călătorească Hitler. 

Când Führerul a socotit vizita încheiată, Von Tresckow i-a înmânat 
colonelului Heinz Brandt, unul dintre membrii suitei oficiale, pachetul 
care se presupunea că avea înăuntru cele două sticle, rugându-l ca, la sosirea 

în cazarma lui Hitler din Rastenburg, să i le expedieze generalului Helmut 
Stieff, detașat la Berlin. Pentru a justifica aspectul pátrátos al pachetului, 
l-a lămurit că era vorba despre două sticle de Cointreau, cunoscute pentru 
forma lor pătrată. 

Înainte de a-l înmâna, Von Tresckow activase capsula de aprindere, 
acţionând un mecanism din exteriorul pachetului. Brandt a preluat coletul, 
ceva obișnuit în acest tip de deplasări, si a urcat în avion cu el, depozi- 
tându-l în compartimentul echipajului. Aeroplanul, cu Hitler și cu bomba 
la bord, a înconjurat pista de decolare și și-a luat zborul. Era ora 15:19. 

Schlabrendorff s-a îndreptat către biroul său și le-a telefonat ofițerilor 
care erau la curent cu operaţiunea. Folosind coduri stabilite în prealabil, 
pentru a evita posibilele interceptări, i-a informat că totul se desfășurase 
conform planului si că trebuiau să fie atenţi la iminenta ştire a decesului 
Fiihrerului într-un „accident aerian“ și pregătiți pentru a prelua 
controlul situației, 

Începând cu ora 15:45, momentul exact calculat pentru explozie, 
Tresckow, Schlabrendorff și ceilalți participanți la complot au așteptat 
nerăbdători un telefon care să le comunice „accidentul“ suferit de aparatul 
Condor în călătoria de întoarcere. 

La ora 16:04, turnul de control al aerodromului din Smolensk a primit 
un mesaj de pe câmpul de aviație din Rastenburg. Un aghiotant a intrat 
în biroul lui Schlabrendorff si i-a înmânat hârtia. Conţinutul laconic al 
mesajului era pe cát de concludent, pe atât de dezamăgitor: „Fiihrerul a 
sosit fără probleme“. 

Pe moment, perplexitatea și descurajarea au pus stăpânire pe conspi- 
ratori, care nu înțelegeau cum de putuse bomba să esueze. Mai târziu avea 
să iasă la lumină că pilotul ridicase avionul pentru a evita turbulentele 
unei furtuni, provocând scăderea bruscă a temperaturii în compartimentul 
în care se afla pachetul. Îngheţând acidul din mecanism, firul metalic 
subțire care ținea strâns percutorul (și care trebuia să se corodeze t în contact 
cu acidul) nu a mai cedat. 

“Totuşi, nu era clar dacă acesta era motivul pentru care dispozitivul esuase. 
Alte investigaţii semnalează că sistemul de încălzire al aparatului nu functionase 
corect în timpul călătoriei, determinând scăderea temperaturii, rezultatul fiind 
același. În această privință, până si Von Schlabrendorff avea să se contrazică 
după război, afirmând că acidul inghetase, făcând mecanismul inutilizabil, 
în timp ce într-un interviu ulterior dăduse asigurări că, în ciuda frigului, 
focosul functionase corect, punând eșecul pe seama explozibilului britanic 
defectuos. 


Un aparat Focke Wulf 200 Condor, de tipul celui cu care zbura în mod obişnuit Hitler. La 13 martie 
1943, câţiva ofițeri au reușit să plaseze о bombă în avionul sáu, sub forma unui pachet în care se 
presupunea că se găseau două sticle, motiv pentru care acţiunea avea să rămână cunoscută În istorie 
ca Atentatul cu sticle. 


Oricare ar fi fost cauzele, realitatea este că Hitler a sosit teafăr la 
Rastenburg. Deceptia enormă produsă de eșec nu 1-а împiedicat însă pe 
Von Tresckow să-și dea seama că, neexplodând, existența dispozitivului 
urma să scoată la lumină tentativa, căci generalul Stieff, căruia îi erau 
destinate sticlele, nu stia nimic de complot. A trimis în grabă un mesaj 
la Rastenburg, prin care anunța că intervenise o greșeală: pusese niște sticle 
de coniac franțuzesc în locul celor de Cointreau. Pentru a putea recupera 
pachetul incriminator, i-a anunţat că Schlabrendorff avea să ajungă in 
scurt timp la Berlin pentru nişte probleme personale și urma să ducă 
personal sticlele după ce avea să treacă pe la Rastenburg. 

Din fericire, nimeni nu a băgat de seamă straniul interes pentru soarta 
sticlelor; Schlabrendorff a reușit să recupereze dispozitivul. Operaţiunea 
Flash esuase, însă conspiratorii nu fuseseră descoperiți. 

Acestea sunt doar câteva dintre atentatele nereușite la viața Hitler, 
anterioare tentativei de asasinare puse la cale de Claus von Stauffenberg, 
Au mai existat alte planuri, individuale sau colective, care urmăreau să 
pună capăt vietii tiranului nazist. Însă, oricât de curios si de exasperant 
ar fi, norocul avea să se afle de fiecare dată de partea dictatorului. 

După cum vom vedea în capitolele următoare, în tentativa din 20 iulie 
1944, ce face obiectul prezentei cărți, idila deosebită dintre Hitler şi steaua 
sa norocoasă, pe cât de avantajoasă pentru el, pe atât de dăunătoare pentru 
viața a milioane de oameni nevinovați, avea să continue, 


Capitolul 3 
STAUFFENBERG 


Nu putem înţelege pe deplin complotul din 20 iulie 1944 fără să cu- 
noastem în profunzime personalitatea celui mai important om care l-a 
iniţiat, Claus von Stauffenberg, persoana aflată în centrul acestui episod 
istoric, 

Nemulțumirea din rândul Armatei fata de Hitler avea nevoie de ajutorul 
unui reactiv puternic pentru a se manifesta. Von Stauffenberg avea să se 
dovedească elementul indispensabil pentru aprinderea fitilului conspirației. 
Mulţi înțelegeau necesitatea acestei cotituri radicale în destinul Germaniei, 
însă nimeni nu îndrăznea să poarte povara unei asemenea responsabilități. 
Contele Von Stauffenberg avea să-și asume acest rol. 

Ce l-a facut pe acest aristocrat să-şi pună viata și viitorul familiei in 
pericol pentru a încerca să dărâme regimul nazist? Răspunsul la această 
întrebare ni-l va dezvălui biografia sa, căci numai ea ne poate pune la 
dispoziţie cheile înțelegerii comportamentului din acele momente de mare 
însemnătate pentru istoria Germaniei. 


ORIGINEA FAMILIEI 


Claus Philipp Maria Schenk, conte de Stauffenberg, s-a născut la 
15 noiembrie 1907, în localitatea bavareză Jettingen. A fost cel de-a treilea 
fiu al contelui Alfred Schenk von Stauffenberg. Fraţii săi, Berthold si 
Alexander, gemeni, se născuseră cu doi ani înaintea lui. Claus a avut la 
rândul său un frate geamăn, Konrad, care a murit la naștere. 

Familia lui provenea din străvechea nobilime. Linia neîntreruptă a 
acestei ramuri din arborele genealogic începe în 1382, cu Hans Schenk 
von Stoffenberg (sic). Însă rădăcinile sale ar putea fi mult mai adânci, 
pornind tocmai de la Hugo von Stophenberg, din 1262, anul primei con- 
semnări documentare a acestui nume de familie. Castelul care a dat numele 


de Stauffenberg, aflat în prezent în ruină, se găsește în împrejurimile 
localităţii Hechingen. 

Strabunicul contelui, baronul Ludwig von Stauffenberg, purta titlul 
ereditar de consilier al coroanei de Bavaria. În 1874, regele Ludovic a II-lea 
i-a conferit rangul de conte. Potrivit legendei familiei, baronului, care 
împlinea 70 de ani, i-a fost făcută o favoare regală; se pare că acesta afirmase 
că ar accepta cu plăcere orice recompensă, cu excepția unui titlu nobiliar. 
E posibil ca tenacitatea lui Ludwig să-i fi adus antipatia monarhului, astfel 
că regele profitat de ocazia de a-i acorda o favoare care îi displăcea, 
numindu-l conte. 

Tatăl lui Claus von Stauffenberg, Alfred, s-a bucurat timp de multi 
ani de un rang înalt în stat, intendent principal al regelui de Württemberg, 
până în 1918, după căderea monarhiei, când această funcție a fost eli- 
minată. Alfred Schenk von Stauffenberg, era un catolic convins, conser- 
vator, cu înclinație pentru formele stricte de reprezentare și pentru 
ceremonialele de la curte. 

Dar nu trebuie să ne formăm o imagine greșită a părintelui său, căci 
se descurca de minune si în probleme mai practice: repararea unui contact 
electric, tapitarea unei mobile sau îngrijirea unei livezi. Un prieten al 
familiei, Theodor Pfizer, și-l amintea „smulgând buruienile de pe drum, 
altoind pomii fructiferi sau adunând anghinare“. Acest amestec de tradiție, 
respect al formalităţilor și, uneori, de atitudine eminamente practică, avea 
să devină parte din genele lui Claus. 

Faptul că tatăl său nu era un aristocrat tipic se prea poate să fi fost 
cauza caracterului nestăpânit al lui Stauffenberg. Unul dintre comandanții 
săi de divizie avea să spună despre el că tunsul, îngrijirea personală și 
uniforma îl interesau destul de putin. Camarazii săi erau si ei de acord 
că acorda puţină atenție aspectului exterior. Fără îndoială, Stauffenberg 
nu-și dorea să fie recunoscut ca aristocrat, ci ca unul de-al lor. 

Nobletea îi venea lui Stauffenberg si pe latură maternă. Mama sa era 
contesa Caroline Üsküll, strănepoata legendarului general prusac August 
Gneisenau (1760-1831). Ea era opusul tatălui, căci nu împărtășea acea 
capacitate a soțului ei de a înfrunta lucrurile practice ale vieții. Am putea 
spune că mama lui întrunea toate aspectele aristocratice. Își critica soțul 


si fiii când vorbeau între ei laconic, folosind expresii scurte si sonore, în 
loc să converseze corect. Manifesta un interes sporit pentru muzică și 
literatură; era capabilă să recite din memorie pasaje lungi din Goethe și 


Shakespeare. 


Familia Stauffenberg, în 1923, 
Deasupra, tatăl, Alfred şi, alături, 
sotja sa, Caroline, Dedesubt, de la 
stânga la dreapta: Claus, Berthold 
şi Alexander. 


ч 

Originea aristocratică de уңа veche a lui Stauffenberg, nu este doar o 
notă biografică necesară, ci și un fapt-cheie pentru înţelegerea naturii 
complotului iniţiat de el și a represiunii ulterioare exercitate asupra lui. 
“Trebuie avut în vedere că relația dintre national-socialisti și nobilime era 
deosebit de tensionată. Aristocratii simțeau un amestec de neîncredere si 
dispreț faţă de naziști; diferențele de clasă erau copleșitoare, dacă stăm să 
ne gândim că mare parte din cadrele national-socialiste erau alcătuite din 
persoane provenite din rândul muncitorilor sau din clasa de mijloc. Faptul 
că oameni cu o cultură precară, lipsiţi de maniere alese, urcau în posturi 
de conducere politică rezervate timp de secole celor de vita nobilă provoca 
mari nemulțumiri în sânul aristocrației. 

La rândul lor, naziștii erau convinși că nu vor reuși să modeleze după 
bunul plac mentalitatea nobililor, strâns legată de tradiție, spre deosebire 
de masele muncitoare, cărora era mai ușor să le inoculeze principii noi. 
Stiau că n-aveau să-i câştige niciodată pe aristocrați de partea lor. De fapt, 
la începutul războiului, Himmler și Goebbels dăduseră de înțeles că, după 
conflictul armat, avea să se desfășoare o execuţie în masă a nobililor nemți 
la Berlin, în Lustgarten. Însuși Himmler i-a mărturisit la un moment dat 
maseurului său convingerea că „principii nu sunt mai buni decât evreii“. 
Un raport aflat în posesia lui Martin Bormann, secretarul lui Hitler, datat 
22 iulie 1944, la două zile după atentat, califica nobilimea drept „râia și 
epidemia intelectuală a națiunii. 


În acest mediu prielnic, este mai lesne de înțeles opoziția fermă a 
contelui Stauffenberg față de regimul nazist, precum si reacția ieșită din 
comun a aparatului represiv nazist la aflarea veștii despre prezenţa unui 
aristocrat pe puntea de comandă a complotului. 


COPILĂRIA ŞI TINEREȚEA 


Claus și-a petrecut primii ani de viata la Stuttgart, frecventând Liceul 
Eberhard-Ludwig, care se bucura de o lungă tradiție pedagogică. Doctrina 
acestei școli, care se baza pe spiritul umanist, a fost ușor asimilată de tânărul 
Stauffenberg, trezindu-i interesul pentru clasici. În armată, avea să citească 
texte antice în limba originală, uimindu-si camarazii. 

Până să termine liceul, Claus și-a manifestat intenţia de a deveni arhi- 
tect — în mod curios, aceeaşi vocaţie ca cea a lui Hitler, bărbatul pe care 
avea să încerce, peste ani, să-l omoare — ajungând apoi să viseze la o carieră 
de muzician. Claus cânta la violoncel și dădea concerte pentru familie 
alături de fraţii săi; ajunsese, chiar, să dea recitaluri în afara cercului familial. 
Cu toate acestea, a realizat în cele din urmă că nu avea să se remarce 
niciodată în acest domeniu și a renunţat pentru totdeauna la interpretare. 

Înlăturarea monarhiei, la sfârșitul Primului Război Mondial, a repre- 
zentat o lovitură pentru familie. Au fost nevoiți să-și mute locuința de la 
al doilea nivel al palatului conților si ducilor de Württemberg într-o casă 
mai modestă din oraș. Părinții au observat cu îngrijorare prăbușirea aproape 
instantanee a barierelor sociale în perioada postbelică și influența noilor 
idei asupra fiilor lor. 

Stauffenberg simţea că aparține unei elite, însă nici el, nici frații săi 
nu aspirau la o recunoaștere socială a originii lor nobile, lucru pe care 
încercau să-i facă să înțeleagă pe părinţii lor. Altminteri, ar fi considerat-o 
un stimul pentru a-și asuma responsabilitatile. 

Deși Claus se îmbolnăvea destul de des, nu a stat pe gânduri și s-a alăturat, 
împreună cu fratele său, Berthold, grupărilor de tineret, cu care făceau excursii 
şi muncă voluntară. Tatăl lor nu privea cu ochi buni nici aceste activități, 
nici relația fiilor săi cu poetul Stefan George. Berthold si Claus, iar putin 
mai târziu, Alexander, au fost admiși în cercul de prieteni al poetului. George 
avea o influență covârșitoare asupra lui Stauffenberg, și avea să reușească 
să le transmită celorlalți conspiratori entuziasmul faţă de poezia sa. 

George nu doar preda poezia, ci încerca pe deasupra să le inoculeze 
elevilor săi dorința de a împinge învelișul spiritual al Germaniei deasupra 


dispersiei spirituale, morale, politice si artistice care putea fi percepută în 
mod evident în societatea germană. Poetul ura gândirea burgheză, conven- 
tionalismele, religia impusă sau falsul patriotism, oferind, în schimb, soluții 
autentice. Constiinta națională a lui George nu avea nimic de-a face cu 
ideile rasiste ale naziștilor și cu naționalismul lor vulgar. Etica poetului 
era una a acțiunii ca necesitate a vieţii, prin care fiecare trebuia să se dedice 
chemării sale. Stauffenberg a îmbrățișat la rândul sáu acest mesaj. Consi- 
deratiile lui Stefan George vor avea un rol decisiv în formarea bazelor 
ideologice ale complotului din 20 iulie. 


VOCATIA MILITARĂ 


Dintre cei trei frati, Berthold era cel mai strălucit din punct de vedere 
intelectual; a studiat dreptul și a devenit o personalitate juridică eminentă 
în Marina nemteasca. Si Alexander a studiat dreptul, dar în cele din urmă 
s-a hotărât să urmeze calea istoriei. 

În martie 1926, Stauffenberg a luat bacalaureatul cu note strălucite, 
în ciuda nenumăratelor boli care îl ținuseră la pat perioade îndelungate 
si-l siliseră să ia lecţii particulare. Cele mai bune note le-a obținut la mate- 
тайса, istorie si franceză. Cel mai slab calificativ, un „suficient“, l-a primit 
la limba latină. 

Asa cum am spus mai sus, în adolescență, Stauffenberg isi exprimase 
dorința de a deveni arhitect, chiar cu putin înainte de a-și termina studiile 
de bacalaureat; totuși, in mod surprinzător, a hotărât să se facă ofițer. Nu 
se cunoaște motivaţia care l-a împins către această schimbare bruscă. S-a 
vorbit despre posibilitatea ca Stefan George să-l fi influențat în schim- 
barea de carieră. În acea perioadă, viata militară era văzută în Germania 
ca o posibilitate de a interveni, într-un fel sau altul, în istoria naţiunii. E 
posibil ca Stauffenberg să se fi văzut împins spre această responsabilitate. 

În 1926, Stauffenberg a primit postul de cadet în Regimentul al 17-lea 
de Cavalerie din Bamberg, unitate militară de care familia sa era legată 
prin tradiție. După ce şi-a petrecut un an executând treburile cele mai 
simple, după cum indica regulamentul formării ofițerilor, în anul următor 
a fost trimis la școala de infanterie de la Dresda. 

După această perioadă, a urmat școala de cavalerie de la Hanovra. Există 
câteva mărturii ale personalităţii sale din timpul șederii la această școală. 
Se bucura de mare încredere din partea șefilor și a devenit imediat popular 


printre colegi, care l-au ales reprezentantul clasei. Manifesta o abilitate 
înnăscută de a interveni în conflicte și a le gestiona cu succes. 

Stauffenberg, se mai remarca și prin armonia trăsăturilor sale. A servit 
drept model pentru un bust sculptat de tânărul sculptor Frank Mehnert, 
operă a cărei conservare avea să cadă în sarcina viitoarei sale soții. Bustul 
surprinde caracteristici ideal descrise de un alt sculptor, Ludwig Thormaelen, 
membru al cercului poetului Ștefan George: 

„Unul dintre lucrurile care atrágeau atenția asupra lui Stauffenberg 
erau ochii; lăsau să i se întrevadă fermitatea și noblețea spiritului, vivacitatea 
si bunătatea. Erau de un albastru închis, metalic. Ovalul feţei era lat, fără 
să fie rotund. Mandibulele sale pronunțate, alături de bărbia prelungă, 
îi dădeau un aer ferm, în timp ce fruntea lată tráda seninătatea si reflectia, 
marea sa capacitate de observare, voinţa și hotărârea sa neclintită. Avea 
un nas foarte bine format și o gură fermă. Doar obrajii păreau ușor sensibili. 
Mai târziu, au fost marcați de pecetea vieţii dure de soldat. Își purta părul 
închis, strălucitor și ușor ondulat, cu cărare pe-o parte.“ 

Singurul său punct slab era sănătatea, care încă mai purta amprenta 
suferințelor sale din copilărie, însă vointa l-a ajutat să-și domine neajunsu- 
rile fizice si să atingă rezultate sportive strălucite. După încheierea perioadei 
de instrucție, s-a întors la regimentul său din Bamberg, unde a fost avansat 
la gradul de locotenent. 

1933, anul în care Hitler a ajuns la putere, cel în care, pe 30 ianuarie, 
a fost numit cancelar, se va dovedi catastrofal pentru destinul Germaniei. 
Însă, pentru Stauffenberg, avea să fie un an extraordinar. Pe 1 mai a fost 
numit locotenent-major iar pe 26 septembrie s-a căsătorit cu baroneasa 
Nina von Lerchenfeld. Nina se născuse în Kaunas — pe atunci oraș aflat 
în Rusia, iar în prezent în Lituania — la 27 august 1913. L-a cunoscut 
pe Claus pe când avea șaisprezece ani. Familia ei, precum cea a lui Claus, 
aparținea nobilimii bavareze. 

După avansarea sa, Stauffenberg s-a îndreptat încă o dată către școala 
de cavalerie din Hanovra. Acolo și-a manifestat definitiv înclinația pentru 
călărie. Împreună cu socrul său, a cumpărat un exemplar frumos, pe Jagd, 
care l-a ajutat să atingă nivelul suprem in dresajul cailor. În 1935 a obținut 
gradul obligatoriu pentru studiile sale. În exerciţiile de echitație, avea să-i 
depășească pe mai mulți foști campioni ai Jocurilor Olimpice din 1936. 

Pe lângă hipism, Stauffenberg a manifestat un interes deosebit pentru 
limba engleză, căutând să se specializeze ca translator militar. Însă interesul 
său nu se axa doar pe sfera profesională; studia și istoria, literatura, arta, 
filosofia, politica, participând frecvent la conferințe și concerte, asta pe 
lângă cercul larg de prieteni cu care se întreținea. 


Stauffenberg si baroneasa Nina von Lerchenfeld 
s-au căsătorit la 26 septembrie 1933. 


STAUFFENBERG SI NAZISMUL 


În privința orientărilor sale politice din acea epocă, nu putem decât 
să facem supozitii. S-a speculat pe seama ideii cà ar fi participat la o 
manifestaţie de stradă în sprijinul lui Hitler când acesta ajunsese la putere, 
însă investigaţiile istoricilor nu au putut să stabilească veridicitatea acestui 
fapt. Este foarte adevărat că cele mai credibile mărturii consemnează că 
Stauffenberg a acceptat de bunăvoie national-socialismul. Cu siguranță, 
a avut aceeași atitudine ca ceilalți ofițeri. Șeful său de escadron, Hanz 
Walzer, mărturisea: 

„Am rămas surprinși de numirea lui Hitler în postul de cancelar al 
Reich-ului și nici nu putea fi vorba de entuziasm. Dar aşteptam să se 
termine acea dispută dintre partide, care să facă loc unei politici cinstite 
și stabile sub nobila influență a mareșalului și preşedintelui Reich-ului 
(Paul von Hindenburg).“ 

Mai dispunem de o mărturie, cea a profesorului Rudolf Fahrner, care re- 
zuma astfel atitudinea lui Stauffenberg față de preluarea puterii de către Hitler: 

„Claus von Stauffenberg, care avea un mare interes să obțină o judecată 
obiectivă, primea cu scepticism orice informatie depreciativă despre Hitler. 
Stauffenberg înţelegea că Hitler, în ciuda tuturor josniciilor caracterului 
său, se bucura și de calități excepţionale, care-l făceau capabil de a influența 
indirect oamenii cu idealuri și valori înalte.“ 


De aici reiese că, în 1933, tânărul Stauffenberg nutrea speranțe că 
supremația lui Hitler avea să fie una pozitivă pentru națiunea germană. Însă, 
aşa-numita „Noapte a cutitelor lungi“, in care trupele SA ale lui Ernst Röhm 
au fost decapitate din ordinul lui Hitler (printr-un sângeros complot al 
naziștilor) a reprezentat, cu siguranță, o puternică lovitură pentru conștiința 
lui Stauffenberg, Există mărturii potrivit cărora, la scurt timp după aceste 
fapte, a început deja să dezbatá posibilitatea unei răsturnări violente a orân- 
duirii naziste. Șeful său de escadron va afirma că, în timpul unei conversații, 
Stauffenberg s-a manifestat ca susținător al prăbușirii regimului „de la nivel 
înalt, căci nu putea fi concepută o revolutie de jos, care să pornească din 
popor, dată fiind influența și mijloacele represive ale partidului“. 

Ar fi foarte riscant să plasám în acea discuţie originea acțiunii care va 
avea loc zece ani mai târziu. Alte conversații ulterioare ale lui Stauffenberg 
vor denota că încrederea sa în national-socialism nu dispăruse dintr-odată. 
Un coleg de academie avea să dea asigurări că, la sfârșitul anului 1936, 
Stauffenberg, „nu respingea noul spirit“, iar profesorul Fahrner avea să 
afirme că „vedea în Hitler genul conducătorului modern al maselor, 
înzestrat cu o uimitoare putere de rezonanță, ce prelua ideile pe care le 
punea la dispoziție epoca, simplificându-le și transformându-le într-unele 
eficiente din punct de vedere politic care, deci, reușeau să entuziasmeze, 
provocând dăruire și sacrificiu“, 

Este greu să tragem concluzii din aceste mărturii, întrucât nu trebuie 
uitat că au fost făcute după cel de-Al Doilea Război Mondial, fiind, implicit, 
influențate de cunoașterea evoluţiei ulterioare a personajului. Totuși, am 
putea îndrăzni să afirmăm că, în acea perioadă, Stauffenberg se zbătea 
între a ajuta sau nu un regim care oferea stabilitate, în comparație cu viața 
politică si socială agitată din timpul Republicii de la Weimar, dar ale cărui 
valori nu corespundeau celor proprii. Pe de o parte, trebuie să fi fost 
nemulțumit, dat fiind că puterea se afla în mâinile unor conducători care 
îşi expuneau incultura cu dezinvoltură, iar pe de altă parte trebuia să 
simpatizeze cu mișcarea națională pe care o proclamaseră. 


UN OFIȚER PROMITÁTOR 


În septembrie 1936, Stauffenberg a călătorit două săptămâni în Anglia, 
gratie excelentelor sale abilitáti de translator. Acolo, a vizitat celebra școală 
militară de la Sandhurst, unde a purtat o discuţie cu cadetii care studiau 
limba germană. În luna octombrie a aceluiași an, a fost trimis la Academia 

Stauffenberg, portret ca ofițer al Regimentului de Cavalerie nr. |7 din Bamberg, in 1934. 


de Război, pentru a-și pregăti intrarea în Statul Major. În ianuarie 1937 
a primit gradul de căpitan de cavalerie. 

La Academia de Război va cunoaşte un alt ofițer care va participa, de 
asemenea, la complotul din 20 iulie, Albrecht Ritter Mertz von Quirnheim, 
pe care contele îl numea А si care avea să se afle alături de el în cele mai 
riscante momente ale loviturii de stat. 

Stauffenberg s-a remarcat pe toate planurile, îndeosebi prin abordarea 
ştiinţifică a problemelor militare, care a dus la redactarea unei lucrări 
teoretice ce avea să se dovedească fundamentală în timpul războiului: 
Apărarea împotriva unităților de paragutisti. 

Pe lângă această lucrare despre trupele aeropurtate, a mai ținut si 
numeroase conferințe pe aceeași temă și a redactat o altă lucrare despre 
rolul cavaleriei. Totuși, această a doua lucrare nu se va bucura de succesul 
celei dintâi; expunerile sale erau prea avansate pentru acea epocă, întrucât 
considera cavaleria o armă anacronică, armă care trebuia să cedeze în fara 
presiunii mașinilor de luptă. În timpul șederii sale la Academia de Război, 
a manifestat un interes complementar atât pentru geopolitică și econo- 
mie, cát si pentru istoria Angliei si a Statelor Unite. 

În vara anului 1938, după ce și-a încheiat studiile la Academia de Răz- 
boi, a fost transferat la Divizia 1, în Wuppertal, unde se va afla la ordinele 
locotenentului general Hoepner, care va avea și el un rol marcant în 
conspirația din 20 iulie, Acolo a obținut funcția de ofițer secund al Statului 
Major, a cărui misiune era să organizeze aprovizionarea trupelor. Din clipa 
in care a ocupat postul, Stauffenberg a făcut dovada manierei sale deosebite 
de lucru: ușa biroului său era mereu deschisă si oricine era liber să intre 
fără să anunțe. Desi era foarte ocupat, Stauffenberg găsea întotdeauna timp 
pentru a se ocupa de oricine ar fi venit la el ca să-i ceară un sfat sau să 
dezbată o problemă. 

Aparent, metoda sa de lucru era haotică, având în vedere că masa îi 
era mereu încărcată de munţi de documente; se plimba prin birou cu o 
țigară în mână, in timp ce dicta câte o scrisoare sau întreținea o conversaţie, 
Era întrerupt încontinuu de vizite sau de telefoane. La scurt timp după 
aceste pauze, relua lucrul din punctul în care îl lăsase si tinea evidența 
strictă a tot ceea ce făcea, luând mereu notițe. 

Presiunea inerenta a sarcinilor complexe cu care trebuia să se lupte 
zilnic nu-l impresiona cátusi de puţin. O ordonanță avea să dea mai târziu 
asigurări că Stauffenberg „nu se lăsa niciodată afectat de proasta dispoziţie, 
ci menținea întotdeauna un ton cordial și afectuos“. 


PRIMELE MISIUNI 


Stauffenberg a intrat în acţiune în octombrie 1938, atunci când trupele 
germane au pătruns în regiunea cehoslovacă sudeta, după Pactul de la 
München, Unitatea sa a fost primită cu euforie în orașele cu populație 
germană, dar cu răceală în cele în care predomina populația cehă. 
Stauffenberg era însărcinat cu alimentarea trupelor și cu aprovizionarea 
populației. Acest al doilea obiectiv nu era unul simplu, având în vedere 
că regiunea, rămânând separată de restul Cehoslovaciei, trebuia să înceapă 
să primească imediat produsele de bază din Germania, fără nici o fază de 
tranziție. 

Stauffenberg s-a dedicat în întregime acestei misiuni pline de dificultăți. 
De pildă, la un moment dat, brutarii nu mai aveau drojdie pentru a fră- 
mânta pâinea iar barurile rămăseseră fără bere. Stauffenberg a trebuit să 
mobilizeze o multitudine de mijloace pentru a ajuta populația aflată sub 
controlul unității sale să nu sufere din cauza lipsei articolelor de primă 
necesitate. 

De Crăciun, Stauffenberg, într-un gest de generozitate demn de laudă, 
a renunțat la permisia la care avea dreptul, pentru ca un camarad să-și 
poată vizita familia. Alt gest care folosește la conturarea personalităţii sale 
a fost indignarea fara de comportamentul unor soldati nemți, care au 
profitat de nevoia populației din regiunea sudetă de a-şi procura marci, 
pentru a le cumpăra astfel mărfurile la pret scăzut. Stauffenberg a dispus 
imediat să se interzică aceste tranzacții abuzive si să fie înapoiat ceea ce 
fusese cumpărat cu un asemenea oportunism. Stauffenberg a continuat 
să fie detașat în regiunea sudetă până la izbucnirea războiul, 

Divizia sa, care avea ca obiectiv invazia Poloniei, a devenit parte din 
grupul de armate din sud, sub ordinul generalului Gerd von Rundstedt. 
Acea armată constituia flancul de sud al clestelui care urma să încercuiască 
Polonia. Unitatea lui Stauffenberg nu a avut dificultăți de înaintare pe 
câmpiile polone, însă, când a aflat de intrarea în luptă a Franței si a Angliei, 
el a făcut următoarea observaţie: 

„Dacă dorim să câștigăm acest război, trebuie să-l putem continua, 
iar atunci va dura, cu siguranță, cel putin zece ani." 

Stauffenberg s-a înșelat asupra pronosticului referitor la durata luptei. 
Dar concepţia sa despre războiul care tocmai izbucnise era mai aproape 
de realitate decât a acelora, printre care si Hitler, care credeau că urma 
să aibă un deznodământ favorabil pentru Germania, după un blitzkrieg 
rapid si distrugător, în fata căruia puterile occidentale aveau să rămână 
simpli spectatori, fără a îndrăzni să acționeze, 

Polonia a fost cucerită în mai puţin de o lună, însă Stauffenberg nu 
s-a liniștit. A avertizat că recent încheiata campanie poloneză putea fi 
folosită ca banc de probă pentru tragerea concluziilor în vederea unor noi 
și ambitioase campanii. Asa stând lucrurile, a hotărât să realizeze un sondaj, 
începând cu comandantul și terminând cu ultimul soldat, pentru a 
cunoaşte cele mai bune arme, echipamente, camioane, provizii posibile 
si cel mai bun mod de îngrijire a răniților etc. El însuși a elaborat chestio- 
narul, după care a adunat concluziile într-un raport extins. 

Alt episod semnificativ care ne va ajuta să-i cunoaștem caracterul a 
avut loc în februarie 1940, când postul de prim-ofiter al Statului Major 
din divizia sa a rămas vacant. Cu toti erau convinși că Stauffenberg urma 
să-l ocupe, dar, în cele din urmă, de el s-a bucurat un alt ofiter. Respectivul 
a fost nevoit să se confrunte cu ostilitatea celorlalți, care considerau o 
adevărată nedreptate numirea lui, însă chiar Stauffenberg i-a ușurat munca, 
facilitându-i integrarea în grup. Deşi cu siguranță eșecul personal a fost 
dureros, Stauffenberg a continuat să păstreze aceeași camaraderie si să se 
dedice trup și suflet muncii sale de ofițer secund. 

UN EXCELENT ORGANIZATOR 


În campania din Franţa, iniţiată pe 10 mai 1940, Divizia а 6-a Blindată, 
în care era inregimentat Stauffenberg, a fost angajată în ofensiva din Ardeni. 
În timpul acestei campanii, a fost numit în secțiunea organizatorică a 
Statului Major. A primit misiunea de a elabora organizarea și structura 
înaltelor departamente ale armatei aflate în luptă, a armatei din spatele 
frontului și de pe teritoriile ocupate. Stauffenberg s-a dovedit un excelent 


` organizator în execuţia acestor munci complexe ale Statului Major. Va 


rămâne în secțiunea organizatorică până la jumătatea lui 1943. 

Munca îl silea să întreprindă călătorii în care trebuia să inspecteze 
trupele auxiliare, să meargă la Berlin pentru a-l întâlni pe șeful Armatei, 
să viziteze școlile de ofițeri și să dezbată teme privind formarea lor sau să 
organizeze chestiuni legate de personalul sanitar. A câștigat foarte rapid 
încrederea superiorilor săi, care știau că îi puteau delega orice fel de 
probleme, chiar și chestiuni care îi depășeau competența. 

Apreciau că putea obţine în scurt timp rezultate pozitive în misiunile 
încredințate, având abilitatea de a crea în jurul său un climat de bună 
dispoziție și de simpatie. De asemenea, apreciau că Stauffenberg avea 
curajul de a face să le parvină observaţiile pe care ceilalți nu îndrăzneau 
să le facă; era capabil să le transmită cea mai aspră părere într-un mod 
constructiv, iar sinceritatea lui era foarte apreciată. 

Relaţiile constante cu cartierul de comandă și contactul cu comandanții 
supremi ai Armatei fi vor permite mai târziu să intre în cercul opoziţiei 
împotriva lui Hitler. Pe acest drum, o importanță capitală a avut-o prietenia 
sa din 1940 cu generalul Halder, unul dintre principalii opozanți ai lui 
Hitler din interiorul forțelor armate. 


PRIMELE ÎNDOIELI 


În timpul exercitării sarcinilor, Stauffenberg se convinsese probabil că 
mașina germană de război nu era atât de perfectă pe cât părea. În ciuda 
succeselor militare, Stauffenberg s-a arătat sceptic în legătură cu dirijarea 
războiului. S-a păstrat o frază pe care a rostit-o în 1941, în cadrul unei 
conferinţe din Berlin, la Academia de Război: 

„Comandamentul nostru în acest război este atât de mediocru, încât 
nici dacă cei mai buni ofițeri ai Statului Major ar fi fost însărcinați să 
găsească cea mai absurdă formă posibilă, tot n-ar fi putut să o facă mai 
bine ca el.“ 


Stauffenberg alături de doi dintre fii săi, 


Totuşi, nu trebuie să deducem că Stauffenberg ar fi început deja să 
se îndoiască de capacitatea lui Hitler de a schimba direcţia pe care o luase 
lupta, Încă din aprilie 1942, i-a explicat vechiului său comandant de divizie, 
Von Loepner, că aproba decizia lui Hitler de a încerca să cucerească 
Moscova la începutul grelei ierni ruseşti, căci „trebuia să joace totul pe 
o carte pentru a-și atinge obiectivul, iar cucerirea capitalei 
acel obiectiv“. Dar, în aceeași conversaţie, Stauffenberg, s-a arătat critic 
faţă de ultimele decizii politice ale lui Hitler, care presupuneau, pe lângă 
legi, o justiție arbitrară. 

Deși se intuiește că în primăvara anului 1942 Stauffenberg, mai avea 
încă încredere în capacitatea militară a lui Hitler, este greu de crezut că, 
după vara acelui an, rămăsese la aceeași părere. Campania începută pe 
28 iunie, care urmărea să avanseze, prin sud, către Caucaz, și prin nord 
către Leningrad, nu a început sub cele mai bune auspicii. Din postul sáu, 
din linia întâi, Stauffenberg a trebuit să fie martorul lipsei de mijloace 
cu care se confrunta campania, căci necesităţile puteau fi acoperite doar 
partial; fiind expert în aprovizionare, a trebuit să avertizeze imediat că 
operațiunea militară era sortită eșecului. 

Pe 13 septembrie 1942, Stauffenberg și-a manifestat în mod deschis 
opoziția faţă de modul în care se derula războiul împotriva Uniunii 
Sovietice. Le spunea prietenilor săi că trebuia să se abandoneze concepția 
national-socialistá potrivit căreia orientali erau inferiori. A trimis această 
critică la Statul Major, într-un document prin care arăta că poziția faţă 
de populaţia civilă reprezenta o „provocare iresponsabilă“. 

E semnificativ faptul că obiectia lui Stauffenberg nu i-a adus discredi- 
tarea, așa cum se întâmpla de obicei cu ofițerii care manifestau orice fel 
de disidenta, acesta primind ordinul de a organiza un serviciu special pentru 
unitățile de voluntari, formate din armeni, georgieni sau cazaci. Totuși, 
crimele și abuzurile împotriva populației civile au continuat să se producă. 
Erau fapte pe care Stauffenberg nu le putea trece cu vede 

În timpul acestei celei de a doua jumătăţi a lui 1942, Stauffenberg va 
ajunge la concluzia că era necesară înlăturarea lui Hitler de la putere. Din 
această perioadă detinem deja manifestări neîndoioase în acest sens. Într-o 
conversație cu şeful său, Burkhart Müller-Hillebrand, a exclamat: „În 
Cartierul General al Führerului nu se află nici un ofițer capabil să-l impuste?" 
Cu altă ocazie, în toiul unei discuţii în care unul dintre interlocutori a 
afirmat că trebuia să i se spună adevărul lui Hitler, Stauffenberg, a intervenit: 
„Nu este vorba să i se spună nici un adevăr, ci să fie eliminat. Eu sunt 
dispus să fac lucrul ăsta.“ 


inamice era 


Camarazii lui Stauffenberg se îndoiau că ar fi vorbit serios despre 
organizarea unui atentat împotriva lui Hitler, însă, spre finele anului 1942, 
Stauffenberg a început să verifice dacă existau ofițeri influenți dispuși să-l 
elimine pe dictator. A discutat cu mai multi generali și mareșali, dar tato- 
nările sale nu s-au soldat cu nici un rezultat. Intelegeau cu toții că lucrurile 
nu puteau continua pe acest fágas, însă nici unul nu se oferea să ia inițiativa. 

De pildă, mareșalul Von Manstein avea să relateze întrevederea sa cu 
Stauffenberg în felul următor: „A venit la mine ca reprezentant al secțiunii 
de organizare, pentru a trata problema aprovizionării armatei noastre, 
Atunci m-a rugat să avem o conversaţie între patru ochi. În timpul ei, 
mi-a făcut cunoscut dezacordul său fata de direcția greșită a războiului, 
adică față de Hitler. Nu am putut decât să-i dau dreptate si i-am spus, 
pe deasupra, că si eu îmi dădeam seama de erorile lui Hitler şi că era de 
dorit o schimbare în conducerea militară. Eu eram adeptul numirii unui 
şef responsabil din Statul Major al Wehrmacht. Consideram că el trebuia 
să preia conducerea. Am promis să încerc să obţin asta de la Hitler. Din 
manifestările sale nu am putut deduce dacă Stauffenberg acționa împotriva 
lui Hitler, am avut mai degrabă impresia că se indoia că s-ar fi putut obține 
ceva de la Statul Major.“ 

Din aceste cuvinte reiese clar că Von Manstein nu a vrut să înțeleagă 
mesajul pe care, fără îndoială, Stauffenberg a dorit să-l transmită în acea 
conversaţie cu ușile închise. Dovada este că Stauffenberg avea să o asigure 
apoi pe soția sa, Nina, cá „acesta nu este răspunsul care poate fi așteptat 
de la un mareșal“. 


DETAŞAT ÎN AFRICA 


La 1 ianuarie 1943, Stauffenberg a fost avansat la gradul de locote- 
nent-colonel. Imediat după avansare, a fost detașat în Africa, lucru pe care 
nu-l solicitase personal. Războiul din desert nu mai oferea aura de emoție 
şi de romantism pe care o creaserá succesele lui Rommel în fruntea trupelor 
din Africa. Vremurile în care diviziile germane amenintasera Canalul Suez 
erau de mult apuse, iar nemții, izolați deja, după retrageri succesive, 
pe tărâmurile tunisiene, încercau doar să amâne momentul în care aveau 


să se vadă forţaţi să abandoneze continentul. În orice caz, se pare că 
Stauffenberg nu a primit cu plăcere transferul. 

Odată ajuns în Tunisia, și-a luat în primire noul post de prim ofițer 
al Statului Major al Diviziei a 10-a Panzer. Și-a vizitat predecesorul, pe 


maiorul Biirklin, care era grav rănit. Într-un fel de premonitie, Bürklin 
l-a sfătuit să aibă grijă la avioanele inamice. 

Stauffenberg a fost surprins de maniera în care se desfășura războiul 
pe teritoriul african, căci tacticile se schimbau neîncetat. Atacurile, apărările, 
retragerile, contraatacurile se succedau zi de zi, dar el a reușit să se adapteze 
cu ușurință schimbării. Trupele simțeau întotdeauna că erau bine conduse, 
căci Stauffenberg stia să deslușească imediat complexitatea noilor 
situații. Acolo și-a câștigat prietenia si recunoştinţa soldaţilor. Colonelul 
Heinz Schmidt a subliniat relația sa excelentă cu trupele: 

„La scurt timp, a ajuns iubit de Divizie datorită calităţilor sale: fidelitatea 
şi capacitatea de muncă, spiritul de solidaritate si cordialitatea. În ciuda 
multiplelor sarcini ale postului său, găsea întotdeauna timp pentru a sta 
de vorbă cu soldaţii. Vizita frecvent regimentele și batalioanele, pentru 
a le vorbi comandanților acestora despre chestiuni personale sau de serviciu. 
Era deosebit de înzestrat cu abilitate si tact în relațiile interumane si toată 
lumea se simțea imediat atrasă de el.“ 

Un tânăr ofițer, Friedrich Zipfel, avea să semnaleze, de asemenea, 
aptitudinea specială a lui Stauffenbeg pentru relaţiile sociale: 

„Am rămas profund impresionat de contele Stauffenberg. ЇЇ consideram 
ofiterul ideal. In fata lui, simteai o încredere totală si, în câteva minute, 
reușea să spargă gheata diferentei de grad. În plus, tonul potrivit si siguranța 
cu care vorbea inspirau respect față de autoritatea pe care o impunea 
comportamentul sáu. Se distingea prin faptul că părea interesat ca toti 
să înveţe rapid cum trebuia exercitată comanda. Desigur, acest lucru nu 
era ceva obișnuit printre superiori. Adesea, contactul cu gradele inferi- 
oare suferea de rigiditate și răceală.“ 

La începutul lunii aprilie, când finalul campaniei tunisiene era deja 
iminent, ca de altfel si prezența germană în Africa, lui Stauffenberg i s-a 
comunicat că trebuia să se întoarcă în Germania, unde avea să fie mai 
util, Însă, înainte de a porni la drum, Stauffenberg trebuia să îndeplinească 
o misiune pentru care necesita să se îndrepte către zona de luptă pentru 
a coordona o retragere. Așa stând lucrurile, pe 7 aprilie 1943, Di 
10-a Panzer a început replierea de la Biar Zelloudja la Me: 

Stauffenberg a fost autorizat de generalul-maior Freiherr Von Broch 
să conducă retragerea din vehiculul său, în timp ce Von Broch trebuia 
să-i urmeze odată ce ultimele elemente ale diviziei traversau trecătoarea 
El-Hafay. De această dată, von Broch a fost cel care l-a avertizat pe 
Stauffenberg, să fie atent la aviația inamică. 


zia a 


yuna. 


nd cu baronul von Broch în timpul campaniei tunisiene 
din primăvara anului 1943 


Stauffenberg (la dreapta) 

LA LIMITA MORȚII 


Insotit de câteva vehicule blindate, Stauffenberg a traversat trecătoarea 
El-Hafay si a ajuns la Sebkhet, unde i s-a alăturat compania a S-a a 
Batalionului 10 de Motociclete. Ajungând pe terenul strâmt dintre Sebhket 
și trecătoarea Chabita-Khetati, caravana de vehicule a fost atacată de 
avioanele inamice; majoritatea soldaților și ofițerilor au avut timp să se 
disperseze pe câmp. 

Când s-au întors la coloană, au constatat ingroziti că maşina lui 
Stauffenberg fusese ciuruită. Contele era grav rănit. A fost imediat trans- 
portat la un spital de campanie din Sfax. În timp ce un infirmier se ocupa 
de rănile lui, Stauffenberg, care nu-și pierduse cunoștința, l-a întrebat cum 
îl cheamă. La spital, au constatat că mâna lui dreaptă fusese practic distrusă 
de o rafală de mitralieră, iar medicii au fost nevoiţi să i-o amputeze de 
deasupra încheieturii. Își pierduse ochiul stâng, Aveau să-i fie amputate 
si două degete de la mâna stângă, degetul mic și inelarul. În plus, prezenta 
răni uşoare la genunchi si la cap, din pricina unei schije. 

La 10 aprilie a fost transferat la spitalul din Cartagina. După cinci zile 
a sosit cu un vapor al spitalului în portul italian Livorno și a fost trimis 
cu trenul la München, unde a ajuns pe 21 aprilie, fiind internat la Spitalul 
General nr. 1. Timp de mai multe zile a suferit de o febră foarte ridicată 
şi medicii s-au temut pentru viata sa. 

Stauffenberg a dat dovadă de o tărie si de voință demne de laudă. A 
respins medicamentele care i se ofereau pentru calmarea durerii și facilitarea 
somnului. Cei care il vizitau se mirau că buna lui dispoziție se păstrase 
neschimbată. În ciuda problemelor de mobilitate, a reușit curând să se 
dezbrace și să se îmbrace cu ajutorul gurii și celor trei degete de la mâna 
stângă. 

Odată ce avea să se recupereze, Departamentul Personal plănuia să-l 
trimită la Berlin ca șef al Statului Major la conducerea biroului central 
al Armatei. Acolo l-ar fi avut ca superior pe generalul Olbricht, care avea 
să ocupe un rol important în complotul împotriva lui Hitler. La începutul 
lunii mai, Stauffenberg i-a dictat soţiei sale o scrisoare prin care il asigura 
pe Olbricht că în trei luni avea să-și preia postul din subordinea acestuia; 
la Berlin. 

După cum vom vedea, un curent puternic și nevăzut, căruia Stauffenberg 
nu putea să i se opună, îl purta spre capitala Reich-ului, exact în epicentrul 
conspirației, pentru a-l elimina pe Hitler. Ca și cum destinul l-ar fi ales 
pentru a imprima acea cotitură dramatică traseului Germaniei, atacul 
suferit în Tunisia era linia sinuoasă pe care acum trebuia să se întâlnească, 


după un an, cu ocazia de a tine în mână viitorul naţiunii. Cu siguranță, 
în călătoria de la München la Berlin nu i-a trecut prin cap responsabilitatea 
copleșitoare cu care urma să se confrunte într-o zi călduroasă din vara 
anului următor, nici oportunitatea unică de a încerca să-l distrugă pe capul 
regimului, care în acel moment merita doar ură si dispreț. 


TRĂSĂTURILE PERSONALITĂȚII SALE 


Dar înainte de a pătrunde istoria complotului care avea să ducă la 
tentativa de asasinat împotriva dictatorului german (20 iulie 1944), putem 
să cunoaștem mai bine personalitatea protagonistului său numărul unu. 

După cum s-a arătat în introducere, pierderea documentelor lui 
Stauffenberg nu le-a permis investigatorilor să-i cunoască biografia în 
detaliu. Însă, din fericire, creionarea trăsăturilor sale de caracter este relativ 
ușoară, căci aprecierile tuturor martorilor care au acceptat să-l descrie 
coincid aproape în totalitate. 

Stauffenberg apare în fata noastră ca o ființă diafană, clară, transpa- 
rentă, nu par să existe în el nici diverse fațete, nici acele dedesubturi întu- 
necate pe care le întâlnim adesea la alte personaje istorice. Totul duce la 
concluzia că s-a manifestat întotdeauna sincer și deschis, căci nu găsim 
în caracterul său zone de penumbră în care atitudinea sa să poată fi socotită 
controversată. 

Toată lumea care l-a cunoscut îl descrie drept o persoană optimistă, 
veselă, deosebit de muncitoare, constantă, care îi făcea pe toti din jurul 
său să se simtă bine. Totuși, este necesar să insistăm din nou asupra faptului 
că aproape toate mărturiile au fost adunate la mult timp după moartea 
sa. Este foarte posibil ca cei care au intrat în legătură cu el să-l fi transformat 
inconștient într-un erou, după ce devenise un personaj istoric; nu putem 
şti dacă vreunul își amintește vreun eveniment din care Stauffenberg să 
fi ieșit cu reputația pătată, dacă 1-а uitat sau dacă preferă să nu-l relateze 
pentru a nu-i umbri renumele. Dar, cu toate acestea, concordanța si 
claritatea descrierilor lipsite de laude pompoase ne fac să credem, efectiv, 
că personalitatea magnetică a lui Stauffenberg, suscita întotdeauna admirația 
și încrederea tuturor celor cu care intra în contact. 

Sculptorul Thormaelen îl aprecia pe Stauffenberg pentru cá era un om 
de acţiune: „Era rapid, acționa fără întârziere, era întotdeauna dispus la 
acțiunile pe care le credea si simțea necesare. În el nu exista nici o separare 
între gândire si acţiune, între simtire și acțiune.“ 

Buna dispoziție si firea deschisă a lui Stauffenberg aveau să rămână 
reflectate în cuvintele din 1962 ale celui care era pe atunci căpitanul 
Burkhart Müller-Hillebrand, viitorul său şef de la Statul Major: 

„La acea vreme (sfârșitul lui 1930) am văzut în el un camarad care se 
distingea prin inteligență, personalitate și cultură. Acestora li se adăuga 
caracterul său vesel, deși nu superficial, așa cum se întâlnea, în acele timpuri, 
în rândul multor ofițeri.“ 

În 1963, colonelul Bernd von Pezold avea să-și amintească magnetismul 
lui Stauffenberg, care se manifesta clipă de clipă: 

„Era imposibil să nu se distingă dintre toti, chiar dacă reuniunile erau 
atât de numeroase. Chiar și fără să vrea, curând ajungea centrul atenției 
în orice reuniune; avea o remarcabilă putere de atracţie. Chiar dacă discuta 
cu oameni de o cultură medie, reușea să transfere discuțiile la un nivel 
elevat.“ 

În 1962, colonelul Wilhelm Biirklin era de acord cu aprecierea lui Von 
Pezold, potrivit căreia Stauffenberg se bucura de acea capacitate de a ridica 
nivelul oricărei discuţii: 

„ÎL caracteriza spiritul său de camaraderie cordială si veritabilă, Acest 
fapt era cu atât mai apreciat cu cât i se recunoșteau în general capacitatea 
şi însușirile peste medie. Orice conversaţie atingea imediat un nivel înalt; 
în plus, se bucura de discuţii animate, care păreau să nu se mai isprăvească, 
gratie temperamentului său pasional.“ 

Admiratia lui Wilhelm Bürklin pentru caracterul lui Stauffenbeg se 
întrecea cu cea a camaradului său, Eberhard Zeller: 

„Se observau în el forte geniale de neatins, care-l făceau să se găsească 
întotdeuna în locul de conducere și să reușească să trezească în ceilalți 
bucuria de a fi alături de el, de a lucra cu el. Suspiciunile pe care forțele 
josnice intenționau să le proiecteze asupra lui dispăreau imediat ce îl priveai. 
Figura lui trăda numai forţă si nobleţe.“ 

Aghiotantul generalului Guderian, Bernhard Freytag von Loringhoven, 
l-a văzut doar cu o singură ocazie, in 1940, după campania împotriva 
Franţei, în cadrul departamentului de organizare al Statului Major al 
Armatei. Această întâlnire i-a lăsat o amintire de neșters, pe care o prezintă 
în memoriile sale, scrise în 2006: 

„Am vorbit vreo douăzeci de minute; nu-mi amintesc care a fost tema 
conversatiei noastre, dar mi-a făcut o impresie puternică. Înalt și slab, plin 
de vitalitate, Claus Schenk von Stauffenberg avea prestanta unui cavaler, 
o privire călduroasă și o prezență de neuitat. Părea destinat unei strălucite 
cariere militare,“ 


Scenă de familie în căminul Stauffenberg, 


Pentru a încheia, cel mai bun rezumat al calităților lui Stauffenberg 
$i a unora dintre defectele sale se va găsi în raportul elaborat de șeful său 
de escadron, în octombrie 1933. Valoarea sa constă în faptul că nu contine 
mărturii realizate după decenii de la moartea sa, ca în cazurile anterioare, 
ci a fost redactat într-un moment în care nimic nu prevedea metamorfo- 
zarea sa într-un personaj cu relevanţă istorici 

„Posedă un caracter fidel si independent, principii bine stabilite si o 
voință proprie. Se bucură de înzestrări excepționale pentru chestiunile 
tactice si tehnice. 

Exemplar în relația cu subofiteri 
formare. 

Este sociabil şi cordial, lipsit de prejudecăți. Manifestă mult interes 
pentru problemele sociale, istorice si religioase. Calaret iscusit, cu iubire 
si înțelegere fata de cal. 

Alături de aceste calități excelente trebuie menţionate și micile slăbiciuni 
și defecte. Conștient de însușirile sale militare și de superioritatea sa 
intelectuală, este inclinat uneori să si le manifeste în fata camarazilor săi, 
cu care glumeste uneori, desi nu ajunge niciodată să-i ofenseze. 

Oarecum nepăsător fara de aspectul si hainele sale; conduita sa de ofițer 
ar trebui să fie mai energică. Este predispus la inflamații ale amigdalelor, 


i cu trupa, este preocupat de propria 

de aceea rezistența sa fizică nu este cea mai bună. Bineînţeles, încearcă 
să depășească aceste inconveniente prin puterea vointei. 

Apt pentru a-și continua studiile sub cele mai bune auspicii.“ 

Din aceste mărturii directe putem să ne facem o idee destul de demnă 
de încredere despre personalitatea lui Stauffenberg. Insusirile sale de om 
de acțiune, capacitatea sa de a-și motiva camarazii și de a-i binedispune, 
precum si idealismul și spiritul său elevat își vor găsi expresia maximă în 
momentul culminant al vieţii sale, momentul pentru care îl alesese destinul. 


Capitolul & 
CONSPIRATIA 


La jumătatea anului 1943, in Germania situația militară nu era tocmai 
optimistă. În est, încă se mai simțeau efectele marelui eşec de la Stalingrad, 
unde Armata a VI-a a mareșalului Friedrich Paulus fusese înfrântă. În 
Africa, ultimele trupe din Afrika Korps; înainte de temut, se îmbarcau 
din nou, în mare grabă, spre Italia, o aliată în care poziţia lui Mussolini 
devenea din ce în ce mai precară. Pe de altă parte, sute de bombardiere 
aliate survolau, în fiecare noapte, orașele germane, bombardand populația 
civilă, care vedea cum războiul pe care Germania îl începuse cu patru ani 
în urmă prin invadarea Poloniei ajungea acum până în propriile sale 
cămine, 1 

Militarii nemți asistaseră la náruirea progresivă a așteptărilor legate de 
o victorie rapidă. De la eşecul ofensivei germane asupra Moscovei, din 
iarna anului 1941, în rândurile inaltilor comandanţi ai Armatei se insta- 
laseră îndoieli faţă de modul în care era dus războiul; de fapt, unii generali 
îl infruntaserá pe Hitler, punând sub semnul îndoielii deciziile sale militare, 
And să fie destituiti, Însă opoziţia împotriva lui Hitler din interiorul 
Armatei era foarte redusă, căci jurământul de fidelitate faţă de Führer atârna 
greu în balanța puterii se adăpa la izvoarele militarismului prusac. 
Disciplina continua să domnească în sânul Armatei; foarte puţini erau 
cei care îndrăzneau să iasă în evidență. 

Chiar si așa, încă de la începutul luptei şi chiar dinainte, după cum 
am văzut în primul capitol, existau elemente ale forțelor armate care doreau 
să-l îndepărteze pe Hitler de la putere. Cât timp războiul-fulger continua 
să se bucure de succese în spaţiul european, aceste opinii îndrăznețe nu 
erau ascultate; însă, pe măsură ce lupta avansa, cu deceptiile și frustrările 
ulterioare, din ce în ce mai mulți plecau urechea la asemenea propuneri. 
Deteriorarea situației militare pe frontul rusesc, mai ales după dezastrul 
de la Stalingrad, a reprezentat alarma саге dădea de înţeles că ceva trebuia 
făcut cát mai repede posibil. În ciuda faptului că Armata germană din 
Rusia era încă o forţă de temut, nu existau mari speranțe că putea relua 
inițiativa, 


r 


Colonelul Albrecht Mertz von Quirnheim, bun prieten al lui Stauffenberg. 


OPOZIȚIA SE ORGANIZEAZĂ 


Trebuiau luate decizii inteligente pe frontul rusesc pentru a evita ca 
sovieticii, al căror potenţial creștea văzând cu ochii, să depășească liniile 
germane si să se lanseze asupra teritoriului Reich-ului. Nu mai era în joc 
cucerirea vastului teritoriu rusesc, ci supraviețuirea Germaniei. Și dacă 
această provocare trebuia înfruntată luând deciziile adecvate, Hitler nu 
era persoana cea mai potrivită. Tactica sa absurdă de a obliga trupele să 
lupte până la ultimul om și până la ultimul glonte înainte de a ordona 
retragerea costase deja multe vieți. Pe deasupra, se dovedise foarte putin 
eficientă din punct de vedere militar. Numeroși au fost generalii care au 
încercat să-l influențeze pe Hitler să cedeze comanda Armatei si să se dedice 
doar chestiunilor politice, însă toate acestea s-au dovedit inutile. Atâta 
timp cát Hitler continua să dețină puterea, posibilitățile ca Germania să 
sufere o înfrângere zdrobitoare creșteau pe zi ce trecea. 

În fata acestei situaţii, în sânul Armatei a început să se dezvolte o 
opoziție organizată, al cărei obiectiv nu mai era să-l facă pe Hitler să-și 
reconsidere modul de a acționa în contextul războiului, ci eliminarea sa 
imediată. Ar fi foarte plicticos să enumerăm diversele mişcări care s-au 
produs în cadrul forțelor armate, dar cel mai important episod a fost 
tentativa de asasinare a Fiihrerului din 13 martie 1943, cu ajutorul unei 
bombe ascunse într-un pachet care simula două sticle de Cointreau și pe 
care cititorul a avut ocazia să-l cunoască în detaliu, în capitolul al doilea. 

De aceea, în timp ce Claus von Stauffenberg se afla în convalescenta 
în spitalul din Miinchen, mi in Armată era în fierbere. 
Este greu de zis ce ştia Stauffenberg în acele momente despre rezistența 
forțelor armate si dacă ar fi dorit să i se alăture. Se potrivit mărturiei 


arca de opoziti 


ulterioare a colonelului Wilhelm Bürklin, în spital 
său, contele Von Üxküll, membru activ al rezis 
l-a informat despre ceea ce se punea la cale, їп 
conspirație. Unchiul său îl cunoștea pe generalul 


a primit vizita unchiului 
tentei, care cu siguranță 
vitându-l să participe la 
Olbricht, viitorul șef al 


nepotului său, si stia că făcea parte din opoziție. Se presupune că Von 


Üxküll l-a instruit cu privire la felul în care să 


servească rezistenţa din 


viitorul său post de la Berlin, sub ordinul lui Olbricht. 

Dar există unele date care vor pune la îndoială presupusa hotărâre a 
lui Stauffenberg de a se alătura opo: active împotriva regimului nazist. 
Generalul Kurt Zeitzler avea să-și amintească mai târziu că Stauffenberg 
îi ceruse să fie transferat pe front imediat ce aveau să i se vindece rănile, 
ceea ce ar pune la îndoială dorința sa declarată de a ajunge sub conducerea 

а loviturii de stat, ituri de Stauffe 


lui Olbricht în capitala Reich-ului, fără îndoială cel mai potrivit loc pentru 
lovitura decisivă. 


STAUFFENBERG IA ATITUDINE 


În august 1943, Stauffenberg și-a luat în primire postul de la Berlin. 
Fără îndoială, Olbricht n-avea să întârzie mult cu explicarea planurilor 
conspirative. Stauffenberg, a început imediat să se ocupe de complot; 
medicii i-au comunicat că era necesar să se realizeze două intervenţii, însă 
el le-a refuzat, fiind avertizat că ar trebui să petreacă o lungă perioadă de 
repaus la pat. Stauffenberg ştia că momentul pentru a termina cu Hitler 
era foarte aproape si că trebuia să fie pe deplin disponibil. 

Pornind din clipa aceea, nu putem stabili cu exactitate inlantuirea 
întâmplărilor care vor culmina cu atentatul din 20 iulie 1944. Trebuie 
să se tind seama că, după cum am atras atenția în prolog, aproape toti 
actorii principali au murit sau au fost executați înainte de sfârșitul ráz- 
boiului și că documentaţia a fost în mare parte distrusă, În același fel, 
existența mai multor structuri paralele pentru înlăturarea lui Hitler, care 
coincideau sau variau odată cu trecerea lunilor, face extrem dificilă 
elaborarea unei dovezi care să înglobeze întreaga mișcare de opoziţie a 
Armatei fata de Hitler. De aceea, vom oferi, în continuare, varianta ei 
simplificată, chiar cu riscul de a lăsa pe dinafară personaje relevante, a 
introducere pe făgașul temei ar încărca inutil narațiunea. 
1, Stauffenberg a început să pună la punct opera- 
tiunea, cu ajutorul generalului Olbricht. La scurt timp, l-a convins pe 
fratele sáu, Berthold, să se alăture si el mișcării. Pe atunci, soția sa, Nina, 
observase o schimbare de caracter la soțul său; acesta devenise foarte rezervat 
şi nu-și mai expunea părerile cu aceeași vehementá de odinioară. Nina 
1-а întrebat deschis dacă punea ceva la cale, dar el i-a răspuns evaziv. Cu 
siguranță nu dorea s-o implice pe soția sa într-o acţiune atât de riscantă. 

La sfârșitul lunii august, Stauffenberg se implicase deja într-o munca 
frenetică de stabilire a anumitor contacte cu cercurile de opoziție. Prietenul 
său, Henning von Tresckow — participant la Azentatul cu sticle — l-a 
prezentat persoanelor de contact din Berlin, precum doctorul Goerdeler. 
Von Tresckow era înalt, chel, cu un caracter serios, rece și rezervat, însă 
avea în același timp o personalitate puternică si energică, plus o influență 
considerabilă asupra lui Stauffenberg, care il numea „maestrul“ (Lehrmeister). 
Fusese un admirator timpuriu al lui Hitler, dar se transformase curând 


într-un critic inflexibil al exceselor comise de regim. Mai târziu, Gestapoul 
avea să-l descrie pe Tresckow drept „fără îndoială, una dintre forțele care 
au inițiat lovitura si spiritul diabolic al cercurilor participante la aceasta“. 

Alături de Tresckow si Olbricht, Stauffenberg a planificat în detaliu 
ansamblul de măsuri militare și civile pe care trebuia să le ia în momentul 
declarării stării de excepție ulterioare înlăturării Fiihrerului: arestarea 
miniștrilor și a altor conducători naziști, preluarea radioului și a agențiilor 
de știri, precum și a controlului liniilor de cale ferată și a punctelor 
strategice. 

Stauffenberg se putea baza pe ajutorul vărului său, contele Yorck von 
Wartenburg, în care avea încredere deplină. Există persoane care cred că, 
fără influenţa vărului său, Stauffenberg nu ar fi executat el însuși atentatul. 

În noiembrie 1943, locotenent colonelul Werner von Haeften avea 
să se angajeze în complot. Aghiotant al lui Stauffenberg din slujba militară, 
acesta avea să îl însoțească la Vizuina Lupului pentru a comite atentatul, 
Fratele lui Von Haeften, Bernd, consilier al departamentului de relații 
externe, il va ajuta pe Stauffenberg să găsească colaboratori noi si valoroși. 

Claus și Berthold von Stauffenberg împărțeau un etaj de la Tristan- 
strasse, din Berlin, unde erau vizitaţi uneori de unchiul lor, contele Üxküll. 
Din fericire, prin intermediul fiicei sale, Olga, avem acces la părerea 
contelui privind posibilităţile de reușită a complotului 

„Când mi-a vorbit pentru prima dată despre conspirație, în octombrie 
1943, tata mi-a spus: «Am încercat timp de ani de zile să-i conving pe 
tineri că trebuie făcut ceva în Germania împotriva acestui regim. Acum 
este momentul. Din nefericire, trebuie să-ţi mărturisesc că acum consider 
că este deja târziu, căci a fost lăsat să treacă momentul; firește, în ciuda 
acestui lucru, voi continua să fac eforturi, căci are rost măcar să arătăm 
calea pentru a-i tăia drumul acestui criminal.»* 

După părerea Olgăi, contele Üxküll era convins de rolul fundamental 
pe care îl juca nepotul său, Claus, în conspirație: 

„Dacă această conspirație are vreo şansă de izbândă, asta se va datora 
aportului lui Claus. În aceste momente, este forța motrice, forța care a 
dat substanţă eforturilor noastre de atâția ani. Fără el, întreaga afacere 
şi-ar pierde conducerea si sensul. Este inimaginabilă forța pe care o degajă 
acest bărbat, în ciuda stării sale fizice.“ 

Deși contele Uxkiill pare să fi avut o părere foarte bună despre nepotul 
său, realitatea era că Stauffenberg nu era personajul central al structurii. 
Deocamdată, nimeni, nici măcar е], nu se putea aventura să spună că, în 
cele din urmă, el va fi cel care va prelua sarcina de a-l elimina pe Hitler. 


Generalul Henning von Tresckow, alături de cei doi fi ai săi, Acesta a participat la Atentatul cu sticle: 
şi apoi s-a alăturat conspiratorilor din 20 julie, Stauffenberg fl numea , maestrul" 


Condiţia lui fizică nu-i permitea să participe la misiune și, în plus, însușirile 
sale de organizator îl situau în centrul complotului, la Berlin, si nu între 
cei care aveau să ducă la îndeplinire atentatul. 

În lunile ulterioare, Stauffenberg a luat parte la numeroase întâlniri 
cu toti opozantii nazismului. Din nenorocire, până în acel moment, 
discuţiile se centraseră mai degrabă asupra felului în care trebuia să fie 
configurată, din punct de vedere politic, noua Germanie de după lovitura 
de stat, decât pe lovitură în sine. Timpul continua să se scurgă și, după 
cum bine notase contele Üxküll, momentul optim pentru înfăptuire trecuse 
deja. Situaţia militară continua să se înrăutățească, ceea ce presupunea 
că Aliaţii urmau să se arate din ce în ce mai putin interesați de sprijinirea 
eforturilor de înlăturare a lui Hitler. Era de la sine înțeles că Aliaţii ar fi 
preferat să gestioneze o Germanie complet înfrântă, lipsită de un inter- 
locutor politic valid, decât una dornică să caute o pace negociată și condusă 
de niște guvernanti care înlăturaseră dictatura nazistă. 

În plus, frontul de est amenința să se prăbușească în orice moment, 
Von Tresckow presa lansarea loviturii de Stat. Însă naivul doctor Carl 
Goerdeler, care avea să devină cancelarul noului guvern, încă mai era 
încredințat că Hitler avea să accepte un ultimatum, dacă acesta i-ar fi fost 


prezentat de un număr apreciabil de conducători militari. Aceste diferențe 
de criterii în sânul opoziției aveau să dea naște unor noi întârzieri. 


PLANUL ,,WALKIRIA" 


Alături de Olbricht, Stauffenbeg a continuat să lucreze febril la orga- 
nizarea loviturii de Stat. Cheia era planul „Walkiria“ (Walküre), a cărei 
pregătire dara de la începutul anului 1942, deși la acea vreme el nu avea 
nici un fel de legătură cu rezistența. 

Generalul Friedrich Fromm, ca şef al Dotării Forţelor de Uscat, pre- 
zentase, la acea dată, măsurile necesare pentru acoperirea breselor care se 
tot produceau în rândul trupelor detasate pe frontul de est. Măsurile 
propuneau folosirea în acest scop a muncitorilor din industrie și a bolna- 
vilor în convalescentá. Această chemare la arme în caz de necesitate a fost 
stabilità în mod formal sub cuvintele-cheie „Walkiria 1“ si „Walkiria 2“, 
în funcţie de gradul de mobilizare. 

Însă, în vara anului 1943, „Walkiria“ a căpătat o semnificație foarte 
diferită. A încetat să mai fie un plan de escamotare a indisponibilitátilor 
din Armată, transformându-se într-o operaţiune de înăbușire a oricărei 
dezordini interne. În acele momente existau, în Germania, numeroşi 
muncitori străini și prizonieri care ar fi putut organiza o răzvrătire, 
»Walkiria 1“ a început să denumească disponibilizarea imediată a trupelor 
pentru misiune, iar „Walkiria 2" s-a transformat în ordinul de mobilizare 
a acestor forțe de luptă. 

Impulsionat de generalul Olbricht, Hitler a fost de acord cu schimbarea. 
În ciuda faptului că Führerului nu-i lipsea inteligenta de a observa orice 
manevră menită să-i submineze puterea, de data aceea a căzut în capcană. 
Intrarea în vigoare a planului „Walkiria“ presupunea ca Armata din Interior 
să se poată mobiliza și să ia propriile decizii chiar si în cazul în care relaţiile 
dintre aceasta si Hitler ar fi fost distruse, Oricât de surprinzător ar părea, 
Hitler a acceptat propunerea si a autorizat pregătirile. Fără să-și dea seama, 
dădea undă verde mecanismului pe care urmau să-l folosească complotistii, 
în tentativa lor de a-l înlătura. Planul „Walkiria“ urma să permită derularea 
loviturii de stat fără a zdrobi, în aparență, legea în vigoare. 

Stauffenberg si camarazii săi au continuat să lucreze la detaliile planu- 
lui. Era necesar să redacteze ordinele care urmau să fie radiodifuzate și 
să elaboreze listele obiectivelor. În vederea acestui lucru şi cu scopul de 
a evita privirile indiscrete, conspiratorii se reuneau în pădurea din 


Wartenburg unul dintre cele mai sigure ajutoare, 


Grünewald. Acolo, soția lui Tresckow si cea a baronului von Oven veneau 
cu mașini de scris portabile, spre a elabora documentele. Scriau purtând 
mănuși subțiri pentru a nu lăsa amprente. Odată utilizate, mașinile de 
scris erau păstrate în locuri secrete, 

La finele uneia dintre aceste reuniuni clandestine din pădure, a avut 
loc o scenă demnă de cel mai palpitant thriller cinematografic. Fiind deja 
noapte, soția lui von Oven mergea alături de Tresckow și de Stauffenberg 
înapoi spre casă, cărând într-o servietă documentele pe care le redactaseră 
în acea seară. Dintr-o dată, o patrulă motorizată a trupelor SS a apărut 
şi s-a oprit chiar lângă ei. Trupele SS au coborât rapid din vehicul; într-o 
clipă, conspiratorii au înțeles că era inutil să fugă; n-aveau scăpare. Însă 
patrula nici măcar nu i-a băgat în seamă pe cei trei, ci a intrat în mare 
grabă într-o casă pentru a face o perchezitie. Soţia lui von Oven avea să-și 
amintească mai târziu cà cei doi tovarăși se albiseră de-a binelea la fata. 

Abilitatea de disimulare a pregătirilor ce au dus la lovitura de stat 
cunoscută sub numele de „Walkiria“ avea să obţină ulterior recunoaşterea, 
deși, din păcate, chiar pe cea a poliției: 

„În ansamblu, planul «Walkiria» era tăinuit si mascat, într-o formă 
rafinată, de Stauffenberg si grupul său de conspiratori“. 


GENERALUL FROMM 


Unul dintre pionii conspirației era generalul Friedrich Fromm, cel care 
realizase planul original „Walkiria“ si șeful direct al generalului Olbricht. 
Sub comanda sa se aflau toate forțele disponibile în interiorul Germaniei. 
Având cincizeci și şase de ani, atinsese gradul de generaloberst si tot ce îi 
mai lipsea era să urce ultima treaptă: aceea de a fi numit mareșal. Statura 
sa de doi metri făcea din el un personaj impunător. Avea un caracter 
autoritar, pe care îl ajuta si fizicul, si era foarte ambițios, de aceea mima 
fără mustrări de conștiință fidelitatea fata de principiile national-socialis- 
mului, dacă lucrul acesta îl ajuta în carieră. 

Însă Fromm nu era un general stimat de subordonații săi, căci nu le 
lua niciodată apărarea în cazul in care apăreau probleme. Obișnuia să 
eludeze responsabilitátile, să evite complicațiile ori de câte ori era posibil 
si prefera să se dedice vânătorii și distractiei, în loc să fie preocupat de 
necesitățile subalternilor săi. 

Totuși, Fromm era inteligent si avea o mare abilitate de a da dreptate 
ambelor tabere si de a stimula fidelitatea fata de fiecare din ele. Atunci 


când Stauffenberg a fost numit noul șef al Statului său Major, acesta i-a 
exprimat deschis superiorului său lipsa de încredere în viitorul Germaniei 
în război; în loc să-i reproseze pesimismul și să-l cheme la ordin, Fromm 
a păstrat о tăcere prudenta. Aceasta a fost interpretată de conspiratori drept 
o dorinţă de aderare la complot, dorință pe care atitudinea ambiguă a lui 
Fromm nu a dezmintit-o. De pildă, într-o zi, când Stauffenberg și Olbricht 
au insinuat, în prezența sa, eventualitatea unei lovituri printr-o acțiune 
violentă împotriva vârfurilor militare al Reich-ului, Fromm, care îl ura 
de moarte pe mareșalul Keitel (şeful Conducerii Superioare а 
Webrmacht-ului), le-a spus: „Dacă dati lovitura, nu uitaţi de Keitel...“. 

Această confidenta, alături de alte gesturi de simpatie față de complot, 
a crescut optimismul conspiratorilor, căci sprijinul lui Fromm era aproape 
indispensabil pentru succesul loviturii, Planul se baza pe ideea că, odată 
cunoscută moartea lui Hitler, Fromm avea să transmită cuvantul-cheie 
»Walkiria", pentru ca ordinul să intre în vigoare, întrucât era singurul 
autorizat să o facă. Deși Fromm nu participa direct la complot, era dificil 
de crezut că, odată sosit momentul, avea să refuze să emită ordinul. Dar, 
în orice caz, dacă Fromm ezita să dea consemnul, generalul Olbricht era 
dispus s-o facă personal; odată telegrafiat ordinul, trupele n-ar mai putea 
verifica dacă ar fi vorba despre unul autorizat sau nu. În acest caz, doar 
ofițerii cei mai apropiaţi vor putea să-l verifice, printr-o consultare tele- 
fonică directă, 

La rândul său, desi nu era la curent cu detaliile, Fromm stia că se pre- 
gătea o lovitură decisivă; drept urmare, dorea să fie bine văzut de conspi- 
ratori, în cazul în care aceștia preluau puterea, Însă Stauffenberg și camarazii 
săi nu puteau fi siguri de solidaritatea lui; cunoscându-l cât de cát pe 
Fromm, erau conștienți că avea să-și asigure spatele până în ultima clipă, 
ca să nu rămână expus în cazul esuárii complotului. 

În consecință, masinária conspirației depindea de o piesă care nu era 
tocmai sigură. Bineînţeles, trebuiau înfruntate anumite riscuri; poziţia 
calculatului Fromm fara de lovitură era unul dintre ele și, după cum se 
va vedea, nu cel mai putin grav. 


ÎNLOCUITORUL LUI HITLER 


Conspiratorii hotărâseră deja cine trebuia să fie noul Șef al Statului, 
cu alte cuvinte înlocuitorul lui Hitler în fruntea națiunii, odată ce lovitura 
ar fi avut succes. Responsabilitatea urma să cadă pe umerii generalului 

Ludwig Beck. În vârstă de șaizeci şi șase de ani, Beck provenea dintr-o 
familie renană și crescuse într-un mediu catolic burghez. Generapul parti- 
cipase la Primul Război Mondial ca ofiţer al Statului Major. 

La fel ca majoritatea conspiratorilor, era un bărbat mai înclinat către 
teorie si reflecţie decât către practică și acţiune; marile probleme de strategie 
politico-militară îl pasionaseră dintotdeauna. Această pasiune avea să stea 
la baza lucrării /nsrucția privind modul de conducere a trupelor, rezumat 
al doctrinei Statului Major german, o operă care avea să fie atent studiată 
în rândul armatelor străine. În plus, Beck se bucura de o vastă formare 
intelectuală, în care se remarca interesul său pentru istorie, filosofie, 
economie și drept, dar și pasiunea pentru muzică, în special pentru creaţiile 
lui Bach. 

În 1931, Ludwig Beck a fost numit general şi pus la conducerea unei 
divizii de cavalerie. În 1935, a fost desemnat șef al Statului Major General 
al Armatei, post din care a asistat cu îngrijorare la acţiunile noului regim, 
înțelegând pericolele expansiunii celui de-Al Treilea Reich. Îşi dădea bine 
seama că politica lui Hitler urma să conducă Germania către un război 
total pe care n-avea să-l poată câștiga niciodată. Beck a încercat să-i con- 
vingă pe alti militari remarcabili de pericolele care îi așteptau în tara, dar 
nu a obținut nici un ajutor, ceea ce l-a făcut să-și dea demisia în august 
1938. La scurt timp după aceea, a părăsit armata. Ajuns civil, Beck a 
început să stabilească relaţii cu membrii opoziției, care aveau să-l facă, în 
cele din urmă, să se implice în complotul asasinării lui Hitler. 

Desemnarea lui Beck este dovada palpabilă a alegerii nepotrivite a 
persoanelor însărcinate cu conducerea loviturii de stat împotriva lui Hitler, 
așa cum vom vedea mai încolo. Beck avea un caracter șovăielnic. Nu era 
un bun lider si nu era făcut să ia decizii. Ofițerii aflați la ordinele sale se 
plângeau că Beck, în loc să le sprijine iniţiativele, obișnuia să-i facă să 
renunte la orice acţiune întreprinzătoare, așezându-le în cale eterne obsta- 
cole și impedimente. Dacă trebuia încercată dărâmarea regimul nazist, 
nu există îndoială că Ludwig Beck nu era persoana cea. mai potrivită care 
să stea în fruntea operațiunii. 


NOI ÎNCERCĂRI 


Pe măsură ce se retușau planurile în vederea înfăptuirii loviturii de stat, 
conspirația pentru înlăturarea lui Hitler nu avansa în același ritm. Știau 
cu toții că asta era cheia întregului complot si nimeni nu îndrăznea să se 
confrunte cu această chestiune spinoasă, de mare însemnătate. 


Goerderler, cel ales pentru postul de cancelar, încă se mai întreba daca 
asta era cea mai bună metodă de a-l îndepărta pe Hitler de la putere. Au 
existat persoane care au pledat pentru trimiterea unui regiment la Cartierul 
General din Rastenburg, care să-l aresteze pe dictator și să-l judece într-un 
proces public. Alţii, precum Yorck, credeau că trebuiau să continue 
îmbunătățirea planului militar înainte de a trece la un atentat. Cu toate 
acestea, Stauffenberg și Tresckow doreau să se treacă imediat la acţiune. 
Militari fiind, știau că, dacă se aștepta mai mult timp, previzibila înfrângere 
germană urma să facă inutilă orice tentativă de preluare a puterii. În plus, 
erau conștienți că lovitura de stat putea avea succes doar dacă Hitler avea 
să-și piardă viata, întrucât multi dintre cei mai buni ofițeri si soldati încă 
mai aveau încredere în el, fără a se baza pe jurământul de fidelitate. 

În cele din urmă, Stauffenberg și Tresckow au reușit să-și impună 
punctul de vedere. Atentatul împotriva vieţii Fiihrerului era pe punctul 
de a se realiza. Restul conspiratorilor l-au acceptat cu o nedisimulată lipsă 
de entuziasm. 

Omul care părea cel mai potrivit pentru atentatul împotriva lui Hitler 
era generalul Helmuth Stieff, șeful secțiunii de organizare a Statului Major 
al Armatei. El era singurul conspirator care avea acces la reuniunile militare 
la care participa Hitler. În octombrie, Tresckow i-a înmânat materialul 
exploziv de proveniență englezească lui Stauffenberg, care, la rândul său, 
i l-a încredinţat, la sfârșitul lunii, lui Stieff. Cu toate acestea, generalul 
nu a reușit să lase bomba în sala de conferințe sau, cel putin, asta le-a 
comunicat participanţilor la complot. În consecință, prima tentativă s-a 
soldat cu un eșec. 

Ulterior, după atentatul din 20 iulie, Stieff le va spune interogatorilor 
săi de la Gestapo că, în realitate, nici măcar nu apucase să încerce să pună 
bomba, căci nu era dispus să realizeze acțiunea. Nu stim dacă Stieff a avut 
vreun moment intenţia reală de a-l ucide pe Hitler şi dacă o încercare 
ipotetică a eșuat din pricina fricii sau a lipsei unei ocazii potrivite, unicul 
adevăr este că atentatul prevăzut nu a avut loc. 

Următorul care s-a oferit să încerce să-l elimine pe Hitler a fost căpitanul 
Axel von dem Bussche. Acest ofițer era dispus să întreprindă o misiune 
sinucigasa: cu ocazia unei vizite a lui Hitler la Berlin, în care urma să se 
prezinte noua uniformă militară de iarnă, Von dem Bussche plănuia să 
se apropie de dictator și să se arunce asupra lui, incendiindu-si propriile 
haine, care trebuiau să fie în prealabil încărcate cu material exploziv. Totuși, 
ceremonia de aprobare a noii uniforme, la care trebuia să asiste Fiihrerul, 
a fost amânată în repetate rânduri. Când, în noiembrie 1943, a fost 

Generalului Helmut Stieff i s-a dat însărcinarea de a comite atentatul, însă nu a reușit 
să găsească momentul potrivit pentru a-l pune în practică, 


Îndrăznețul căpitan, Axel von dem Bussche era 
dispus să întreprindă o misiune sinucigasà pentru 
ал asasina pe Hitler. 


reprogramată în cele din urmă, linia de cale ferată care trebuia să-l 
transporte pe Hitler la Berlin din Prusia Orientală a fost distrusă de un 
bombardament și ceremonia a fost suspendată. Înaintea stabilirii unei noi 
date, Vom dem Bussche a fost transferat pe front. 

În timpul sărbătorii de Crăciun din 1943, se presupune că s-a produs 
un nou atentat, deși detaliile lui rămân necunoscute, Se pare că Stauffenberg, 
l-a anunţat pe doctorul Goerdeler că totul avea să fie aranjat pentru zilele 
de 25, 26 şi 27 decembrie în vederea punerii în practică a loviturii de 
stat, căci erau decisi să acționeze într-una din acele zile. Există istorici care 
susțin, desi fără dovezi, că Stauffenberg sosise cu o bombă la Vizuina 
Lupului, în locul lui Olbricht, care se prefăcuse bolnav, însă reuniunea 
s-ar fi suspendat în ultimul moment. Acest episod este improbabil, deși 
este de necontestat faptul că acolo nu a avut loc nici un incident. Goerdeler 
l-a admonestat pe Stauffenberg, căci întregul aparat al opoziţiei fusese 
alertat fără ca nimic să se fi petrecut, cu riscul enorm ca Gestapoul să fi 
sesizat mișcările. 

În ianuarie 1944, conspiratorii s-au reunit pentru a face bilanțul 
rezultatelor obținute până la acea dată. Planurile pentru lovitura de stat 
erau încheiate și gata să fie duse la îndeplinire, dar lucrul cel mai important 
— eliminarea lui Hitler — părea din ce în ce mai greu de realizat. Trebuiau 
găsiți explozibili noi; colonelul Wessel Freytag von Loringhoven a dat 


Un Stauffenberg surázátor alături de Mertz von Quirnheim, într-un moment de relaxare. 
Zilele tensionate aveau să vină mal târziu. 


asigurări că avea să facă tot posibilul pentru a-i obține. S-a vorbit și despre 
posibilitatea impuscarii lui Hitler într-una dintre următoarele sale vizite 
pe front, însă dictatorul nu intenţiona să mai facă vizite, temându-se poate 
de o asemenea reacție. 

Următorul atentat plănuit la viata lui Hitler avea să se producă cu ocazia 
altei ceremonii de prezentare a noii uniforme. Cel care urma să se ocupe 
de acțiune era mareșalul Ewald von Kleist. Acţiunea trebuia să se desfășoare 
pe 11 februarie 1944, însă a fost suspendată. 

În urma acestui nou eşec, îi venea rândul unui alt ofițer, căpitanul Von 
Breitenbuch. Ca aghiotant al mareșalului Busch, l-a însoțit la o conferință 
la Cartierul General din Rastenburg, conferință la care trebuia să asiste 
si Hitler. Breitenbuch era dispus să-l împuște de aproape pe Führer, în 
toiul reuniunii, însă, când era pe punctul de a intra în sală, acest lucru 
nu i-a fost permis, întrucât fusese hotărât, în ultima clipă, ca ceremonia 
să se desfășoare fără participarea subalternilor. 

Bineînţeles, tensiunea din rândul conspiratorilor atinsese deja cote 
maxime. De mai multe luni, ordinul „Walkiria“ păruse iminent, dar lan- 
sarea sa nu fusese încă posibilă. După cum era de aşteptat, atâtea pregătiri 
nu trecuseră neobservate de Gestapo. Himmler era convins că exista un 
complot în derulare, însă nu-i cunoştea amploarea, dovadă că i-a comunicat 
suspiciunile sale amiralului Canaris, crezându-l loial regimului nazist. 
Canaris l-a avertizat numaidecât pe generalul Olbricht că Gestapoul era 
deja pe urmele conspiratorilor, iar Olbricht le-a comunicat vestea alarmantă 
lui Stauffenberg si celorlalți. Trebuiau să acţioneze imediat, nu mai era 
timp de pierdut. 


103 


„TREABA MURDARĂ“ 


Prin urmare, atentatul la viața lui Hitler era o chestiune de maximă 
urgență. Stauffenberg ducea o muncă asiduă, cáutánd pe cineva care să 
se poată apropia de Führer. E posibil să fi fost el însuși dispus să-l asasineze 
pe dictator. Unul dintre cei contactaţi a fost maiorul Meichssner. Acesta 
avea acces la Cartierul General din Rastenburg. Stauffenberg a încercat 
să-l convingă să-i ajute, știind că Meichssner vedea cu ochi buni prăbușirea 
violentă a regimului nazist, însă maiorul nu se afla într-o stare bună — 
începuse să facă abuz de alcool — si a refuzat propunerea contelui. 

Haeften, aghiotantul lui Stauffenberg, a respins si el invitația de a 
înfăptui „treaba murdară“ — eufemismul sub care era cunoscută tentativa 
de asasinat — invocând motive religioase. În schimb, nu erau puţini ofițerii 
tineri dispuși să-l împuște pe Hitler, însă fie nu aveau acces la persoana 
Fiihrerului, fie se aflau detaşaţi într-un post în саге le venea greu să 
acționeze. 

S-a luat în considerare și posibilitatea de a stabili o întrevedere perso- 
nală între Hitler și unul dintre conspiratori, pentru a asigura astfel succesul 
acţiunii. În acest caz, reuniunea putea fi obținută doar dacă solicitantul 
era un celebru șef militar în care Hitler avea deplină încredere. Nu s-a 
găsit nimeni care să îndeplinească această condiţie. 

“Tensiunii generate de absența unor rezultate îmbucurătoare i s-a adău- 
gat cea strârnită de diferitele expuneri politice ale celor implicaţi. Într-o 
manieră oarecum suprarealistă, discuţiile se învârteau mai degrabă în jurul 
numărului de ministere pe care trebuia să se bazeze noul guvern, în locul 
manierei mai rapide si eficiente de a-l ucide pe Hitler. Tensiunea creştea 
şi din pricina luptei interne dintre sectorul „civil“ și cel „militar“. De pildă, 
Stauffenberg cerea insistent să i se permită o implicare mai activă în pro- 
iectul noii administrații. Lui Goerdeler, viitorul cancelar, care cerea ca 
civilii să fie singurii care să se ocupe de problemele politice, i s-a respins 
intenţia cu asprime. Pe de alta parte, figura lui Goerdeler era contestată, 
căci unii dintre conspiratori, cum ar fi Stauffenberg, nu considerau că 
avea carisma necesară pentru a deveni noul cancelar al Germaniei. 

Dezbaterile interne dintre conspiratori aveau loc și pe alte planuri. Pe 
de o parte, exista un sector decis să facă pace cu aliaţii occidentali si să 
continue războiul împotriva sovieticilor, iar pe de alta exista cel radical. 
Poziţiile politice mai conservatoare își aveau partizanii lor, mai ales pe 
cei mai vârstnici, în timp ce ofiţerii tineri, precum Stauffenberg, erau 
dispuși să adopte politici riscante, chiar de factură revoluționară, pentru 
a obtine ajutorul maselor muncitoare. Aceste dezbateri politice demonstrau 

că exista și o preocupare pentru viitorul Germaniei, nu doar pentru înlătu- 
rarea sistemului existent. Dar, la momentul adevărului, aceste controverse 
bizantine nu rezolvau problemele stringente cu care trebuiau să se confrunte 
conspiratorii, şi nu făceau decât să pericliteze soarta complotului. 


CONTACTE CU ALIAȚII 


Un aspect important pentru participanții la conspirație era cel al impli- 
catiilor externe. Era necesar să se cunoască reacția britanicilor si a nord-ame- 
ricanilor, în cazul în care, în urma loviturii de stat, Germania ar fi propus 
începerea negocierilor. Stauffenberg considera că guvernul londonez era 
probabil foarte neliniștit cu privire la creșterea amenințătoare a puterii 
Uniunii Sovietice si că, de aceea, nu ar mai vedea cu ochi răi acordul cu 
o Germanie eliberată de nazism, pentru a înfrâna astfel ambițiile Moscovei. 

Desi se specula că Stauffenberg simţea o simpatie faţă de sovietici și 
că era partizanul ideii de a face pace mai degrabă cu Stalin decât cu aliații 
occidentali — ceea ce a făcut ca ulterior să fie considerat un erou în 
Germania Orientală —, investigaţiile istoricilor au demonstrat mai degrabă 
contrarul. Stauffenberg era partizanul obținerii unui acord cu englezii si 
cu nord-americanii și, de fapt, chiar respinsese orice sugestie de colaborare 
din partea comitetului Germaniei Libere, controlat de Moscova. 

Prin intermediul Suediei, un trimis al conspiratorilor, Adam von Trott, 
a tatonat atitudinea aliaților occidentali fata de un nou guvern german. 
Solicitările au fost modeste, cum ar fi, de pildă, încetarea bombardamen- 
telor asupra Berlinului dacă lovitura avea succes, însă englezii și 
nord-americanii, îndeosebi primii, au refuzat orice concesie. Când a sosit 
mesajul la Berlin, conspiratorilor nu le-a venit să creadă că intransigenta 
externă era veridică, atribuind-o unei tactici strategice. De pildă, Stauffenberg 
era convins că Churchill avea să-și schimbe atitudinea, întrezărind posi- 
bilitatea unui armistițiu pe frontul de vest. Acest lucru ar fi permis concen- 
trarea Germaniei pe apărarea celui de est, transformându-se astfel într-o 
barieră în calea expansionismului rus. 

Stauffenberg credea cu naivitate că aliaţii occidentali aveau să accepte 
propunerea de pace a guvernului apărut după lovitura de stat, drept pentru 
care, în luna mai, împreună cu căpitanul Kaiser, a pregătit un document 
ce însuma unsprezece puncte cu care să se așeze la masa dialogului cu 
reprezentanţi ai Londrei si ai Washingtonului: 


Primul ministru britanic, Winston Churchill a refuzat să acorde orice fel de sprijin opoziţiei germane. 
glezilor, prin contactele din Suedia neutră, însă Londra urmărea doar 


Conspiratorii au cerut ajutor е 
înfrângerea deplină a Germaniei, 

1. Încetarea imediată a bombardamentelor asupra Germani 
2. Anularea planurilor de invazie 

3. Evitarea unui număr mai mare de victime 

4, Menţinerea capacităţii militare în est 

5. Renuntarea la orice tip de ocupaţie 

6. Un guvern liber și o constituţie independentă 

7. Cooperarea totală pentru punerea în practică a armistiţiului 

8. Delimitarea frontierelor din 1914 în est, menţinerea Austriei si a 
regiunii sudete, autonomia Alsaciei și Lorenei 

9. Colaborarea totală pentru reconstrucția Europei 

10. Judecarea celor ce au comis crime împotriva poporului 

11. Recuperarea demnităţii și a respectului. 


Nu se stie dacă acest document a ajuns în mâinile Aliaților, și nu ne 
aventurăm să presupunem că, dacă predarea ar fi avut loc, propunerea 
nu s-ar fi bucurat de nici o atenţie. Era limpede că, după aproape cinci 
ani de luptă, în vreme ce Armata germană bătea în retragere pe aproape 
toate fronturile, nu se putea pune punct războiului premiind Germania 
prin păstrarea teritoriilor ocupate în timpul expansiunii sale. 

În plus, renunțarea la orice ocupaţie din partea Aliaților echivala cu 
repetarea aceleiași erori comise la sfârșitul Primului Război Mondial. Nu 
ştim dacă Stauffenberg era un idealist plin de iluzii sau, dimpotrivă, un 
abil negociator, prezentând o ofertă maximală. Lucrul de care suntem 
convinşi este că Aliaţii au refuzat orice sprijin si ajutor pentru o revoltă 
împotriva lui Hitler, derulată chiar de nemți, deși, mai mult ca sigur, 
succesul acelei manevre ar fi salvat mii de vieți britanice si nord-americane, 


„INDIFERENT DE PRET“ 


În 1944, la sfârșitul lunii mai, planurile de eliminare a lui Hitler s-au 
intensificat și mai mult, sub impulsul generalului Olbricht. S-a obținut 
o cantitate de explozibil de proveniență germană, care a fost păstrată în 
casa lui Stauffenberg din Berlin. Însă explozibilul nu a ajuns să mai fie 
utilizat; se crede că generalul Fromm, desi nu făcuse parte din conspi- 
ratie, a oprit atentatul, cerându-i lui Olbricht timp pentru a obține sprijinul 
mai multor generali. 

Atunci s-a petrecut un fapt providential. Ca si cum curentul l-ar fi 
târât din nou pe Stauffenberg către inevitabilul său destin, generalul Heinz 


Friedrich Olbricht, la stânga, în timpul unor exercitii de la Şcoala Militará de Vânători de Munte, in 
primăvara anului 944. La acea dată era pe deplin preocupat de planificarea loviturii 


Guderian l-a propus pe conte pentru înlocuirea generalului Heusinger 
la conducerea Sectiunii de Operaţiuni. Cel pe care Guderian il calificase 
drept „cel mai bun din Statul Major“ l-a convins pe Himmler de oportu- 
nitatea numirii sale. 

Stauffenberg nu-și dorea postul si a fost pe punctul de a-l refuza, dar 
a înţeles imediat posibilităţile enorme care i se ofereau. Graţie noii funcții, 
mai devreme sau mai târziu ar fi avut acces la Cartierul General al lui 
Hitler. Prin urmare, a acceptat. În plus, a putut să-l numească pe prietenul 
său, Metz von Quirnheim, în postul pe care îl ocupase anterior. Cu excepția 
generalului Fromm, care juca pe două fronturi, restul cercurilor condu- 
cătoare ale Armatei de rezervă se afla deja sub controlul conspiratorilor. 

La 7 iunie 1944, la o zi după debarcarea aliată din Normandia, Fromm 
l-a dus pe Stauffenberg, fără o avertizare prealabilă, la Berchstesgaden, 
reședința din munți a lui Hitler. Acolo, Stauffenberg avea să participe 
pentru prima oară, în calitate de şef al Statului Major al Armatei teritoriale, 
la o consfătuire a comandanților militari referitoare la situația de pe 
fronturi. Pe lângă Hitler, la reuniune aveau să asiste și Heinrich Himmler, 
şeful Luftwaffe, Hermann Goering, si ministrul pentru Armament, Albert 
Speer. Stauffenberg i-a fost prezentat Fiihrerului, care l-a invitat să se 
apropie de masa pe care erau întinse hărţile, din pricina problemei sale 
de vedere. La ieșirea de la reuniune, a stat de vorbă câteva minute cu Speer. 

Stauffenberg sa bucurat de 
recomandarea generalului Heinz 
Guderian de a-l înlocui pe 
generalul Heusinger la condu: 
cerea Secţiunii de Operaţiuni. 
Guderian l-a numit „cel mai bun 
din Statul Major". 


După ani de zile, soţia lui Stauffenberg avea să afirme că soţul ei a 
simţit atmosfera „depravată si corupătoare“ si că singurul conducător care 
i s-a părut normal a fost Speer, în timp ce pe ceilalți i-a calificat drept 
»psihopati". 

La acea primă reuniune, Stauffenberg nu a atentat la viața lui Hitler. 
Unii dau asigurări că, în acea zi, purta deja bomba în servietă, dar că nu 
avea de gând să o activeze, ci dorea pur și simplu să-și testeze nervii; aceasta 
nu este decât o supozitie putin probabilă. Dacă bomba s-ar fi aflat cu 
adevărat în servieta sa, n-am fi putut decât să credem că plănuia să o 
folosească. În acest caz, nu se ştie dacă nu a activat-o pentru că nu a găsit 
ocazia potrivită sau pentru că au apărut îndoielile referitoare la oportu- 
nitatea de a continua, după debarcarea aliată, cu lovitură de stat. Contele 
le-a mărturisit unora dintre conspiratori că nu mai avea rost să continue 
cu planul, întrucât Aliaţii n-aveau să accepte o pace negociată și că, prin 
urmare, probabil ar fi fost mai nimerit ca regimul national-socialist, si 
nu ei, să ducă națiunea la înfrângerea absolută. 

Dar îndoielile justificate ale lui Stauffenbeg s-au spulberat după ce 
prietenul său, von Tresckow, i-a spus aceste cuvinte, care aveau să ajungă 
celebre: „Atentatul trebuie înfăptuit, indiferent de pret. Chiar dacă ar fi 
să eșueze, trebuie încercat la Berlin. Deja nu mai este vorba despre 


obiectivul practic, ci despre faptul că opoziția germană a încercat lovitura 
decisivă, în fata lumii și a istoriei. Restul nu mai contează“. 

După vizita de la Berchstesgaden, Stauffenberg a mers la Bamberg 
pentru a-și vedea soția, pe Nina, care era însărcinată, si pe cei patru copii 
ai săi: Berthold, Heimeran, Franz Ludwig și micuța Valerie. Se crede că 
relația dintre Claus si Nina nu trecea prin cele mai bune momente. El 
încercase să-și țină soția departe de cercul de conspiratori pentru binele 
ei. Nina, la rândul ei, era conştientă că era implicat într-o chestiune care, 
dacă nu mergea conform planului, îi punea viata în pericol. Nu este greu 
de presupus că i-ar fi reproșat că pune în pericol viitorul familiei si, de 
asemenea, nu este greu de imaginat răspunsul lui Stauffenberg, În lumina 
acestor fapte, sfasiat între responsabilitatile familiale si apărarea ideilor 
sale indiferent de consecințe, Stauffenberg s-a dedicat celei de-a doua va- 
riante. Cu siguranță s-a simțit chinuit de o mare suferință, confruntat cu 
o asemenea dilemă, dar, în final, sentimentul înnăscut al datoriei a fost 
cel care 1-а împins să acţioneze în felul în care a făcut-o. Stauffenberg n-avea 
să-și mai revadă familia sau să-și cunoască mezina, Constanze, născută 
pe 27 ianuarie 1945. 

Situaţia militară germană s-a agravat şi mai mult pe 22 iunie 1944, 
când sovieticii au lansat o mare ofensivă împotriva Armatei germane 
Centrale. În doar trei săptămâni, atacul rusesc avea să înfrângă douăzeci 
şi șapte de divizii germane. Teama că Armata roșie avea să-și facă apariția, 
în câteva luni, la porţile Berlinului, era palpabilă. În cazul în care lovitura 
de stat avea succes, conspiratorii au căzut de acord că frontul de est trebuia 
a era necesar să transfere trupe de pe 


păstrat cu orice pret, iar pentru as 
cel de vest. Y 

În acel scenariu de o covârșitoare importanță strategică pentru frontul 
de vest, cu Parisul ca centru nevralgic, conspiratorii se bazau pe niște 
ajutoare de nădejde din rândul ofițerilor Armatei, dispuşi să faciliteze 
invazia trupelor aliate pentru a evita vărsarea de sânge si a usureze încheierea 
unui armistițiu rapid. 


CONEXIUNEA PARIZIANĂ 


Deși centrul conspirației se afla în Berlin, capitala Franţei devenise 
punctul de atenţie preferat al conspiratorilor. Succesul sau eșecul loviturii 
de stat pentru înlăturarea lui Hitler putea depinde de felul în care urmau 
să se desfășoare evenimentele din capitala franceză. 


iffe, Hermann Goering 
Conspiratorii doreau să-l lichid pe el, întrucât era succesorul oficial a! lui Hitler. 


Parisul era centrul de decizii al frontului de vest. De acolo, mareșalul 
Günther von Kluge, comandantul-sef al forțelor din Vest, coordona 
eforturile Armatei germane de a face fata diviziilor aliate debarcare pe plajele 
din Normandia, pe 6 iunie 1944. La 3 iulie, Von Kluge îl înlocuise pe 
mareșalul Von Rundstedt, care, incapabil să împiedice debarcarea Aliaților 
şi să-i arunce rapid în mare, pierduse încrederea lui Hitler si fusese lăsat 
la vatră din „motive de sănătate“. 

Mareșalul von Kluge era o personalitate militară de prim rang, care 
îşi demonstrase abilitatea tactică în perioada detașării pe frontul de est. 
Acolo, în fruntea Grupului de Armate Centrale, îi avusese în subordine 
pe unii dintre principalii membri ai conspirației, precum colonelul von 
Tresckow sau locotenentul în rezervă von Schlabrendorff. Von Kluge se 
arătase dintotdeauna extrem de critic la adresa lui Hitler, dar nu îndrăznise 
niciodată să se integreze deplin în opoziţie. Chiar și așa, le-a permis 
subordonatilor săi să întreprindă acţiunile necesare pentru a-l lichida pe 
dictator, precum Atentatul cu sticle din 13 martie 1943, 

Nebănuitor la manevrele mareșalului, Hitler avea deplină încredere 
în Von Kluge. I-a dat libertate de acţiune în vest si i-a furnizat noi efective. 
Mareșalul s-a simtit flatat de concesiile primite din partea Führerului, iar 
recunoştinţa sa avea să fie si mai mare atunci când, cu ocazia celei de-a 
şaizecea aniversări, a primit de la Hitler un sfert de milion de mărci. Din 
noua sa funcţie, Von Kluge a continuat să aibă o atitudine ambiguă în 
legătură cu complotul care lua naștere. La rândul lor, pe conspiratori її 
încercau îndoieli despre aderarea mareșalului la cauza lor, când avea să 
sosească momentul adevărului. 

În schimb, Stauffenberg și camarazii săi aveau încredere oarbă în 
generalul Karl-Heinrich von Stiilpnagel care, din martie 1942, exercita 
înalta funcție de șef militar în Franţa. Stülpnagel a putut de la bun început 
să verifice greșelile comise de guvernul national-socialist în politica sa de 
ocupaţie a Țării Galilor, Se manifestase critic în nenumărate ocazii, ceea 
ce îl făcea să merite catalogarea de profund cunoscător al intereselor Franței. 

Alt personaj în care conspiratorii îşi puseseră întreaga nădejde era 
mareșalul Erwin Rommel, care fusese chiar colegul lui Stülpnagel la școala 
de infanterie din Dresda. Iniţiatorii complotului doreau să-l aibă pe 
Rommel de partea lor, dare fiind prestigiul și popularitatea sa. Acesta 
trebuia să preia funcţia de comandant-sef al Forţelor Armate și posibil 
pe cea de șef provizoriu al Statului. 

La 15 mai 1944, Rommel și Stiilpnagel s-au întâlnit într-o casă de 
tara din Mareil-Marly pentru a discuta despre atitudinea pe care s-o adopte 

Nemti la Paris, Capitala franceză era punctul din care 
se coordona lupta împotriva trupelor aliate debarcate: 
în Normandia, Controlul asupra Parisului a devenit un 
obiectiv al conspiratorilor. 


faţă de apropiata lovitură de stat. Însă Rommel nu s-a declarat niciodată 
partizanul asasinării propriu-zise a dictatorului; era convins că poporul 
german, intoxicat de propaganda abilă a lui Goebbels, va face din Hitler 
un martir. Chiar și așa, conspiratorii nu s-au descurajat şi au încercat să-l 
convingă pe Vulpea Desertului să se implice total în complot. 

După eşecul german, când s-a încercat încercuirea Aliaților pe plajă, 
Rommel a căutat să-l convingă pe Hitler să ajungă la un acord negociat 
care să evite înfrângerea inexorabilă ce avea să se producă în cazul în care 
aveau să continue lupta în fata enormului potential desfășurat de inamici. 
Hitler i-a răspuns sec: 

„Nu te neliniști pentru continuarea războiului, maresale. Gándeste-te 
doar la frontul dumitale de luptă.“ 

Totul avea să se schimbe brusc, pe 17 iulie, în timp ce Rommel își 
făcea vizita obişnuită pe front. Putin după ora șase seara, vehiculul său 
circula pe șoseaua dintre Livarot și Vimoutiers. Deodată, a observat două 
avioane inamice. Soferul a accelerat si a virat la dreapta, la vreo trei sute 
de metri, sperând să se poată refugia, însă nu a avut timp să efectueze 
manevra. Aparatele aliate, în zbor razant la mare viteză, au ajuns lângă 
maşina lui Rommel. Primul dintre ele a deschis focul, atingând partea stângă 
a vehiculului. Rommel a suferit răni la fata si o lovitură la tâmpla stângă, 
care l-a lăsat fără cunoștință. Şoferul a pierdut controlul mașinii, care era 
să se izbească de un copac, pentru ca, în cele din urmă, să se rostogolească 
într-un sant. Rommel fusese proiectat în afara automobilului. Cel de-al 
doilea avion a lansat, fără succes, câteva bombe. Mareșalul avea fata 
acoperită cu sânge și răni la ochiul stâng si la gură. A primit îngrijiri de 
urgență într-un mic spital condus de călugărițe, după care a fost transferat 
la spitalul din Bernay, unde a fost diagnosticat cu răni grave la cap. 

Vulpea Desertului fusese scoasă din joc, ceea ce însemna o aspră lovitură 
pentru conspiratori. Odată dezlántuità revolta, personalitatea lui s-ar fi 
dovedit decisivă pentru obținerea ajutorului trupelor de pe frontul de vest. 
În plus, absența legendarului militar scădea greutatea politică a 
conspiratorilor, căci enormul prestigiu de care se bucura în tabăra aliată 
îl transforma în reprezentantul potrivit pentru convorbiri de pace. 

Acum, totul depindea de atitudinea mareșalului Von Kluge. Desi gene- 
ralul Stiilpnagel inspira o încredere absolută, raza sa de acțiune se limita 
la mediul administrativ, nedispunând de trupe. De aceea, marea necunos- 
cută era modul în care avea să actionezeVon Kluge când știrea atenta- 
tului împotriva lui Hitler avea să ajungă la urechile parizienilor. Va intra 
în serviciul noilor autorit 


i sau va rămâne fidel ierarhilor naziști? 


Armate. 


STAUFFENBERG, HOTĂRÂT SĂ ACȚIONEZE 


La sfârșitul lunii iunie, Stauffenberg a acceptat să înfăptuiască el însuși 
atentatul. Deși dispunea deja de mult doritul acces la Cartierul General 
al lui Hitler, conspiratorii erau convinși că locul său trebuia să fie în Berlin, 
la conducerea loviturii. Dar contele era conștient că nu puteau găsi pe 
nimeni dispus să facă treaba murdară“. Avea să se ocupe el însuși de са. 

Nu știm dacă Stauffenberg hotărâse în prealabil să realizeze atentatul 
în persoană, dar cert este că, în acea ultimă săptămână din iunie, le-a 
comunicat camarazilor săi hotărârea luată, fapt imortalizat de mai multe 
scrisori personale care s-au păstrat, precum si de un bilet al aghiotantului 
său, von Haeften, în care dădea asigurări precum „Claus intenționează 
să facă el însuși treaba“. 

La începutul lunii iulie, ritmul reuniunilor clandestine a crescut, în 
scopul fixării, pentru a nu ştiu cáta oară, a detaliilor loviturii. În acele 
zile s-au desfășurat la Berlin numeroase întâlniri si convorbiri, în timp 
ce generalul Beck, viitorul președinte al Germaniei, continua să caute, 
prin intermediul contactelor sale din Elveţia şi Suedia, ajutoare printre 
Aliati pentru răsturnarea regimului. 

Deși nu părea cu putinţă ca tensiunea să crească și mai mult, aceasta 
a fost pe cale să explodeze atunci când, la 5 iulie, Gestapoul l-a arestat 
pe Julius Leber. Acesta fusese recunoscut de un denuntátor al poliției, pe 
când încerca să intre în contact cu liderii muncitorilor, cu scopul de a-i 
atrage de partea conspiratorilor. Social-democratul Leber se bazase pe 
sprijinul lui Stauffenberg si al altor camarazi pentru a-i smulge lui Beck 
postul de cancelar. Nu făcea parte din cercul decizional, însă era clar că 
pentru Gestapo nu avea să fie prea greu să urmeze firul până în miezul 
complotului. 

Au început să se facă presiuni asupra lui Stauffenberg, care pe 1 iulie 
fusese avansat la gradul de colonel. I se cerea să treacă la fapte odată pentru 
totdeauna. În ziua ulterioară arestării lui Julius Leber, pe 6 iulie, a luat 
parte la niște convorbiri din Cartierul General al lui Hitler, în Berchstes- 
gaden. Avea la el aceeași servietá pe care avea să o poarte în ziua atentatului, 
pe 20 iulie. Nu stim dacă în acea zi bomba se afla în servieta sa, deși tindem 
să credem că da, caz în care este adevărat ceea ce avea să-și amintească 
mai târziu generalul Stieff în fata Gestapoului. Stauffenberg a fost prezent 
la două convorbiri, fiecare cu o durată de aproximativ o oră, cu Hitler, 
Himmler și Speer, printre alții. Prima s-a desfășurat între orele cinci şi 
şase seara, iar cea de-a doua, între miezul nopții si ora unu dimineața. Se 
presupune că Stauffenberg nu a avut ocazia să activeze bomba. 


со 


Га data de 11 iulie, Stauffenberg s-a aflat din nou în prezența lui Hitler, 
tot la Berchstesgaden. La această reuniune, la care fusese prevăzută partici- 
parea lui Heinrich Himmler, se știe fără urmă de îndoială că a asistat cu 
dispozitivul exploziv, pregătit să-l detoneze. A fost însoțit de căpitanul 
Friedrich Karl Klausing, un tânăr ofiţer care îl aștepta într-un vehicul parcat 
în apropiere de Berghof, gara să pornească spre aeroport, unde aveau la 
dispoziţie un aparat Heinkel 111. Stauffenberg a asistat la convorbirea 
de dimineaţă, care s-a derulat între ora unu după-amiază și trei și jumătate. 
Conspiratorii din Berlin așteptau cu sufletul la gură știrea despre atentat, 
dar nu s-a petrecut nimi 

Când a părăsit reşedinta lui Hitler, Stauffenberg i-a explicat căpita- 
nului Klausing că nu amorsase bomba, deoarece, contrar celor prevăzute, 
Himmler nu luase parte la convorbire. Șeful trupelor SS era considerat 
înlocuitorul firesc al lui Hitler, deși această onoare îi corespundea formal 
lui Goering, astfel încât conspiratorii considerau necesar să-l elimine în 
acelaşi timp cu dictatorul, pentru a pune capăt regimului nazist. 

În orice caz, există destule dubii și contradicții referitoare la presupu- 
sul atentat din 11 iulie. Singurele informaţii disponibile despre acest episod 
sunt cele provenite din interogatoriile efectuate de Gestapo după 20 iulie. 

Este posibil ca, în acea zi, Stauffenberg să se fi limitat la tatonarea 
posibilităţilor de realizare a atentatului, ca i fost vorba despre 
o repetiție generală, în vederea unei oportunități ulterioare. Faptul că în 
acea zi de 11 iulie, vărul său, locotenent-colonelul Caesar von Hofacker, 
care trebuia să coordoneze lovitura din Paris, se afla în Berlin pentru 
întâlnirea cu generalul Beck, denotă că nu ar fi contat dacă Stauffenberg 
ar fi dus la îndeplinire atentatul împotriva lui Hitler. În schimb, mai există 
altă versiune, cea care confirmă că Stauflenberg, aflând că Himmler nu 
va participa la reuniune, i-ar fi telefonat lui Olbricht cu câteva minute 
înainte de ora unu, pentru a-l consulta dacă trebuia să meargă înainte cu 
atentatul, Se pare că ar fi primit un răspuns negativ, _ 

Următoarea ocazie avea să se iveasci după patru zile. Pe 15 iulie, 
generalul Fromm și Stauffenberg au fost convocati la niște consfătuiri în 
Cartierul General, Vizuina Lupului din Rastenburg. Contele a crezut că 
sosise momentul oportun pentru infüptuirea atentatului. Avea să meargă 
la reuniune cu un dispozitiv exploziv cure îi fusese înmânat la începutul 


i cum ar 


lunii iunie. Nu s-a putut stabili cu precizie originea acestui material; dacă 
era de provenienţă britanică, germană sit) un amestec din cele două. Se 
crede că conspiratorii au reușit să obțină explovibil nemtesc dintr-un depo- 
zit de geniu al frontului de est si că, gratie contactelor sale în Serviciul 


Secret de Informaţii, colonelul Von Freytagh-Loringhoven a adăugat 
material britanic. Ulterioarele investigaţii ale Serviciului de Securitate al 
Reich-ului aveau să semnaleze că explozibilul era în întregime nemtesc 
si că aportul aliat s-a redus la detonaroare; în orice caz, nu există un consens 
în această privinţă. 

Stauffenberg era convins că, de data aceea, putea să facă bomba să 
explodeze chiar lângă Hitler, după cum o demonstrează faptul că ar fi 
convenit cu Olbricht ca planul „Walkiria“ să fie executat cu două ore 
înaintea comiterii atentatului, pentru a nu le da timp de reacție adversarilor. 

În acea zi de 15 iulie, Fromm și Stauffenberg, însoțiți de căpitanul 
Klausing, au aterizat pe aerodromul din Rastenburg la ora 9:35. Au luat 
micul dejun in casa ofițerilor, după cum se obișnuia în asemenea cazuri, 
rămânând acolo vreo trei sferturi de oră. 

Pe la 11:00, Fromm, Stauffenberg și Klausing au fost conduși în zona 
centrală a Vizuinii Lupului, unde au luat parte la o întâlnire informală 
cu mareșalul Keitel, pe care Fromm îl considera „bunul său prieten“. 

La ora 13:00, Fromm, Keitel si Stauffenberg s-au îndreptat către 
așa-numitul raport matinal, care urma să se desfășoare într-o baracă mare 
din vecinătatea buncărului Fiihrerului. La ușă, au discutat cu generalul 
Lufiwaffe, Karl Bodenschatz, subiecte fără importanță. După vreo zece 
minute a sosit Hitler, însoţit de amiralul von Puttkamer, garda personală 
si fotograful-sef. 

Keitel l-a salutat într-o manieră servilă pe Hitler, după cum obișnuia. 
Fotograful a focalizat și surprins momentul în care Bodenschatz făcea o 
ușoară reverență în fata dictatorului, în timp ce isi strângeau mâinile. În 
acea imagine, Stauffenberg va apărea în poziţie de drepţi, cu sabia în unghi 
drept, privind în direcţia lui Hitler. 

Pentru a sparge gheața, Keitel a început să-i relateze lui Hitler detaliile 
ultimei vânători la care participase si a încercat să-l introducă pe Stauffenberg 
în conversație, măgulindu-l pentru că putea urca pe cal în ciuda infirmitii 
sale. În continuare, au intrat cu toții în imensa baracă, în vederea începerii 
reuniunii, 

Convorbirea a durat doar jumătate de oră. Deși după aceea s-au mai 
desfășurat încă două reuniuni, la fel de scurte, cu siguranță că Stauffenberg 
nu а găsit momentul potrivit pentru aprinderea focosului, acțiune care nece- 
sita câteva minute. Ne bazăm doar pe mărturia lui Berthold, fratele lui 
Stauffenberg, pentru a încerca să descoperim de ce nu s-a produs atentatul. 
În declaraţiile sale ulterioare date Gestapoului, acesta afirmase: „Fratele 
meu mi-a spus că discuţiile au fost întrerupte pe neașteptate, cerándu-i-se 


să relateze personal anumite chestiuni. De aceea nu a putut realiza atentatul 
planificat“. 

Această ipoteză este verosimilă, însă alte surse susțin că, drept urmare 
a absenței lui Himmler si a lui Goering de la reuniune, Stauffenberg a 
părăsit sala pentru a suna la Berlin și a cere sfaturi. Aceasta a fost versiunea 
consemnată în jurnalul soţiei lui Mertz von Quirnheim; potrivit acelei 
mărturii scrise, cu putin înainte de reuniune, Stauffenberg l-a întrebat 
pe Olbricht, telefonic, dacă trebuia să meargă înainte cu atentatul, în ciuda 
absenței ambilor comandanţi naziști. După un relativ lung schimb de opinii 
între conspiratori, i s-a spus să nu acționeze. Dar von Quirheim a acționat 
apoi pe cont propriu și, luând dispozitivul, i-a recomandat prietenului 
său să detoneze oricum bomba. Claus a fost de acord cu el. Acela părea 
să fie cel mai bun lucru de făcut, însă, la întoarcere, a observat că Hitler 
plecase deja. 

Oricum ar fi, înainte de a se îndrepta către aeroport pentru a se întoarce 
la Berlin, Stauffenberg i-a telefonat lui Olbricht pentru a-i comunica pe 
scurt că planul esuase. Această știre a produs o mare deceptie printre 
conspiratori, căci fusese deja lansată prima fază a „Walkiriei“, conform 
spuselor lui Stauffenberg. Procesul a fost brusc întrerupt, însă alarma fusese 
deja dată. Bineînţeles, de la Înaltul Comandament s-au cerut apoi explicaţii 
despre surprinzătoarea punere în practică a planului „Walkiria“, dar 
Olbricht s-a dovedit foarte eficient când a trebuit să-i convingă că nu fusese 
vorba decât de o simulare, mai concret de „un exercițiu tactic pentru 
verificarea capacităţii de acțiune a Armatei teritoriale“. 


TENSIUNEA CREŞTE ŞI MAI MULT 


Conspiratorii au rásuflat usurati, însă era limpede că nu-și mai puteau 
permite nici o greșeală. Nervozitatea se răspândea în rândul celor implicaţi, 
care se temeau că aveau să fie descoperiţi dintr-un moment în altul. Prin 
Berlin a început să circule zvonul potrivit căruia „Cartierul General al 
Fiihrerului este pe cale să sară în aer“. Era improbabil ca cineva din cercul 
conspiratorilor să fi comis acea indiscretie, dar aceste comentarii nu au 
trecut neobservate pe lângă urechile Gestapoului, care a extins investi- 
gatiile pentru a descoperi fărâma de adevăr din acel zvon mai mult decât 
nelinistitor. Investigatiile au pus Gestapoul pe pista doctorului Goerdeler, 
cel care, în cazul triumfului loviturii, trebuia să ajungă în viitorul cancelar. 

Stauffenberg l-a sfătuit să rămână ascuns și le-a cerut celorlalți conspira- 
tori să fie mai prudenti ca oricând. 

Zilele ulterioare atentatului ratat din 15 iulie s-au scurs într-o tensiune 
insuportabilă. Atunci când vreunul dintre cei implicați în lovitură auzea 
vreun ciocănit în ușă sau soneria telefonului, tresărea de spaimă, convins 
că Gestapoul îl descoperise. Era o chestiune de zile, dacă nu de ore, până 
când poliția lui Himmler avea să treacă la arestarea tuturor. În acele zile, 
Stauffenberg s-a străduit să pară cordial și liniştit, încercând să transmită 
puţin calm într-o mare de neliniște. 

Din fericire pentru Stauffenberg și pentru conspiratori, contele a fost 
convocat din nou la Cartierul General din Rastenburg, Trebuia să meargă 
la raport (sau Fijbrerlage.) Acolo va avea ocazia de a fi alături de Hitler 
mai bine de două ore, prin urmare va dispune de timpul necesar pentru 
amorsarea bombei. În sfârșit, avea să vină momentul culminat al întregii 
munci realizate în lunile anterioare. 

Dar, ajunși în acel punct, deja nu mai era în joc doar viitorul Germaniei, 
ci chiar supraviețuirea celor implicați în complot. Dacă Stauffenberg, se 
întorcea de la reuniune cu bomba în servietă, nu le-ar fi rămas decât să 
aştepte ca Gestapoul să se prezinte pentru a-i aresta pe toti. Fără îndoială, 
aceasta era ultima ocazie, 


Capitolul & 
VIZUINA LUPULUI 


În zorii zilei de 20 iulie 1944, la Berlin începuse deja să se simtă căldura 
aceea uşoară care vestește о zi toridă. Noaptea nu adusese nici un pic de 
răcoare si ziua se anunța, încă de la o oră atât de matinala, la fel de 
călduroasă ca cea din urmă. 

Stauffenberg s-a trezit înainte de ora şase si s-a îmbrăcat cu îndemânare, 
cu cele trei degete ale sale, ajutándu-se cu dinții. A schimbat, mai mult 
ca sigur, câteva cuvinte de suflet cu fratele său, Berthold, care dormise 
într-o încăpere alăturată, pregătindu-se amândoi pentru ziua intensă si 
crucială care-i aştepta si de care avea să depindă destinul Germaniei și al 
întregii Europe. 

Claus și Berthold au urcat în vehiculul care avea să-i conducă până la 
aerodromul din Rangsdorf, în apropiere de Berlin. Soferul, caporalul 
Schweizer, era străin de scopul fraţilor Stauffenberg. Pe parcursul traseului 
au fost nevoiţi să treacă pe străzi pline de ruinele provocare de bombar- 
damentele constante, ceea ce le-a dat probabil de gândit că, dacă lovitura 
ar avea succes, acel coșmar s-ar putea sfârşi. Pe drum, i-au luat pe 
locotenentul Werner von Haeften si pe fratele său, Bernard. Haeften avea 
iunea de a-l ajuta pe Stauffenberg să pregătească atentatul. 

Pe aerodrom îi aștepta un Heinkel 111, un avion de poştă pe care gene- 
ralul Wagner il pusese la dispoziția participanților la lovitură. Stauffenberg 
era mulțumit că se putea baza pe el în locul celor lente, de tip Junker 52, 
care străbăteau de obicei acel traseu. Totuși, acel avantaj va fi anulat; era 
prevăzut ca avionul să decoleze la ora şapte fix, însă plecarea s-a amânat 
până la орг. Între timp, a apărut si generalul Stieff, care s-a alăturat putinilor 
pasageri. 

În final, către ora opt, Stauffenberg și-a luat rămas-bun de la fratele 
său, Berthold, si a urcat la bord, însoţit de locotenentul Haeften care și-a 
luat la rândul sáu la revedere de la propriul frate. Odată aflați în avion, 
colonelul i-a înmânat lui Haeften servieta sa, care conţinea cele două bombe 
şi acesta i-a lăsat-o pe a sa. Locotenentul trebuia să o păzească până când 

Un Heinkel 111 decolând, Stauffenberg a utilizat un astfel de aparat pentru a zbura până la Cartierul 
General al lui Hitler din Rastenburg si apoi pentru a se întoarce la Berlin 


sosea momentul activării. După decolare, avionul s-a îndreptat direct către 
Rastenburg, aflat la o distanță de aproximativ 600 de kilometri. 


LA VIZUINA LUPULUI 


La ora 10:15, aparatul Heinkel 111 a aterizat pe aerodromul din Rasten- 
burg. La aterizare, Stauffenberg, Haeften si Stieff au găsit un vehicul care 
le stătea la dispoziţie pentru a-i duce până la Vizuina Lupului. Stieff, însoțit 
de Haeften, îşi va continua drumul către Cartierul General al Armatei, 
Mauerwald, întrucât Haeften trebuia să asiste acolo la o reuniune. Pilotul 
avionului a fost anunţat că trebuia să fie pregătit de la 12:00 în vederea 
zborului de întoarcere, însă, de data aceasta, fără nici un fel de întârziere. 

Drumul până la Cartierul General al Fiihrerului, aflat la şase kilometri 
de aerodrom, a durat doar vreo zece minute, și s-a desfășurat fără probleme. 
Până să ajungă la reședința lui Hitler erau nevoiți să treacă de trei posturi 
de control, numerotate cu cifrele romane III, II și I. Odată depășit acest 
ultim post, Stauffenberg a coborât din automobil, iar Haeften a pormit 
mai departe alături de Stieff în direcția Mauerwald. Haeften, care continua 
să care servieta cu cele două bombe, trebuia să se întoarcă în două ore, 
pentru a-l putea ajuta pe Stauffenberg să realizeze atentatul și să se ocupe 


Vizuina Lupului: Locotenentul Werner von 
Haeften l-a însoţit pe Stauffenberg pentru 
a-l ajuta la pregătirea atentatului, Haeften 
îi va fi devotat contelui până la sfârșit 


de asigurarea disponibilitatii vehiculului pentru momentul în care, odată 
consumată acțiunea, ar fi intenţionat să se întoarcă la aerodrom ca să ia 
avionul înapoi spre Berlin. 

Purtând servieta lui Haeften, Stauffenberg s-a îndreptat spre casa 
ofițerilor. Acolo i-a găsit pe mai mulți cunoscuţi, care serveau un mic dejun 
copios în aer liber, la o masă aflată la umbra unui stejar masiv. Unii îl 
așteptau acolo încă de la nouă, ora prevăzută pentru sosirea sa. Erau 
prezenți căpitanul Pieper, doctorul Walker, doctorul Wagner, general-loco- 
tenentul Von Thadden și căpitanul Von Móllendorf. După cum vom 
vedea, prietenia sa cu acesta din urmă se va dovedi providentiala într-un 
moment de mare dificultate, acela al fugii de la Wo/fschanze. Stauffenberg 
a fost invitat să se așeze și a discutat cu ei. Cafeaua de care dispuneau la 
Vizuina Lupului avea prea puţine lucruri în comun cu înlocuitorul la care 
trebuia să se recurgă la Berlin, de aceea se presupune că domnul colonel 
s-a simtit reconfortat si insufletit de acel mic dejun care s-a prelungit până 
către orele unsprezece. 

Stauffenberg i-a telefonat aghiotantului lui Keitel, maiorul Ernst John 
von Freyend, pentru a-i confirma întâlnirile din acea zi. Cea la care se 
aștepta prezenta lui Hitler urma să aibă loc la ora 13:00, în baraca destinată 
consfătuirilor, așa cum se obișnuia. Apoi s-a îndreptat către prima con- 
sfătuire la care trebuia să participe, condusă de generalul Buhle, șeful 

Statului Major al Armatei. În cabana sufocantă în care trebuia să aibă loc 
reuniunea, cea a Înaltului Comandament al Armatei, s-a discutat proble- 
ma creării a două noi divizii pentru Prusia Orientală, cu rezervisti din 
Garda din Interior. Bilanţul unei jumătăţi de oră de discuţii a constat în 
câteva observaţii generale care nu aveau să se încheie prin nici o decizie 
concretă. 


O DEVANSARE NEPREVĂZUTĂ 


Mai relevantă era reuniunea următoare la care trebuia să asiste 
Stauffenberg, cea cu mareșalul Keitel. În timp ce se desfășura întâlnirea, 
un asistent a intrat si i-a comunicat lui Keitel că acea consfătuire zilnică, 
la care va lua parte Hitler, se devansase cu o oră, ca urmare a unei vizite 
oficiale pe care trebuia să o întreprindă Mussolini, a cărui sosise era 
așteptată către ora 14:30. Astfel stând lucrurile, reuniunea, prevăzută iniţial 
pentru ora 13:00, avea să fie ținută la 12:30. 

Stauffenberg nu stia nimic despre devansarea neprevăzută; astfel, 
atentatul se vedea amenințat de o nouă amânare, de vreme ce dispozi- 
tivele se aflau în servieta aghiotantului nici el de devansarea 
convorbirilor. Din fericire, la scurt timp după încheierea reuniunii prezidate 
de Keitel, locotenentul Haeften ntat pentru a-i încredința bombele 
lui Stauffenberg; însă acesta trebuia să se grăbească pentru a le putea activa 
la timp. 

Devansarea reuniunii a mai provocat un inconvenient: prevăzând că 
avea să fie scurtă şi că, de aceea, nu aveau să fie tratate teme esențiale, 
atât Himmler cât și Goering, care obișnuiau ste la consfátuirile zilnice, 
au hotărât să nu se prezinte. Obiectivul conspiratorilor era să-i elimine 
şi pe cei doi lideri nazişti, însă acest lucru n-avea să mai fie posibil. În mod 
ironic, coincidentele și întâmplările începeau să se întoarcă împotriva 
conspiratorilor... 

Însă aceasta era o chestiune minoră faţă de ела cu adevărat 
stringentă: montarea bombelor, Era necesar să se caute locul potrivit pentru 
asta, de aceea Stauffenberg i-a cerut comandantului Von Freyend să-i pună 
la dispoziţie, timp de câteva minute, o încăpere unde să-și schimbe cămașa. 
Acesta i-a oferit un dormitor mic, unde Stauffenberg a intrat însotit de 
Haeften; ceea ce era explicabil, întrucât ar [i putut avea nevoie de ajutor 
pentru a se îmbrăca. Odată intrați în încăpere, au trecut la activarea 
bombelor. 


său, care nu 


a prez 


Între timp, ceasurile arătau deja ora 12:30, iar Von Freyend, care aștepta 
pe hol, se simțea din ce în ce mai neliniștit, căci trebuia să-l conducă pe 
Stauffenberg în sală la timp, pentru reuniunea care deja începuse. 

În acel moment, s-a primit un telefon din partea generalului Erich 
Fellgiebel, şeful comunicaţiilor de la Înaltul Comandament al 
Webrmacht-ului, care se айа la Vizuina Lupului. Fellgiebel participa, de 
asemenea, la conspirație, având misiunea de a bloca toate comunicațiile 
Cartierului General al lui Hitler cu exteriorul. Telefonul a fost primit de 
Von Freyend; i-a spus că trebuia să vorbească cu Stauffenberg si i-a cerut 
să îl instiinteze să-l sune. Colonelul nu avea timp să-i telefoneze, însă 
Freyend 1-а trimis pe sergentul major Werner Vogel să-i transmită lui 
Stauffenberg mesajul lui Fellgiebel și să-i spună să se grăbească. 

Sergentul a încercat să intre în cameră fără să bată. Deschizând ușa 
foarte precipitat, aceasta s-a lovit de sabia lui Stauffenberg, care se afla 
în picioare, exact în spatele ei. Sergentul şi-a cerut scuze si a spus că i se 
comunicase că nu putea să-l facă pe Hitler să aștepte si că trebuia să se 
prezinte imediat. Stauffenberg a răspuns categoric, spunând că se grăbeşte 
şi închizând din nou usa. Mai târziu, sergentul avea să declare în fata 
funcţionarilor poliției judiciare ce apucase să vadă atunci când deschisese 
ușa: două serviete așezate pe pat, alături de câteva hârtii si un pachet. 
Martorul a presupus că ambele serviete fuseseră golite. 

Nu stim ce s-a întâmplat în încăpere. Cert este că prima bombă a fost 
într-adevăr activată. Este posibil să o fi făcut Stauffenberg, cu ajutorul 
unui cleşte, care spărsese capsula mecanismului; începând din acel moment, 
o cantitate mică de acid era eliberată pentru a putea coroda un fir metalic 
subțire așezat în interiorul unei capsule de sticlă, care fixa declansatorul 
ce trebuia să provoace detonarea. Timpul necesar corodării complete a 
firului metalic era de zece minute; deja era imposibil ca explozia să fie 
împiedicată, prin urmare Stauffenberg nu mai putea să dea înapoi. 

Se prea poate să fi încercat apoi să monteze mecanismul celei de-a doua 
bombe. Probabil că intrarea sergentului s-a produs în timp ce se străduiau 
să o facă si, din clipa aceea, nu au reuşit să se concentreze sau, pentru a 
nu întârzia mai mult, Stauffenberg a hotărât să meargă la consfătuiri doar 
cu acest kilogram de exploziv deja activat, o cantitate mai mult decât 
suficientă pentru a-l ucide pe Hitler. Într-un fel sau altul, doar una dintre 
cele două bombe a fost activată. 127 

Este lesne de înțeles faptul că Stauffenberg, presat teribil de circum- ^ — 
stante, a reușit să activeze doar o bombă, dar a comis si o greșeală enormă. 
A pus bomba activată în servieta sa si i-a înmânat-o pe cealaltă 

aghiotantului său; în acel moment, nu era conștient că tocmai condam- 
nase atentatul la eșec. Dacă, în loc să i-o dea lui Haeften, ar fi asezat-o 
tot în servieta sa, în ciuda faptului că nu fusese activată, detonatia celei 
dintâi ar fi făcut-o să explodeze si pe a doua. Este clar că acest raționament, 
care nouă ni se pare atât de limpede, nu i-a venit în minte, fiind supus 
unei asemenea presiuni și forțat să ia decizii extrem de importante în zecimi 
de secundă. Astfel, renunțând la posibilitatea ca explozia să fie de două 
ori mortală, Stauffenberg rămânea la mâna factorilor aleatorii care, în cele 
din urmă, aveau să-i salveze viata Führerului. 


ÎNCEPUTUL CONSFĂTUIRII 


În timp ce Stauffenberg si Haeften montau bombele, consfatuirea 
începuse deja, în prezența lui Hitler, care sosise direct de la buncăr. 

În buncărul său, dictatorul german ducea o viață aproape monahală. 
Într-o încăpere existau un pat de campanie și o noptieră, pe care se putea 
vedea un portret al mamei sale și o fotografie ce avea să-l însoțească până-n 
ultima clipă. 

În acea zi de 20 iulie, se trezise pe la zece, după ce nu reușise să pună 
geană pe geană până pe la ora şase sau șapte dimineața. După ce făcuse 
o baie cu apă foarte caldă, fusese vizitat, ca de obicei, de doctorul Morell. 

Acesta îl examinase fugitiv, atent mai ales la tremurul mâinilor. Ca 
de obicei, medicul a trecut apoi la injectarea unui amestec de substanțe 
destinate păstrării capacităţii de muncă a lui Hitler. 

Odată ce Führerul a intrat în sala de consfătuiri, primul care a vorbit 
a fost generalul Heusinger care, în numele generalului Zeitzler, a început 
să expună situaţia de pe frontul de est. 

Heusinger a încercat să reducă dramatismul situaţiei pe care o traversau 
trupele germane, dar nu putea să ascundă faptul că marea ofensivă pe care 
rușii o lansaseră pe 23 iunie împotriva Grupului Armatelor Centrale 
obținea victorie după victorie. 

Hitler l-a întrebat pe Heusinger: 

— Ce se întâmplă pe frontul românesc? 

— Nimic special, a răspuns generalul. 

— Unde sunt forțele blindate inamice? 

— De ceva timp este imposibil să le localizăm prin radio, a recunoscut 
Heusinger. 


În prezent, acest monolit aminteşte de amplasarea barăcii pentru consfátuiri în care Stauffenberg a 
comis atentatul, Baza de beton care servește drept suport pentru piatra comemorativă făcea parte 
din respectiva construcţie. 


— Ce se întâmplă la est de Lemberg? a întrebat Hitler. 

— Acolo situaţia este din ce în ce mai tensionată. În curând se vor 
sti de atac, 

i ascundă lui Hitler situaţia critică de pe frontul 


uni cele două fronturi rus 

Heusinger nu pute 
de est. Presiunea rușilor era din ce în ce mai intensă în toate sectoarele 
frontului și, dacă Armata Roşie reușea să deschidă o breșă în direcția 
Lemberg, consecinţele asupra frontului în ansamblu aveau să fie un 
adevărat dezastru. 

După ce au activat bomba, Stauffenberg și Haeften au părăsit încăperea 
şi s-au întâlnit cu generalul Buhle şi cu comandantul Von Freyend, 
împreună cu care au străbătut drumul către baracă, unde consfătuirea 
începuse deja. Buhle și Freyend au încercat să-l ajute pe colonelul mutilat, 
oferindu-se să-i ducă servieta, dar acesta i-a respins într-un mod destul 


de dur, adăugând că ar prefera să o ducă el însuși. 

Totuși, înainte de a intra în baracă, colonelul i-a înmânat servieta lui 
Freyend și 1-а rugat, având în vedere că acesta era aghiotantul mareșalului 
Keitel, să-l așeze cât mai aproape posibil, pe el și servieta lui, de locul ocupat 
de Fiihrer. A motivat că era nevoit să prezinte un raport, fapt pentru care 

trebuia să se afle în apropierea lui Hitler si că așa putea să-i urmărească 
mai bine observaţiile, fiind, după spusele sale, putin cam tare de urechi. 

Cei trei au ajuns la baracă. Era o construcție de proporţii oarecum 
reduse, cu un singur etaj; pereții erau din gips-carton armat cu fibră de 
sticlă și placat cu scânduri de lemn, totul fiind acoperit cu material 
antiglont. Pentru buna desfășurare a atentatului, ar fi fost mai convenabil 
ca reuniunea să se desfășoare într-o incintă de beton, pentru ca suflul să 
rămână între pereții săi și să nu scape în exterior, după cum prevăzuseră 
că avea sá se întâmple în acea baracă. 

Pentru a ajunge în sală au fost nevoiți să traverseze un vestibul în care 
se găsea o garderobă, un lavoar și o mică centrală telefonică. Stauffenberg 
şi-a lăsat la garderobă centura, arma și арса. Apoi s-a îndreptat către sală. 
Generalul Bukle a deschis ușa. După el, au intrat Stauffenberg si Freyend. 
Era ora 12:37. 

Hitler se afla în picioare, lângă o masă mare, acoperită cu hărți, după 
ușă și cu spatele la ea. La dreapta sa se găsea Heusinger, care și-a întrerupt 
expunerea, îndreptându-și atenţia către nou-veniti. La stânga lui Hitler 
se afla mareșalul Keitel, care îl avea lângă el pe generalul Alfred Jodl, șeful 
Statului Major al Wehrmacht. 

Intervenţia lui Heusinger era, pe moment, întreruptă. Keitel i-a scrutat 
cu privirea pe intárziatii care tocmai intraseră în sală si l-a informat pe 
Hitler că sosise colonelul conte Von Stauffenberg; cei doi au schimbat 
un salut scurt: 

— Dragă Stauffenberg, va trebui să aștepți, i-a spus dictatorul. Vreau 
ca mai întâi să termine Heusinger. 

Între timp, Freyend era ocupat să-l roage în şoaptă pe amiralul Voss, 
care se afla imediat în dreapta generalului Heusinger, să-i cedeze locul 
colonelului. Amabil, amiralul s-a ridicat și s-a mutat pe partea cealaltă a 
mesei, exact în fata lui Hitler, în timp ce colonelul isi ocupa locul, multu- 
mindu-i pentru politetea ce-i fusese arătată. În acel moment, Freyend i-a 
înmânat servieta lui Stauffenberg si acesta a asezat-o lângă el. 

— Continuă, Heusinger, a spus Hitler. 

Era prevăzut ca atunci când Heusinger isi va încheia intervenția să îi 
vină rândul lui Stauffenberg să ia cuvântul. Dar colonelul nu avea nici o 
intenţie să-şi aștepte rândul, căci știa că mecanismul bombei își continua 
cursul ireversibil si că, în orice moment, acidul putea să termine de corodat 
firul metalic subțire; în plus, nu se putea prezice momentul exact în care 
dispozitivul avea să explodeze. 

Drept urmare, Stauffenberg a împins servieta până a situat-o în zona 
în care efectul letal al deflagratiei ar fi fost mai puternic; detonarea i-ar 


fi atins din plin pe Heusinger si pe Hitler iar apoi pe cei care se găseau 
în imediata lor apropiere. Suflul s-ar fi îndreptat către locul lui Hitler, 
căci, în partea cealaltă, ar fi fost blocat de piciorul gros al mesei. Poziţia 
pe care o ocupa bomba în acel moment era ideală pentru a atinge obiectivul 
dorit de conspiratori. 


STAUFFENBERG PĂRĂSEŞTE SALA 


Stauffenberg reușise să facă ce era mai dificil. Acum mai rămânea doar 
să dispară cât mai rapid din clădirea care urma să se transforme, în câteva 
minute, într-un infern de flăcări. Trebuia să se depărteze cât mai curând 
posibil dacă nu voia să moară, victimă a propriei sale bombe. 

Probabil că, înainte de a ieși, a observat că ferestrele erau deschise din 
două în două, pentru a lăsa să pătrundă boarea de aer din acea dimineaţă 
călduroasă. Acest lucru nu făcea mai letale efectele bombei aflate pe punctul 
de a exploda, permiţând ca suflul să se desfășoare liber, însă unica sa pre- 
ocupare din acel moment trebuie să fi fost de a părăsi imediat sala. 

Cu maximă discreţie, Stauffenberg s-a îndreptat către Von Freyend 
pentru a-i spune că era nevoit să dea un telefon urgent în legătură cu 
raportul pe care trebuia să-l prezinte. Printr-un gest, acesta l-a invitat să-l 
însoţească la micuța centrală. Atunci, Stauffenberg i-a soptit ofițerului 
din dreapta sa, colonelul Heinz Brandt, să aibă grijă de servietă în timpul 
scurtei sale absente, întrucât aceasta conţinea documente secrete. Colo- 
nelul Brandt a acceptat cu amabilitate. 

Stauffenberg a deschis încet ușa, în timp ce toate privirile se concen- 
traseră pe harta care exemplifica dialogul dintre Heisenger si Hitler, apoi 
a ieșit discret în hol, însoțit de Von Freyend. Dacă cineva ar fi observat 
ieșirea colonelului, nici măcar nu s-ar fi mirat de părăsirea bruscă a sălii, 
căci consfătuirile prezidate de Hitler erau mai dezordonate decât s-ar putea 
crede; se întâmpla deseori ca participanţii să intre si să iasă încontinuu, 
să se poarte dialoguri paralele sau să se dea ordine aghiotantilor. Doar 
din când în când se mai întâmpla ca cineva să le ceară celor prezenți să 
mențină ordinea. 

Odată ajuns în hol, Stauffenberg 1-а spus lui Freyend că trebuia să-i 
telefoneze înapoi lui Fellgiebel, telefon cu privire la care sergentul major 
Vogel îl informase deranjándu-l în timp ce monta bombele împreună cu 
Haeften. Freyend a apărut în cămăruța în care se afla centrala micuță si 
i-a cerut ofițerului de pază, sergentul Adam, să-i telefoneze lui Fellgiebel. 

În timp ce se stabilea legătura, Freyend i-a spus lui Stauffenberg că trebuia 
să se întoarcă în sală și a plecat — se presupune că spre marea ușurare a 
colonelului —, căci astfel putea să scape fără să fie nevoit să dea explicaţii. 

Sergentul Adam 1-а localizat pe Fellgiebel și 1-а invitat pe Stauffenberg, 
să treacă în cabina alăturată pentru convorbire. Stauffenberg a intrat, a 
luat receptorul și l-a lăsat ridicat, după care a plecat in mare grabă. Nu 
avea timp de pierdut. Bomba putea să explodeze în orice moment. A 
înaintat pe hol cu pași mari și, fără a se opri măcar pentru a-și lua șapca 
și centura, a ieșit, îndreptându-se către baraca aghiotantilor Wehrmachtului, 
pentru a i se alătura lui Haeften și a da fuga către aerodrom. 

Între timp, reuniunea continua să se desfășoare normal. În contextul 
raportului lui Heusinger, Hitler lansase o problemă care, potrivit gene- 
ralului Buhle, se potrivea perfect competenţelor lui Stauffenberg, în calitate 
de șef al Statului Major al Armatei teritoriale, care putea da răspunsul 
exact. În acel moment s-a simțit lipsa colonelului. Colonelul Brandt a 
comunicat atunci că Stauffenberg a trebuit să părăsească întrevederea 
pentru a da un telefon urgent. 

Vizibil deranjat, mareșalul Keitel a ieșit pe hol și s-a îndreptat către 
centrala telefonică, în timp ce generalul Lufiwaffe Korten comunica 
ultimele noutăţi din domeniul aviaţiei. În centrală, ofiţerul de serviciu 
l-a informat pe Keitel că, într-adevăr, „colonelul cu un singur brat si cu 
pansament pe ochi“ ceruse o convorbire cu Berlinul, dar că plecase imediat. 
Keitel, ре cát de supărat, pe atât de nedumerit, s-a întors în sala de reuniuni 
si l-a trimis pe generalul Buhle să-l localizeze telefonic pe colonel. 

Când Buble s-a întors fără să-l fi găsit pe Stauffenberg, colonelul Brandt 
s-a apropiat de șeful său, Heusinger, cu intenția de a observa mai în- 
deaproape ceva de pe harta întinsă pe masă. În încercarea lui de a se așeza 
mai bine, a dat involuntar o lovitură de picior servietei lăsate de Stauffenberg. 
Cum îi stătea în drum, a luat-o și a asezat-o de cealaltă parte a piciorului 
gros al mesei. i 

Hitler îl întrerupea frecvent pe Heusinger în timpul intervenției sale: 

— Care este situația în Centru? 

— O calmare ușoară în sectorul de Sud. Se face simțită sosirea întă- 
ririlor. Poate că vom ajunge să-i reținem pe ruși la frontiera poloneză. 

— Se va reuși — a afirmat Hitler, optimist — și apoi putem să elimi- 
năm capul de pod Lemberg. 

— Ruşii se apropie de Prusia Orientală, a dat verdictul Heusinger. 

— Nu vor intra, i-a liniștit Hitler. Model și Koch mi-au garantat-o. 


Heusinger a continuat să explice, insistând asupra faptului că Grupul 
Armatelor din Nord trebuia să se retragă urgent din zona lacului Peipus: 

— Fortele rusești, în număr coplesitor, efectuează o mișcare de învăluire 
către nord, la vest de Dvina. Unităţile de avangardă se află deja la sud-vest 
de Dvinsk... 

Hitler s-a interesat de punctul concret de pe hartă la care făcea referire 
generalul, la limita superioară a planului; Führerul s-a aplecat peste masă, 
sprijinindu-si întreg corpul pe ca ca să o studieze mai bine cu lupa. 

— Dacă Grupul nostru de Armate nu se retrage din zona lacului, 
explica Heusinger, va avea loc o catastrofă... 

Chiar în acel moment, firul metalic al temporizatorului, corodat de 
acid, a încetat să mai susțină resortul percutorului. Era exact ora 12:42. 


Capitolul 7 
EXPLOZIA 


După ce a părăsit cu pas rapid baraca în care se țineau consfătuirile, 
Stauffenberg a ajuns în mai putin de un minut la clădirea aghiotantilor 
Wehbrmacht-ului, aflată la vreo două sute de metri distanță. Acolo, pe lângă 
aghiotantul său Haeften, îl aștepta șeful transmisiunilor Forţelor Armate, 
generalul Erich Fellgiebel, care participa la rândul său la conspirație. După 
cum s-a consemnat, misiunea lui Fellgiebel era deosebit de importantă 
pentru succesul loviturii; odată dusă la îndeplinire asasinarea lui Hitler, 
trebuia să intre în contact telefonic cu conspiratorii din Bendlerstrasse 
pentru a le comunica știrea și a tăia imediat toate comunicațiile Vizuinii 
Lupului cu exteriorul. 

Când Stauffenberg a intrat în baracă, l-a găsit pe Fellgiebel stând de 
vorbă cu locotenentul Ludolf Gerhard Sander, care nu ştia nimic de 
complot. Colonelul a facut un gest către Fellgiebel și acesta a ieșit afară, 
ca să aştepte împreună cu Stauffenberg momentul exploziei. La rândul 
său, Haeften termina o formalitate pentru a obţine un vehicul. Pentru a 
nu trezi bănuieli, Stauffenberg și Fellgieble au început o conversație 
referitoare la fortificațiile de pe frontul de est, căreia i s-a alăturat și Sander, 
care tocmai iesise din clădire. 

Dintr-odată, s-a auzit o explozie puternică. Desi știa că deflagratia era 
iminentă, Fellgiebel nu s-a putut abtine să-i arunce o privire surprinsă 
lui Stauffenberg. Acesta a ridicat din umeri. Sander nu a părut deloc 
tulburat, căci animalele care trăiau prin împrejurimi obișnuiau să detoneze 
minele ce înconjurau incinta și a crezut că tocmai avusese loc o astfel de 
explozie. De acolo era imposibil să vadă baraca pentru consfătuiri, căci 
o mulțime de clădiri și copaci blocau vederea. 

Aproape în același timp, Haeften s-a prezentat cu un vehicul ce îi aștepta 
pentru a-i duce cát mai repede la aerodrom, unde trebuiau să ia avionul 
spre Berlin. Dar Stauffenberg și-a dat seama că aveau la dispoziție și 
automobilul care îi adusese până acolo. Cei doi au urcat în el. Soferul i-a 
spus lui Stauffenberg: 


Poziţia celor prezenţi în sală în momentul exploziei dispozitivului lăsat de Stauffenberg 


— Domnule colonel, vă uitaţi chipiul si centura. 

— Dumneata limitează-te la sofat si pornește mașina odată! 

Trecând pe lângă baraca pentru consfatuiri, Stauffenberg a putut 
constata consecințele recentei explozii. Din clădire, aflată în ruină, ieșea 
un fum dens si un nor de hârtii în flăcări. Cei răniți încercau să fugă printre 
dărâmături; ulterior, aveau să garanteze că văzuseră niște sanitari ducând 
o persoană pe targa, a cărei fata era acoperită de mantaua lui Hitler, ca 
și cum ar fi fost moartă. 


FUGA 


Profitând de primele momente de confuzie de la Wolfsschanze, au putut 
trece fără nici o complicatie de postul de pază din zona de securitate I. 
Documentele personale ale colonelului au fost suficiente. 

Însă şeful postului din zona a Il-a, care auzise explozia, hotărâse din 
proprie inițiativă să închidă bariera și să nu permită trecerea nimănui până 
la noi ordine. Stauffenberg nu a reușit să-l convingă pe gardian să-i lase 
să treacă; supărat, a ieșit din vehicul si s-a îndreptat către ghereta corpului 
de gardă și, în fata şefului postului, s-a prefăcut că vorbește la telefon cu 
cineva. Întorcându-se la el, i-a spus: 

— Ei bine, iată că pot trece. 

Siguranța copleșitoare a colonelului a reușit să distrugă rezistența șefului 
de post; trucul a funcționat și astfel au putut trece de penultima barieră. 

Imagine zenitală a plăcii situate în punctul exact unde se айа servieta-diplomat care conținea dispozitivul 
exploziv. 


Însă aveau să întâlnescă dificultăți mai mari la ultimul post de control, 
cel din zona a II-a. Cu putin înainte de a ajunge acolo, s-a dat alarma 
în întreg Cartierul General. Paznicul de la acel post, pe lângă faptul că 
tinea bariera închisă, asezase două obstacole contra mașinilor, care erau 
așezate de-a curmezișul șoselei, urmate de un sir de soldati. În acel moment, 
Stauffenberg a înțeles că trebuia să profite din plin de proverbiala sa putere 
de convingere pentru a putea depăși singura barieră care îi despartea de 
câmpul de aviaţie. 

După ce a oprit automobilul, şeful de post, sergentul Kolbe, din 
Batalionul Gărzii Fiihrerului, le-a comunicat celor doi că primise ordine 
categorice să nu lase pe nimeni să iasă din Cartierul General. Stauffenberg 
a încercat să-l convingă că trebuia să-l lase să treacă, căci trebuia să ia un 
avion în câteva minute, dar s-a lovit de intransigenta sergentului, hotărât 
să execute întocmai ordinele primite. s 

Contele a coborât din vehicul si, cu pas ferm, s-a îndreptat către ghereta 
postului, cu intenția de a repeta același truc folosit la bariera precedentă. 
Însă sergentul nu s-a lăsat impresionat de impulsivul colonel, luând el 
însuși receptorul și cerându-i lui Stauffenberg numele ofițerului cu care 
dorea să vorbească. 

Extrem de contrariat, Stauffenberg i-a dat numele căpitanului de 
cavalerie Von Mollendorf — cu care luase micul dejun în acea dimineață 
— iar sergentul a cerut să i se facă legătura cu el. Când căpitanul a venit 


Aşa arăta sala de consfătuiri după explozie. 


la aparat, Kolbe i-a dat telefonul lui Stauffenberg; acesta 1-а întrebat pe 
căpitan motivul pentru care era reținut la acel post de control, căci nu 
putea să facă avionul să aștepte. Din fericire, Von Mollendorf nu ştia 
că avusese loc un atentat împotriva lui Hitler, fapt pentru care i-a acordat 
permisiunea de a părăsi Wo/fshanze în direcția aerodromului. Când 
Stauffenbeg tocmai urma să închidă, neîncrezătorul sergent Kolbe i-a 
smuls receptorul și i-a spus lui Von Molledorf să repete permisiunea. 
După ce a primit confirmarea căpitanului, Kolbe a ordonat să se înlăture 
obstacolele din fata mașinii si să se ridice bariera. Deja nu mai exista nimic 
care să stea între conspiratori și avionul care trebuia să-i transporte la 
Berlin. 

Stauffenberg i-a ordonat șoferului să accelereze puternic. Mașina s-a 
îndreptat cu toată viteza spre câmpul de aviaţie. Pe drum, Haeften a scos 
din servietă încărcătura explozivă pe care nu avusese timp să o activeze 
şi a scăpat de ea, aruncánd-o pe marginea drumului. Această acţiune nu 
a trecut nesesizata de șofer, care a văzut în oglinda retrovizoare ce făcuse 
Haeften; mai târziu, va face referire la ea în fata investigatorilor atentatului, 
ceea ce le va permite acestora să găsească cea de-a doua bombă. 

La scurt timp după ora unu, automobilul s-a oprit la vreo sută de metri 
de aparatul Heinkel 111, care era gata de plecare; cei doi conspiratori au 
urcat în avion si, în câteva minute, la 13:15, acesta decola fără nici un 
obstacol direct către capitala Reich-ului. 

La bordul avionului, Stauffenberg si Haeften au fost nevoiţi să se pră- 
bușească pe două scaune, epuizați de groaznica tensiunea nervoasă pe care 
o acumulaseră, dar fericiţi și satisfacuti, convinși că isi îndepliniseră misi- 
unea riscantă. 


UN FULGER ORBITOR 


Conspiratorii credeau că își atinseseră scopul de a pune capăt vieții 
lui Hitler. Bomba pe care Stauffenberg o lăsase in sala de consfátuiri a 
explodat când limbile ceasurilor indicau ora 12:42. 

După cum fusese prevăzut, încărcătura puternică explodase. Se produse- 
seră un fulger galben, orbitor, si o detunătură asurzitoare. Au zburat usi 
si ferestre, așchii și geamuri au fost proiectate in toate direcțiile, iar un 
nor de fum s-a înălțat spre cer. Parte din resturile barăcii mari era în flăcări. 
Explozia i-a doborât pe majoritatea celor prezenți, pe unii aruncându-i 
în afara sălii, şi existau persoane cărora le luaseră foc părul sau hainele. 
Se auzeau tipete disperate cerând ajutor. 

Aparent, Stauffenberg își atinsese obiectivul, dar în realitate efectul 
exploziei fusese foarte diferit de cel scontat. Cum generalul Brandt mutase 
din loc servieta, asezánd-o după piciorul gros al mesei, acesta servise drept 
paravan, directionand suflul către partea opusă celei în care se afla Führerul. 

În plus, cum Hitler se afla în acel moment sprijinit complet pe masă, 
cu bărbia în palmă, tăblia mesei a acţionat ca un scut protector eficient 
improvizat. Lui Brandt, aflat lângă dispozitiv, explozia i-a smuls un picior, 
iar corpul i-a fost ciuruit imediat de o ploaie de așchii. Aceste răni grave 
aveau să-i provoace moartea. Acela ar fi fost destinul rezervat lui Hitler, 
dacă Brandt nu ar fi modificat involuntar cursul istoriei, schimbând locul 
initial al servietei. 

Pe lângă Brandt, în atentat aveau să moară generalul Korten, generalul 
Schmundt și stenograful Berger. Ceilalți aveau să sufere răni mai mult 
sau mai putin grave. Cu toții aveau să fie afectați de comotii cerebrale și 
de timpane sparte, inclusiv cei răniți ușor. A existat o singură excepţie: 
mareșalul Keitel, care nu a fost cátusi de putin afectat. 

Însuşi Hitler a fost ușor rănit; a suferit o comotie cerebrală si un lesin, 
perforarea ambelor timpane, contuzii la cotul drept, arsuri la picioare, 
erupții pe piele și câteva tăieturi pe frunte. Dictatorul va explica mai târziu 
că a simțit explozia „ca pe o flacără bruscă de o claritate infernală“ si „o 
explozie care spărgea timpanele“. 


Această construcție mastodont este buncărul lui Hitler, unde dictatorul s-a retras după atentat. 
Încercările ulterioare de a arunca în aer refugiul vor eşua, din cauza grosimii zidurilor. 


Hitler s-a ridicat dintre ruinele fumegânde cu fata înnegrită, stingân- 
du-si flăcările de pe pantaloni și de la ceafă, care i-a fost pârlită. 

Keitel, care în acel moment nu purea să-l vadă pe Hitler din cauza 
fumului si a confuziei, tipa: 

— Unde este Führerul? Unde este? 

Văzându-l, Keitel s-a aplecat, ajutându-l să se ridice complet in capul 
oaselor si прапа în timp ce îl imbrátisa cu efuziune: 

— Mein Führer, sunteţi viu! Sunteţi viu! 

Mareșalul l-a luat după umeri și a ieșit cu el din ceea ce, cu câteva 
secunde înainte, fusese baraca pentru consfătuiri. Ceilalți supraviețuitori 
aveau să-și facă apariția împleticindu-se printre ruinele fumegânde. Cei 
care puteau să se miște singuri căutau disperaţi să iasă de acolo. Se temeau 
că avea să explodeze o a doua bombă și asta îi făcea pe toti să vrea instinctiv 
să se îndepărteze de baracă, pe cât de repede le permitea starea în care se 
aflau. 

Hitler era complet acoperit de praf si cu pantalonii zdrentuiti, plân- 
gándu-se mai ales de numeroasele așchii care îi pătrunseseră în picioare 
si anunțând, destul de surprins, că tremurul său obișnuit din piciorul stâng 
dispăruse aproape complet. Nebăgându-i în seamă pe răniți si respingân- 
du-i pe cei care se grăbeau să-l ajute, Hitler i-a cerut lui Keitel să-l conducă 

imediat la buncărul său, unde avea să fie în siguranță în caz că atacul avea 
să se repete. 

Doctorul Morell a sosit rapid în buncăr pentru a-l examina. Și-a facut 
apariţia si Linge, valetul său. Linistit, Hitler i-a spus lui Linge cu un surâs 
amar: 

— Cineva a încercat să mă omoare... 

După ce l-a ajutat pe Hitler să ajungă în buncărul său, mareșalul Keitel 
s-a întors la locul atentatului. Supravietuirea autocratului i-a provocat un 
entuziasm incontestabil: 

— Fiihrerul! Providența! Führerul nostru trăiește! Si acum, către victoria 
finală! exclama mareșalul cu ardoare. 

Below, aghiotantul lui Hitler de la Luftwaffe, care supravietuise si el 
atentatului, în ciuda rănilor uşoare pe care le suferise, a avut sângele rece 
de a alerga până la baraca destinată comunicaţiilor și de a da ordinul de 
blocare a tuturor liniilor telefonice ce ieșeau din Cartierul General, 
interzicând alte telefoane decât cele date de Himmler, Keitel și Jodl. Însă 
acel ordin a sosit târziu, căci, după cum vor vedea apoi, Fellgiebel putuse 
deja să le telefoneze conspiratorilor din Berlin. 

Hitler va rămâne în buncărul său, cu o grimasă de ușurare pe față după 
ce trecuse de o încercare atât de gravă. S-a interesat de păstrarea uniformei 
pe care o purta în momentul exploziei; pantalonul era sfâșiat si vestonul 
avea o mare gaură în spate. Pantalonul avea să fie intens expus ca probă 
a faptului că Providența era de partea lui. Potrivit secretarei sale, Christa 
Schroeder, Hitler avea să-i ceară după câteva zile să-i trimită Evei Braun 
cele două piese de vestimentație spre a le păstra. 

Nimeni nu avea o idee exactă despre ceea ce se petrecuse. Prima impre- 
sie era că baraca pentru consfătuiri fusese atinsă de o bombă de aviaţie 
lansată de la mare înălțime. Însă majoritatea înclinau către ideea că explo- 
dase o mină care se presupunea că fusese pusă de muncitorii ce stătuseră 
un timp în cartierul general, întărind incinta împotriva atacurilor aeriene. 
Hitler a respins această ipoteză, intuind din primul moment că era vorba 
despre un atentat organizat de Armată. 

A trecut mai bine de o oră până când cineva a observat dispariţia lui 
Stauffenberg, ceea ce a făcut ca toate suspiciunile să se îndrepte asupra 
lui. Îndată ce informaţia a ajuns la Hitler, acestuia i-a fost confirmată 
convingerea că armata se afla în spatele tentativei de asasinat. Atunci, a 
dat asigurări că era dispus să planifice o răzbunare brutală împotriva 
celor care încercaseră să îl ucidă. Nu va întârzia să-și pună în practică 
ameninţarea. 

Capitolul 8 
BENDLERSTRASSE 


Este de presupus că pe durata zborului dintre Rastenburg și Berlin, 
Stauffenberg nu s-a bucurat de peisajul care se putea observa de la 
hublourile aparatului Heinkel 111. Este posibil ca domoalele coline ale 
Prusiei Orientale, presărate de mici păduri cu arbori înalți, să nu fi exercitat 
nici o atracţie pentru colonel, la momentul respectiv. Gândul său trebuie 
să fi fost deja la locul spre care se îndreptata: sediul comandamentului 
Armatei de Rezervă din Berlin, unde îl așteptau restul celor implicați în 
atentat. 

Locul era cunoscut în egală măsură sub două nume: Bendlerstrasse, 
datorită străzii pe care se afla, și Bendlerblock, cu referire chiar la clădire. 
Acolo isi avea reşedinţa centrul nevralgic al loviturii. După cum era stabilit, 
îndată ce Fellgiebel va telefona la Berlin pentru a comunica moartea lui 
Hitler, din Bendlerstrasse se vor lua primele măsuri în vederea obținerii 
controlului capitalei Reich-ului. La sosirea lui Stauffenberg, lovitura trebuia 
să fie deja pusă în aplicare. Dar colonelul nu avea cum să știe ce se întâmpla 
în timp ce el se afla acolo, în aer. 


PRIMELE DIFICULTĂȚI 


Nerabdarea manifestată de Stauffenberg în timpul călătoriei aeriene 
la bordul aparatului Heinkel 111 trebuie să fi fost ucigătoare, văzând că 
sosirea la Berlin întârzia. Condiţiile atmosferice deosebit de călduroase 
se poate să fi obligat aparatul să urce si să coboare încontinuu. Cert e că 
avionul a aterizat pe aerodromul din Rangsdorf între orele 15:45 și 16:00, 
cu aproape o jumătate de oră întârziere. Stauffenberg își închipuia că avea 
să găsească același vehicul care îi dusese până acolo în acea dimineață, 
asteptandu-i pentru a-i transporta imediat la Bendlerstrasse. 

Totuşi, în mod surprinzător, acolo nu se afla nimeni; a fost cuprins 
de mânie, neintelegánd cum era posibil să se fi comis o asemenea greșeală 


Fotografie din zilele noastre a pieţei Bendlerblock, unde, la ora 16:15, a sosit Stauffenberg cu automobilul, 
venind de la aerodromul Rangsdorf. 


când nu avea nici o secundă de pierdut. Probabil că, în acel moment, 
Stauffenberg începuse să se gândească la faptul că, poate, la Berlin lucrurile 
se desfășuraseră altfel decât prevăzuse. 

Camaradul său, locotenentul Haeften, a sunat de la telefonul de pe 
aerodrom la biroul lui Olbricht si a intrat în legătură cu şeful Statului 
Major, colonelul Mertz von Quirnheim. Spre disperarea celor care abia 
aterizaserá, acesta nu știa nimic despre mașină. Însă acesta era un incident 
minor, comparativ cu ştirea înmărmuritoare pe care le-a comunicat-o 
Quirnheim: deși atentatul se produsese în urmă cu trei ore, lovitura de 
stat nu fusese încă dusă la îndeplinire. 

Scos din sárite, Stauffenberg a apucat receptorul și a cerut strigând să 
se pună în mișcare imediat Operaţiunea Walkiria: 

— Hitler a murit! a exclamat, impulsiv, am văzut cu ochii mei! 

Pe un ton la fel de iritat, i-a trántit prietenului său Ali von Quirnheim 
că orice șovăială presupunea o sinucidere si că era neapărat necesar să 
lanseze „Walkiria“ dacă nu se dorea ca întregul efort să fi fost inutil. 

Cum se petrecuse acea paralizie inexplicabilă? 

În acele momente, la Bendlerstrasse domnea o confuzie totală, întrucât 
nu se stia cu certitudine dacă Hitler era viu sau mort. Asteptasera telefonul 
generalului Fellgiebel de la Vizuina Lupului care să anunțe moartea 
dictatorului. Telefonul a fost dat la putin timp după atentat; Fellgiebel 
i-a telefonat generalului Thiele, șeful Transmisiunilor din Berlin, însă, 

printr-un mare ghinion, acesta era absent la momentul respectiv, de aceea 
i-a lăsat un mesaj secretarei sale, dar în niște termeni destul de ambigui. 
Când Thiele a primit mesajul, imediat după ora 13:00, a înteles că ceva 
dăduse greș, drept pentru care, începând din acel moment, și-a concen- 
trat atenția mai mult pe întreruperea relaţiilor cu restul conspiratorilor 
decât pe ajutorul acordat pentru triumful complotului. Thiele a hotărât 
să-l anunţe telefonic pe Olbricht cu privire la apel, în ciuda faptului că 
amândoi se găseau în aceeași clădire, deși i-a spus doar că aștepta un 
comunicat de la Cartierul General al Führerului si că nu primise nici o 
altă știre. Sobolanii începeau să părăsească vaporul si Thiele era primul 
dintre ei. 

Putin după aceea, Thiele i-a telefonat din nou lui Olbricht, de aceasta 
dată pentru a-i spune doar că se comisese un atentat la Wo/fschanze. 
Olbricht nu putea să mai stea fără să ştie dacă Hitler era viu sau mort, 
de aceea a hotărât să ceară o convorbire telefonică cu Vizuina Lupului. 
Trebuie să se fi mirat când a observat că se stabilea legătura, căci căzuseră 
de acord cu Fellgiebel că, dacă atentatul avea succes, acesta va tăia imediat 
toate comunicațiile telefonice cu Cartierul General. 

Olbricht l-a găsit la celălalt capăt al firului pe Fellgiebel, care s-a limitat 
la articularea unei fraze istete: 

— S-a întâmplat ceva groaznic. Fiihrerul trăiește! 

Dacă ar fi fost cineva pe recepție, ar fi crezut că adjectivul „groaznic“ 
califica tentativa de asasinat, nu eșecul neașteptat al atentatului. Însă în 
mod sigur Olbricht nu a acordat atenţie acelor jocuri semantice, ci singu- 
rului fapt care conta cu adevărat: Hitler era încă în viata. Dacă dictatorul 
nazist era viu, nu era lipsit de temei să creadă că în curând ei aveau să fie 
morți. 

Întrucât complotul a fost pe punctul de a fi descoperit pe 15 iulie, 
după ce Planul Walkiria fusese pus în practică în mod precipitat, desi nu 
avusese loc atentatul împotriva lui Hitler, Olbricht a ales să nu facă absolut 
nimic. Această atitudine poate fi înțeleasă până într-un anumit punct, 
având în vedere știrile lipsite de speranţă care soseau de la Rastenburg. 
Totuşi, desi pare incredibil, Olbricht si Thiele s-au dus să ia prânzul ca 
si cum nimic nu s-ar fi întâmplat. Mai mult decât o simplă nepăsare, acea 
aparență de normalitate se datora poate unei încercări de a se retrage dintr-o 
conspirație care începea să miroasă a eșec. 

Categorica afirmaţie a lui Stauffenberg de pe câmpul de aviaţie, aceea 
că Hitler era mort, a venit să destrame inactivitatea de neînțeles de la 
Bendlerstrasse. Cu toate acestea, Olbricht a plecat mai mult ca sigur 


urechea la cuvintele lui Fellgiebel, aflat la Wo/fschanze, mai mult decât 
la mărturia colonelului. De fapt, Olbricht s-a arătat nehotărât dacă să 
lanseze sau nu consemnul „Walkiria“, care trebuia să desfășoare lovitura. 
Colonelul Mertz von Quirheim a trebuit să insiste pe lângă Olbricht pentru 
a scoate dintr-un fiset blindat ordinele pregătite cu atenţie spre a fi 
transmise fără întârziere. 


DESFĂŞURAREA PLANULUI WALKIRIA 


Înainte de a lansa Operaţiunea Walkiria, conspiratorii aveau nevoie 
să știe dacă se bazau sau nu pe ajutorul generalului Fromm, fără îndoială 
piesa-cheie a succesului sau eșecului complotului. 

În acest scop, generalul Olbricht s-a prezentat în biroul lui Fromm, 
întrerupând o reuniune de rutină care se desfășura în acel moment cu 
câțiva subalterni. Cei reuniți au ieșit din birou și Olbricht a spus că tocmai 
venise un comunicat urgent de la Rastenburg: 

— Domnule general, a spus Olbricht, vă comunic prin ordin superior 
că Fiihrerul a fost victima unui atentat. Hitler a murit. Se pare că este 
vorba despre o lovitură a trupelor $$. 

Olbricht a propus generalului să transmită cuvântul-cheie „Walkiria“, 
cu scopul de a asigura menţinerea ordinii. Însă Fromm, perspicace, trebuie 
să fi observat vreun indiciu al nesigurantei interlocutorului său, căci s-a 
arătat sovaitor în acceptarea veridicitatii extraordinarei informaţii. 

— Nu trebuie să ne precipităm. Sunteţi complet sigur de ceea ce spu- 
пеп? De unde știți? 

Olbricht a răspuns, mintind printre dinți, că generalul Fellgiebel, de 
la Wolfsschanze, îi dăduse ştirea personal. Fromm, înainte de a-și uni soarta 
cu cea a conspiratorilor, prefera să se asigure că știrea era adevărată. Cu 
siguranță a presupus că, dacă se produsese atentatul, mareșalul Keitel, cu 
care avea contact direct, i-ar fi telefonat pentru a-l anunța. În plus, trebuie 
să mai fi avut încă proaspete în minte reprosurile violente ale mareșalului 
Keitel pentru că lansase „Walkiria“ pe 15 iulie. 

Acestea fiind zise, Fromm s-a gândit că cea mai bună soluţie pentru 
clarificarea confuzului context era să vorbească personal cu Keitel, prin 
urmare a cerut legătura telefonică cu Wolfischanze. 

Olbricht trebuie să fi surâs satisfăcut, căci era convins că la acea oră 
Fellgiebel reușise să blocheze deja toate comunicațiile. Dar spre marea 
uimire a lui Olbricht, Fromm a reușit, la 16:10, să stabilească legătura 


cu Keitel fără nici un fel de problemă. Acesta l-a invitat pe Olbricht, rămas 
perplex, să asculte conversaţia de la un al doilea aparat: 

— Pe aici prin Berlin circulă zvonuri teribile, a spus Fromm; s-a întâm- 
plat ceva la Cartierul General? 

— Ce vreți să se întâmple? a răspuns evaziv Keitel, lăsându-i inițiativa 
lui Fromm. 

— Se zvoneste că a avut loc un atentat... 

— Totul este în ordine, a afirmat Keitel. Într-adevăr, a avut loc un 
atentat, dar, mulțumesc lui Dumnezeu, Fiihrerul a fost doar ușor rănit. 
Chiar acum vorbeşte cu Mussolini. Apropo, unde este șeful Statului Major, 
contele Stauffenberg? 

— Încă nu s-a întors din călătoria sa de la Rastenburg, a răspuns 
Fromm, fără a bănui câtuși de putin că subordonatul său s-ar fi putut 
afla în spatele atentatului. 

Keitel si Fromm și-au luat rámas-bun. După ce au pus receptoarele 
în furcă, Olbricht si Fromm trebuie să fi schimbat o privire plină de înțeles. 
Acesta din urmă s-a îndreptat către interlocutorul său, spunându-i: 

— Vedeţi că nu este bine să ne grăbim? Nu există nici un motiv pentru 
a initia Operaţiunea Walkiria, astfel încât interzic adoptarea oricărei măsuri 
extraordinare. 

Perplex și confuz, Olbricht a părăsit biroul lui Fromm. Cu siguranță, 
Olbricht trebuie să fi fost bântuit de numeroase îndoieli. Dacă se retrăgea 
în acel moment din conspirație, la fel ca Fromm, care acţiona ca și cum 
nu ar fi vorbit niciodată despre complot, ar putea încă să nutrească speranțe 
ca trădarea sa să nu fie dezvăluită. Dar dacă opta pentru continuarea 
planului prevăzut, deja nu ar mai fi avut nici o posibilitate de a face cale 
întoarsă. 

Cel însărcinat de Olbricht, posibil spre regretul său, să vadă planul 
sortit eșecului fără să-i rămână altă opțiune decât să se pună în fruntea 
loviturii de stat, a fost colonelul Mertz von Quirnheim. După reuniune, 
Olbricht i-a redat lui Quirnheim conversaţia cu Keitel si este posibil să-i 
fi pus problema de a iniţia o manevră de retragere discretă. Însă impulsivul 
Quirnheim luase deja propriile decizii; anticipând finalul întrevederii, 
ordonase pe cont propriu, asumându-și riscul punerii în mişcare a 
Operațiunii Walkiria, acționând într-un mod nepotrivit în numele lui 
Fromm. 

Olbricht deja nu mai avea altceva de făcut decât să impulsioneze Ope- 
rațiunea Walkiria, căci în joc era supraviețuirea sa. Dacă ar fi anulat planul 
odată inițiat, asa cum se întâmplase ре 15 iulie, toate bănuielile ar fi căzut 

pe capul lui; mersese deja prea departe si trebuia să-și joace întregul destin 
pe o singură carte. Olbricht și Quirnheim au colaborat în vederea obținerii 
succesului. Brusc, Bendlerblock s-a văzut angajat într-o activitate febrilă; 
ca și cum se dorea recuperarea timpului pierdut, conspiratorii începuseră 
să dea ordine în mare grabă. 

Maiorul Von Oertzen a fost numit să-i dea ordinele potrivite genera- 
lului Von Kortzfleisch, care conducea Regiunea Militară Berlin-Brandeburg 
si care a fost chemat urgent la Bendlerstrasse. Pentru a câștiga timp, locote- 
nent-colonelul Bernardis a dat instrucțiuni telefonice prealabile către Statul 
Major al Regiunii Militare. 

Generalul Paul Von Hase, comandantul Berlinului, a pus în mișcare 
unitățile disponibile fără să aştepte ordinele șefului său, Von Kortzfleisch. 
Von Hase, în vârstă de 59 de ani, era profund implicat în conspirația de 
la sfârșitul lui 1943, când l-a recrutat Olbricht. 

Ordinele erau semnate de generalul Olbricht și de colonelul Quirnheim 
din însărcinarea comandantului-șef în rezervă, generalul Fromm deși, 
evident, nu crau emise de acesta din urmă. 

Cu puţin înainte de sosirea lui Schauffenberg, generalul Beck s-a 
prezentat la Bendlerstrasse, bărbatul care trebuia să devină șeful Statului, 
ca înlocuitor al lui Hitler. Nu era îmbrăcat în uniformă, tocmai pentru 
a arăta caracterul civil pe care voia să-l dea loviturii de stat. 


SOSIREA LUI STAUFFENBERG 


La 16:15, mașina lui Stauffenberg, care se întorcea de la aerodrom, a 
fost anunțată în piața Bendlerblock. Cu o înfățișare serioasă si preocupată, 
colonelul a intrat în fugă în interiorul clădirii, urmat de Haeften, si a urcat 
câte două trepte, până a sosit la biroul lui Olbricht. Fără să piardă timpul 
cu saluturi, Stauffenberg, transpirat, 1-а asaltat pe Olbricht cu întrebări, 
mai ales legate de motivul pentru care nu începuse imediat Operațiunea 
Walkiria, plângându-se că s-au pierdut ore prețioase. 

Olbricht i-a exprimat succint îndoielile sale cu privire la decesul dicta- 
torului în atentat, bazându-se pe mesajul transmis de Fegellein de la 
Cartierul General, la care colonel a exclamat: 

— Hitler a murit! Am văzut cu ochii mei cum îl scoteau dintre dărâ- 
mături! y 
Pe un ton sigur și triumfător, Stauffenberg a făcut o relatare agitată a 
exploziei din sala de consfätuiri, descriind baraca distrusă, flăcările și fumul. 


— Nu doar că Hitler este mort, ci se poate să nu fi existat nici un 
supraviețuitor. Explozia, a adăugat colonelul, a fost comparabilă cu cea 
a unei grenade de 150 milimetri. 

Olbricht a insistat că în urmă cu câteva minute îl auzise pe însuși Keitel, 
prezent în sală la momentul atentatului, spunând că Hitler era în conti- 
nuare în viata, ceea ce l-a indignat pe colonel; nu numai deoarece credea 
că era o minciună a mareșalului, menită să câștige timp, dar si din cauza 
naivitatii manifestate de camarazii săi de complot. 

În orice caz, de vreme ce cuvántul-cheie „Walkiria“ fusese deja lansat, 
trebuia să meargă înainte cu lovitura, fără să mai piardă nici un minut. 
Ca acţiune următoare, Stauffenberg a luat telefonul și a cerut să vorbească 
cu Parisul. Acolo, vărul său, locotenent-colonelul Caesar von Hofacker, 
participa și el la conspirație. Hofacker se pusese de acord cu colonelul 
Fickh să preia controlul asupra capitalei franceze. 

Atât comandantul Parisului, cât și liderii militari în general, coman- 
dantul suprem al frontului de vest, mareșalul Giinther von Kluge, priveau 
cu simpatie nedisimulată posibilitatea unei răsturnări de situație. De fapt, 
zvonurile că Von Kluge era hotărât ca, pe la spatele lui Hitler, să intre 
în contact cu puterile occidentale pentru a cădea de acord asupra unui 
armistițiu, au circulat iute ca vântul, nu doar pe frontul de vest, ci și pe 
cel de est. Fără îndoială, apropierea trupelor aliate, care debarcaseră în 
Normandia cu șase săptămâni în urmă, făcea ca încrederea în Hitler ca 
promotor al războiului să fi scăzut considerabil. 

Prin urmare, la Paris era așteptată ştirea loviturii de stat; majoritatea 
voia să treacă de partea conspiratorilor. Stauffenberg i-a comunicat vărului 
său că Hitler murise, adăugând cu un entuziasm prefăcut că „aici, la Berlin, 
lovitura de stat este deja în plină desfășurare, cartierul Guvernului a fost 
ocupat“. 


„PENTRU MINE, OMUL ĂSTA ESTE MORT" 


În acele momente, a sosit la Bendlerblock contele Helldorf, șeful poliției 
din Berlin, pe care Olbricht îl chemase telefonic, alături de alți conspiratori; 
contele Bismarck si doctorul Gisevius. 

Olbricht i-a comunicat personal șefului Poliției din Berlin că Führerul 
nu mai trăia si că Poliția trebuia să se pună sub comanda Forţelor Armate. 
Helldorf a început imediat să dea ordinele necesare. Când șeful Poliţiei 
a plecat, generalul Beck a intervenit pentru a recunoaște că existau îndoieli 

cu privire la rezultatul atentatului si că, in ciuda afirmațiilor lui Stauffenberg, 
cel mai probabil era că Hitler se afla încă în viata. Însă Beck a rostit solemn 
principiul care trebuia să funcţioneze în rândul conspiratorilor, începând 
din acel moment: 

— Pentru mine, omul ala este mort. Nu putem să abdicăm de la această 
convingere dacă nu dorim să introducem dezordinea în rândul nostru. 

Trebuie admis faptul că analiza lui Beck, care coincidea în fond cu cea 
a lui Stauffenberg, era cea corectă. Dacă Hitler nu era mort, trebuia să 
acționeze ca si cum ar fi fost. Deja nu mai era posibil să se întoarcă din drum, 
trebuiau să meargă înainte. Beck se baza pe faptul că trebuiau să mai treacă 
câteva ore până ce Cartierul General ar putea oferi probe incontestabile că 
atentatul eșuase. Dacă, odată sosit acel moment, conspiratorii preluasera deja 
controlul Berlinului, lovitura ar fi avut multe șanse de reușită. 

Însă, pentru a se putea impune în capitala Reich-ului, conspiratorii 
trebuiau neapărat să se bazeze pe ajutorul generalului Fromm care, cu 
câteva minute înainte, în urma conversatici telefonice lámuritoare avută 
cu Keitel, refuzase să se alăture complotului. 

Odată pusă în desfășurare Operațiunea Walkiria, sosise momentul 
adevărului, în care jumátátile de măsură nu mai aveau ce căuta; trebuia 
să-l oblige pe generalul Fromm să se alăture conspirației sau, în caz contrar, 
să facă abstracţie de el. Olbricht, însoţit acum de Stauffenberg, avea să 
mai încerce o dată. Cei doi au năvălit în biroul său. Olbricht s-a îndreptat 
spre uriașul Fromm, care rămânea așezat: 

— Stauffenberg tocmai s-a întors de la Wo/fschanze si a văzut cum îl 
scoteau pe Hitler mort din baracă, a afirmat Olbricht, caregoric. Nu avem 
nevoie de mai multe probe. 

— Ei bine, Keitel însuși mi-a spus contrariul, a răspuns Fromm. 

— Keitel minte! a intervenit Stauffenberg. Mareșalul Keitel minte în- 
totdeauna. Eu însumi l-am văzut pe Hitler mort, când îl transportau pe 
targă! 

— Şi cum se poate demonstra că Fiihrerul a murit? a spus Olbricht. 
S-a lansat cuvântul-cheie „Walkiria“ către comandanții regiunilor militare. 

Dintr-un salt, Fromm s-a ridicat și a rácnit: 

— Cum? Acesta este un caz de nesupunere! Cine a dat ordinul? 

— Şeful Statului meu Major, colonelul Mertz von Quirnheim, a răs- 
puns Olbricht. 

Înfuriat, Fromm a lovit cu putere în masă și a ordonat să se prezinte 
imediat Quirnheim. Acesta a apărut și a recunoscut că pusese în aplicare 
planurile prevăzute, pentru a evita o tulburare. Scos din sărite, Fromm 


l-a informat că începând din clipa aceea era arestat; i-a cerut să dea ordinele 
necesare pentru anularea Operațiunii Walkiria începută deja. 

Cu mult sânge rece, Von Quirnheim a luat un scaun și s-a așezat, spre 
stupoarea lui Fromm. 

— Nu am de gând să mă misc de aici, a hotărât Ali Quirnheim. Dacă 
sunt arestat, nu am libertate de mișcare pentru a îndeplini ordinele dum- 
neavoastră. 

Înainte ca Fromm să explodeze de mânie în fata acestei provocări, 
Stauffenberg a luat cuvântul și, cu tot calmul, a declarat: 

— Domnule general, eu sunt cel care a pus bomba în timpul consfă- 
tuirii Führerului. Eu vă asigur că explozia a fost atât de puternică încât 
nimeni nu a putut supraviețui. 

Într-un prim moment, Fromm a rămas împietrit în fata confesiunii 
colonelului. Şeful propriului său Stat Major comisese atentatul! În mod 
sigur, pricepuse imediat chestiunea; acum înțelegea de ce Keitel îl întrebase 
despre situația lui Stauffenberg... 

Dar veteranul Fromm nu și-a pierdut cumpătul în fata acelei mărturisiri 
surprinzătoare. Indreptándu-se către Stauffenberg, i-a spus pe ton depre- 
ciativ: 

— Nu vă faceți iluzii, atentatul dumneavoastră a eșuat. Keitel a spus 
adevărul: Fiihrerul trăiește. Aveţi o armă? 

Derutat, Stauffenberg a făcut un gest afirmativ. 

— Bine, a continuat Fromm, cel mai bun lucru pe care îl puteți face 
este să và impuscati, colonele. 

— Sub nici o formă n-am să fac așa ceva, a răspuns semet Stauffenberg. 

Olbricht era încă încrezător că-l va putea aduce pe Fromm pe calea 
cea bună pentru a se alătura loviturii. I-a vorbit cu naivitate despre nece- 
sitatea unei acțiuni energice; trebuiau să acţioneze pentru a evita ca tara 
să continue să se îndrepte către dezastru. În termeni patetici, aproape că 
l-a implorat pe Fromm să răspundă apelului de luptă. Drept răspuns, 
Fromm a exclamat: 

— Deci şi dumneavoastră sunteți implicat în această conspirație? Sun- 
teti arestat! 

— Domnule general, a răspuns Olbricht, dumneavoastră nu aveţi con- 
trolul situației. Nu ne puteți aresta, deoarece noi suntem cei care vă arestăm 
pe dumneavoastră si o facem chiar acum. Considerati-va arestat! 

Fromm a făcut un salt și şi-a scos pistolul, tintind către Olbricht. Dar 
în acea clipă, în birou au dat buzna locotenentul Von Haeften si un alt 
ofiţer. Laolaltă au reușit, fără dificultate, să-l retina pe corpolentul Fromm, 

pe care l-au condus într-un birou vecin, unde a rămas supravegheat de 
maiorul Von Leonrod. Apoi avea să i se permită să se mute în dependintele 
sale, în aceeași clădire, după ce avea să-și dea cuvântul că nu va încerca 
să fugă. 

Ceva asemănător avea să se întâmple și cu ofițerii care s-au arătat 
reticenti în a lua parte la lovitură. Printre cei care au fost arestați de conspi- 
ratori se număra si colonelul Glaesemer, comandant al școlii de mașini 
cu sediul in Krampnitz. Potrivit planului, blindatele sale ar fi trebuit să 
joace un rol major în lovitura de stat. Însă Glaesemer, văzând că existau 
serioase îndoieli cu privire la moartea Fiihrerului, a refuzat să colaboreze; 
de aceea, a avut aceeași soartă ca Fromm. 


NU EXISTĂ CALE DE ÎNTOARCERE 


Generalul Olbricht i-a spus atunci generalului Hoepner că lui îi revenea 
funcţia lui Fromm. Hoepner fusese destituit de Hitler când căzuse în 
dizgrație la începutul lui 1942. Dictatorul îi interzisese să îmbrace din 
nou uniforma. Fără să manifeste un entuziasm excesiv, Hoepner a acceptat 
noua funcție pe care i-o oferise Olbricht, desi a cerut un ordin scris, lucru 
care dădea dovada unei susceptibilitati absurde. După ce și-a pus uniforma 
pe care o adusese într-un geamantan — sosise îmbrăcat în civil —, s-a 
instalat în biroul lui Fromm, de unde va emite ordine în numele gene- 
ralului demis. 

Desi Hoepner își etala puterea personală, aceasta a fost exercitată de 
facto de către Stauffenberg. Colonelul a stabilit imediat stricte măsuri de 
securitate în clădirea din Bendlerblock. A pus la toate ieșirile oameni de 
pază care permiteau trecerea doar celor ce dețineau o autorizație semnată 
de însuși Stauffenberg. 

Însă, probabil că aceste măsuri nu au fost prea eficiente, deoarece 
Stauffenberg a primit o vizită neașteptată în biroul pe care îl ocupa în 
acel moment. Era vorba despre un șef al trupelor SS, puternic, cu spatele 
lat, însoţit de doi indivizi îmbrăcați în țărani, funcționari ai poliţiei 
judiciare, după cum se va dovedi apoi. 

— Heil Hitler! a salutat bărbatul. ЇЇ caut pe colonelul conte von 
Stauffenberg. 

Linistit si lipsit de griji, Colonelul a răspuns: 

— Da, eu sunt. Spuneți, vă rog. 


— Sunt oberfithrerul Humbert Pifrader, s-a prezentat musafirul. Vin 
din partea Departamentului Central de Securitate al Reich-ului și trebuie 
să vă pun câreva întrebări, 

Stauffenberg, atent, s-a arătat dispus să le răspundă amabil și l-a rugat 
să-l însoțească într-o sală alăturată pentru a putea discuta mai comod. Șeful 
trupelor SS si aghiotantii săi au intrat cu el în sală, unde, spre surpriza 
lui Pifrader, se aflau pregătiți doi tineri ofițeri, colonelul Jager si loco- 
tenentul Von Kleist, înarmaţi cu pistoale-mitraliere. 

Pifrader și însoțitorii săi au fost dezarmati rapid și puși sub supraveghere 
într-o încăpere alăturată. Între timp, cele două gărzi SS care îl așteptau 
în curte pe Pifrader au fost și ele arestate. 

Putin după aceea a avut loc altă vizită, de această dată a generalului 
Von Kortzfleisch, care era la comanda regiunii Berlin-Brandeburg. 
Bernardis il chemase prin telefon pentru a-i spune că trebuia să ia măsurile 
prevăzute în Planul Walkiria, cu scopul de a evita producerea dezordinii, 
însă Kortzfleisch a intuit că se petrecea ceva ciudat și a cerut ca Fromm 
să fie cel care să-i dea ordinul în persoană. 

Când a sosit la Bendlerblock, Kortzfleisch a fost condus de generalul 
Hoepner, înlocuitorul lui Fromm, care era arestat. Kortzfleisch nu i-a 
recunoscut autoritatea si a refuzat să decreteze starea de urgenţă în regiunea 
de care răspundea. Pentru el, nu exista nici o probă că Hitler ar fi fost 
mort, după cum garantau conspiratorii, şi, de aceea, jurământul de fidelitate 
pentru Fiihrer rămânea valabil. Olbricht și Beck au încercat să-l aducă 
pe calea cea bună; i-au răspuns că, în orice caz, Hitler trădase de o sută 
de ori jurământul făcut poporului german și că de aceea nu putea invoca 
un jurământ de fidelitate făcut unui asemenea om. Dar această argumentare 
nu a zdruncinat cátusi de putin hotărârea neclintită a lui Kortzfleisch de 
a refuza să se supună conspiratorilor. Nu le-a mai rămas altceva de făcut 
decât să treacă la arestarea sa. 

În orice caz, rezistența încăpărânată a lui Kortzfleisch, desi un obstacol 
important, nu a reprezentat o surpriză pentru conspiratori, care aveau deja 
în camera de serviciu un înlocuitor, pe generalul Von Thüngen, care a 
preluat imediat comanda regiunii militare. 

La ora patru și jumătate se transmisese deja primul ordin fundamental, 
care purta semnătura noului comandant-sef al Forțelor Armate, mareșalul 
regiunii, Erwin von Witzleben — deşi nu se prezentase încă la Bendler- 
strasse. Mai bine de douăzeci de destinatari au primit ordinul, incluzându-i 
pe superiorii trupelor combatante din regiunile militare din Germania și 
din teritoriile ocupate. 


O oră mai târziu, colonelul Mertz von Quirnheim a trimis un al doilea 
ordin esențial, destinat șefilor regiunilor militare, de data aceasta sub sem- 
nătura generalului Fromm. 

În Cartierul General al lui Hitler nu ajunseseră încă știri concrete despre 
ce se întâmpla la Berlin, însă, în capitala Reich-ului, lovitura prindea 
contur. În sfârșit, lucrurile începeau să miște, iar în rândul conspiratorilor 
începea să se simtă o undă de optimism, dacă nu chiar o anumită euforie. 

Stauffenberg reușise să le transmită camarazilor săi propria insufletire. 
Prin deciziile pe care le luaseră, deja nu mai aveau cum să dea înapoi; 
aveau senzația că nimic nu-i mai putea opri. Cu toate acestea, se inselau 
amarnic. 


Capitolul 9 
HITLER REACȚIONEAZĂ 


Lovitura de stat nu începuse atât de repede si de simplu pe cât prevă- 
zuseră conspiratorii. Întârzierea fusese importantă și se pierduse oportu- 
nitatea de a acționa cu ajutorul factorului surpriză, dar, mulțumită mai 
ales puterii de voință a lui Stauffenberg, timpul pierdut se recupera în 
mars forțat si cei implicați întrezăreau deja posibilitatea reală ca acțiunea 
lor să se soldeze cu succes. 

Dar ce se petrecea între timp la Vizuina Lupului? 

După atentat, Hitler le spusese tuturor celor prezenți că el știa deja, 
de multă vreme, că se pregătea un atentat împotriva lui. Striga furios că 
avea să-i descopere pe trădători şi vorbea despre groaznicele pedepse care 
îi așteptau. Și totuși, era recunoscător, într-o anumită măsură, tentativei 
de asasinat, întrucât îi întărise convingerea că Providența era de partea 
sa. Le arăta tuturor pantalonii săi sfásiati, precum si vestonul cu o gaură 
mare în spate, ca și cum ar fi fost vorba despre proba palpabilă a salvării 
sale „miraculoase“ și a statutului său de ales. 

Trebuie menționat că dictatorul german păstra încă ceva din acea 
intuiție genială care îl ajutase să urce fulminant până în vârful piramidei 
puterii. In fata neplăcutei surprize a atentatului, care scotea la iveală atât 
slăbiciunea regimului care nu descoperise conspirația, cát si puterea 
rezistenţei care a reușit să ajungă până la el, Hitler a detectat instantaneu 
cele două importante oportunități care i se deschideau. Pe de o parte, putea 
transmite populaţiei germane faptul că supraviețuirea era proba 
indestructibilitátii sale, iar pe de alta, atentatul era scuza perfectă pentru 
nimicirea nemiloasă a oricărei încercări de opoziție împotriva regimului. 

Prin urmare, acţiunea, care, în ciuda eșecului de a nu fi pus capăt vieții 
dictatorului, denota faptul că regimul nazist avea în față dușmani capabili 
să-l dărâme, ajungea în realitate să ajute, într-o formă involuntară, la 
sprijinirea lui. În lumina întâmplărilor ulterioare, fără îndoială că lui Hitler 
i-a reușit planul din primul moment, căci rezistenta antinazistă va fi practic 


ştearsă de pe hartă și regimul va rămâne în picioare. Cu toate acestea, avea 
să fie înfrânt în cele din urmă din punct de vedere militar. 


VIZITA LUI MUSSOLINI 


Atentatul nu a afectat programul lui Hitler în acea zi. Vizita lui Mussolini 
se va desfășura după cum fusese prevăzut. Se împlinea exact un an de când 
cei doi dictatori se întruniseră pentru ultima dată, pe 20 iulie 1943, la 
Feltre, în apropiere de Bellune, în nordul Italiei. Acum se întâlneau din 
nou, dar Mussolini nu mai era Ducele întregii Italii, ci al unei republici-fan- 
tomă create în nordul peninsulei, Republica Socială Italiană, controlată 
de germani. 

Translatorul Fiihrerului, Paul Schmidt, a relatat în memoriile sale felul 
în care s-a desfășurat întrevederea de la Vizuina Lupului. În mod curios, 
Schmidt a putut constata, spre marele său regret, întărirea măsurilor de 
securitate imediat după derularea evenimentelor de la Wolfischanze; când 
a ajuns acolo cu mașina, fără să stie că se produsese atentatul, a fost reținut 
la prima barieră: 

— Chiar dacă însuși împăratul Chinei v-ar fi dat un bilet de liberă 
trecere, nu v-as putea lăsa să treceţi, i-a spus santinela. 

— Dar dumneavoastră mă cunoaşteţi deja, a protestat Schmidt, sunt 
translatorul Ministerului si am ordin să mă prezint pe peron la trei 
după-amiaza, oră la care voi avea o vizită. De ce nu pot trece? 

— Din cauza întâmplării, a răspuns soldatul laconic. 

Translatorul a insistat că trebuia să intre, până când santinela a hotărât 
să-i telefoneze ofițerului de gardă. Apoi l-a lăsat să treacă. 

Schmidt a aflat de întâmplarea la care făcea referire soldatul abia când, 
odată aflat pe peron, a vorbit personal cu medicul lui Hitler, care i-a relatat 
detaliile evenimentului. 

— Se pare că пісі măcar nu s-a speriat, i-a explicat doctorul. Când 
l-am examinat ca să văd dacă avea vreo leziune internă, pulsul său era 
complet regulat si la fel de normal ca în zilele precedente. 

În timp ce medicul îi furniza mai multe detalii, Hitler s-a prezentat 
la gară. Potrivit lui Schmidt, nimic din aspectul său exterior nu trăda ceea 
ce se petrecuse cu doar două ore înainte. După câteva minute, când a 
sosit Mussolini, s-au observat într-adevăr sechelele, căci i-a întins Ducelui 
mâna stângă pentru a-l saluta, dându-și apoi seama că se mișca foarte lent 
şi că îi era greu să ridice brațul drept. Nici Mussolini nu stia absolut nimic 

Hitler si Mussolini, surăzători, într-o vizită la München, în 1940. Întâlnirea celor doi din 20 iulie se va 
desfăşura in nişte condiții foarte diferite. 


despre atentat; a aflat despre el din gura lui Hitler, iar la auzul vestii s-a 
albit instantaneu. 

Hitler și Mussolini au străbătut pe jos cele câteva sute de metri care 
separau gara de barăcile mari și de buncărele din Cartierul General. În 
timpul plimbării, dictatorul german i-a relatat italianului cele întâmplate. 
Pe translator l-a surprins tonul monoton al vocii dictatorului, în timp ce 
pe fata lui Mussolini se instala teroarea, la ideea că Hitler ar fi putut fi 
asasinat într-un loc în aparență atât de sigur. Poate că îl înspăimânta o 
soartă asemătoare. 

Ducele îl privea încă pe Führer cu ochii iesiti din orbite, când cei doi 
au intrat în baraca unde se produsese explozia. Ușa care dădea în sala de 
consfătuiri era distrusă si încăperea părea complet devastată, ca și cum 
ar fi căzut peste ea o bombă de aviație de mare calibru. 

Mesele si scaunele erau transformate în așchii. Grinzile se prabusisera, 
iar ferestrele, cu cadre cu tot, fuseseră proiectate în exterior. Din masa 
cea mare cu hărți, care îi salvase în cele din urmă viata Führerului, nu 
mai rămăsese decât o grămadă de scânduri distruse. 

— Aici a fost, a spus Hitler liniștit. Eu eram în picioare aici, lângă 
această masă. Státeam asa, cu brațul drept sprijinit pe masă, cu ochii la 
hartă, când deodată tăblia mesei a fost aruncată înspre mine și mi-a împins 
în jos brațul drept. A făcut o pauză. Aici, chiar la picioarele mele, a explodat 
bomba. 


Potrivit translatorului, Hitler explica toate astea indiferent, și părea 
dus pe gânduri într-un fel destul de ciudat. Mussolini, cuprins de o teroare 
greu de crezut, nu făcea decât să dea din cap. 

Apoi, Hitler i-a arătat uniforma pe care o purta în momentul exploziei, 
ce părea distrusă de suflul detonatiei și i-a arătat o zonă de pe ceafă unde 
avea părul párlit. 

Cei doi dictatori au rămas multă vreme fără să spună nimic. Apoi, Hitler 
s-a așezat pe o ladă întoarsă și translatorul s-a dus să caute unul dintre 
puţinele scaune care rămăseseră intacte pentru ca Mussolini să se poată 
așeza. 

— Când revăd în minte toată scena, a spus Hitler pe un ton foarte 
scăzut, înțeleg, datorită salvării mele miraculoase, că destinul meu este 
să nu mi se întâmple nimic, căci asta nu este prima dată când scap de la 
moarte într-un mod atât de providential. Multi dintre cei aflați în sală 
au fost grav răniți, unul fiind chiar proiectat de suflu prin fereastră. 

Mussolini era profund impresionat de cuvintele dictatorului german. 
Hitler şi-a continuat monologul: 

— După ce am scăpat astăzi din acest pericol de moarte, sunt mai 
convins ca niciodată că destinul meu este să duc la bun sfârșit, în mod 
fericit, marea noastră cauză comună. Ducele a dat din cap aprobator. După 
cele întâmplate, a spus el, indicând daramaturile, sunt, la fel ca si dumnea- 
voastră, convins de lucrul ăsta. lată un semn negreșit din ceruri! 

Timp de câteva minute, cei doi autocrati au stat așezați acolo în tăcere, 
în mijlocul dărâmăturilor. După o vreme, Mussolini l-a felicitat pe 
amfitrionul său pentru că se salvase într-un fel atât de miraculos. 

La sfârșit, s-au ridicat, îndreptându-se către unul din refugii, pentru 
a schimba impresii. Potrivit lui Schmidt, conversaţia celor doi a fost linis- 
tită, nesemnificativă, ca un fel de rămas-bun. Poate că amândoi intuiau 
că aceea era ultima dată când se mai vedeau, așa cum avea să se și întâmple. 
Însă Hitler nu avea să rămână calm mult timp. 


REUNIUNEA DIN BUNCĂR 


În timpul după-amiezii, nervozitatea posttraumatica reprimată a dicta- 
torului german avea să iasă la suprafață. Pe la cinci, Hitler si Mussolini 
s-au înființat în buncăr. Acolo se aflau, pe lângă Goering, Keitel și Jodl, 
ministrul Afacerilor Externe, Joachim von Ribbentrop, și şeful marinei 
de război, amiralul Karl Doenitz. 

Conversatia a început pe un ton destins, pe tema Providentei care îi 
permisese Fiihrerului să rămână în viață pentru a-și îndeplini misiunea 
în fruntea Germaniei. Însă, pe măsură ce discuţia avansa, începeau să se 
strecoare acuzații voalate între interlocutori, care încet-încet au încetat 
să mai fie subtile, transformându-se în unele explicite si dureroase. 

Cu ajutorul lui Goering, Doenitz a acuzat Armata de trădare, pentru 
a critica apoi lipsa de activitate a Luftwaffe, ceea ce l-a supărat pe cor- 
polentul mareșal al Reich-ului. În cele din urmă, Goering și-a vărsat 
năduful pe Ribbentrop, căruia i-a reproșat politica externă lipsită de 
succes, calificându-l drept „vânzător de șampanie“ — activitatea anteri- 
oară carierei politice —, ajungând chiar să-l amenințe cu bastonul său 
de mareșal. 

În timp ce se desfășura această scenă lamentabilă, Hitler rămânea adân- 
cit în fotoliul său moale, sugând o pastilă pe care i-o oferise doctorul Morell, 
absent de la discuţia contradictorie dintre șefii celui de-Al Treilea Reich, 
urmăriți cu stupoare de dictatorul italian. 

Dar când unul dintre cei prezenți s-a referit la problema lui Ernst Röhm 
şi la respectiva Noapte a cutitelor lungi, în care trupele SS și-au reglat 
conturile neachitate fara de cele ale SA, Hitler a sărit ca ars. S-a ridicat 
în picioare cu o agilitate neașteptată și, amintindu-și acel episod, a spus 
răcnind că procesul pe care îl organizase împotriva acelor trădători nu 
era nimic comparativ cu cel care îi aștepta pe conspiratorii care încercaseră 
să-l ucidă cu câteva ore înainte, 

Dialogul pe care îl intretinuserá cei prezenți până în acel moment s-a 
transformat într-un lung monolog, pe care nimeni nu îndrăznea să-l 
întrerupă, în care Hitler, scos din minți, jura întruna că avea să-i extermine 
pe vinovați, pe soțiile și copiii lor. Cuvinre precum sânge, răzbunare, 
spânzurătoare sau moarte izbucneau ca un torent din gura crispată a 
Führerului, în timp ce servitorii trupelor SS continuau, în tăcere, să aducă 
cești de ceai. 

La 16:10, mareșalul Keitel i-a raportat Führerulüi conversaţia despre 
atentat pe care tocmai o intretinuse cu generalul Fromm, comunicându-i 
că Stauffenberg nu se întorsese încă la Berlin. De asemenea, i-a spus că 
vorbise cu Goebbels, care îi spusese că în capitală era liniște totală; însă 
Keitel a adăugat că la Bendlerstrasse exista un grup de ofiţeri care răspân- 
deau zvonul că Fiihrerul murise. 

Cererile de clarificare adresate Cartierului General s-au înmulțit, din 
ce în ce mai numeroase si mai stringente. Comandantii-sefi de pe fronturi 
si șefii regiunilor militare doreau să audă chiar din partea lui Keitel sau 


Hitler fi arată Ducelui starea în care ajunsese sala și Mussolini, stupefiat, constată efectele exploziei 
asupra bar&cii pentru consfături. Cei doi dictatori rămân așezați printre dărâmături o lungă perioadă, 
fâră să rostească vreun cuvânt. 


Mareșalul Wilhelm Keitel a fost entuziasmat de faptul că Hitler supravietuise atentatului, A crezut că 
era un semn al Providentei, care anunța viitoarea victorie a Germaniei, În imagine, zece luni mai târziu, 
semnând capitularea in fata Aliaților. 


a generalului Jodl confirmarea eșecului atentatului. Între timp, de la Berlin 
a sosit știrea că fusese lansat Planul Walkiria, ceea ce a provocat o mare 
neliniște. Mareșalul Keitel a încercat să anuleze aceste măsuri de excepție, 
însă nu a putut lua legătura cu generalii Fromm și Olbricht. 

Odată cu primirea acestei informaţii, nervozitatea va crește la Wo/fschanze, 
unde Himmler a hotărât să sporească măsurile de supraveghere, ordonând 
ca o companie a trupelor SS să vină în ajutor, de la cazarma sa în 
Rastenburg. Totuși, fiind compusă din recruți, sosirea acestei companii 
va contribui doar la sporirea confuziei din Cartierul General. 

Pe la cinci si jumătate, Hitler l-a chemat pe Goebbels la telefon, 
ordonându-i să emită un comunicat prin radio în care să se precizeze că 
atentatul era opera unei mici grupări de ofițeri ambitiosi și criminali si 
că Führerul, întreg și nevátámat, se afla în compania Ducelui. Alt ordin 
al lui Hitler a fost acela de a-l numi pe Heinrich Himmler șeful Armatei 
de Rezervă, în locul generalului Fromm. 

În cursul serii, Hitler avea să-și manifeste încontinuu furia împotriva 
Armatei, pe care o considera în ansamblu refractară fata de îndeplinirea 


Şeful trupelor SS, Heinrich Himmler, a fost imediat proclamat de către Hitler şeful Armatei din Interior 
în locul lui Fromm, cu puteri depline pentru reprimarea loviturii care se desfășura în acele momente 
în Berlin. 

ordinelor sale. Avea de gând să pună capăt situației; prima măsură, luată 
exact în acele momente, a fost să decidă înlocuirea șefului Statului Major 
General, generalul Zeitzler, a cărui cooperare cu Hitler era prea putin 
entuziastă, cu generalul Heinz Guderian, care a fost chemat de urgență 
cu scopul de a disciplina Statul Major. 

Suita Ducelui fusese aproape ignorată de nemți, însă reprezentanţii 
italieni au obținut măcar са cei șapte sute de mii de soldati aflați dincolo 
de Alpi, dezarmati si arestaţi după căderea fascismului, deținuți în lagărele 
de concentrare germane, să fie considerati muncitori liberi si plătiți ca 
atare. Hitler respinsese în repetate rânduri această solicitare, însă atunci, 
poate ca urmare a efectului zilei dramatice pe care o trăise, a acceptat-o 
de bunăvoie; prizonierii urmau să fie eliberaţi în șase săptămâni. 

Hitler l-a însoțit pe Mussolini la gară. Și-au promis să se revadă cât 
mai curând și și-au reafirmat dorinţa de a lupta până la final. După ce 
şi-a luat rămas-bun de la Duce, Hitler s-a întors imediat la buncărul său; 
trebuia să-și concentreze întreaga energie pe combaterea loviturii de stat 
care îi amenința puterea despotica. 

Între timp, la Berlin, conform celor stipulate în Planul Walkiria, co- 
mandantul Otto-Ernst Remer, șeful Batalionului Gărzii Grossdeutschland, 
decorat cu ordinul Crucea de Cavaler cu frunze de stejar, s-a prezentat 
în biroul comandantului orașului, generalul Von Hase, pentru a primi 
instrucțiuni. Acolo i s-a ordonat să ocupe Casa Radio, să pună gărzi la 
Bendlerstrasse, să izoleze biroul central al Gestapoului si Departamentul 
Central de Securitate al Reich-ului si să preia Ministerul Propagandei, 
reținându-l pe ministru, Joseph Goebbels. 

Conform tuturor posibilităților, comandantul Remer trebuie să fi privit 
cu stupoare aceste dispoziţii, în special pe cea care făcea referire la măsurile 
împotriva Gestapoului și a Ministerului Propagandei, dar nu a stat pe 
gânduri și a început să dea ordine în vederea îndeplinirii obiectivelor care 
îi fuseseră încredințate. 

În timpul planificării loviturii, conspiratorii nu prevăzuseră faptul că 
Remer le-ar putea cauza vreo dificultate. Era considerat un soldat disci- 
plinat, care îndeplinea întocmai ordinele superiorilor. Spre deosebire de 
inițiatorii complotului, Remer era un om de acțiune; nu avea idealuri 
proprii, ci doar hotărârea neclintită de a înfăptui misiunea încredințată. 
Într-un anumit fel, Remer era un câine de pază pregătit să execute fără 
preget ordinele stăpânului. 

Conspiratorii nu s-au înșelat cátusi de putin în analiza personalității 
lui Кетет. Însă ceea ce nu au putut prevedea este că tocmai caracterul 
său avea să stea în calea evoluției complotului, contribuind în mod decisiv 
la năruirea lui. 


SUSPICIUNILE UNUI DOCTOR 


Un prieten de-al lui Remer, un locotenent neînsemnat care se afla în- 
tâmplător la Berlin, avea să imprime un sens neprevăzut desfășurării eveni- 


mentelor. Era doctorul Hans Hagen, care, din cauza rănilor grave primite 
pe front, fusese scutit de serviciul militar și se ocupa de scrierea unei istorii 
a national-socialismului la ordinul Partidului. Funcţia sa era cea ofițer 
de legătură între Batalionul de Garda Grossdeutschland si Ministerul Propa- 
gandei. Chiar în acea zi, între orele trei și patru după-amiaza, doctorul 
Hagen tinuse un discurs despre problemele de comandă în fata subofite- 
rilor Batalionului de Gardă. Apoi se deplasase la domiciliul comandantului 
Remer pentru a bea un pahar. 

În timp ce stăteau de vorbă prietenește, în salon a intrat aghiotantul 
lui Remer, locotenentul Siebert, care l-a informat că generalul Von Hase 
dăduse ordinul de punere în practică a „Walkiriei“. Remer a cerut mai 
multe informaţii și i-a împărtășit lui Hagen știrea privind atentatul suferit 
de Hitler si preluarea puterii de către Wehrmacht-ul. 

Hagen și-a dat seama atunci că în noaptea precedentă avusese impresia 
că-l văzuse pe mareșalul Von Brauchitsch într-un automobil care trecuse 
prin fata lui, Atunci se gândise că se inselase, dar acum i se confirma prima 
impresie; fostul comandant-sef al Armatei ar fi putut avea legătură cu 
Operaţiunea Walkiria. În realitate, Hagen se înșela în aprecierea sa, căci 
Von Brauchitsch nu se afla atunci la Berlin, însă chiar și pe această pistă 
greșită ajunsese la o concluzie pertinentă, întrucât de la el plecase ideea 
unei lovituri de stat. 

Pe la ora 17:30, Remer a plecat rapid pentru a initia mișcările prevăzute 
în Planul Walkiria. La acea oră, Goebbels a primit telefonul mult așteptat 
de la Cartierul General al Fiihrerului, prin care i se cerea să emită un 
comunicat prin radio care să anunţe că Hitler era în continuare în viață. 
“Totuși, în pofida urgentei pe care o necesita acţiunea respectivă, Goebbels 
va lăsa să treacă un timp înainte de a-l transmite pe calea undelor. Motivul 
adus ulterior a fost că ministrului nu i-a plăcut comunicatul pe care îl 
redactaseră aghiotantii săi si că a trecut el însuși la redactarea sa, însă nu 
este lipsit de fundament să presupunem că, în realitate, Goebbels a preferat 
să aștepte să se producă evenimentele. 

La ultima oră a dimineții, Goebbels prezidase o conferință despre 
producția de armament ţinută de Albert Speer la ministerul Propagandei. 
În urma acelei acțiuni, Goebbels, care pleca împreună cu Speer, a fost 
anunțat că se produsese atentatul, la câteva minute după ce acesta avusese 
loc, Atunci Goebbels a comentat că cel mai probabil era ca responsabili 
atentatului să fie muncitorii din Organizația Todt, care lucrau la Vizuina 
Lupului. Goebbels i-a reproșat lui Speer — responsabilul fortificațiilor — 


că nu luase măsuri de precauţie suficient de riguroase pentru a împiedica 
asemenea evenimente. 

În timpul mesei de la locuința sa, alături de Speer, ministrul Propa- 
gandei a fost tăcut si gânditor — ceva neobișnuit pentru el — si apoi s-a 
retras să-și facă siesta obișnuită, ceva foarte surprinzător având în vedere 
circumstanţele. S-a trezit între orele două și trei si, începând din acel 
moment, a fost în contact permanent cu Cartierul General al Fiihrerului. 


GOEBBELS ЇЇ TELEFONEAZĂ LUI HITLER 


În timp ce Remer punea în aplicare cerințele Planului Walkiria, 
doctorul Hagen se întâlnea pe la ora 17:45 cu Goebbels la domiciliul 
ministrului, pentru a-l avertiza asupra posibilităţii ca punerea în practică 
a „Walkiriei“ să ascundă o lovitură de stat. Când Goebbels s-a convins, 
scoțând capul pe fereastră, că existau soldati care se pozitionasera in spatele 
gardurilor ce desparteau casa lui de stradă — îndeplinind ordinele lui 
Remer — a dat crezare ipotezei doctorului Hagen. Trupele încercuiau 
cartierul ministerelor. 

Imediat, ministrul Propagandei a ridicat receptorul Fiibrerblirz-ului — 
un fel de telefon roșu cu care putea să intre instantaneu în legătură cu 
Cartierul General al lui Hitler — și şi-a manifestat convingerea că autorii 
loviturii dețineau controlul militar asupra orașului. De la Vizuina Lupului 
a fost somat să acţioneze rapid pentru a înăbuși răscoala. Cu toate acestea, 
primul lucru pe саге l-a făcut Goebbels a fost să meargă în dormitorul 
său, să ia o cutiuță de pastile cu cianură pe care să o păstreze în buzunar. 
Probabil că era preocupat și de faptul că nu reușise încă să-l contacteze 
pe Himmler; posibil să fi căzut în mâinile autorilor loviturii sau să se fi 
aflat chiar el în spatele acesteia... 

Ministrul l-a însărcinat pe Hagen să-l cheme pe Remer, sperând să-l 
poată păstra de partea cauzei regimului nazist, căci știa că-i era devotat, 
ca un fanatic, lui Hitler. Dacă Goebbels nu reușea să-l câștige pe şeful 
Batalionului de Gardă, nimic nu ar mai fi putut împiedica preluarea 
controlului capitalei Reich-ului de către răsculați. 

Hagen, transformat în suprimator improvizat al loviturii, a ajuns în 
mare grabă în fata lui Remer si a încercat să-l convingă să revoce ordinele 
pe care tocmai le dăduse. Comandantul i-a răspuns: 

— Sunt militar și îndeplinesc ordinele superiorilor mei, de aceea nu 
îmi complic viata, a spus Remer. 

În cele din urmă, Hagen a reuşit să semene îndoiala în sufletul lui 
Remet, care a început să se teamă că era folosit de superiori pentru a executa 
o acţiune ilegală. Remer s-a învoit să meargă la domiciliul lui Goebbels, 
dar, temându-se că acolo i se întinsese о capcană, i-a spus ofițerului Buck 
să dispună o forță de șoc în afara casei și, dacă în douăzeci de minute nu 
ieşea de acolo, să intre să-l aresteze pe Goebbels. 

Când Remer a intrat în biroul lui Goebbels, ministrul i-a amintit 
jurământul său de credință fata de Führer. Comandantul a răspuns: 

— Îi sunt fidel lui Hitler, însă, având în vedere că a murit, trebuie să 
mă supun generalului Hase și să vă arestez pe dumneavoastră. 

— Dar Fiihrerul trăiește! Am vorbit cu el! a exclamat ministrul. Remer, 
trebuie să știți că o grupare de generali ambitiosi a început desfășurarea 
unei rebeliuni. Si dumneavoastră vă supuneti ordinelor unor ofițeri trădători. 

Remer stătea în cumpănă și, pe măsură ce geniul propagandei îi vorbea, 
ministrul Armamentului, Albert Speer, prezent la reuniune, observa trans- 
formarea de pe chipul său. 

— O uriașă responsabilitate istorică apasă pe umerii dumneavoastră, 
a spus Goebbels, văzând-l pe interlocutorul său pe punctul de a ceda. 
Rareori destinul i-a rezervat o asemenea oportunitate unei ființe umane. 
Remer, de dumneavoastră depinde să profitati de ea. 

Atunci Goebbels a trecut la marea sa lovitură de efect. A luat receptorul 
Fiihrerblitz-ului si i-a telefonat lui Hitler la Vizuina Lupului. 

— Heil, Führer! Lângă mine se află șeful Batalionului de Gardă Gross- 
deutschland, comandantul Remer. A primit din partea autorilor loviturii 
ordinul de asediere a cartierul Guvernului. 

Ministrul l-a ascultat un moment pe Hitler si i-a întins dintr-o dată 
lui Remer receptorul telefonului: 

— Führerul dorește să vă vorbească personal, a spus ministrul. 

Remer, gândindu-se poate că toate astea nu erau decât scenariul unei 
glume macabre, a stat pe gânduri înainte da a lua receptorul din mâna 
lui Goebbels: 

— Îmi recunoasteti vocea? s-a auzit pe fir. 

— Da, mein Führer! a răspuns Remer, luând instinctiv poziţia de drepți, 
bătând din călcâie. Cu câteva săptămâni înainte, Remer îl cunoscuse pe 
Hitler în persoană, si avea încă proaspăt în memorie timbrul vocii sale. 


Ministrul Propagandei. Joseph Goebbels, în timpul unuia din incendiarele sale discursuri. Intervenția 
sa avea să fie decisivă pentru înăbuşirea loviturii din Berlin, desi la prima oră a după-amiezii rămăsese, 
prudent, în aşteptare. 


— Comandante Remer, vă vorbesc în calitate de şef suprem al 
Webrmacht-alui Marii Germanii și ca Führer al dumneavoastră! După 
cum vă puteți convinge, atentatul împotriva mea a eșuat. Vă transmit un 
ordin: zdrobiţi orice rezistenţă cu rigoare absolută. Comandante Remer, 
rámáneti la ordinele mele directe până când sosește la Berlin șeful trupelor 
SS ale Reich-ului, Heinrich Himmler. Ascultati-má, Remer, vă avansez 
imediat la gradul de colonel. Actionati implacabil! Aveţi puteri depline 
pentru a înăbuși răscoala! 

Astfel, Remer a rămas la conducerea securității din Berlin în locul lui 
Von Hase. Conversatia dintre Hitler si Remer avea să marcheze punctul 
de cotitură al loviturii de stat. Complotul începuse într-un mod sovaitor, 
dar sosirea lui Stauffenberg îl revitalizase. Cand Remer se pregătea să asculte 
ordinele lui Von Hase de a ocupa punctele strategice din oraș, succesul 
loviturii părea pe punctul de a se concretiza. Totuși, apariţia doctorului 
Hagen a fost factorul care a rupt acea dinamică favorabilă a răscoalei. 
Intervenţia firească a lui Goebbels, care le-o luase înainte conspiratorilor, 
a avut ca rezultat acea conversaţie telefonică ce reprezenta începutul 
numărătorii inverse până la eșecul final al loviturii. Disponibilitatea lui 
Remer fata de superiorii săi încetase brusc, iar șeful Batalionului de Garda 
începuse să se supună ordinelor directe ale dictatorului german. 

După cum s-a consemnat, chipesul colonel Remer era eminamente 
un om de acţiune, impulsiv și dispus să înfrunte orice pericol. Conspira- 
torii nu puteau să fi întâlnit un adversar mai de temut. Remer era 
opusul lor, căci, cu excepția lui Stauffenberg, majoritatea erau mai degrabă 
nehotáráti să folosească forța, sperând să câștige prin argumente si printr-o 
atitudine cavalerească ceea ce alții, precum Remer, preferau să obțină 
cu forța. 

Aşa stând lucrurile, cartierul Guvernului, care trebuia să rămână ocupat 
de trupele loiale conspiratorilor, se transformase într-o fortăreață depen- 
dentă de Batalionul de Gardă. Acum, obiectivul lui Remer era să preia 
Bendlerstrasse, centrul nevralgic al complotului pe care Führerul îi ordonase 
să-l înăbușe fără milă. 


CONFUZIE PRINTRE CONSPIRATORI 


La cazarma conspiratorilor au început să sosească dovezi că ceva dăduse 
gres. La ora 18:30, s-a întrerupt muzica pe саге o emisese până în acel 
moment Radio Berlin și care se putea asculta la aparatele radio din 


Maiorul Otto Remer nu s-a îndoit că Führerul 
supravietuise atentatului, după ce i-a auzit vocea 
la telefon, 


Bendlerblock, rămase deschise în așteptarea ştirilor. Dintr-o data, s-a auzit 
vocea comentatorului-sef al postului berlinez, doctorul Fritzsche: 

Astăzi s-a comis un atentat си bombă împotriva Führerului. Dintre 
persoanele care se aflau în jurul său au fost grav răniți generalul Schmundt, 
colonelul Brandt şi ordonanta Statului Major, Berger. 

Au suferit răni mai putin grave generalii Jodl, Korten, Buble, Bodenschatz, 
Heusinger si Scherff; amiralii Voss si Von Puttkamer, căpitanul de rangul 
trei Assman si locotenent-colonelul Borgmann. 

Führerul a suferit doar arsuri si contuzii ușoare. S-a întors imediat la 
lucru si, după cum era prevăzut, l-a primit pe Duce în vederea unei lungi 
consfatuiri. La scurt timp după întâmplare, Reichsmarshall-ul Goering La 
vizitat pe Führer. 

Toti cei prezenţi au rămas impietriti la auzul veștii. S-au format grupuri, 
s-au pornit discuţii din care nu lipseau reprosurile. Curând, nelinistea și 
neîncrederea au început să se răspândească, întrucât se considera prea putin 
probabil ca radioul oficial să emită o știre inexacta. 

Stauffenberg a încercat să neutralizeze efectul nimicitor al mesajului, 
afirmând cu convingere că informaţia era complet falsă, insistând că 
Hitler era mort și că transmisiunea nu era decât o altă manevră disperată. 
Însă, desi posibilitatea lui Stauffenberg ar fi putut fi admisă, mesajul radio- 

difuzat demonstra că Batalionul de Gardă nu pusese stăpânire pe post, 
după cum era prevăzut. Conspiratorilor le scăpase de sub control un 
element esențial, radioul. Era limpede că lovitura nu se desfășura conform 
planului. 

Însă consecinţele acestei informații asupra departamentului de comu- 
nicatii din Bendlerstrasse se vor dovedi devastatoare. Acest departament, 
instalat în subsolurile clădirii ca protecție în fata atacurilor aeriene, era 
însărcinat să transmită comunicatele conspiratorilor către diferiți şefi 
militari. 

În cadrul său era de serviciu sublocotenentul Róhrig, străin de complot; 
munca sa era pur mecanică: trebuia să se limiteze la transmiterea ordinelor 
şi mesajelor care îi erau înmânate și la comunicarea celor primite. În timpul 
după-amiezii, isi îndeplinise misiunea, netulburat în ordinele sale de suspi- 
ciunile din ce în ce mai crescânde cu privire la existența unei conspirații 
în desfășurare. 

Însă, ascultând comunicatul difuzat la radio, Röhrig și-a văzut temerile 
confirmate; de aceea, i-a mărturisit neliniștea unuia dintre subofiterii săi 
adjuncti. Acesta, care urmărise la rândul său cu o anumită neîncredere 
traficul neobișnuit de mesaje, era la fel de convins de caracterul anormal 
al ordinelor transmise. Róhring și adjunctul său și-au raportat bănuielile 
altor ofițeri, iar ideea trădării a început să se răspândească în rândul 


personalului din Bendlerblock. Nu vor întârzia să meargă la Stauffenberg 
şi la camarazii săi pentru a cere explicații. 

În ciuda acestui obstacol neașteptat, care pusese pe toată lumea pe 
gânduri la Bendlerstrasse, în acel moment conspiratorii încă nu erau 
conștienți de turnura inevitabilă pe care o luaseră evenimentele. Stirea 
privind supraviețuirea lui Hitler în urma atentatului nu era decât preludiul 
groaznicelor evenimente care erau pe punctul de a se petrece. Incepuse 
numărătoarea inversă până la înăbușirea completă a rebeliun 

Capitolul ЁЁ 
PARISUL SE ALĂTURĂ LOVITURII 


La mijlocul zilei de 20 iulie 1944, la Paris, colonelul Finckh, general 
al Comandamentului Forţelor Armate de pe frontul de vest, se ocupa de 
telefoanele de rutină primite de pe întregul front de vest. Solicitări de 
muniţie, de carburant, de piese de schimb sau de sprijin aerian soseau 
încontinuu, una după alta, prin intermediul telefonului său. Însă, brusc, 
s-a primit un apel preferențial de la cazarma Zossen, din apropierea 
Berlinului. Mesajul a fost laconic, conținând doar un cuvânt: Ubung 
(exercițiu). 

La auzul acelui cuvânt, inima lui Finckh a început fără îndoială să bată 
mai tare. Primise, două zile la rând, un apel identic și în ambele ocazii 
așteptase inutil următorul cuvânt: Abgelaufen (terminat). Dar de această 
dată era convins că avea să audă în receptor acel „terminat“ care însemna 
nu doar că atentatul împotriva lui Hitler era pe cale să se producă — 
întrucât aceea era semnificația cheie a cuvântului „exercițiu“ — ci că se 
si consumase. 

Până când avea să sosească confirmarea, trăia cu certitudinea că pro- 
ducerea atentatului era prevăzută pentru următoarele ore. Insuportabila 
așteptare s-a încheiat la ceasurile două și jumătate după-amiaza. De la Berlin 
a sosit doritul Adgelaufen, dar, din motive de securitate, legătura s-a între- 
rupt brusc. 

Astfel, mai multe întrebări au rămas suspendate în aer, fără răspuns: 
Care fusese rezultatul atentatului? Era Hitler mort sau rănit? Care fuseseră 
reacțiile? Pe atunci, conspiratorii de la Paris aveau enorma și riscanta 
responsabilitate de a acționa aproape orbește. 

Deși colonelul Finckh nu deţinea nici o informaţie despre cele petre- 
cute, în afara confirmării că atentatul se produsese, a hotărât să joace la 
cacealma în fata generalilor străini de complot. Pe generalul Blumentritt 
l-a asigurat că Hitler murise, victimă a trupelor SS și că tocmai fusese 
înființat un nou guvern. 


La auzul proaspetelor evenimente, Blumentritt a hotărât să treacă de 
partea noilor guvernanti. S-a îndreptat către castelul La Roche-Guyon, 
Cartierul General al mareșalului Von Kluge, dar acesta ieșise să facă o 
scurtă vizită pe front. Când s-a întors, la cinci și jumătate după-amiaza, 
Von Kluge a primit, fără пісі cea mai vagă reacție, vestea morții Führerului. 

Este imposibil de știut ce s-a petrecut în acele momente în mintea lui 
Von Kluge. Însă bătrânul militar, supraviețuitor a sute de bătălii, a arătat 
că nu era dispus să facă un pas necugetat, pe care l-ar fi regretat ulterior. 
A considerat că cel mai bine era să lase timpul să treacă pentru a se baza 
astfel pe mai multe informații; de aceea, s-a limitat la convocarea unei 
reuniuni pentru ora opt seara, la care, pe lângă mareșalul Sperrle, coman- 
dantul celei de-a treia Flote Aeriene, trebuia să participe si generalul 
Stiilpnagel. 

Stülpnagel cunoscuse succesiunea celor două mesaje cifrate, nu prin 
intermediul colonelului Finckh, ci cu ajutorul lui Caesar Von Hofacker, 
vărul lui Stauffenberg, care îl primise direct de la Bendlerstrasse, din Berlin. 
După o întrunire cu alte persoane implicate, Stülpnagel a hotárát să 
acţioneze cát mai repede posibil, fără să mai aștepte reacția șefului său, 
Von Kluge. 

În capitala franceză, totul fusese pregătit în vederea sprijinirii loviturii. 
S-au scos imediat din sertare planurile orașului, pe care se indicau punctele 
vitale ce trebuiau ocupate, precum și listele cu șefii SS care urmau să fie 
arestați. 


STÜLPNAGEL MERGE ÎNAINTE 


Atunci, Von Kluge a ordonat ca Stülpnagel să se prezinte la ora opt 
la La Roche-Guyon. Încă de la șase circulau zvonuri prin Paris, conform 
cărora atentatul esuase si că Hitler încă mai trăia. La șapte fără un sfert, 
comunicatul oficial difuzat de la Berlin prin radio confirma zvonurile: 
Hitler era teafăr și nevătămat. 

Jumătate de oră mai târziu, Stülpnagel a primit un telefon de la Berlin; 
generalul Beck admitea că lovitura nu se desfășura conform planului, dar 
îi ordona cu toate acestea să acționeze după cerințe: 

— Am ajuns până aici — i-a spus Beck — nu mai există cale de în- 
toarcere. 

Printr-o decizie care demonstra angajamentul sáu total fata de mișcarea 
de opoziţie, generalul Stülpnagel a hotărât să meargă înainte, în ciuda 

hvo 
a stat în putere 


Desi simțea o oarecare simpatie faţă de 
conspiratori, mareșalul Günther von Kiuge 
s-a dezis de angajamentele sale la auzul 
veștii că Hitler nu murise: 


dovezii că lovitura era pe cale să esueze. 1-а promis lui Beck — care era 
deja conștient, în acel moment, că n-avea să depună niciodată jurământul 
de Sef al Statului — că va trece la arestarea personalului trupelor SS și a 
celui din Serviciile de Securitate Franceze. 

Beck 1-а întrebat: 

— Ce spune Von Kluge? E cu noi? 

— Ei bine... a răspuns cu îndoială Stülpnagel, cred că cel mai bine 
este să-l chemați chiar dumneavoastră la castelul La Roche-Guyon. 

— Așa voi face, a încheiat Beck. 

După câteva minute, Von Kluge a primit telefonul din Bendlerstrasse: 

— Domnule maresal Von Kluge, Hitler a murit, a afirmat categoric 
Beck. Và rog să vă păstraţi angajamentele asumate si să puneţi capăt 
ostilităților din Vest, pentru a salva tara de la dezastru. 

— Domnule general Beck, dumneavoastră știți că aprob acțiunea 
împotriva lui Hitler, dar a murit? Rapoartele sunt contradictorii. În comu- 
nicatul radio se afirmă că atentatul nu a avut succes. Pentru mine, condiția 


sine qua non pentru intrarea în luptă este ca Fiihrerul să fie mort. În caz 
contrar, má consider absolvit de orice promisiune anterioară, i-a răspuns 
Von Kluge. 

— Vedeţi, domnule mareșal, recunosc că nu pot da un răspuns con- 
cludent la întrebarea dumneavoastră dacă Führerul a murit. Este adevărat 

că probele sunt contradictorii, însă Stauffenberg este sigur că Hitler a murit; 
drumul este liber, 

Von Kluge a răspuns printr-o serie de obiecţii aduse continuării luptei, 
în fata cărora Beck a admis că deja nu mai era relevant dacă Hitler era 
viu sau mort, ci că trebuiau să ducă treaba la bun sfârșit. 

Cum conversaţia dintre cei doi nu ajungea la nici o concluzie definitivă, 
Beck i-a adresat o întrebare decisivă: 

— Bine, dar aprobă mareșalul Von Kluge mișcarea și se pune la ordinele 
Guvernului a cărei conducere mi-o asum eu, generalul Beck? Da sau ba? 

— Vedeţi, dumneavoastră trebuie să intelegeti că o decizie de o 
asemenea importanță nu se poate lua atât de ușor. Înainte de a mă pro- 
nunta, vreau să dispun de informaţii sigure si, în plus, să mă consult cu 
colaboratorii mei. Domnule general Beck, vă voi telefona peste o jumătate 
de oră pentru a vă face cunoscută hotărârea mea. 

Von Kluge nu îndrăznea să facă pasul îndrăzneț de a-și uni destinul 
cu cel al conspiratorilor. lar reacția mareșalului nu era un caz izolat. După 
cum vom vedea în continuare, Stauffenberg și camarazii săi aveau să se 
confrunte cu mult mai mulți șefi militari care preferau să aștepte înainte 
de a lua o hotărâre pe care, mai apoi, ar fi putut-o regreta. Lovitura de 
stat începea să intre la apă. 


Capitolul $2 
INTUIND CATASTROFA 


Pe la ceasurile opt seara, atmosfera nu părea deloc încurajatoare pentru 
conspiratori. Mareșalul Von Witzleben, în al cărui nume se semnau cele 
mai importante ordine, nu sosise încă la Bendlerstrasse. Generalul Hoepner 
stătea așezat în spatele mesei din biroul lui Fromm, deprimat, învăluit 
în tăcere. 

Nu existau știri din partea contelui Helldorf, care trebuia să-i fi arestat 
pe ofițerii naziști, nici din partea Gruppenfiihrer-ului SS Nebe, care trebuia 
să fi pus poliția judiciară la dispoziția loviturii. Ambii fuseseră reținuți 
în secţiile de poliție, în așteptarea vreunui ordin. Pe de altă parte, mașinile 
de la școala de blindate din Krampnitz luaseră, în cele din urmă, drumul 
Berlinului, dar fuseseră oprite de Batalionul de Gardă, la ordinele lui 
Remer. 

În ciuda acestor obstacole, nu toată lumea era descurajată la Bendler- 
strasse, desi nu erau puțini cei care intuiau catastrofa ce urma să se abată 
asupra lor. Stauffenberg, Olbricht si AZ Quirnheim nu încetau nici un 
moment să dea ordine, să răspundă 
la telefoanele care nu mai conteneau 
din sunat sau să facă vreo corecție 
de ultimă oră la vreun comunicat. 
Buletinul radiofonic ce anunţase 
supraviețuirea lui Hitler provocase 
o ploaie de apeluri care solicitau 
confirmarea ordinelor ce fuseseră 
date până atunci. Pe de altă parte, 
generalii devotați lui Hitler le 


Generalul von Witzleben a apărut seara la 
Bendlerblock. dar a plecat imediat, nemultumit de 
modul în care era condusă lovitura. 


telefonaseră de la Vizuina Lupului șefilor militari, avertizând că Bendler- 
strasse se afla în mâinile trădătorilor. 

Din toate părțile, de la statele majore ale regiunilor militare, de la 
înaltele comandamente de pe front, din țările ocupate, soseau cereri de 
explicaţii cărora nu li se răspundea întotdeauna într-o formă convingătoare. 
În asemenea clipe, în care trebuiau mai mult ca oricând să demonstreze 
hotărâre în acțiunile lor pentru a reuși să ducă la capăt complotul, 
conspiratorii au demonstrat o slăbiciune ce a fost sesizată imediat de cei 
care trebuiau să îndeplinească ordinele sosite din Bendlerstrasse. 


HOEPNER, NESIGUR 


E posibil ca marele responsabil pentru lipsa de autoritate să fi fost 
generalul Hoepner, înlocuitorul lui Fromm. Hoepner și-a dat seama că 
nu era suficient să semneze un ordin pentru a se asigura că acesta avea 
să fie îndeplinit. După ştirea radiodifuzată care anunța cà Hitler trăia, 
Hoepner a trebuit să răspundă la întrebările care îl asaltau din toate părțile. 

Însă Hoepner nu avea nici forța, nici convingerea lui Stauffenberg 
pentru a-și impune autoritatea asupra șefilor din regiunile militare, Aceștia 
îi relatau ordinul mareșalului Keitel, prin care li se interzicea să-l asculte, 
la care Hoepner se limita să răspundă, lamentabil: „Faceţi ceea ce consi- 
derati că trebuie făcut“, 

Au ajuns să se petreacă anumite episoade marcate de umor suprarealist, 
de pildă, când generalul Kienitz, șeful militar al orașului Stettin, a primit 
ordinul lui Keitel înaintea comunicatului de la Berlin. Pentru a scăpa de 
confuzie, Kienitz i-a telefonat lui Hoepner: 

— Hoepner, am primit ordinul lui Keitel prin care mi se interzice să 
mă supun ordinelor dumneavoastră. Vă solicit o explicație, а cerut Kienitz. 

— Vă rog să-mi explicati conținutul acelui ordin, a răspuns Hoepner. 

— Nu o pot face, căci mi s-a cerut să pástrez secretul cu privire la această 
problemă. 

— Bine, atunci nici eu nu vă pot spune nimic, a recunoscut Hoepner, 
resemnat. Dacă dumneavoastră nu ati primit ordine de la noi, cum să le 
indepliniti? De aceea, nu aveţi altceva de făcut decât să le respectați pe 
cele date de Keitel. 

Conversatiile lui Hoepner cu restul șefilor militari se desfășurau pe un 
ton asemănător. La Viena, autoritățile militare care duseserá la îndeplinire 
primele ordine ale conspiratorilor, arestându-i pe unii dintre funcţionarii 


muncit până la extenuare pentru ca lovitura să reu: 

SS, au început să se nelinisteascá la auzul mesajului radiodifuzat și al ordinului 
dat de Keitel, si au apelat la Hoepner; acesta a înțeles dificultățile pe care 
le comportau arestările, drept pentru care, descurajat, nu a mai insistat 
şi le-a spus să îndeplinească dispozițiile lui Keitel. Arestatii au fost eliberați. 

În alte localități, ridicarea la luptă s-a soldat cu un eșec absolut. De 
pildă, generalul aflat la comanda regiunii Stuttgart i-a trántit în nas tele- 
fonul lui Hoepner după o scurtă conversaţie. În Hamburg, șeful Statului 
Major al regiunii militare s-a prezentat la reședința gauleiter-ului — șeful 
Partidului — si l-a informat că primise ordinul să-l aresteze; guvernatorul 
i-a spus că trebuia să fie vorba despre vreo greșeală prostească și i-a propus 
să bea împreună o sticlă de vin până se clarificau lucrurile, ceea ce militarul 
a acceptat si aici s-a terminat totul. 

La Bendlerstrasse, conspiratorilor nu le lipsea curajul. Forţa interioară 
venea din disperare, căci erau conștienți că aveau în fața lor doar două 
scenarii de viitor lipsite de echivoc: să se impună sau să moară. Însă, în 
derularea loviturii, se observa în fiecare moment lipsa de prevedere. În 
unele momente, atmosfera de la Bendlerblock era aproape haotică; doar 
vigoarea lui Stauffenberg, neatins de descurajare, menținea vie ideea 
loviturii. 


SOSIREA LUI VONWITZLEBEN 


Pe fondul acestei confuzii generalizate, mareșalul Von Witzleben, pe 
care răsculații îl puseseră la comanda Armatei, a apărut în curtea clădirii, 
într-un Mercedes decapotabil. 

Militarul a coborât din vehicul, iar soldații de pază au rămas impre- 
sionati văzându-i uniforma de gală strălucitoare, decorată cu un lung sir 
de medalii. Însă, când a încercat să intre în clădire, s-a lovit de un căpitan 
riguros care nu era dispus să-l lase să intre decât pe baza unei autorizații 
semnate de Stauffenberg. 1 

— Eu sunt feldmaresalul von Witzleben! 

— Desigur, l-a ironizat căpitanul. Dar cum pot să ştiu eu acest lucru? 

Confruntat cu iritarea monumentală a mareșalului, căpitanul i-a tele- 
fonat direct lui Stauffenberg, care i-a ordonat să-l lase imediat pe Witzleben 
să treacă. Militarul decorat a intrat la Bendlerblock, manifestându-și furia 
si înjurând de mama focului. Mergea cu pași mari, tinándu-si cascheta 
în mână, cu fata congestionată si legănându-și bastonul de mareșal. Per- 
sonalul trebuia să se dea la o parte din calea sa. 


Hotărât, s-a îndreptat către biroul lui Stauffenberg si i-a trántit, in loc 
de salut: 

— Grozav balamuc! (Schöne Schweinerei, das). 

L-a salutat pe dată cu bastonul de mareșal pe „șeful Statului“, generalul 
Beck, prezent și el în birou, spunându-i, pe un ton caustic, nedisimulat: 

— Sunt la ordinele dumneavoastră, domnule. 

Și, imediat, Witzleben a început să răcnească, dând cu pumnul în masă: 

— Fantasticá manieră de a conduce o insurecție! Cum indrazniti să 
ne implicați în ceva atât de ambiguu? a zbierat el, cu ochii la Stauffenberg. 
Hitler а murit sau nu? Ne aflăm în fata unui fapt sau o unor supozitii 
infantile? Care este adevărul? Există vreo informatie? Vieţile noastre atârnă 
de un fir de ata! Cát despre dumneavoastră... a spus el, adresându-se lui 
Beck. 

— Eu nu am trupe la dispoziție, s-a scuzat Beck, întrerupându-l pe 
Witzleben, eu sunt doar un civil. 

Cu un gest amar, Witzleben a respins pretextele timide ale lui Beck 
şi a continuat, atintindu-si privirea asupra lui Stauffenberg, reproșându-i 
că a insistat să ducă până la capăt lovitura de stat, în ciuda dovezilor eșuării 
atentatului. 

— Keitel minte, Hitler este mort, a afirmat Stauffenberg. 

— Haideţi! De unde știți? l-a întrebat Witzleben, fără să se aştepte la 
vreun răspuns. 

Discutia s-a prelungit pe durata a vreo cinci minute nesfârșite, până 
când Witzleben, putin mai senin, a expus problema, tranșant: 

— Mă spăl pe mâini de toate astea. Dumneavoastră, domnilor, nu 
sunteți în stare să puneţi în scenă un spectacol de mâna a doua în care 
joacă maimuțe. Adio, ne vom revedea atunci când călăul va primi invitati. 

Scrâșnind din dinţi, Witzleben și-a pus semnătura pe un telex prin 
care se încerca confirmarea faptului că Führerul murise si că Wehrmacht-ului 
i se transferase comanda supremă. 

Înjurând printre dinţi, mareșalul a trecut prin fata lui Stauffenberg si 
a camarazilor săi și a coborât în curte pentru a urca în Mercedesul care 
îl adusese până acolo. Astfel îi abandona pe răsculați, demoralizati la gândul 
că unul dintre stâlpii revoltei considera deja lovitura eșuată. 

Stauffenbeg a încercat să le ridice moralul camarazilor săi, pretinzán- 
du-le hotărâre într-un moment în care era greu să fii încrezător în succesul 
complotului: 

— Dacă vă dati bătuţi acum, suntem terminati, a spus colonelul. Pentru 
numele lui Dumnezeu, vă cer să aveți încredere în mine! Voi avea grijă 
ca totul să iasă bine, însă vă cer doar să-mi acordati o zi. 

În fata realităţii dure, Stauffenberg apela deja la credință, la încrederea 
oarbă într-o victorie finală care părea mai îndepărtată cu fiecare minut. 

Pentru a-și recăpăta curajul și a-și reface puterile, Olbricht le-a cerut 
ordonantelor să le servească o cină rece. S-au așezat cu toții să mănânce, 
afară de Olbricht si Stauffenberg, care continuau să răspundă la telefon. 
Totuşi, comesenilor nu prea le ardea de mâncare, iar brânza, salata si 
cârnăciorii aveau să rămână aproape neatinse. Apoi s-a servit cafeaua. 


Capitolul 13 
REUNIUNEA DE LA ROCHE-GUYON 


La Paris, Von Kluge traversa, fără îndoială, un moment dramatic. Inima 
îi era, cu siguranță, alături de conspiratori, însă mintea fi spunea că trebuia 
să aștepte înainte de a face pasul definitiv. Totuşi, nu putea aștepta prea 
mult; începuse să primească telefoane din mai multe puncte ale frontului, 
unde sosise deja știrea despre atentat, cerându-i-se ordine referitoare la 
atitudinea ce trebuia luată. La șapte și jumătate, a primit un telex de la 
Bendlerstrasse, în care mareșalul Von Witzleben cataloga drept fals comu- 
nicatul Radio Berlin și anunţa că Hitler murise. 

Pentru a arunca și mai multe îndoieli asupra lui Von Kluge, care oricum 
era destul de neîncrezător, acestuia i-a parvenit un mesaj de la Cartierul 
General al Fiihrerului din Rastenburg, mesaj semnat de mareșalul Keitel, 
prin care se interzicea comandanților șefi să dea ascultare ordinelor lui 
Witzleben. 

Acela a fost momentul în care s-a produs punctul de cotitură. Von 
Kluge a hotărât să ceară informaţiile direct de la Vizuina Lupului. De 
lucrul acesta s-a ocupat generalul Blumentritt, care nu a reușit însă să 
stabilească legătura. După numeroase încercări, a reușit să telefoneze la 
Comandamentul Superior al Armatei, Mauerwall, aflat la doar câțiva 
kilometri de Cartierul General al lui Hitler. 

De acolo, generalul Stieff i-a confirmat cu toată certitudinea că Fiihrerul 
supravietuise atentatului. Blumentritt i-a comunicat ştirea lui Von Kluge, 
iar asta i-a trezit toate îndoielile referitoare la lovitură. N-avea să participe 
la ridicarea la luptă. Soarta complotului din Paris era pecetluită. 


VON KLUGE SE DEZICE DE COMPLOT 


la opt seara, după cum era prevăzut, Stülpnagel, însoţit de Von 
Hofacker, a apărut la castelul La Roche-Guyon pentru a asista la reuniunea 
convocată de Von Kluge. Stülpnagel, care nu stia că interlocutorul său 

deţinea informaţii de primă mână despre rezultatul atentatului, a încercat 
cu naivitate să-l convingă că Hitler murise și că comunicatul Radio Berlin 
era fals. Vărul lui Stauffenberg i-a întărit spusele. 

Mareșalul Von Kluge i-a ascultat cufundat într-o tăcere enigmatică, 
după care, la sfârșitul expunerii, le-a arătat mesajul mareșalului Keitel. 

— Este limpede, le-a spus el, că acțiunea a eșuat. Ar fi nesăbuit să con- 
tinuăm aventura. N-am să mă amestec în această problemă. 

Stiilpnagel și Hofacker erau uluiti. Tot ce spusese Von Kluge — desi 
cu siguranță nu-și luase niciodată un angajament fata de autorii loviturii — 
rămăsese fără rezultat. 

— Dar, domnule mareșal, a ingaimat Stiilpnagel, eu credeam că dum- 
neavoastrà erati la curent cu tot. 

— Eu? a spus Von Kluge simulând o liniște aproape deplină. Eu nu 
știu nimic. 

Conspiratorii au încercat prin toate mijloacele să-l convingă pe mareșal 
să treacă de partea lor. Chiar au stabilit legătura cu Bendlerstrasse pentru 
a încerca de acolo să-i câştige bunăvoința lui Von Kluge. Totul a fost în van. 

Atunci, printr-un gest cordial, dar neașteptat, având în vedere circum- 
stanțele, Von Kluge i-a invitat pe cei doi conspiratori la cină. Oricât de 
surprinzător ar părea, aceștia au acceptat și au trecut cu toții în sufragerie. 
Cina s-a desfășurat într-o atmosferă glacială. Mareșalul a discutat despre 
probleme ce nu aveau nimic de a face cu momentele cruciale pe care le 
trăiau. Cei doi conspiratori abia dacă s-au atins de mâncare, în schimb 
Von Kluge a arătat că nu-și pierduse apetitul. 

Fără să aștepte ca cina să ia sfârșit, Stülpnagel a pus capăt farsei și s-a 
ridicat, comunicându-i lui Von Kluge că, din proprie iniţiativă, ordonase, 
înainte de a pleca din Paris, arestarea şefilor trupelor SS și a celui al poliției. 

Lui Von Kluge i-a rămas în gat desertul si a strigat indignat: 

— Îmi pare rău pentru dumneavoastră, Stülpnagel! Eu nu am nimic 
de a face cu asta! 

Von Kluge a sunat imediat la Paris, spunând: 

— Anulati imediat ordinele date! 

Stiilpnagel si Hofacker au mai făcut o ultimă încercare de a-l convinge 
pe mareșal să se alăture ridicării la luptă. I-au spus că era în joc soarta a 
milioane de nemți, care depindea de hotărârea pe care avea să o ia în clipa 
aceea. Însă Von Kluge le-a tăiat-o brusc: 

— Nu! a spus el categoric. 

Apoi, s-a îndreptat către Stülpnagel și, manifestând o anumită solida- 
ritate faţă de perspectivele întunecate care îl așteptau, i-a spus: 


TN 
(Aon. 


Fotografie actuală a castelului La Roche-Guyon, Alci, generalul Stülpnagel a încercat, fără succes, să-l 
convingă pe Von Kluge să se alăture ridicării la luptă, 


— Cred că vă rămâne doar o singură ieșire: să vă deghizați în țăran 
şi să dispáreti. 

Cei doi conspiratori au înţeles că orice efort de a-l atrage pe Von Kluge 
era deja complet inutil. Şi-au luat rămas-bun, fără să dea mâna, și au urcat 
în mașina care îi aştepta afară. S-au îndreptat către Paris. Mai erau câteva 
minute până la ora unsprezece noaptea. 

În timp ce în castelul La Roche-Guyon se desfășura această scenă 
tensionată și dramatică, partizanii ridicării la luptă puseseră stăpânire pe 
străzile Parisului. La zece noaptea, trupele se răspândiseră deja în punctele 
strategice ale capitalei. La zece și jumătate, locotenent-colonclul Von 
Krawell a năvălit în Cartierul General al Serviciului de Securitate, fără 
ca soldaţii de gardă să opună rezistenţă în fata forței copleșitoare a rebelilor. 

Obergruppenfiihrer-ul Oberg, şeful Serviciilor de Securitate si al Poliţiei 
Franceze, a fost arestat și izolat într-o sală a Hotelului Continental. Au 
fost chemați șefii trupelor SS care nu se aflau în Cartierul General și erau 
arestaţi pe măsură ce soseau. În mai putin de o oră, aproximativ o mie 
două sute de arestaţi s-au aflat în custodia Armatei. S-a hotărât ca în 
douăzeci si patru de ore să fie judecaţi sumar, iar sentintele să fie executare 
pe dată. 

Capitolul 14 
LOVITURA, INABUSITA 


Pe la ceasurile noua seara, trupele Batalionului de Garda au sosit in 
apropiere de Bendlerblock, comandate de neînfricatul Remer. S-au răs- 
pándit pe străzile învecinate si, în mod surprinzător, conspiratorilor nu 
le-a trecut prin minte că soseau cu intenţia de a înăbuși ridicarea la luptă; 
gândeau că veneau să apere clădirea. Conspiratorii nu știau nici că forțele 
blindate loiale guvernului tocmai se apropiau de centrul Berlinului. 

Cei implicați nu bănuiau că cea mai apropiată amenințare adresată 
răsculaților provenea chiar din interiorul Bendlerblockului. Nemultumiti 
de explicaţiile evazive pe care conspiratorii le ofereau îndoielilor sfâșie- 
toare ce continuau să apară clipă de clipă, un grup de ofițeri din Starul 
Major au sfârșit prin a se răscula. Nu stim în ce măsură a fost influențată 
decizia de sentimentul de devotament faţă de Hitler sau dacă a fost, mai 
degrabă, o reacție logică pentru a-și salva pielea, atunci când s-au văzut 
implicaţi într-o acţiune condamnată la eșec. 

La scurt timp după ora nouă, componenții grupării, conduși de locote- 
nent-colonelul Franz Herber, şi-au procurat arme după bunul plac și s-au 
pregătit să calmeze rezistența rebelilor din interiorul Bendlerblock. 

Ofițerii au ajuns până la Olbricht si i-au cerut să le explice ce se întâmpla 
de fapt. 

— Olbricht, ce se petrece? a întrebat Herber pe un ton amenintátor. 
Împotriva cui trebuie să apărăm clădirea? fngelesesem că ne aflăm aici 
pentru a furniza întăriri armatelor de pe front... dar, în orice caz, ce este 
povestea aceasta despre o conspirație 

Abatut, generalul Olbriche s 


adresat ofiterilor: 


— Domnilor, multà vreme am ol 
situației militare. Ne îndreptăm, fä 
necesar să luăm măsuri 


bservat cu mare neliniște desfășurarea 
ră îndoială, spre o catastrofă. A fost 


. si respectivele măsuri sunt puse în aplicare chiar 


acum. Vă solicit sprijinul. Asta este tot. 


üsau loc 
idicări 


Aceste cuvinte nu m. 
— Ne aflăm î 


îndoielilor: 
a luptă! a exclamat colonelul Herner. 


Îndepărtându-și pentru o clipă atenţia de la Olbricht, ofițerii au început 
să discute. Erau cu toţii de acord că, în fata faptului împlinit, si anume 
că se pomeniseră prinși într-o conspirație, trebuiau să se dezică rapid de 
ea dacă nu voiau să împărtășească soarta rebelilor. 

Metoda ideală pentru a întoarce spatele complotului consta în acțiunea 
hotărâtă împotriva lui. Unul dintre ofițeri a lansat strigătul de război: 

— Jurământul! Sunt împotriva Fiihrerului! 

Ofițerii loiali guvernului i-au cerut lui Olbricht să discute cu Fromm, 
iar Olbricht i-a informat că se afla sub arest în apartamentul său. Un grup 
a pătăsit în grabă biroul, hotărât să-l elibereze; îi întrebau fără oprire pe 
toti cei care le ieșeau în cale, zăngănindu-și armele: 

— Cu Führerul sau împotriva Führerului? 

Evident, toate răspunsurile erau „pro“, iar grupul celor devotați lui 
Hitler creștea de la un moment la altul. Când au ajuns în apartamentul 
lui Fromm, paznicul însărcinat cu supravegherea lui se făcuse deja nevăzut, 
iar Fromm scăpase. 

Între timp, Olbricht încerca încă să-i convingă pe ofițeri că Führerul 
căruia îi rămâneau credincioși nu mai trăia: 

— S-a primit un raport referitor la moartea lui Hitler, a explicat gene- 
ralul. Dar existau și știri contrare, a recunoscut în final Olbricht, după 
o pauză. Situaţia este extrem de complexă. 

Olbricht nu a reușit să semene îndoiala printre interlocutorii săi și a 
fost arestat fără să opună rezistență. 

O secretară care se îndrepta spre biroul lui Olbricht a văzut cum în- 
dreptau arma către general. S-a oprit și a dat alarma: 

— ÎI împușcă pe Olbricht! 

Strigatele i-au atras pe câţiva ofițeri care erau de partea conspiratorilor, 
printre care si Stauffenberg. Au venit alergând, dar s-au oprit brusc, auzind 
împușcături din birou. Ofițerii loiali guvernului îi impuscau, în mijlocul 
unei confuzii de nedescris. 

— Sub masă! a tipat cineva către secretare, care se aflau în linia focurilor 
de armă. 

Stauffenberg a fost rănit la brat dar, chiar si asa, a reușit să încarce 
pistolul și să tragă. 

Colonelul s-a întors alergând și a urcat la etajul superior, spre biroul 
lui Fromm, unde, pe lângă generalul Hoepner, se aflau „Șeful statului“, 
Beck și prietenul său, 4/7 Von Quirnheim. Stauffenberg plecase, lăsând 


în urma sa o dâră de sânge. 

Generalul Fromm a format un consiliu de război 
foarte restrâns si a ordonat impuscarea princi- 
palilor implicaţi în aceeaşi noapte de 20 iulie, 


Din biroul lui Fromm, colonelul care fusese sufletul ridicării la luptă 
a mai dat un singur telefon, cel din urmă, de această dată colonelului Von 
Linstow, care se alăturase mișcării din Paris: 

— Totul este pierdut, totul s-a terminat, s-a plâns Stauffenberg. Eu 
însumi am primit un glonte în brat. 

Apoi, Von Linstow a auzit în receptor zgomot de luptă si impuscáturi. 
În cele din urmă, a auzit din nou vocea lui Stauffenberg, greoaie, întretăiată: 

— Mă auzi? Asasinii mei sunt aici afară, în hol... 

După aceea s-a lăsat liniștea. Stauffenberg sau altcineva din încăpere 
pusese telefonul în furcă. După cum vom vedea mai apoi în detaliu, 
generalul Stülpnagel, șeful conspirației din Paris, aflând, din gura lui Von 
Linstow, despre eșecul dramatic al revoltei din Berlin, avea să se vadă obligat 
să întrerupă desfășurarea mișcării în zona sa de comandă. 


FROMM PREIA CONTROLUL 


Acela a fost momentul în care generalul Fromm, flancat de ofițerii 
devotați guvernului și dornic să-și ia revanșa, s-a prezentat la ușa biroului 
din care fusese alungat cu câteva ore în urmă. Fromm cel corpolent îi 
avea acum în fata pe autorii loviturii, dar aceștia aveau o atitudine foarte 
diferită de cea pe care o manifestaseră în momentul arestării sale. Erau 
abátuti, conștienți că luptaseră pentru о cauză pierdută. 


— Ei bine, domnilor, a proclamat cu emfază Fromm, acum am să vă 
fac eu ce mi-ati făcut dumneavoastră in această după-amiază. Depuneti 
imediat armele. 

Totuși, afirmația lui Fromm nu corespundea realității. În după-amiaza 
aceea, conspiratorii se limitaseră să-l destituie și să-l închidă în aparta- 
mentul său, oferindu-i o gustare si putin vin. Poate că, in prima clipă, 
intenţia lui Fromm era să-i aresteze, așteptând să-i poată preda autori- 
tăților militare corespunzătoare, dar este foarte probabil să-și fi dat imediat 
seama că în acest caz conspiratorii aveau să-l implice în complot. Cu toate 
că Fromm nu participase la conspirație, stiuse de existența ei și păstrase 
întotdeauna o atitudine ambiguă care acum n-avea să-l ajute să se arate 
pe deplin străin de ea. 

— Aţi fost atrași într-un act de trădare, a continuat Fromm. Veţi fi 
judecaţi imediat de un consiliu de război pe care îl convoc în clipa asta. 

Lui Fromm nu îi rămânea altă opțiune decât să se asigure de tăcerea 
eternă a celor doi. Se prea poate ca răsculații să fi înțeles imediat dilema 
cu care se confrunta el și ce însemna în realitate acel „consiliu de război“. 

— Jos armele! a strigat Fromm. V-o spun pentru ultima oară! 

Stauffenberg a acceptat să predea pistolul, însă Beck a răspuns: 

— Nu vă permit să-mi dati MIE ordine, care v-am fost superior. Voi 
trage concluzia pe care o cred oportună în această situație nefericită... 

Imperturbabil, Fromm a adăugat: 

— Foarte bine, faceți după cum credeți. Însă acum executați ce vă 
ordon. 

— Vă rog să-mi permiteti să păstrez pistolul în scopuri personale, a 
implorat Beck. Sper că nu-l veţi priva pe un bătrân camarad de un privile- 
giu antic. 

Toti cei prezenţi au înțeles imediat ce presupunea solicitarea. Beck dorea 
să-și pună singur сарат vieţii. Fromm, jenat, a acceptat cu un gest: 

— Bine, dar păstraţi pistolul atintit spre dumneavoastră. 

Beck a încercat patetic să amâne momentul în care să se împuște in 
cap: 

— Într-o asemenea clipă îmi amintesc vremurile de odinioară, când... 

Fromm l-a întrerupt: 

— Acum nu ne interesează să auzim asemenea lucruri. Vă гор să lăsaţi 
vorba si să faceți ceea се aveţi de facut! Haideţi! Grăbiţi-vă! 

Era de înteles cà Fromm trebuia să-l zorească pe Beck să se împuște. 
Știa că dacă trupele SS năvăleau în clădire, aveau să-i ia în primire pe 
prizonieri și n-avea să le fie greu să le smulgă o declarație în care el ar 

apărea implicat în lovitură, într-un fel sau altul. Prizonierii trebuiau să 
fie morti, înainte ca acest lucru să se întâmple. 

După ce le-a aruncat tuturor o privire disperată, Beck și-a îndreptat 
încet pistolul către tâmpla stângă și a apăsat pe trágaci. Detunătura а 
răsunat, dar generalul nu s-a prăbușit. În ultima clipă indreptase țeava 
în sus; glontele nici măcar nu-l atinsese. 

— Nu am făcut-o bine? a întrebat sinucigașul cu vocea tremurândă. 

Fromm i s-a adresat atunci unui căpitan: 

— Ajutati-l pe bătrân! а tipat. Luati-i pistolul. 

— Nu! a exclamat Beck. Vă rog, permiteti-mi să încerc iarăși. De data 
aceasta nu voi da gres. 

Căpitanul 1-а condus pe Beck către un fotoliu. Suspinánd, Beck și-a 
pus din nou pistolul la tâmplă, dar a eșuat și de această dată în tentativa 
sa. Glontele îl atinsese, într-adevăr, dar deşi din cap începuse să i se prelingă 
o dara subțire de sânge, impuscátura nu fusese mortală. Atunci, un sergent 
l-a condus pe Beck într-o încăpere alăturată. După câteva secunde, cei 
prezenţi au auzit lovitura de gratie. 


CONSILIU DE RĂZBOI 


Toti conspiratorii erau conștienți că destinul lor nu avea să difere prea 
mult de cel la care tocmai fusese supus „șeful statului“, 

— Prea bine, a spus Fromm rece. Dacă doriți să lăsaţi ceva în scris, 
încă vă mai rămân câteva minute. 

Prin acest gest, Fromm dădea de înțeles că rezultatul consiliului de 
război fusese deja stabilit. 

— Da, a răspuns Olbricht, as dori să scriu ceva. 

Generalul Hoepner și-a manifestat si el dorința de a lăsa câteva cuvinte. 
Fromm i-a invitat pe amândoi să ia loc la o masa rotundă. Apoi a părăsit 
biroul alături de câţiva ofițeri, pentru a-și juca mai departe farsa, urmând 
să delibereze, constituiți într-un tribunal foarte restrâns, însărcinat cu jude- 
carea insurecției, 

La capătul a câteva minute, de care bineînțeles cá Fromm a profitat 
pentru a da ordinele necesare organizării imediate a execuţiei celor impli- 
cati, acesta s-a întors în birou. Hoepner și-a așezat scrisoarea pe masă, iar 
Olbricht a cerut un plic si a pus scrisoarea în el, după care l-a sigilat. 

Atunci, Fromm a început să pronunțe „sentința“: 


үеёша să devină 5ай 
e sinucidă, даг a-esuato 
de două ori s a tgBuitsá fle uas. 

— În numele Fiihrerului, consiliul de război, pe care eu însumi l-am 
convocat în grabă, a ajuns la următorul verdict: colonelul din Statul Major, 
General Mertz von Quirnheim, generalul Olbricht, colonelul... a ficut 
un gest ca și cum nu isi amintea numele lui Stauffenberg ... si locotenentul 
Von Haeften sunt condamnaţi la moarte. 

— Există un lucru pe care doresc să-l spun în apărarea mea, l-a între- 
rupt în mod surprinzător generalul Hoepner, care nu fusese inclus in 
cvartetul celor condamnați la pedeapsa capitală. Eu nu am avut nimic de 
a face cu toate astea. 

— Îmi asum responsabilitatea întregii acţiuni, a spus, în schimb, 
Stauffenberg. Cei prezenți aici au acționat în calitate de soldati si de 
subordonați. Singurul lucru pe care l-au făcut a fost să îndeplinească ordine. 
Sub nici o formă nu sunt vinovaţi. 

Fromm s-a prefăcut că nu aude explicaţiile. I s-a adresat unuia dintre 
ofiţerii săi loiali, locotenentului Schlee, arătându-i cu degetul pe cei patru 
care urmau să fie împușcați: 

— Acest domn, colonelul; generalul decorat cu Crucea de Cavaler; 
acest colonel de la Statul Major General și locotenentul său. Sentința 
tribunalului va fi executată imediat în curte, prin foc de armă. 

— Si escortati-l pe acest ofițer, spuse el, arătând spre Hoepner, la 
închisoarea militară din Lehrter Strasse, a încheiat Fromm. 

— Nu, eu nu sunt un nelegiuit! a protestat Hoepner, deși scăpase de 
execuţie, nu sunt! 

— Luati-l imediat! a ordonat Fromm. 


PEDEAPSA CAPITALĂ PRIN ÎMPUŞCARE 


Trecuserá câteva minute după miezul nopții când cei patru condamnați 
au fost conduși la zidul din spatele curţii blocului din Bendlerstrasse. 
Stauffenberg, a cărui rană de la braţ încă mai sángera, a fost ajutat de doi 
bărbaţi. 

Când au ajuns în curte, pe al cărei sol erau împrăștiate cărămizi sparte 
și bucăţi de ardezie rezultate în urma bombardamentelor, au fost orbiti 
de lumina sumbră a farurilor vehiculelor Batalionului de Gardă, care fuse- 
seră așezate în semicerc pentru a ilumina locul execuţiei: o movilă de nisip 
provenită dintr-o excavare din curte. 

— Repede! a spus cineva, tocmai a sunat alarma de atac aerian. 


Раса ce aminteşte în prezent de cel patru executaţi din piaţa Bendlerblock: Olbricht, von Quirnheim, 
von Stauffenberg si Von Haeften, generalul Beck 

Au fost așezați lateral; aveau să fie împușcați, unul câte unul. Doi 
subofiteri l-au mutat pe Olbricht câțiva metri până l-au adus în fata 
plutonului de execuţie. Acesta, orbit complet de farurile vehiculelor, și-a 
întors privirea pentru a-şi putea distinge călăi. 

În curte a răsunat un ordin, iar soldaţii au tras în Olbricht, care a fost 
împins în spate, corpul său prăvălindu-se peste o movilă de nisip. În 
continuare, cei doi subofiteri l-au căutat pe Stauffenberg si l-au condus 
în același loc, fără să-l atingă, poate din considerație fata de rana lui 
sângerândă. 

Stauffenberg se afla deja în fata plutonului când, cu câteva clipe înainte 
de a fi împușcat, a strigat cát l-au ținut plămânii: 

— Trăiască Germania cea sfântă! 

Chiar în momentul în care soldații apăsau pe trăgaci, Haeften, care 
îi era devotat, s-a aruncat în fata lui Stauffenberg, dintr-un impuls de a 
tine piept gloantelor. S-au prăbușit amândoi, în același timp, sub focul 
plutonului. 

Mertz Von Quirheim a fost al patrulea și cel din urmă orbit de proiec- 
toarele mașinilor înainte de a imbrátisa destinul fatal al camarazilor săi. 
Patru lovituri de gratie au pecetluit executarea condamnării. T'recuseră 
douăzeci și unu de minute după miezul nopții. Totul se terminase, 


Capitolul i 5 
VOCEA FÜHRERULUI 


Patru dintre principalii implicați în lovitură, Olbricht, Von Quirnheim, 
Haeften, însuși Stauffenberg, și Beck, sinucigasul frustrat, plătiseră deja 
cu viata tentativa de înlăturare a regimului nazist. Trupurile lor au sfârșit 
în cimitirul Mattăikirche, încărcate într-un camion condus de un sergent 
oarecare. 

Sergentul a găsit poarta cimitirului închisă. A mers la casa paracliserului, 
l-a trezit și i-a spus: 

— Cinci cadavre. Mi s-a ordonat oficial să le îngrop aici. Nu se vor 
menţiona nume si nimeni nu trebuie să știe unde se găsește groapa. 

La scurt timp, sergentul, un soldat si trei poliţişti săpau o groapă în 
cimitir, la lumina lanternelor. Cadavrele au fost apoi aruncate în ea si 
mormântul a fost acoperit în mare grabă. Camionul a făcut cale întoarsă 
spre Bendlerstrasse. 

După doar două ore, la cimitir a sosit generalul trupelor SS, Rolf 
Stundt, cu ordinul de a dezgropa cadavrele. Paracliserul a deschis poarta 
cimitirului si soldaţii care-l însoțeau pe Stundt au început exhumarea 
corpurilor. Odată cu primele sclipiri ale zorilor, au început să facă fotografii 
cu Ый, pe care le-au trimis la un crematoriu. Himmler ordonase ca trupu- 
rile trădătorilor să fie arse și cenușa lor împrăștiată. 

Acesta a fost destinul trist pe care l-au avut cei cinci conspiratori, victime 
ale generalului Fromm și a încercării sale disperate de a se dezice de com- 
plot. Ceea ce nu puteau să-și închipuie cei care scăpaseră de acel prim 
val de pedepse era că aveau să sfârșească prin a invidia soarta camarazilor 
lor. 

Dar să ne întoarcem la momentul în care cadavrele celor patru împuș- 
cati din curtea din Bendlerblock se aflau prăbuşite peste movila de nisip, 
cu fețele descompuse. Au fost imediat date la o parte. Peste ele a fost 
aruncat corpul, lipsit si el de viata, al sinucigasului Beck. Dintr-un camion, 
Generalul Fromm i-a îmbărbătat scurt pe soldați, încheind cu trei răsună- 
toare Sieg Ней. 

SS-UL PREIA COMANDA 


Între timp, după colt, la umba copacilor, șeful Gestapoului, Ernst 
Kaltenbrunner, stătea de vorbă cu subordonații săi. Misiunea lui era să-i 
aresteze pe participanții la conspirație, însă, în mod inexplicabil, a rămas 
nemișcat în timp ce auzea impuscaturile provenite de la pedeapsa capitală. 

La scurt timp, și-a făcut apariția Otto Skorzeny, eliberatorul lui Mussolini 
din închisoarea din Gran Sasso, în urma unei strălucite operațiuni aero- 
purtate, pe care Aliaţii îl considerau „cel mai periculos bărbat din Europa“. 
Cei doi i-au lăsat pe soldati să-și rezolve propriile probleme din interiorul 
cazărmii. Poate că au gândit că era mai bine să permită acea primă baie 
de sânge purificatoare înainte ca trupele SS să năvălească în Bendlerblock 
pentru a prelua comanda situaţiei. 

Albert Speer, ministrul Armamentului, a ajuns la cei doi bărbați într-o 
mașină sport, însoţit de Remer, căruia Hitler îi datora înăbușirea loviturii. 

— Tocmai m-am despărțit de doctorul Goebbels. Am venit să oprim 
consiliul de război convocat de generalul Fromm. 

— Noi nu vrem să ne amestecăm în problemele Armatei, au spus, 
aproape la unison, Kaltenbrunner și Skorzeny, decât după ce vom fi siguri 
că totul s-a terminat. 

În orice caz, Speer a înaintat in penumbra, îndreptându-se cu pas hotă- 
rat către intrarea în Bendlerblock. Vizibil nervos si jenat, Fromm l-a primit 
pe ministru: 

— Revolta a fost înăbușită. Tocmai am dat ordinele necesare tuturor 
corpurilor din aria cartierelor generale... Timp de câteva ore am fost privat 
de exercitarea comenzii asupra Armatei din Interior; chiar m-au închis 
într-o cameră. 

— Ei bine? l-a interpelat Speer. 

=p pozitia mea de autoritate desemnata, datoria mea era aceea de 
a-i supune imediat unui consiliu de război rapid pe toți cei implicaţi in 
revoltă. Generalul Olbricht și șeful meu de personal, colonelul Stauffenberg, 
au fost deja executați. 

— Ar fi fost mai convenabil pentru dumneavoastră să nu fi procedat 
la asemenea acțiuni. Hitler v-a destituit la șase seara, înlocuindu-vă cu 
Himmler. Din acel moment, ati fost lipsit de orice autoritate de a pedepsi 
pe cineva cu moartea prin împușcare. Fromm, rapiditatea cu care i-ati 
executat vă pune într-o poziție suspectă. Insotiti-ma la Minister și ne vom 
gândi cum puteți ieși din asta. 

Kaltenbrunner s-a apropiat și a schimbat un salut rece cu Fromm, în 
timp ce Skorzeny se tinea deoparte, în cazul în care trebuia să reacționeze 


Generalul trupelor SS, Ernst Kaltenbrunner, 
a participat la reprimarea celor implicaţi în 
lovitură, 


la vreo manevră disperată a lui Fromm pentru a scăpa de destinul său 
întunecat. Fromm a refuzat oferta lui Speer: ` 

—Nu, mulțumesc. Trebuie să-i telefonez Führerului și să-l văd pe 
doctorul Goebbels. Apoi o să mă duc acasă, vreau să mă odihnesc; a fost 
o zi foarte grea. 

Se prea poate ca Fromm să fi fost deja conștient în acel moment că 
graba lui de a-i suprima pe martorii incomozi nu servise la nimic, Înlăturase 
principalele căpetenii ale complotului, însă deja nu mai avea timp să-i 
execute rapid pe cei implicaţi din linia a doua, În acele clipe, alti camarazi 
de-ai lui Stauffenberg, însuși fratele său, Berthold, Peter Yorck sau 
Bernardis, continuau să se afle sub arest, așteptând să aibă aceeași soartă 
ca cei care tocmai căzuseră sub gloantele plutonului de execuție. 


ALOCUTIUNEA LUI HITLER 


Pe la ora unu dimineața, Otto Skorzeny a hotărât să intre în clădirea 
din Bendlerblock, cu un efectiv puternic format din membri ai trupelor 
SS, саге au ocupat toate birourile si au pus pază la toate ieșirile. Desi 
conspiratorii făcuseră tot posibilul să ardă documentele compromițătoare, 
nu reușiseră să deschidă seiful cel mare din biroul lui Olbricht, care 
conținea informaţii care aveau să se dovedească deosebit de savuroase 
pentru copoii Gestapoului. 


200 


Corect, Skorzeny s-a îndreptat personal către conspiratorii arestați si 
i-a informat că nu vor avea parte de judecata sumară pe care o avuseseră 
camarazii lor. 1-а înregistrat personal pe fiecare și a început să le smulgă 
decoraţiile, aruncându-le într-o cască de oţel. 

Pe fundal, un aparat radio lăsa să se audă pentru prima oară de la atentat 
vocea Fiihrerului, la care Fromm intenționa să apeleze în căutarea unui 
gest de iertare mai mult decât improbabil. Era ora 1:30 dimineața. 

— Deutsche Volksgenossen und Volksgenossinnen!! 

Hitler, pe un ton care anunța deja groaznica răzbunare ce urma să se 
abată asupra celor implicaţi în complot, a pus atentatul pe seama „unei 
grupări neînsemnate de ofițeri ambitiosi, lipsiţi de onoare şi caracterizați 
de o criminalitate prostească“. În alocutiunea sa a explicat câteva dintre 
detaliile atentatului: „O bombă plasată de colonelul conte Stauffenberg 
a explodat la doi metri de mine, la dreapta mea, ránindu-i grav pe mai 
multi dintre colaboratorii mei devotați. Unul dintre сі a murit, Eu sunt 
teafăr și nevătămat. Am suferit doar ușoare zgârieturi, contuzii si arsuri“. 
Si a numit Providența salvatoarea sa, care îi confirmase că destinul îi 
incerdintase o misiune importantă, pe care trebuia să o ducă la bun sfârșit. 

Însă cea mai semnificativă frază a fost: „De data aceasta vom regla 
conturile asa cum obisnuim noi, national-socialistii, să o facem". Era 
anunţul unei răzbunări brutale și implacabile, așa cum rareori se mai văzuse. 


1 Tovarasi germani și tovaráse germane (n.red) 


Capitolul 86 
LA PARIS SE INSTALEAZĂ CALMUL 


Apelul telefonic al lui Stauffenberg către colonelul Hans-Otfried Von 
Linstow, care conducea operațiunile din Paris de la Hotelul Continental, 
prin care i se comunica cât de disperată era situația din Bendlerstrasse, 
i-a luat pe nepregătite pe participanții ridicării la luptă, Desi viitorul părea 
destul de sumbru pentru ei, au ales să aștepte întoarcerea lui Stülpnagel 
de la reuniunea cu Von Kluge din castelul La Roche-Guyon. 

Aproape de miezul nopții, la Hotelul Rafael se sărbătorea cu mare zarvá 
arestarea membrilor trupelor SS. Sampania curgea printre ofițerii străini 
de eșecul complotului. 

În acel moment, in salon și-a făcut apariţia Stülpnagel; s-a făcut linişte, 
cu toții așteptau să ia cuvântul. Stülpnagel nu a făcut decât să zâmbească 
nervos și să anunţe că Von Kluge încă nu hotărâse nimic și că răspunsul 
său avea să întârzie până la ora nouă dimineața, astfel încât petrecerea 
putea continua. 

Ofițerii lipsiţi de griji au continuat să bea şampanie, până când radioul 
din vestibul, care, până în clipa aceea, transmisese muzică, a anunţat că 
Hitler urma să vorbească în câteva minute. S-au apropiat cu toţii de aparat, 
cu paharele în mână. Pe când așteptau, înghesuiți în jurul radioului, din 
difuzorul aparatului s-au auzit aceleași cuvinte care răsunau în curtea din 
Bendlerblock: 

— Deutsche Volksgenossen und Volksgenossinen! 

Ofiterilor care până în acel moment isi sărbătoriseră victoria impotri- 
va șefilor trupelor SS le-au înghețat zàmbetele pe buze; se prea poate 
ca unora să le fi căzut și paharele din mână. Hitler a detaliat atributiunile 
pe care, în situația de urgentă prin care trecea tara, i le acordase șefului 
suprem al trupelor SS, Heinrich Himmler. Cu siguranță, cu toţii au 
fost cuprinși de o sudoare rece, auzindu-l pe dictator proclamând ame- 
nintátor: 

— De data aceasta vom regla conturile asa cum obișnuim noi, natio- 
nal-socialiștii, să o facem. 

În dimineața de 21 julie, din baracă de la Vizuina Lupului, Hitler se adresează la radio poporului german. 
Mesajul a dus la anularea ridicării la luptă din Paris. 


Ofițerii reuniti la Hotelul Rafael au înţeles imediat că luptaseră în tabăra 
greșită. Stiilpnagel si Von Hofacker şi-au dat la rândul lor seama că bătălia 
în care investiseră atâtea eforturi era pierdută. 

Conspiratorii, confruntati cu amenințarea ca trupele marinei si cele 
ale Lufiwaffé, detaşate la Paris, devotate trup si suflet lui Hitler, să se 
confrunte cu Armata, au hotărât să cedeze, Trebuiau să accepte ordinele 
oficiale. 

Aproape de ora două dimineața, generalul Linstow a trimis ordinul 
de a-i elibera pe arestați. Oberg, şeful Serviciului de Securitate care fusese 
închis într-o sală a Hotelului Continental, a fost eliberat. In fata cererii 
întemeiate de a primi o explicație pentru arestarea sa, Oberg a fost dus 
înaintea lui Stülpnagel; acesta i-a spus că totul fusese rezultatul unei 
confuzii, explicaţie evident respinsă de indignatul Oberg. Însă abilitățile 
diplomatice ale ambasadorului Abetz, prezent la întâlnire, au reușit să-l 
convingă pe șeful Serviciului de Securitate că Stiilpnagel operase de bună 
credinţă, dar că fusese derutat de mesajele contradictorii care îi sosiseră 
de la Berlin și Rastenburg. 

Oberg s-a declarat satisfăcut de scuzele lui Stiilpnagel si a făcut să circule 
printre camarazii săi eliberaţi explicația conform căreia întreaga încurcă- 
tură se dovedise a fi un fals, executat totuși cu destul realism. 

Oricât de incredibil ar părea, explicaţia a fost acceptată de şefii trupelor 
SS arestați si eliberaţi; după câteva minute, mulți dintre ei puteau fi deja 


văzuţi band un pahar în salonul Hotelului Rafael împreună cu ofițerii 
din armată, care, cu trei ore mai înainte, participaseră la arestarea lor. 

Pe la trei dimineața, efectul alcoolului si oboseala acumulată într-o zi 
atât de tensionată i-au făcut pe cei mai multi dintre ofițeri să se întoarcă 
la locurile lor de încartiruire. La scurt timp după aceea, o liniște absolută 
domnea pe străzile Parisului. Însă, de dimineață, o telegramă semnată de 
mareșalul Keitel îi ordona generalului Von Stülpnagel să se prezinte imediat 
la Berlin. Răzbunarea cu sânge rece împotriva participanților la complo- 
tul din 20 iulie, plănuită cu mare atenţie, începea să se dezlántuie. 

Capitolul 17 
RĂZBUNAREA 


În zilele care au urmat dramaticei date de 20 iulie 1944, sediul central 
al Gestapoului din Berlin, de la numărul 8 din Prinz Albrecht Strasse, 
s-a transformat într-un infern pentru cei suspectați de a fi fost implicați 
în complot. Sălile de interogatorii, situate la etajul trei, erau folosite două- 
zeci si patru de ore pe zi. Gemetele de durere puteau fi auzite chiar si în 
celulele de la subsol, unde zeci de bărbați și femei își așteptau rândul. 

Șeful trupelor SS, josnicul Heinrich Himmler, și-a extins raza de acti- 
une nu doar asupra conspiratorilor, ci și asupra rudelor acestora. Pe 3 au- 
gust, în cadrul unei reuniuni a conducătorilor de district desfășurată la 
Posen, Himmler a declarat: 

„Мот introduce o responsabilitate absolută de rudenie. Noi am 
acționat deja în consecință. Nimeni n-are dreptul să ne spună că este 
ceva caracteristic bolșevicilor. Nu, acesta nu este un lucru bolșevic, ci 
un obicei foarte vechi și foarte obișnuit în rândurile strămoșilor nostri. 
Pentru a vă convinge, este nevoie doar să citiți vechile saga. Când o familie 
era proscrisă și declarată în afara legii sau dacă într-o familie exista 
răzbunare de sânge, toti membrii suportau consecințele. Dacă familia 
era declarată în afara legii si proscrisă, se spunea: Acest om a comis o 
trădare; sângele este stricat, în el există trădare și trebuie să fie exterminat. 
Și în răzbunările de sânge era eliminată până și ultima verigă a întregului 
neam. Prin urmare, familia contelui Stauffenberg va fi exterminată până 
la ultima verigă“. 


HITLER, FURIOS 


În primul moment, Hitler și-a exprimat, de asemenea, dorinţa de a 
recurge la o răzbunare crudă și barbară împotriva -complotiștilor: „Trebuie 
să eliminăm și să exterminăm toate acele creaturi vulgare care nu au purtat 
niciodată în istorie uniforma de soldați“. 


Hitler, într-o fotografie făcută a doua zi după atentat. Deși în aparenţă a scăpat nevătămat, dictatorul 
va suferi atât sechele fizice, cât şi psihice. 


Dorinţa de răzbunare a lui Hitler împotriva conspiratorilor nu cunoștea 
limite. Îşi jurase că avea să-i „extermine pe toti". Conform însemnărilor 
lui Goebbels din jurnalul său, pe data de 23 iulie, referindu-se la o întâlnire 
cu Hitler desfășurată în ziua precedentă: 

„Fiihrerul este foarte furios pe generali, mai ales pe cei din Statul Major. 
Este absolut hotărât să dea un exemplu sângeros si să lichideze loja 
masonică care ni s-a opus tot timpul și care aștepta doar ocazia de a ne 
înjunghia pe la spate în cel mai critic moment. Este necesar ca pedeapsa 
impusă acum să fie de proporţii istorice. Fiihrerul este hotărât să extirpe 
din rădăcină tot clanul generalilor care ni s-au opus, pentru a dărâma zidul 
pe care gruparea 1-а ridicat în mod artificial între Armată, pe de o parte, 
partid şi popor, pe de alta". 

Tar dictatorul german a început imediat să-și pună în aplicare cu sânge 
rece planul de răzbunare: 

„De această dată, procesul va fi foarte scurt. Acești criminali nu trebuie 
judecaţi de un consiliu de război, în fata cărora ar sta așezați aghiotantii 
lor si unde procesele ar suferi amânări. Trebuie expulzați cu toţii din 
Wehrmacht, după care vor apărea in fata unui tribunal popular. Nu sunt 
demni de un glonte de armă onorant: vor fi spânzurați ca niște trădători 
ordinari! Un tribunal de onoare ar trebui să-i expulzeze din Wehrmacht 
ca să ajungă niște simpli civili, fără a murdări numele Armatei. Trebuie 

Hitler vizitează la spital pe generalul Schmundt, саге va muri câteva zile mai târziu, din pricina rănilor: 
căpătate, Atentatul I-a provocat Führer-ului o nepotolit sete de răzbunare, 


să fie judecați cu viteza fulgerului, fără să li se acorde dreptul de a vorbi. 
Si, la două ore după dictarea sentinței, aceasta va fi executată! Trebuie 
să fie spânzurați imediat, fără nici o urmă de milă. Și cel mai important 
lucru este să nu li se acorde timp pentru a putea vorbi. Freisler se va ocupa 
de tot". 


FREISLER, UN JUDECÁTOR INFAM 


Hitler a chemat la Vizuina Lupului două personaje sinistre, Unul era 
judecătorul în care avea încredere deplină pentru a finaliza procesul: Roland 
Freisler, președintele Tribunalului Poporului. Celălalt era Réttger, călăul 
care urma să se ocupe de executarea primilor condamnați. 

Nu stim ce i-a spus autocratul lui Freisler, dar, ținând seama de felul 
în care s-au desfășurat procesele, este de presupus că i-a dat mână liberă 
pentru a-i ridiculiza, jigni și umili pe acuzaţi chiar mai mult decât o făcea 
în mod obișnuit. În orice caz, nu era necesar ca Freisler să fie motivat de 
Hitler, căci dăduse, de-a lungul carierei sale infame, suficiente exemple 
despre felul în care un acuzat putea fi redus la cea mai ruşinoasă tăcere. 

Roland Freisler, născut în 1893, fusese un militant comunist, până 
când se înscrisese în partidul nazist. Hitler obișnuia să-l numească den 


alten Bolschewiken (acel bătrân bolșevic) precum și , Wyschinski al meu“, 
cu referire la implacabilul judecător sovietic care dicta pedepsele cu moartea 
în timpul epurărilor staliniste. 

Poate din cauza acelui trecut comunist, de care dorea să fie iertat prin 
manifestarea unei supuneri desăvârşire, Freisler era privit cu un anume 
dispreț de conducătorii naziști, dar și aceștia ştiau că nu vor găsi pe nimeni 
mai bun în calitate de Președinte al Volkergerichtshof-ului sau al Tribu- 
nalului Poporului. Această instituţie, a cărei relație cu justitia asa cum o 
înțelegem noi este pur nominală, a fost utilizată de regimul nazist pentru 
a da o aură de legalitate acţiunilor sale rușinos de arbitrare. 

“Tribunalul Poporului a fost înființat in 1934 ca un organ judiciar însăr- 
cinat în mod special cu judecarea și condamnarea actelor de trădare comise 
din Berlin împotriva Statului Naţional Socialist. Doi ani mai târziu, în 
1936, s-a transformat într-un organ judiciar obișnuit, subordonat total 
sistemului de justiție german. Acuzatii nu se bucurau de o apărate reală, 
li se încălcau drepturile de bază ce garantau impartialitatea, iar pedepsele 
erau, cel mai adesea, extrem de severe; nu surprindea pe nimeni ca un 
furt neînsemnat să fie pedepsit cu moartea. 

Freisler avea să acceadă la președinția Tribunalului Poporului în august 
1943. În acest caz, este extrem de graitor faptul că numărul de sentințe 
la moarte dictate de Tribunalul Poporului, în anul 1941, a fost de 102, 
în timp ce în 1944, cu Freisler în frunte, a depășit 2097. 

Prestatiile lui Freisler aveau puţin de-a face cu cele caracteristice unui 
judecător. Obi într-un mod umilitor inculpatilor, 
care, în mod normal, se vedeau obligati să-și tind pantalonii cu o mână, 
căci le era interzis să utilizeze cureaua. Acuzatului i se lua dreptul elementar 
de a-și desemna un avocat al apărării. Inculpatului si avocatului acestuia 
le erau comunicate capetele de acuzare ale Procuraturii cu doar câteva 
ore înaintea începerii şedinţelor procesului-verbal. Interzicerea oricărui 
contact între avocat și clientul său înaintea procesului era frecventă, astfel 
încât aceștia se vedeau pentru prima oară chiar în sală. În cazurile de trădare 
şi de înaltă trădare, condamnatul nu avea dreptul la o copie a sentinței, 
ci putea cel mult să o citească sub supravegherea unui funcţionar al 
Administraţiei de Justiţie. În plus, erau indubitabile măiestria lui Freisler 
de a mânui textele legale, ametitoarea sa agerime a minții și, desigur, 
retorica sa copleșitoare, aptitudini cu care rcusea să distrugă, fără nici o 
remuscare, orice încercare a inculpatului de a-şi demonstra nevinovăția. 

O dovadă a josniciei morale a bărbatului care trebuia să-i judece pe 
cei acuzaţi de complotul din 20 iulie este faptul că a ajuns să participe 


nuia să li se adresez 

Judecătorul Roland Fr 
pe acuzaţi, 


r a primit indicaţii exprese de la Hitler să-i supună la cele mai crunte urnilinte 


în calitate de reprezentant al Ministerului Justiţiei în Conferința de tristă 
amintire de la Wannsee, unde s-a hotărât punerea la practică a „Soluției 
Finale“ în problema evreiască din Europa, ce avea să presupună extermi- 
narea a milioane de persoane. 

În februarie 1943, după cum am văzut în capitolul corespunzător, 
Freisler a condus procesele împotriva tinerilor studenți din organizația 
Trandafirul Alb, ordonând executarea rapidă a fraţilor Sophie și Hans 
Scholl, precum si a celorlalți membri ai acestei organizaţii disidente. Freisler 
a fost cel care a cerut ca execuțiile să fie imediat puse în aplicare, disidentii 


fiind ghilotinati. 


EXPULZAȚI DIN ARMATĂ 


Cu asemenea antecedente, e lesne de imaginat ce îi aştepta pe cei impli- 
cati în conspirația care viza uciderea Führerului. Însă, după cum se 
consemna, exista un obstacol legal care făcea imposibilă judecarea majori- 
аці conspiratorilor de către Tribunalul Poporului: apartenența lor la 
statutul de militar. Acest impediment a fost imediat înlăturat atunci când 
Hitler a ordonat să fie supuși unui „proces de onoare“, prin care au fost 


Roland Freisler, la începutul uneia dintre şedinţele Tribunalului Poporului, 


expulzați din Forţele Armate. Tribunalul avea să fie prezidat de feldmare- 
salul Von Rundstedt, membrii fiind general-locotenentul Guderian si 
generalii Schoth, Specht, Kriebel, Burgdorf si Maisel. 

Pe 4 august, membrii acestui tribunal de onoare* au expulzat din 
Armată douăzeci si doi de ofiţeri, printre care un feldmareșal si opt generali, 
într-un mod rușinos, fără a le lua măcar o declaraţie. Din clipa aceea, nu 
se mai aflau sub jurisdicție militari 
lui Roland Freisler. 

Dacă s-a consemnat deja faptul că nu știm cum a decurs conversaţia 
dintre dictatorul german și judecătorul Freisler, același lucru este valabil 
şi pentru dialogul lui Hitler cu călăul; însă, având în vedere felul neobișnuit 
în care va avea loc execuţia, este sigur că i-a exprimat dorința ca cei con- 
damnati să fie spânzurați precum vitele într-o mácelárie. În orice caz, de 
vreme ce, înainte de proces, autocratul stipulase deja modul în care trebuiau 
să fie executaţi acuzaţii, nu existau îndoieli cu privire la natura frauduloasă 
a judecății. 

De asemenea, însuși Goebbels s-a implicat în stabilirea detaliilor proce- 
sului împotriva celor implicaţi în tentativa loviturii de stat, S-a întâlnit 
cu Hitler și au decis amândoi ca ședințele să rămână cu ușile închise; 
ministrul Propagandei se va ocupa ca la procese să fie prezenți ziariști 


prin urmare, rămâneau în mâinile 

devotați care să scrie reportaje pentru public, cu privite la ședințe. Goebbels 
era, de asemenea, interesat să se păstreze impresia conform căreia conspi- 
ratorii reprezentaseră doar o grupare redusă, pentru a nu implica Armata 
în ansamblu; socotelile aveau să se încheie la o dată ulterioară. 


SECHELELE ATENTATULUI 


Cruzimea pe care Hitler o va dezlántui împotriva celor implicaţi în 
lovitură va ajunge să-i surprindă chiar si pe cei care îl cunoșteau îndeaproa- 
pe. Până atunci, dictatorul isi demonstrase mai mult decât suficient încli- 
natia către răzbunare si represalii, atât împotriva anumitor persoane, cât 
şi a orașelor si comunităților. Însă reacția împotriva celor care au participat 
într-un fel sau altul la pregătirea sau la punerea în practică a ridicării la 
luptă va depăși, după cum vom vedea, cotele sale obișnuite de cruzime. 

Unii au explicat acea înverșunare printr-o reacție psihologică la atentat. 
Potrivit martorilor, precum generalul Heinz Guderian, după acea zi, 
bolnăvicioasa lui neîncredere s-a transformat într-o ură profundă. În plus, 
a trecut din ce în ce mai mult de la asprime la cruzime, de la înclinația 
către înșelarea prin false aparente la lipsa de veridicitate; spunea adesea 
minciuni, fără să-şi dea seama, si presupunea că cei care il înconjurau 
doreau să-l înșele încontinuu, 

La ordinul său, se verificau medicamentele și alimentele pe care le 
consuma, pentru ca nu cumva să fie otrávite. Alimentele ce îi erau dăruite, 
precum ciocolata sau caviarul, care îi plăcea mult, erau imediat distruse. 
Desi au fost întărite măsurile de securitate, ele nu au putut atenua șocul 
profund provocat de trădarea generalilor. Discuţiile cu Hitler, care și 
înainte erau destul de dificile, au devenit, treptat, de-a dreptul furtunoase. 
Limbajul său a devenit mai violent, adesea își pierdea controlul și se lăsa 
purtat de impulsuri. 

Pe lângă afecțiuni psihologice, bomba lui Stauffénberg i a lăsat si sechele 
fizice. În ciuda euforiei primului moment, când a văzut că scăpase aproape 
nevătămat din atentat, trecerea timpului a demonstrat că prima apreciere 
fusese pripita. După două săptămâni, rănile de la picior încă mai sângerau. 
Suferea de dureri acute, mai ales în urechea dreaptă, și și-a pierdut parțial 
auzul. A trebuit să recurgă la serviciile a doi medici orelisti, doctorii Giesing 
şi Von Eicken, dar aceștia nu au putut să întrerupă hemoragia din timpane, 
care dura de câteva săptămâni. S-a ajuns să se creadă că urechea dreaptă 
n-avea să se mai vindece niciodată. Leziunile urechii interne i-au afectat 


simţul echilibrului, ceea ce îl făcea să-și arunce privirea către dreapta și, 
de asemenea, să se încline către dreapta atunci când mergea. Nu putea 
rămâne în picioare mult timp, se temea de o ameteala subită și îl preocupa 
si faptul că nu putea merge drept. 

A început să sufere de hipertensiune, de indispozitii si de amețeli 
frecvente, Cei care l-au văzut în săptămânile ulterioare atentatului au fost 
cu toţii de acord că părea bătrân și bolnav. În luna august, dictatorul îi 
va mărturisi lui Morell, medicul său, că acele săprămâni scurse de la atentat 
fuseseră „cele mai rele din viata sa“, desi declaraţia nu ar trebui luată 
întocmai, căci Hitler obișnuia adesea să facă afirmaţii de acest fel. În mod 
curios, tremurul pe care îl avusese înainte la picior dispăruse odată cu 
explozia, dar, pe la mijlocul lui septembrie, a revenit. 

Cu toate acestea, se prea poate ca cea mai gravă consecinţă a atentatului 
şi cea mai dăunătoare pentru viitorul nemților să fi fost confirmarea ideii 
sale că destinul era cel care îl călăuzea. Era convins că Providența era de 
partea sa; faptul că se salvase reprezenta pentru el garantia că avea să-și 
îndeplinească misiunea istorică indiferent de impedimente. Acest mesia- 
nism l-a făcut să afirme, într-o discuţie informală, în fata secretarelor sale: 

„Acei criminali care voiau să mă termine habar n-aveau ce i s-ar fi 
întâmplat poporului german. Nu cunosc planurile dușmanilor noștri, vor 
să anihileze definitiv Germania. Dacă puterile occidentale cred că pot tine 
bolsevismul la distanță de Germania, se înșală. Eu voi căuta ca nimeni 
să nu-mi poată pune piedici sau să mă elimine. Sunt singurul care cunoaște 
pericolul și singurul care îl poate preveni“. 

Însă, înainte de a-și concentra eforturile pentru a-i înfrânge pe dușmanii 
Germaniei pe câmpul de luptă, atenţia sa era centrată pe urzirea planurilor 
de răzbunare împotriva dușmanilor personali, cei care încercaseră să-l 
îndepărteze în mod violent de la putere pe 20 iulie. Și primul act al răzbu- 
nării era pe punctul de a fi pus în scenă, farsă și tragedie deopotrivă, în 
teatrul Tribunalului Poporului, foarte aproape de piața centrală berlineză 
Postdammer Platz. 

Capitolul 88 
PROCESUL 


Tribunalul Poporului și-a intrat în rol ре 7 august 1944, pentru a-i 
judeca pe opt inculpati în complotul din 20 iulie. Aceştia erau Witzleben, 
Stieff, Von Hase, Hagen, Bernardis, Klausing, Yorck și Hoepner. În acea 
zi călduroasă, spre orele prânzului, acuzaţii au fost táráti de doi polițiști 
în sala mare, dreptunghiulară, unde urma să se desfăşoare procesul, ornată 
cu busturile lui Hitler si lui Frederic cel Mare si cu trei steaguri mari cu 
însemnul svasticii. Din cauza căldurii, cele cinci ferestre înalte de pe unul 
dintre pereţi erau larg deschise. 

Freisler, învăluit într-o togă voluminoasă de culoare visinie, a observat, 
surâzând, intrarea celor opt bărbaţi care se aflau într-o stare deplorabilă, 
în haine ţărăneşti, ponosite, si nebárbieriti. În sală erau opt avocaţi ai 
„apărării“, cu togi negre, Vreo două sute de spectatori, majoritatea functio- 
nari, precum si ziariștii aleşi de Goebbels, aveau să fie martorii falsului 
proces care era pe punctul de a începe. 

După ce a ajuns la locul pe care trebuia să-l ocupe în timpul ședinței, 
fiecare acuzat a fost obligat să înainteze, escortat de doi polițiști, pentru 
a fi identificat. Mareșalul Witzleben a fost primul; imediat ce s 
numele, s-a ridicat de pe locul său şi a schiţat mecanic un salut cu mâna 
dreaptă. Freisler n-a întârziat nici o secundă să se lanseze în misiunea sa 
de umilire a acuzaților: 4 

— Ce drept aveţi dumneavoastră, dată fiind situaţia, de a folosi salutul 
sfânt al cauzei pe care ati trádat-o? 

Confuz, Witzleben nu a putut răspunde nimic. Pe măsură ce se pre- 
zentau, primeau, fiecare în parte, comentarii înveninate din partea judecă- 
torului, menite să le distrugă moralul și așa destul de scăzut. 

Primul interogat de judecător a fost Stieff. Aspectul său era jalnic; fără 
cravată sau curea si cu părul dat pe spate, imbibat de transpiratie. Pe chipul 
său se citea consumul nervos de pe urma nesfarsitelor interogatorii; era tras 
la fata și avea ochii adánciti în orbite, iar mărul lui Adam îi urca și-i cobora 


a auzit 


Fotografie din timpul unuia dintre numeroasele procese împotriva celor implicaţi în lovitura de stat. 
Imaginea corespunde unui proces ce a avut loc în septembrie 1944, 


din pricina încordării. Lămpile aprinse, răspândite prin sală pentru apara- 
tele de filmat, îl luminau direct și-l fortau să-și întoarcă privirea. 

Prezentarea începutului interogatoriului său este suficientă pentru a 
ilustra până în ce punct era dispus Freisler să-l mulțumească pe Hitler, 
nimicindu-i pe acuzaţi: 

— Presupun că nu exagerez, a spus Freisler, dacă afirm că tot ce ati 
declarat la poliție la început erau simple minciuni. Așa este? 

— Ei bine, eu... 

— Da sau nu? a rácnit judecătorul. Răspundeţi la această întrebare! 

— Am omis anumite chstiuni... a admis Stieff. 

— Da sau nu? Ati minţit sau ati spus adevărul? 

Freisler a făcut o pauză, 

— Sunteţi treaz? 

— Am spus întregul adevăr... ulterior, a mărturisit Stieff, fără să dea 
semne de nervozitate. 

— V-am întrebat dacă ati spus întregul adevăr în timpul primului 
interogatoriu al poliţiei! 

— Cu acea ocazie, a sfârșit prin a recunoaște Stieff, nu am spus întregul 
adevăr. 

— Foarte bine, atunci, a surâs Freisler, triumfător. Stieff, dacă ati fi l 
avut putin curaj, mi-ati fi răspuns: „V-am spus o grămadă de minciuni“. 4 

Dialogul dintre judecător și acuzat a urmat pe același ton, Freisler 4 
profitând de orice ocazie neînsemnată pentru a-l ridiculiza si insulta pe 
Stieff. Freisler i-a reproșat în mod dur lui Stieff faptul că „nu l-a doborât 
cu o lovitură de pumn“ pe primul conspirator care i-a vorbit de complot. 
În orice caz, Stieff va reuși să rămână în picioare, sfidator până la un anumit 
punct în fata urletelor din ce în ce mai tunătoare ale judecătorului, care 
a trebuit să fie avertizat că distrugea banda sonoră a înregistrării. 

După ce a revărsat asupra lui Stieff tot felul de grosolănii și sarcasme, 
Freisler a încheiat pe neașteptate, spunându-i acuzatului să se retragă, căci 
nu era demn să fie interogat în continuare. 


UMILITI ÎN FATA INSTANȚEI 


Următorul a fost Hagen, care a recunoscut că îi înmânase explozivul 
lui Stauffenberg; a suportat la rândul său comentariile crude ale lui Freisler, 
care l-a calificat drept „imbecil“, întrebându-se „cum fusese posibil să 
promoveze examenele de Drept“, 

Mareșalul Witzleben va oferi cea mai patetică imagine. Era nevoit să-și 
țină tot timpul pantalonii, prea largi, care nu aveau nici măcar un nasture, 
În plus, îi luaseră si proteza dentară. Aspectul său nu amintea în nici un 
fel de acea figură semeatá, în uniformă, acoperită de medalii si decorații, 
care a năvălit în Bendlertrasse în după-amiaza zilei de 20 iulie, reprosándu-i 
lui Stauffenberg, groaznica turnură pe care o luase atentatul. Acum, în 
fata lui Freisler, era un bătrân neajutorat, gata să fie insultat și degradat. 

— De ce vă pipáiti hainele? Nu aveţi nasturi? Nici un nasture? i-a trântit 
Freisler. 

Witzleben nu a facut decât să-și lase umerii în jos si să bolborosească 
un „Eu...“ aproape imperceptibil. În continuare, mareșalul a răspuns doar 
monosilabic la întrebările judecătorului, ceea се l-a înfuriat la culme pe 
Freisler. Această provocare din partea acuzatului avea să-i strárneascá si 
mai mult aversiunea, dacă se poate spune așa: 

— Dumneavoastră sufereati de ulcer, e adevărat? Si de hemoroizi... 
Of, săracul! Erati foarte bolnav, nu? 

— Da, a răspuns Witzleben, în timp ce-și tinea pantalonii. 

— Deci erati prea bolnav pentru a comanda o armată, dar nu destul 
de bolnav pentru a vă băga nasul în conspirație, adevărat? 


Constient că orice răspuns nu ar face altceva decât să înrăutățească 
lucrurile, Witzleben a lăsat privirea în jos. Freisler a continuat să debiteze 
un torent de acuzații până când mareșalul, în mod surprinzător, și-a adunat 
lortele pentru a-l întreba: 

— Mă veţi informa, odată pentru totdeauna, cu privire la vina pe care 
© port în toată această chestiune? 

Obosit poate de un interogatoriu în care nu obținuse decât răspunsuri 
monosilabice, Freisler a hotărât să pună punct, afirmând: 

— S-a stabilit suficient. Dumneavoastră înșivă ne-ati informat în acest 
sens. V-aţi autocondamnat. 

Printr-un gest, Freisler le-a ordonat poliţiştilor să-l târască pe Witzleben 
la locul sáu. Acolo s-a prăbuşit, fără a-și putea ascunde expresia chipului, 
care reflecta eșecul unei situații deosebit de dureroase pentru un feldmareșal. 

După o pauză pentru masa de prânz, ședința a reînceput, după-amiază. 
Următorul care avea să sufere umilintele judecătorului va fi Hoepner; el 
scăpase de condamnarea la moarte prin împușcare în noaptea de 20 iulie, 
mulțumită neasteptatei bunavointe a generalului Fromm. Vizibil slăbit 
şi cu privirea pierdută, încerca să le arate o expresie amabilă, fără să surâdă. 
Era îmbrăcat cu nişte pantaloni de călărie, care îi confereau o anumită 
prestanță militară, si cu o haină tricotată, veche. 

Freisler a văzut în Hoepner o victimă a batjocoririlor sale, căci isi 
amintea foarte bine că fusese destituit în 1941 pentru nesupunere. Freisler 
a făcut referire la geamantanul în care își pusese uniforma, atunci când 
se dusese la Bendlerstrasse: 

— Ce bine că aţi uitat să vă puneţi în geamantan Crucea de Cavaler! 
La urma urmelor, ati fost destituit din cauza lasitátii! a strigat Freisler, 
subliniind ultimul cuvânt. 

Freisler a continuat să-și bată joc de Hoepner, fără să-i dea ocazia de 
a răspunde, deși este posibil ca inculpatul să fi apreciat lucrul ăsta, căci 
orice răspuns ar fi sporit bătaia de joc pe care o suferea. 

— De ce nu v-aţi sinucis cum a făcut Beck? 

— M-am gândit la familia mea, a baiguit Hoepner; îi promisesem soției 
mele că o voi însoți să probeze nişte haine... 

— Haideţi! l-a întrerupt judecătorul. Spuneţi! De ce nu v-aţi sinucis? 
V-aţi comportat ca un porc, trebuia să vă fi împușcat! 

— Nu sunt un porc! a răbufnit el cu hotărâre, într-o încercare disperată 
de a-și păstra un strop de demnitate. 

Freisler s-a așezat pe scaunul său si a surâs. Hoepner îi dezvăluia punctul 
sensibil și Freisler nu era dispus să rateze ocazia. Judecătorul s-a apropiat 
de microfon: 

Peter Yorck dând declaraţii în fata judecătorului Freisler. A fost condamnat la moarte. 


— Deci nu sunteţi un porc! 

A tras aer în piept si а răcnit din nou: spuneți că nu sunteți un porc! 
Atunci, dacă nu sunteți un porc, spuneti-ne cărei clase de animale apartineti 
dumneavoastră, spuneti-ne cărei încrengături îi apartineti. Haideţi! 

Cererii vehemente a lui Freisler i-a urmat o tăcere lungă din partea 
lui Hoepner. În sala plină se auzea zgomotul aparatelor de fotografiat care 
înconjurau scena. Este posibil ca lui Hoepner să-i fi trecut prin minte 
posibilitatea rostirii unui răspuns sfidátor, conștient de faptul că nimic 
nu putea să-l scape de la o moarte sigură. Dar și-a impus să răspundă exact 
pe placul lui Freisler. Poate că i-au trecut prin cap represaliile cu care ar 
trebui să se confrunte familia lui sau speranța de a putea alege modul în 
care urma să fie executat. Я 

— Ei bine, ce sunteți dumneavoastră? а insistat Freisler. 

— Un măgar... a spus Hoepner, sorbind din cupa umilintei. 

Freisler, mai triumfător ca niciodată, a dat din cap aprobator, satisfăcut, 
şi a ordonat ca Hoepner să fie trântit la locul său. 

Apoi i-a venit rândul lui Peter Yorck, care nu se arăta la fel de dispus 
precum Hoepner să fie umilit de judecătorul său. Freisler s-a aruncat 
imediat asupra lui, însă Yorck s-a dovedit puternic. Nu-l afectau deloc 
comentariile sarcastice la adresa lui. Judecătorul a încercat să-i atace 
apartenența la partidul nazist: 


— Nu v-aţi afiliat niciodată la Partid? 

— Nu, nu m-am alăturat Partidului, a răspuns Yorck fără să clipească. 

— Si de ce dracu’ nu ati făcut-o? 

— În principiu, pentru că nu eram national-socialist. Eu nu aprobam. 

— Nu aprobati! Freisler a crezut că găsise punctul sensibil. Dum- 
neavoastrá ati declarat că erati împotriva politicii noastre de a-i elimina 
pe evrei si că nu aprobati conceptul national-socialist de justiție! 

Însă Yorck nu şi-a plecat fruntea în fata lui Freisler și, cu tot calmul, 
ca si cum ar fi predat o lecţie, a început să turuie o disertaţie despre con- 
rolul totalitar al Statului asupra cetățeanului, Înfuriat, judecătorul a refuzat 
să continue pe acel teren si a deviat imediat interogatoriul către detaliile 
zilei de 20 iulie, fără să reuşească să distrugă imaginea de integritate pe 
care o oferise Yorck în fiecare moment al discuţiei. 

Următorii care au încăput pe mâna lui Freisler în acea după-amiază 
au fost Klausing — care s-a dat bătut de la început — și Bernardis, care 
nu a opus rezistenţă în fata argumentelor judecătorului, cufundat într-o 
stare de depresie acută. 

Pe la șase seara, procurorul Lautz i-a denunțat pe acuzați în termeni 
formali si a solicitat, pentru toti, pedeapsa cu moartea prin spánzurátoare. 
Freisler a ordonat o întrerupere, pentru a continua ședința în dimineața 
următoare. Cei opt inculpati s-au întors cu camionul în celulele lor, pentru 
a petrece ceea ce erau convinși că va fi ultima noapte din viața lor. 


CEA DE-A DOUA ŞEDINŢĂ 


Atunci când s-a reluat ședința, în dimineața de 8 august, asistenții 
procesului au putut constata că aspectul acuzaților era încă și mai jalnic 
decât în ziua precedentă. Mergeau ca somnambulii; era evident că nu 
închiseseră ochii toată noaptea. 

Witzleben a fost interogat din nou. Prima întrebare a lui Freisler, 
formulată pe un ton amenintator, i-a băgat în sperieti pe toti cei prezenți: 

— Cum de ati crezut că o conspirație putea avea succes? Haideţi! 
"Treziti-và! 

— Am crezut cá dispuneam de unități în care puteam avea încredere, 
a spus mareșalul, în timp ce isi menținea cu greu echilibrul, din cauza 
lipsei de somn. 

Freisler a insistat cu întrebări menite să demonstreze faptul că ofițerii 
implicați în complot erau puţini si cá nu reprezentau în nici un fel Armata. 

Witzleben aproba de fiecare dată afirmaţiile lui Freisler, dorind ca intero- 
gatotiul să se termine cât mai repede. Nu l-a contrazis nici când a afirmat: 

— De fapt, această grupare de ofițeri era plătită de Aliați. Toti erau 
agenţi aliați. Dar cum i-ar fi trădat dacă lovitura ar fi avut succes? Doreau 
doar declinul Germaniei! 

Poate că Freisler avusese dreptate, atunci când presupusese atitudinea 
Aliaților га de autorii triumfători ai loviturii, dar era clar că Aliații nu 
avuseseră nimic de-a face cu complotul. În orice caz, Witzleben era atât 
de obosit încât nu avea putere să-i răspundă. A fost dus din nou la locul 
său. 

A urmat fostul comandant municipal, Paul Von Hase. Freisler a in- 
cercat să-l distrugă si pe el prin câteva lovituri sigure referitoare la implicarea 
sa de la început în complot, însă Hase, cu mâinile încrucișate la spate si 
capul ridicat, s-a împotrivit atacurilor prin fraze concise și tăioase. 

Judecătorul, pe a cărui fata începuseră deja să se ivească broboane de 
sudoare, a văzut că tipetele sale nu-l impresionau pe Hase și a pus capăt 
interogatoriului, făcând loc intervențiilor „apărării“. 

A luat cuvântul reprezentantul lui Witzleben, doctorul Weissman: 

— Ne-am putea întreba ce rost are apărarea acestor inculpati. Asa 
stipulează legile și, în plus, într-o epocă precum aceasta, considerăm că 
este datoria apărării să ajute tribunalul cu emiterea unui verdict. Însă nu 
încape îndoială că, într-un caz ca acesta, chiar si celui mai bun avocat îi 
va fi imposibil să spună ceva în apărarea sau spre dezvinovatirea acuzatului... 
În realitate, se cere un efort supraomenesc pentru a găsi un cuvânt care 
să decidă în favoarea sa. Witzleben nu este decât o hienă ulceroasă. 

Discursul celorlalți șapte avocaţi era încărcat de dezgustul pe care îl 
simtiserá atunci când fuseseră însărcinați cu ingrata muncă de a-și apăra 
„clienţii“. La rândul său, procurorul Lautz a cerut din nou pedeapsa capitală 
pentru fiecare dintre ei. 

După ce a asistat, satisfăcut, la expozeurile mai mult decât previzibile 
ale avocaţilor și procurorului, Freisler le-a oferit inculpatilor posibilitatea 
de a adresa tribunalului ultimele cuvinte. А 

Witzleben a fost primul căruia i s-a permis să ia cuvântul. Mareșalul, 
acum pe deplin convins că nici o minune nu l-ar putea salva de la spân- 
zurătoare, s-a hotărât să vorbească fără ocolisuri: 

— Puteți să ne predati călăului. Dar să ştiţi că, în trei luni, poporul 
înfuriat şi chinuit vá va cere socoteală si vă va arunca de vii în canalele 
de scurgere. 

Freisler a asistat la sfidarea lui Witzleben cu un gest de înfumurare, 
fără să se simtă câtuși de putin vizat. Atunci i-a dat cuvântul lui Stieff: 


— Am făcut-o pentru Germania, a spus el mecanic. Solicit să fiu 
împușcat. 

Judecătorul nu a făcut nici de data aceasta vreun comentariu, ignorând 
cererea. Stieff a fost târât până la scaunul sáu. 

Au urmat restul inculpatilor: 

— Nu am nimic de spus, a anunțat Yorck, imperturbabil. 

— Vinovat, s-a limitat să spună Bernardis, poate în speranța de a obține 
o execuție miloasă. 

— Vinovat, a declarat si Klausing. Execuţie prin împușcare, vă rog. 

— Nu am acționat pentru beneficiul meu personal, a spus Hoepner, 
într-o încercare absurdă de a împiedica alăturarea adjectivului de trădător 
numelui său. Solicit ca familiei mele să i se dea o pensie. 

— În realitate, nu ştiam la ce serveau acei explozibili, a afirmat Hagen, 
într-un mod oarecum tulburător. 

După declaraţiile acuzaților, Freisler și-a amintit de sinucigasul Beck 
şi de conspiratorii împușcați în curtea din Bendlerblock. A amintit faptul 
că ei plătiseră deja pentru trădare, lăsând să se înțeleagă că si cei opt bărbaţi 
pe care îi avea înainte vor plăti cu viata. Judecătorul a suspendat procesul 
pentru prânz, i 

La prima oră a dupá-amiezii, Freisler a deschis ședința printr-un rezu- 
mat amplu, încărcat de recapitulári nesfarsite ale depozitiilor făcute de-a 
lungul celor două zile. Inculpatii, care păreau sfarsiti, nu au acordat atenție 
cuvintelor monotone ale judecătorului, până când, la ora patru si jumătate, 
s-au pronunțat, una după alta, cele opt condamnări la moarte, mai mult 
decât previzibile. 

Implacabilul magistrat a surâs, satisfăcut; procesul se desfásurase după 
cum prevăzuse, depășind cu mult așteptările lui Hitler. Freisler își înde- 
plinise sarcina. 

Capitolul 19 
EXECUȚIA. 


După ce judecătorul Freisler a citit sentința, condamnatii au fost táráti 
din sală și împinși cu o brutalitate care nu-și avea rostul. Odată scoși afară, 
au fost urcați în camionul care trebuia să-i ducă înapoi la închisoare, unde 
totul era pregătit pentru а duce la capăt execuțiile. Condamnatii au ajuns 
la ora cinci si un sfert; câteva minute mai târziu, erau deja echipați cu 
haine de puscáriasi si saboti de lemn. Fiecare împricinat a fost trimis în 
celula sa. Ușile au rămas deschise o lungă perioadă de timp, ca să poată 
fi filmati în voie. 

Când ceasurile arătau ora șapte seara, condamnatii au fost scoși din 
celule și, după ce au fost așezați într-un sir, au fost obligati să traverseze 
curtea închisorii către sala de execuţii, un drum scurt, din care aparatele 
de fotografiat nu au pierdut nici un detaliu. O coloană de ofițeri încheia 
sinistrul cortegiu. 


CÂRLIGE DE MĂCELAR 


Locul execuţiei nici că se putea să fie mai sinistru. Era o încăpere cu 
podeaua de beton si cu pereţii varuiti, acoperiți de mucegai, străbătută 
de o grindă situată chiar sub acoperiș. De partea inferioară a grinzii erau 
fixate opt cârlige pe care cineva mersese să le aducă dintr-o măcelărie din 
cartier, pentru a îndeplini dorinţa expresă a lui Hitler. 

Într-un colț al sălii se afla aparatul care trebuia să filmeze execuția, 
după cum dispusese Führerul, nerăbdător să urmărească sfârşitul pe cát 
de macabru, pe atât de dezonorant al dușmanilor săi. Proiectoarele puter- 
nice, necesare pentru filmarea excelentă a scenelor de execuție, dădeau 
încăperii un aer ireal. 

Lângă un perete trona o masă cu o sticlă de tarie si câteva pahare, pentru 
cazul în care calaii ar fi avut nevoie să-și refacă forțele sau să-și recapete 
curajul. Într-un alt colt al camerei se afla ghilotina, deși în ziua aceea urma 


Fotografie aeriană a închisorii din Plötzensee, unde au fost executaţi primii condamnaţi. 


să se afle pe plan secund, în favoarea unei metode mult mai crude, datorită 
lentorii sale. 

Accesul în sală era ascuns printr-o cortină neagră, strânsă. Condamnatii 
s-au aliniat de o parte a cortinei, așteptând să fie chemați unul câte unul 
pentru a trece pe partea cealaltă, unde îi aștepta călăul. 

Primul care a trecut la locul execuţiei a fost Witzleben. A fost așezat 
sub grindă. I s-au dat jos cátusele și cămașa. I s-a pus în jurul gâtului un 
lat de cânepă subțire, dar foarte rezistent. După ce l-au ridicat între doi 
gardieni, partea superioară a lanţului a fost introdusă prin vârful cârligului 
Apoi l-au coborât putin câte putin, astfel încât frânghia de cânepă fi strân- 
gea din ce în ce mai tare gâtul. 

Witzleben a început să se sufoce în timp ce martorii nu pierdeau nici 
un detaliu al agoniei. Sabotii i-au căzut pe podea, peste băltoaca formată 
sub picioarele sale. Pentru a spori gradul de umilire, i-au coborât pantalonii. 
Când corpul sáu a încetat să se mai zvarcoleasca, a fost acoperit cu o bucată 
mare de pânză neagră. 

Următorul chemat după cortină a fost Paul von Hase. Pastrandu-si 


cumpátul, desi il vedea pe Witzleben atârnat fără viață de unul dintre 551 


cârlige, a fost agăţat de cel care-i era rezervat. Fără să opună nici cea mai 
mică rezistență si chiar arătându-se cooperant până într-un anumit punct, 
a fost ridicat și spânzurat în același fel. 


Imaginea sili din închisoarea Plötzensee, unde a avut loc execuţia celor opt implicaţi în complotul din 
20 iulie. 


Stieff şi-a păstrat si el sângele rece când i-a venit rândul. Cu câteva 
momente înainte de a fi ridicat, a început să râdă ragusit. O atitudine 
asemănătoare, între aroganță si dispreț, aveau să manifeste si ceilalți 
condamnaţi care au trecut, pe rând, prin mâinile călăului: Hagen, Bernardis, 
Klausing si Yorck. Ultimul avea să fie Hoepner, pe care l-au lăsat la sfârșit 
cu scopul de a-i spori suferința. 

Trupurile conspiratorilor au fost transferate în niște camioane la 
Institutul de Anatomie al Universităţii din Berlin. Directorul Institutului, 
care îi cunoștea personal pe unii dintre cei executaţi, a dat ordine să fie 
incinerate intacte, apoi puse în urne în cimitirul din Marzahne. Însă 
ministrul Justiţiei, Otto Thierack, a împiedicat manevra directorului și 
i-a luat, îngropându-i clandestin în luminisul unei păduri de la ferma sa 
din districtul Teltow. 


LEGENDE ŞI ZVONURI 


Pelicula execuției, cu o durată de 25 de minute și lipsită de sunet, a 
fost vizionatá chiar în noaptea aceea de Hitler, Goebbels și Gruppenfübrer-ul 
SS, Hermann Fegelein. Se pare că ministrul pentru Propagandă și-a întors 
privirea, la priveliștea agoniei primului executat, însă Fegelein, soțul surorii 
Evei Braun, a urmărit cu multă atenție întregul film și și-a manifestat 

Generalul Paul Von Hase, comandant al 
Berlinului, a suferit moartea umilitoare prescrisă 
de cåtre Hitler, 


nemulțumirea sus și tare că Stauffenberg nu fusese spânzurat împreună 
cu ei, 

Ulterior, pelicula a rulat la Vizuina Lupului, pentru membrii trupelor 
' nu s-a prezentat pentru а о viziona, poate pentru 
că nici unuia nu îi era foarte clar dacă avea să ajungă într-o zi protagonistul 
involuntar al unui film asemănător. Instructiva peliculă a trecut de 
asemenea pe la un grup de cadeți din Berlin, însă efectul asupra moralului 
lor, pe care dorise să-l ridice, a fost în realitate devastator. 

Comentariile tuturor celor care priveau imaginile barbare au sfârșit 
prin a-i convinge pe Hitler si pe Goebbels că cel mai bine era să retragă 
pelicula, În cele din urmă, a fost distrusă si nu se stie dacă a supravieţuit 
vreo copie. 

La câteva zile după execuţie, în timpul unei reuniuni zilnice de infor- 
mare de la Vizuina Lupului, Fegelein a dat buzna în sală, întrerupând 
brusc expunerea pe care o oferea în acel moment generalul Guderian, 
referitoare la situația de pe frontul de est. Fegelein a aruncat un teanc de 
fotografii pe masa cu hărți a Fiihrerului. Era vorba despre imaginile cu 
cei executați pe 8 august. 

Hitler şi-a pus ochelarii, a їп; асас cu aviditate macabrele fotografii, 
pe care le-a privit îndelung, cu o plăcere пшрд După ce le-a văzut 
Hitler, au circulat din mână în mână. 

După război, execuţia avea să facă obiectul numeroaselor zvonuri și 
legende. S-a vorbit despre utilizarea corzilor de pian și chiar s-a afirmat 


55, dar nici un ofit 


că li s-a introdus condamnaților cârligul în gât, pe sub bărbie. De asemenea, 
au fost date asigurări că tortionarii ar fi prelungit agonia condamnaților 
timp de zece ore interminabile. 

Nimic din toate astea nu e sigur, însă tabloul execuției, așa cum s-a 
desfășurat, este suficient pentru a evidenția cruzimea și ferocitatea cu care 
au fost trataţi cei ce au îndrăznit să conspire împotriva dictatorului nazist, 
Reglarea de conturi a national-socialistilor corespundea celor anunțate de 
Hitler în alocutiunea sa radiofonică din dimineaţa zilei de 21 iulie. 


SINUCIDERI 


Га sfârșitul lunii august, politia a dezlàntuit o operațiune pe scară largă 
împotriva celor suspectaţi de participarea într-un fel sau altul la complot, 
operaţiune denumită Gewirteraktion (Acţiunea Furtuna). Mai bine de cinci 
mii de persoane au fost arestate și interogate, ceea ce ne face să credem 
că acțiunea a fost mai degrabă o scuză pentru a-i aresta pe opozantii 
regimului si de a extinde teroarea în rândul populației. 

Procese și execuţii asemănătoare celor descrise aici aveau să aibă loc 
din plin în lunile următoare. Majoritatea condamnaților la moarte au fost 
spânzurați la scurt timp dupa ce au fost dictate sentintele, dar au existat 
şi unii care nu au fost executaţi decât la câteva luni după aceea, când 
războiul era aproape pe sfârșite. Când s-a terminat valul de răzbunări 
provocat de Hitler, numărul morților din rândul celor despre care se 
presupune că au fost implicaţi în lovitură urcase la mai bine de două sute. 

Destinul celor care participaseră cu adevărat la complot a fost tragic. 
Doctorul Goerdeler, care ar fi preluat postul de cancelar, în cazul în care 
lovitura ar fi avut succes, a reușit să fugă, însă nu a reușit să găsească refugiu, 
întrucât populația fusese avertizată că cei care-i ajutau pe participanţii la 
complot riscau o condamnare la moarte. Drept urmare, Goerdeler s-a văzut 
obligat să bată câmpiile Prusiei Orientale. Înfometat, a hotărât să intre 
într-un mic restaurant, dar a avut ghinionul să fie recunoscut de o 
functionara de pe un aerodrom din apropiere, care a anunțat politia. A 
fost condamnat la moarte pe 7 septembrie, însă execuţia a fost suspendată 
până pe 2 februarie 1945. Motivul amânării este că, în mod paradoxal, 
naziștii erau foarte interesaţi de ideile pe care le avea doctorul pentru 
reorganizarea Statului și l-au obligat să le pună în scris, rezultatul fiind 
o lucrare de o sută de pagini. 


Generolfeldmarschall Rommel 


Trăger des Eichenloubs mit Schwertern und Brillanten 
zum Ritterkreuz des Eisernen Kreuzes 


Maresalu! Rommel s-a văzut obligat să se sinucidă, din cauza relaţiei sale cu conspiratorii. 
Astfel, a evitat un proces public şi represaliile împotriva familiei sale. 


Alții, conștienți că fuga era inutilă si că la arestare aveau să îndure torturi 
şi interogatorii, care aveau să culmine cu spânzurătoarea, au hotărât să-și 
pună singuri capăt vieţii. Acesta a fost cazul generalului Henning Von 
Tresckow, detașat pe frontul de езг. În dimineața zilei de 21 iulie, Tresckow 
a înaintat într-o zonă pustie, trăgând mai multe focuri pentru a simula 
urmărirea unui grup de soldati si, când a rămas singur, a luat o grenadă, 
i-a scos cuiul și și-a sprijinit-o pe piept. Fratele său, Gerd, care era 
locotenent-colonel, s-a sinucis la rândul său. 

Si pe frontul de vest, sinuciderile deveniseră la ordinea zilei. Gene- 

ralul Von Stülpnagel, care fusese citat la Berlin de mareșalul Keitel, și-a 
luat rămas-bun cât se poate de firesc de la colaboratorii săi în dimineața 
de 21 iulie si a pornit la drum pe șoseaua care ducea la capitala Reich-ului. 
Ajungând în regiunea Verdun, unde Stülpnagel luptase în timpul Primului 
Război Mondial, a dat ordin să se oprească mașina, a făcut câțiva paşi și 
şi-a tras un glonte în cap. Cu toate astea, nu a reușit să se sinucidă, 
rămânând doar orb. A fost condus la Berlin si judecat de Tribunalul 
Poporului împreună cu coloneii Von Linstow si Finckh si cu locote- 
nent-coloneii Von Hofacker, Smend si Rathgens, fiind condamnați cu 
toţii la moarte si executați. 
i mareșalul Von Kluge avea să aleagă să-și pună capăt zilelor. După 
20 iulie, Von Kluge a deținut conducerea operaţiunilor destinate să evite 
avansarea aliaţilor în Normandia. Se părea că bătrânul militar reușise să 
îndepărteze orice bănuială privind relaţia sa strânsă cu complotiști, Însă 
interogatoriile celor implicaţi au semnalat implicarea sa indirectă în conspi- 
ratie. Pe 17 august, Von Kluge a pierdut încrederea lui Hitler; a fost 
înlocuit cu mareșalul Walter Model și chemat la Berlin. Pentru a evita 
un proces agonizant și o execuţie sigură, a oprit vehiculul pe traseu si a 
înghiţit o capsulă cu otravă, punându-și capăt vieţii. 

Câteva luni mai târziu, răzbunarea lui Hitler avea să cadă chiar și asupra 
celui care fusese odinioară feldmareșalul său admirat, Erwin Rommel. 
Vulpea deșertului a fost amenințat cu un proces si cu represalii împotriva 
familiei sale din cauza participării, desi tangentiale, la complotul din 20 
iulie. Generalii Burgdorf şi Maisel au venit să-l vadă și i-au oferit o capsulă 
cu otravă. Rommel a acceptat sacrificiul pe 14 octombrie 1944, spre binele 
familiei sale, şi a fost înmormântat cu toate onorurile. 

Alti complotiști care'si-au luat viata au fost, pe lângă soția generalului 
Lindemann, generalul Wessel Freytagh-Loringhoven, maiorul Ulrich 
Oertzen, locotenent-colonelul Hans-Alexander von Voss, generalul Eduard 
Wagner, colonelul Siegfried Wagner si locotenent-colonelul Karl Michel. 


P Vu - 
CENIL E 


ЗААВ УСНА | 


fiice wurde Gm. Erwin Kommet 
дат 14.10.1944, 5um ffrcitod 
| gowungen! Er nahm den 
Giftbeche und opferte sich 
J um das feben seiner familie 
vorden Schergen Hitlers зи retten. 


Generalul Fromm, a cărui atitudine le dăunase într-atât complotistilor, 
deşi le dăduse speranțe că se puteau baza pe ajutorul său, nu a scăpat de 
o pedeapsă extrem de severă. Graba cu care i-a trimis la moarte prin 
împușcare pe Stauffenberg și pe camarazii săi a trezit imediat bănuielile 
lui Himmler, căci a creat senzaţia acută a unei manevre disperate de a 
reduce la tăcere niște martori incomozi. De aceea, din ordinul șefului 
trupelor SS, a fost arestat înainte de zorii zilei de 21 iulie. Instrumentarea 
cauzei împotriva lui Fromm a durat mai multe luni. Acesta a fost con- 
damnat la moarte abia în februarie 1945, sentință care a fost executată 
ре 19 martie, în închisoarea Brandeburg, A susținut până în ultima clipă 
că îi rămăsese devotat Führerului, dar singurul lucru pe care l-a obținut 
a fost execuţia prin împușcare și nu prin spânzurare. 

Ultimele sale cuvinte au fost: Ней Hitler! 

Capitolul 20 
DE CE A EȘUAT LOVITURA? 


Ridicarea la luptă care trebuia să înceapă după explozia bombei intro- 
duse de Stauffenberg în Cartierul General al lui Hitler a fost un eșec total, 
după cum am văzut în paginile anterioare. Dispozitivul a explodat la ora 
12:42, pe 20 iulie; la mai puţin de douăsprezece ore după aceea, principalii 
complotiști zăceau fără viata în curtea din Bendlertrasse. Ce greșeli conti- 
nuse planul conspiratorilor pentru a eșua într-un mod atât de lamentabil? 


SUPRAVIETUIREA LUI HITLER 


Răspunsul probabil la acea întrebare este cà Hitler, tinta bombei lui 
Stauffenberg, a supraviețuit în mod miraculos exploziei. Totuși, planul 
complotiștilor în acest sens fusese complet, iar ei se asiguraseră să nu lase 
nimic la voia întâmplării. Explozivul și dispozitivul de alimentare fuseseră 
testate în repetate rânduri. Experții consultați asiguraseră că o încărcătură 
de un kilogram era suficientă pentru a obține un rezultat pozitiv, într-un 
loc închis, de felul celui în care se credea că avea să se desfășoare reuniunea 
în timpul căreia urma să fie pusă bomba. 

Stauffenberg și-a îndeplinit rolul. A reușit să lase dispozitivul la mai 
putin de doi metri de Hitler, ceea ce, teoretic, îi garanta moartea. Însă, 
din pricina căldurii intense, baraca avea să aibă ferestrele deschise, fapt 
care a diminuat efectul mortal al explozibilului. În plus, structura slabă 
a barăcii, o construcție foarte ușoară, nu a opus rezistență suflului, lucru 
care nu s-ar fi întâmplat în cazul în care consfătuirea s-ar fi desfășurat 
într-un buncăr de beton. Iar Stauffenberg nu avea de unde să stie că servieta 
avea să fie mutată din locul în care o lăsase și ascunsă după un soclu gros 
de lemn, care a acționat ca un paravan de protecţie. 

Acel concurs de împrejurări potrivnice, în fata cărora Stauffenberg nu 
putuse face nimic pentru a le îndrepta în direcția intereselor sale, a făcut 
ca obiectivul uciderii lui Hitler să nu poată fi atins. Nu există îndoieli că 


ncasteptata supraviețuire a dictatorului a distrus multe dintre posibilitățile 
de reuşită a planului complotistilor, dar se poate afirma că acel factor, 
«leşi foarte însemnat, nu a fost determinant pentru succesul sau eșecul 


loviturii. 


CONTROLUL COMUNICAȚIILOR 


Moartea lui Hitler era necesară pentru buna desfășurare a planului, 
însă acesta se putea nărui, în ciuda disparitiei Fiihrerului sau, dimpotrivă, 
putea triumfa chiar dacă dictatorul şi-ar fi salvat viața. Cheia era controlul 
comunicaţiilor. 

Complotistii ar fi trebuit să valorifice într-un mod potrivit acest factor, 
dar nu au făcut-o. Chiar dacă Hitler ar fi fost ucis, de vreme ce în sală 
nu erau prezenți marii conducători ai celui de-Al Treilea Reich, precum 
Heinrich Himmler și Hermann Goering, aceștia ar fi putut prelua frâiele 
situației, datorită controlului direct pe care îl aveau asupra trupelor SS 
şi, respectiv, asupra personalului Lufiwaffe. Ministrul Propagandei, Joseph 
Goebbels, era de asemenea un element important, căci se baza pe întreg 
aparatul de comunicare al Reich-ului. Era greu de crezut că acești 
conducători aveau să rămână cu mâinile în sân, în timp ce la Berlin se 
desfășura o lovitură de stat. 

Soluţia pentru înăbușirea opoziției frontale fara de lovitură era reducerea 
ei la tăcere. Dacă nu puteau să intre în contact cu trupele lor, sau să emită 
un mesaj către populaţie, fără să se bazeze pe radio, telefon sau telex, toată 
puterea lor aparent absolută urma să fie redusă la minimum. 

În schimb, în cazul în care conspiratorii reușeau să pună mâna pe aceste 
instrumente de comunicare si să apară în fata armatei si a populației ca 
singura forță vizibilă, posibilitățile de reușită ar fi sporit mult mai mult. 
De îndată ce noua putere s-ar fi instalat, următorul pas, neutralizarea fizică 
a apărătorilor regimului nazist, ar fi putut să se desfășoare fără impedi- 
mente. Chiar dacă Führerul ar fi supraviețuit atentatului, în această ipoteză 
favorabilă, complotistii ar fi avut la îndemână numeroase mecanisme 
pentru a-l îndepărta definitiv de la putere. 

Însă, după cum am văzut, cu toate că era absolut indispensabil să 
controleze mijloacele de comunicare, acesta a fost un lucru pe care conspi- 
ratorii n-au reușit să-l înțeleagă. Marea greșeală a fost să permită ca generalul 
Thiele, şeful comunicațiilor din Berlin, să fie cel însărcinat cu acest aspect 
crucial. Îndată ce s-a comis atentatul, Thiele a primit un mesaj din partea 

Prima pagină a ziarului nazist Völkischer Beobachter, din 22 iulie 1944, | 
care informa despre înăbușirea loviturii împotriva lui Hitler. 


lui Fellgiebel, de la Rastenburg, prin care i se anunța moartea lui Hitler. 
Totuşi, mesajul lui Fellgiebel era în mare parte ambiguu, de aceea Thiele 
a considerat că Führerul nu murise; drept urmare, a dedus că acțiunile 
prevăzute la Berlin nu-și mai aveau rostul. 

Scepticismul generalului Thiele, care vedea operațiunea ca pe un act 
nesăbuit, a avut efecte devastatoare. Încrederea sa scăzută în succesul 
loviturii a fost transmisă personalului departamentului; aceasta avea să 
se transforme curând într-o ostilitate clară față de scopurile conspiratorilor. 
De pildă, începând cu ora opt scara, sublocotenentul Róhrig avea să înceapă 
să saboteze transmiterea ordinelor. 

Însărcinând colaboratori atât de nedemni de încredere, precum Thiele, 
cu controlul comunicațiilor, conspiratorii comisesera o greşeală ireparabila, 
care, în ultimă instanță, avea să condamne lovitura la eșec. Este posibil 
ca ofițerii de Stat Major care au participat la conspirație să se fi bazat pe 
executarea negreșită a ordinelor; de aceea, considerau că fiecare rotita a 
complotului urma să funcționeze mecanic. Se inselau și aveau să plătească 
foarte scump acea eroare de calcul, care s-a făcut remarcată în departa- 
mentul vital al comunicaţiilor. În schimb, regimul nazist se baza pe mij- 
loace de comunicare intacte. 

În plus, fără îndoială că data aleasă pentru a înfăptui lovitura, 20 iulie, 
a fost cea mai defavorabilă pe care ar fi putut-o nimeri, în ceea ce privește 
controlului comunicaţiilor. Cu câteva zile mai înainte, înaintarea arma- 
telor sovietice provocase mutarea Cartierului General al Armatei de la 
Angerburg la Zossen, în apropiere de Berlin; 20 iulie era tocmai ziua indi- 
cată pentru transferul întregului echipament de transmisiuni; de aceea, 
fuseseră luate măsuri speciale astfel încât comunicațiile să nu fie întrerupre. 
Ca urmare, 20 iulie erau data cea mai puțin indicată pentru înfăptuirea 
unei lovituri de stat. 

Consecința acestor grave erori de planificare a fost faptul că, în timp 
ce complotistii întâmpinau dificultăți insurmontabile în transmiterea 
ordinelor — de fapt, cea mai mare parte a lor nici măcar nu au ajuns la 
destinație — cei loiali lui Hitler nu au întâmpinat nici cea mai mică 
greutate în a le transmite pe ale lor. Mesajul-cheie pentru înăbușirea 
loviturii a fost cel lansat de Goebbels prin intermediul radioului, anunțând 
că Hitler a supravieţuit atentatului. Respectivul comunicat oficial a facut 
să se răspândească îndoielile legare de legitimitatea ordinelor care porneau 
în acel moment din partea conspiratorilor si, în ultimă instanță, să provoace 
trădările care aveau să dea peste cap complotul. 


LIPSĂ DE ÎNCREDERE 


Înfăptuirea unei lovituri de stat într-un regim totalitar presupune un 
efort excepţional; pentru a o întreprinde, este necesar să te bazezi pe 
persoane înzestrate o forță remarcabilă. Stauffenberg îndeplinea această 
condiţie, nu însă si complotistii. 

Stauffenberg și-a dat seama, imediat ce a ajuns din Rastenburg la Berlin, 
că restul camarazilor săi nu se aflau la aceeași înălțime din acest punct de 
vedere. Spre uluirea si spaima sa, nu se făcuse practic nimic în timpul 
orelor care se scurseseră de la atentat. A trebuit să preia el însuși inițiativa 
şi să înceapă să dea primele ordine. De-a lungul după-amiezii, îndoielile 
şi nehotărârea camarazilor săi aveau să sfârșească prin a descuraja întreaga 
operațiune. 

Însă, se poate ca Stauffenberg să fi prevăzut că se putea petrece ceva 
asemănător, întrucât selecţia persoanelor care trebuiau să participe la 
lovitură nu fusese cea mai fericită. Așa cum am indicat în capitolul dedicat 
conspirației, generalul Beck, om de mare cultură, se remarca prin bunele 
sale maniere, însă nu era un om de acțiune. Goerdeler îl numea „stăpân 
olimpic“. În plus, de vreme ce se retrăsese cu șase ani în urmă, era popular 
doar printre vechii ofițeri din Statul Major, însă aproape un necunoscut 
în rândul trupelor și al șefilor; fapt pentru care era dificil să-i fie recunoscută 
autoritatea. 

Mareșalul Von Witzleben era la rândul său la pensie si, în plus, suferea 
de o sănătate destul de șubredă. El era cel însărcinat să exercite funcţia 
de comandant-sef al Fortelor Armate, însă în nici un moment nu a putut 
profita de această posibilitate. Imediat ce a sosit la Bendlerstrasse, și-a 
manifestat clar dezacordul fata de modul în care se desfășura lovitura si 
a avut o dispută aprigă cu generalul Beck. Înţelegând că planul era con- 
damnat eșecului, a preferat să plece acasă și să aștepte liniștit ca Gestapoul 
să vină să-l aresteze. 

Generalul Hoepner avea ca misiune asumarea funcţiei generalului 
Fromm și restabilirea ordinii cât mai curând posibil. Totuși, lui Hoepner 
îi lipsea prestigiul necesar pentru a-și impune ordinele în fata șefilor regiu- 
nilor militare; Hitler îl destituise în urma eșecului cuceririi Moscovei si 
i se interzisese să mai îmbrace uniforma. Acea dispoziție il făcea să para, 
desi pe nedrept, un las si un incompetent în fata majorității ofițerilor. 

234  Bănuiala cà se alarurase loviturii din motive personale, de răzbunare pentru 
EC. 1 afront nu s-a dovedit benefică complotului. 

La rândul său, generalul Olbricht, alături de colonelul Mertz von 

Quirnheim, colaboratorul său devorat, a luptat cu tenacitate pentru ca 


Eșecul loviturii a făcut ca războiul să se prelungească inutil, cu un enorm cost de меф. Hitler trimițând 
la luptă un grup de tineri, în aprilie 1945; una dintre ultimele sale fotografii 


lovitura să aibă succes. A încercat să-i încurajeze pe cei mai sováitori și 
să transmită celorlalți conspiratori o doză bună de încredere, desi, încă 
din primul moment, atitudinea sa lăsa să se întrevadă un anumit scepticism. 
Olbricht nu era cea mai potrivită persoană pentru a sustine o parte 
importantă a sarcinii loviturii, căci nu exercita nici o comandă, nici nu 
dispunea de trupe la ordinele sale. A condus întreaga lovitură din biroul 
său, o poziţie la fel de dificilă pentru controlul punctelor vitale cum ar 
fi fost prin intermediul unui post radiofonic. 

Prin urmare, singurul care prezenta profilul adecvat pentru buna 
îndeplinire a loviturii era Stauffenberg; tânăr, hotărât și carismatic, nu 
i-au lipsit nici avântul, nici încrederea pentru a dinamiza planul. A eșuat 
în tentativa de a pune capăt vieții lui Hitler, însă strădania sa de a acţiona 
ca și cum Fiihrerul ar fi murit în atentat a fost cea corectă. Odată declanșată 
lovitura, era necesar să meargă până la capăt. Dacă participanții la complot 
erau înfrânți, știau că orele le erau numărate; drept urmare, trebuiau să 
meargă înainte, indiferent de consecințe. De aceea, este de neînțeles de 
ce s-a lovit de atitudini cavalerești, care n-ar fi putut decât să afecteze 
derularea planului, așa cum a fost izolarea slabă la care au fost supuși 
Fromm, Piffrader si Kortzfleisch si din care au putut scăpa fără nici un 
fel de dificultate. 

Unul dintre conspiratori, Hans Bernd Gisevius, a întrebat de ce, după 
ce șeful trupelor SS si comandantul devotat al lui Hitler — care li se 
opuseseră rebelilor în Bendlerstrasse — au fost arestați, nu au fost „imediat 
puși la zid“. Potrivit lui Gisevius: „Lovitura de stat ar fi înflăcărat cu 
adevărat spiritele, căpătând, în plus, caracterul de maximă sfidare“. Lipsa 
de hotărâre fata de cei саге au refuzat să execute ordinele complotistilor 
i-a încurajat pe aceia care încă nu se identificaseră cu ridicarea la luptă; 
dacă ar fi existat perspectiva unei pedepse brutale și imediate, este evident 
că multi dintre ei s-ar fi alăturat loviturii, măcar pentru a-și salva viața. 

Deși, din punct de vedere moral, trebuie apreciat faptul că cei implicați 
în complot nu au optat pentru eliminarea imediată a opozanților loviturii, 
nu este mai puţin adevărat că lucrul acesta a reprezentat dovada unei 
anumite inconstiente si a naivitátii că ofițerii ar fi putut fi anihilati pur 
si simplu prin zăvorârea într-un birou. Era clar că opozantii loviturii nu 
aveau să dea dovadă de același respect fara de ei. 


MENTALITATE DEMODATĂ 


Printre motivele eșecului, trebuie să remarcăm unul oarecum dificil 
de apreciat, dar care a marcat în mod decisiv derularea loviturii, si anume 
imposibilitatea debarasarii militarilor însărcinaţi cu înfăptuirea ei de greu- 
tatea tradiției inerente statutului lor. Conceptele de supunere și loialitate, 
atât de înrădăcinate în mentalitatea prusacă, aveau să sfârșească prin a se 
întoarce împotriva lor. 

Într-un moment în care trebuiau să acționeze cu rapiditate si hotărâre, 
conspiratorii au dorit să respecte absurd regulamentul, urmărind să lase 
impresia că Operațiunea Walkiria ar fi fost o „lovitură de stat legală“. 
De pildă, după cum s-a indicat, generalul Hoepner nu şi-a asumat 
comanda Armatei de Rezervă până când nu a primit numirea oficială 
corespunzătoare, prin care se confirma legalitatea noii sale funcții. 
Bineînțeles, acest respect fata de procedură va imprima loviturii o lentoare 
exasperantă. 

Deși este lăudabilă intenţia de a respecta nişte reguli pe care dușmanii 
lor le încălcau zilnic, nu era cel mai bun mod de a înfrunta regimul nazist; 
acesta demonstrase din plin că era lipsit de scrupulele pe care participanții 
la ridicarea la luptă le aveau din belșug. 

Atitudinea morală avea să se păstreze chiar și după eşecul loviturii. În 
loc să încerce să scape, majoritatea complotistilor i-au așteptat pe perse- 


cutorii lor. Theodor Steltzer chiar s-a întors din Norvegia pentru a se preda. 
La interogatorii, multi şi-au interzis să mintă din motive morale, ceea ce 
a avut efecte groaznice atât asupra lor, cât si asupra celor amintiți în 
mărturii. 


COMANDĂ FĂRĂ TRUPE 


Atunci când se planifică o lovitură de stat, este evident că este nevoie 
de trupe loiale, dispuse să execute în mod necondiționat ordinele conspira- 
torilor. Totuși, complotul din 20 iulie a fost lipsit de acest element crucial. 

Ridicarea la luptă trebuia să pună în acțiune numărul de trupe necesare 
pentru preluarea celor mai sensibile puncte, pentru a-i aresta pe conducă- 
torii si pe ofiţerii care ar fi rămas devotați regimului nazist si, după cum 
era lesne de prevăzut, pentru a înfrunta cu succes trupele SS, din partea 
cărora nu se putea aștepta să se supună ordinelor primite de la Bendler- 
strasse. Însă complotistii nu dispuneau de o asemenea forță. 

Cu toate că se bazau pe simpatii si pe complicitáti în rândul șefilor 
unităților situate în împrejurimile Berlinului, nu aveau controlul direct 
asupra acestor trupe. În plus, din motive de securitate, nici nu i-au informat 
cu privire la iminenta loviturii; de aceea, mulți dintre ei au primit cu 
surpriză primele ordine emise de grupul lui Stauffenberg. În loc să li se 
supună necondiționat, asa cum se așteptau complotiști, oficialii militari 
au cerut mai multe informaţii înainte de a îndeplini misiunile ce le erau 
încredințate. Cum explicaţiile nu li s-au părut suficient de convingătoare, 
majoritatea au preferat să lase timpul să se scurgă in așteptarea clarificării 
situației. Mesajele transmise prin radio care anunțau eşecul atentatului 
au sfârșit prin a împiedica ieşirea prevăzută a trupelor care trebuiau să 
sprijine lovitura. Ofițerii au ales să rămână devotați jurământului de 
credință fata de Hitler. 

Complotistii se bazau pe unităţile Școlii de Infanterie din Doeberitz 
pentru a prelua controlul străzilor din Berlin. Însă și sprijinul acesta a 
dat greș: din nefericire pentru ei, generalul care se afla în fruntea Școlii 
si care se pronuntase în favoarea complotului, nu cunoștea data la care 
avea să fie înfăptuit, și prin urmare nu se afla la instalații în acea zi. 
Încercările de a mobiliza aceste unități din Bendlerstrasse s-au dovedit 
inutile. 

Urmând acea dinamică proprie unui cerc vicios, lipsa efectivelor nece- 
sare complotistilor i-a facut pe cei sovaitori să renunțe. Trebuie menționat 

că, dacă oamenii lui Stauffenberg ar fi reușit să realizeze o manifestare de 
forță, alte unități s-ar fi alăturat ridicării la luptă, ca efect al reacției în 
lant, dar s-a produs exact opusul. Pe măsură ce treceau orele, ofiţerii din 
partea cărora se putea aștepta colaborarea au trecut de la pasivitate la 
manifestarea ostilitatii fata de complot. 

În schimb, la Paris, faptele s-au derulat asa cum ar fi trebuit să se 
petreacă în Berlin. Acolo, generalul Von Stülpnagel nu s-a limitat la a 
dicta ordine dintr-un birou, ci a dus prin forță la executarea lor. Arestarea 
şefilor si a personalului din serviciul de Securitate a destrămat orice tentativă 
de rezistență în fara loviturii. 


LIPSA SPRIJINULUI POPULAR 


Nu încape îndoială că rezistenta împotriva regimului nazist nu se baza 
pe sprijinul popular. În alte circumstanțe, zvonul privind o lovitură de 
stat ar fi scos în stradă populația, dispusă să sprijine ridicarea la luptă. 
Însă nemții au perceput rebeliunea de pe 20 iulie ca pe o adevărată crimă, 
la care au asistat cu un amestec de repulsie și dezinteres. 

În acest moment al războiului, în ciuda înfrângerilor militare şi a 
bombardamentelor aliate, Hitler încă se mai baza pe un mare sprijin din 
partea populației. Prestigiul Führerului rămânea intact; desi nu mai exista 
admiraţia din trecut, majoritatea germanilor se simțeau uniti față de 
dictator, cu un sentiment încărcat de un anumit fatalism. În mod para- 
doxal, nutreau speranța vagă că Hitler îi putea scoate din nenorocirea în 
care el însuși fi băgase. Acea așteptare era consolidată prin propaganda si 
prin presiunea de intimidare a Gestapoului și a delatorilor, într-o auto- 
amăgire masivă care avea să aibă consecinţe fatale. 

Poate că, inconștient, posibilitatea ca înlăturarea lui Hitler să-i pună 
pe nemti în fata realităţii abjecte a unui regim pe care îl sustineau, desi 
fie si prin omisiune, i-a făcut să respingă ridicarea la luptă. Au preferat 
să ia drept bună versiunea oficială, potrivit căreia iniţiatorii loviturii 
reprezentau „un grup extrem de redus de ofițeri ambitiosi, proști, fără 
suflet si criminali“, după cum a spus Hitler în discursul său transmis prin 
radio în dimineaţa de 21 iulie. 

Та rândul lor, nici complotistii nu au făcut vreun efort pentru a-și 
câștiga simpatia maselor. În mentalitatea lor prusacă, au crezut că o cotitură 
în cadrul sferelor militare înalte avea să fie suficientă pentru a reuși să 
înlăture regimul; nu au crezut necesar să se bazeze pe sprijin din rândul 


cetățenilor. Stauffenberg si ofițerii mai tineri erau partizanii unei apropieri 
de sectoarele muncitorești, însă aceasta era o sarcină care, oricum, le depășea 
posibilitățile. 


GHINION 


În punerea în practică a oricărui plan există, în mod inevitabil, un spaţiu 
care rămâne la voia întâmplării. Trebuie să se urmărească reducerea la 
maximum a influenței acestor aspecte greu de prevăzut. În acest caz, com- 
plotistii au permis ca soarta sau, mai bine spus, ghinionul să se bucure 
de un avantaj, care ar fi trebuit redus printr-o mai bună măsură de pre- 
vedere. 

Trebuie să recunoaștem că au existat circumstante in fata cărora conspi- 
ratorii nu puteau să facă nimic; desfășurarea consfătuirii din dimineata 
de 20 iulie de la Vizuina Lupului într-o baracă în locul unui buncăr sau 
faptul că ferestrele au rămas deschise, astfel încât, după cum s-a explicat 
anterior, impactul exploziei a fost mai mic decât cel prevăzut. Însă, evident, 
momentul în care ghinionul s-a abătut asupra complotistilor a fost acela 
în care colonelul Brandt a mutat servieta lui Stauffenberg câțiva centimetri, 
aşezând-o după piciorul de lemn al mesei care avea să acționeze drept 
paravan, protejându-l pe Hitler de explozie. 

Toate acestea au făcut ca lovitura să înceapă sub cele mai nefavorabile 
auspicii posibile. Chiar si așa, era obligația conspiratorilor să fi luat în 
considerare posibilitatea esuarii atentatului și, în acel caz, punerea in 
mişcare a unui Plan B. În schimb, imediat ce de la Berlin au început să 
sosească informații care semnalau supravietuirea Fiihrerului, complotistii 
a “fost complet dezorientati; planul alternativ pur si simplu nu exista. 
Singura soluţie pe care a pus-o în mișcare Stauffenberg a fost să acţioneze 
ca și cum Hitler ar fi fost mort. Cu siguranță că, în acel moment, era cea 
mai bună soluție, si, de altfel, singura rămasă; însă era limpede că situaţia 
avea să se schimbe radical dat fiind că Hitler supravietuise. Grupul lui 
Stauffenberg a comis o eroare gravă lăsând la voia întâmplării o asemenea 
posibilitate. 

În plus, odată iniţiată lovitura, în ciuda tuturor dificultăţilor pe care 
a trebuit să le înfrunte pentru a fi pusă anevoie în mișcare, ghinionul a 
continuat să-i urmărească pe complotiști. După cum am văzut, intám- 
plător, în acea zi, generalul care trebuia să mobilizeze Școala de Infanterie 
din Doeberitz nu se afla la post. Si tot din pură întâmplare, doctorul Hagen 

se afla în batalionul de gardă; acesta va determina reacția unității, căci 
avea să-l asigure pe șeful său, maiorul Кетет, că il văzuse în oras de dimi- 
neatá pe generalul pensionat Von Brauchitsch, îmbrăcat în uniformă, ceea 
ce „nu-i mirosise deloc a bine". El a fost cel care l-a îndemnat pe Remer 
să meargă să se întâlnească cu Goebbels și, în cele din urmă, batalionul 
său avea să fie cel însărcinat cu înăbușirea rebeliunii si cu impuscarea lui 
Stauffenberg și a camarazilor săi. 

Pe complotiști nu i-a ajutat nici faptul că mareșalul Rommel fusese 
rănit cu doar trei zile înaintea acelei date, pierzând astfel un activant extrem 
de curajos. Dacă pe 20 iulie Rommel ar fi făcut un pas în fata, trecând 
de partea ofițerilor rebeli, prestigiul si influenta sa asupra trupelor germane, 
chiar si asupra celor ale SS, ar fi generat un impuls, poate determinant, 
succesului loviturii. 

Este limpede că Zeița Fortuna nu a fost de partea lui Stauffenberg si 
a oamenilor săi, care au descoperit-o sfidător de neprietenoasă când aveau 
cel mai mult nevoie де еа. 


O LOVITURĂ CONDAMNATĂ EŞECULUI? 


Având în vedere toate cele expuse anterior, se poate ajunge la concluzia 
că lovitura nu avea prea mari șanse de izbândă. Gravele erori de planificare 
și de execuţie i-au privat pe complotiști de orice șansă de a-și atinge 
obiectivele. Dovada o constituie faptul că, în timpul celor douăsprezece 
ore cât a durat răscoala, grupul lui Stauffenberg nu a reuşit să-și impună 
voința nicăieri, în nici un moment. 

În orice caz, istoria nu este niciodată scrisă cu anticipație; era oare 
necesar ca ei să-și imaginar ce s-ar fi petrecut dacă Hitler ar fi murit în 
atentat; ar mai fi eșuat lovitura? 

Este foarte posibil ca rezultatul să fi fost același, însă nu există nici o 
îndoială că dispariția dictatorului ar fi ridicat multiple semne de întrebare. 
În acel caz, confuzia generalizată din rândul naziștilor ar fi făcut să crească 
în mod remarcabil șansele de succes ale complotului. Nu ar fi lipsit de 
fundament să credem că, după dispariția lui Hitler, multi nemți, atât civili, 
cât si militari, i-ar fi privit pe ofițerii conspiratori ca pe un punct solid 
de referință în acele vremuri tulburi, ceea ce le-ar fi conferit legitimitatea 
căutată. 


ISTORIE ALTERNATIVĂ 


Să ne hazardăm imaginându-ne ce s-ar fi petrecut în cazul în care lo- 
vitura ar fi avut succes. Acesta nu ar fi altceva decât un exerciţiu ludic. 
Dar chiar si așa, poate fi util să prezentăm о fliá de istorie alternativă, cu 
scopul de a înțelege mai bine condiţiile în care s-a desfășurat lovitura din 
20 iulie. 

Primul lucru de care trebuie să ținem seama este că, deși participanţii 
erau de acord să pună capăt puterii lui Hitler, pornind de la acest punct 
existau poziţii divergente referitoare la cum trebuia să fie organizată noua 
situație. După cum am văzut, diferențele apăruseră deja în momentul 
deciderii modului în care să-l neutralizeze pe autocratul nazist, dat fiind 
că nu erau puțini cei care dezaprobau recurgerea la asasinat, deși în cele 
din urmă s-au văzut obligati să-l accepte, strângând din dinți. 

Dacă lovitura ar fi avut succes, iar noua conducere a ţării ar fi fost 
consolidată, criteriul de abordare a problemelor sociale, politice și eco- 
nomice ale Germaniei nu era câtuși de putin stabilit. S-ar fi produs poate 
o ciocnire între luările de poziţie revoluționare ale tinerilor si cele mai 
conservatoare ale celor mai vârstnici. De asemenea, trebuia să se tind seama 
de opoziţia socialistă și comunistă, care probabil că s-ar fi grăbit să-și 
revendice partea în noul guvern antinazist. Aceste divergențe semnificative 
în rândul opoziţiei fata de regim fac cu desăvârşire imprevizibilă calea pe 
care ar fi putut-o urma în cele din urmă evenimentele. 

Pe de altă parte, ar trebui luat în considerare efectul pe care l-ar fi avut 
un cutremur din înalta sfera politică a Reich-ului în desfășurarea războiului. 
Nu trebuie să neglijăm nici ipoteza că unii șefi loiali principiilor naziste 
şi-ar fi utilizat trupele împotriva noului guvern, dând naștere unui război 
civil. Însă cea mai temută consecinţă ar fi fost demoralizarea, prăbuşirea 
fronturilor și haosul, o situație comparabilă celei suferite de Rusia în 1917, 
- în mijlocul Primului Război Mondial. Indiferenta pe care complotiști 
au găsit-o în rândul puterilor inamice ne face să ne gândim că instalarea 
noului guvern nu ar fi schimbat acele luări de poziţie; de aceea, cel mai 
probabil este că pretenția capitulării necondiționate, atașată jonctiunii de 
fier dintre Uniunea Sovietică si aliații occidentali, nu ar fi salvat Germania 
de aceeași înfrângere absolută care va avea loc zece luni mai târziu. Dar 
este un lucru sigur că respectiva capitulare s-ar fi produs cu mult înainte, 
evitându-se astfel distrugerea țării si pierderea a mii de vieți. 

De asemenea, în cazul în care Hitler ar fi murit în atentat, dar lovitura 
de stat nu ar fi avut succes, posibilitate care pare mult mai aproape de 
adevăr, evenimentele ar fi luat o altă întorsătură. Este de necrezut că rocada 


sinucigasa pe care cel de-Al Treilea Reich a făcut-o în fata inaintarilor 
aliate de pe ambele fronturi și care a fost încurajată de un Hitler mai 
fanatizat ca niciodată, s-ar fi produs dacă la putere s-ar fi aflat oricare alt 
conducător nazist. Faptul ca atât Himmler, cât si Goering ar fi încercat 
să-i păcălească pe Aliați în ultimele clipe ale luptei pentru a ajunge la un 
acord cu puterile inamice ne face să bănuim că, dacă ar fi ajuns la putere 
înlocuindu-l pe Hitler, ambii ar fi ficut tot posibilul să pună capăt 
războiului cât mai curând posibil, cu preţul menţinerii puterii lor politice 
în Germania postbelică. Răspunsul Aliaților in fata acestei oferte ipotetice 
este previzibil: pretenția predării necondiționate; dar nu există nici o 
îndoială că desfășurarea conflagrației ar fi fost foarte diferită fără Hitler 
si este extrem de improbabil ca nemții să fi continuat să lupte cu disperare 
până în mai 1945. 

Unii istorici, precum Ian Kershaw, consideră că dacă ar fi avut succes, 
atentatul ar fi redus cel mai probabil, în loc să sporească, șansele unei rapide 
instaurări a democraţiei. Potrivit acestei concluzii paradoxale, s-ar fi creat 
fără îndoială o nouă legendă a injunghierii pe la spate, așa cum s-a 
întâmplat după Primul Război Mondial, ceea ce ar fi fost în detrimentul 
celor care ar fi pariat pe o ieşire democratică, asa cum s-a întâmplat după 
Marele Război cu esuata Republică de la Weimar. Nu trebuie să uităm 
nici că persoanele implicate în conspirația împotriva lui Hitler nu erau 
democrate și că unii intenționau chiar să păstreze teritoriile cucerite de 
naziști, ceea ce ar veni în sprijinul acestei ipoteze. Potrivit acestei expuneri, 
a fost mai bine ca Germania să sufere o înfrângere totală, provocată de 
forțe din exterior, pentru ca nemții să poată realiza adevărata dimensiune 
a dezastrului pe care l-a reprezentat nazismul pentru tara lor si pentru 
întreaga lume. 

Lăsând la o parte speculațiile, putem afirma fără cea mai mică urmă 
de îndoială că atentatul din 20 iulie 1944 a marcat un moment crucial, 
nu doar în istoria celui de-Al Doilea Război Mondial, ci și în cea a Europei 
şi a lumii întregi. Dacă evenimentele s-ar fi desfășurat in mod diferit, dacă 
acea servietă nu ar fi fost mutată câțiva centimetri mai încolo, se cuvine 
să presupunem că istoria secolului XX ar fi fost cu totul alta. Nu știm ce 
s-ar fi putut întâmpla; de aceea, trebuie să ne concentrăm pe ceea ce s-a 


petrecut în realitate. Si anume, că un grup de nemți au acționat dupa 
cum le-a dictat conștiința, manifestându-și dezaprobarea fata de regimul 
nazist prin încercarea de a-i pune capăt. 

Nu au reușit, însă curajul acelor bărbaţi a rămas drept mărturie că nu 
toti nemții s-au lăsat táráti în vârtejul nebuniei lui Hitler. Claus von 

Stauffenberg, liderul complotistilor, a eșuat în planul său de a-l înlătura 
pe dictator, însă avea să atingă o strălucită victorie postumă; în prezent, 
Stauffenberg are onoarea de a deţine o stradă în Berlin, în timp ce numele 
conducătorilor regimului criminal pe care a încercat să-l învingă vor rămâne 
pentru totdeauna acoperite în rușine. 


Anexa Í 


IDEI PENTRU APĂRAREA ÎMPOTRIVA UNITĂŢILOR 
DE PARAȘUTIȘTI PE TERITORIUL NAȚIONAL 


(FRAGMENTE) 
SCRISE DE CĂTRE CONTELE DE STAUFFENBERG 


б) 

După o scurtă privire panoramică asupra posibilelor și probabilelor 
obiective inamice de pe teritoriul național, voi trece acum la noile mijloace 
pentru realizarea acestora. Aici, în primul rând, apare un fapt nou: o parte 
a misiunilor se pot realiza fără combatanți, însă cealaltă parte nu poate 
face abstracţie de ei. 

Primului grup îi aparţin toate sarcinile corespunzătoare agenților, 
precum acele distrugeri care pot fi realizate de un singur om sau de un 
număr redus de indivizi, cu material puţin și în timp redus. Le vom numi 
comandouri de parașutiști pe aceste grupuri de parașutiști destinate unor 
asemenea acţiuni. 

Spre deosebire de acestea, voi numi unitățile care vor trebui să intre 
în luptă deschisă trupe de parașutiști de luptă. Presupusele tactici ale acestor 
unități se diferențiază în mod fundamental. De asemenea, la rândul lor, 
problemele de apărare diferă în cele două cazuri. 

Faptul că nu pot și nici nu trebuie să intre în luptă este o caracteristică 
a comandourilor de parașutiști. Avionul si parasutele sunt mijloacele de 
а intra în tara neobservati. Este esențial ca zborul și aterizarea lor să rămână 
complet neobservate; în caz contrar, îndeplinirea misiunii lor ar fi 
imposibilă. 

б) 

Acum mă voi ocupa de trupele de luptă. 

Trebuie să fie pregătire pentru a lupta. Conform acestei ipoteze, se 
bazează pe echipamentul și pe materialul lor personal. Formarea lor va 
fi asemănătoare celei a unei unități mixte de trupe terestre. Puterea lor 
depinde de misiunile care trebuie îndeplinite. Însă vom fi nevoiți întot- 
deauna să le determinăm mărimea, astfel încât să fie capabile să dispună 

de forță proprie. De aceea, nu vor fi aproape niciodată sub mărimea 
batalionului. 

Unităţile de acest tip au nevoie — indiferent dacă trebuie să sară, total 
sau partial, în timp ce alte unități aterizează — de un mare număr de 
avioane de transport. Nu se va putea conta pe ideea că aterizarea lor va 
trece neobservată de către inamic. Vor trebui să lupte chiar si pentru a 
putea ateriza! 


Anexa 2 
BILANŢUL VICTIMELOR ATENTATULUI 


În continuare, sunt enumerati cei 24 de participanți la reuniune care 
se aflau în sală la ora 12:42, momentul în care a explodat bomba pe care 
colonelul Claus von Stauffenberg o plasase cu câteva minute mai înainte, 
indicând rănile suferite de fiecare dintre ei. 

Pornind de la locul lui Hitler la masă, următoarele nume sunt ordonate 
în funcţie de poziţia pe care o ocupau în jurul acesteia, în sensul invers 
acelor de ceasornic. Bomba se afla în fata colonelului Brandt (4). 

* Adolf Hitler. Rani ușoare. 

* Generalul Heusinger, adjunct al sefului Statului Major general. 
Nevătămat. 

* Generalul forțelor Luftwaffe Korten, șef al Statului Major al Aviației. 
Mort din cauza rănilor. 

* Colonelul Brandt, aghiotantul lui Heusinger. Mort din cauza rănilor. 

* Generalul fortelor Luftwaffe Bodenschatz, ofițer de legătură al lui 
Goering cu Cartierul General al lui Hitler. Ráni grave. 

* Generalul Schmundt, aghiotant-sef al Führerului. Mort după câteva 
zile din cauza rănilor. 

* Locotenent-colonelul Borgmann, aghiotant al lui Hitler. Grav rănit. 

* Contraamiralul Von Puttkammer, aghiotant al Führerului pentru 
mariná. Ráni usoare. 

* Secretarul Berger. Mort in atentat. 

* Căpitanul de rangul trei Assmann, ofițer al Statului Major al Amirali- 
tátii. Nevătămat. 

* Generalul Scherff, comisar special al lui Hitler pentru istoria militară. 
Rănit ușor. 

* Generalul Buhle, șef al Statului Major al Armatei. Rănit ușor. 

* Contraamiralul Voss, reprezentant al marinei de lângă Cartierul 
General. Nevătămat. 

* Generalul SS Fegelein, reprezentant al trupelor SS atașate Cartieru- 
lui General. Nevătămat. 

* Colonelul Von Below, din Statul Major, aghiotant al Fiihrerului 
pentru Aviaţie. Nevátámat. 

* Căpitanul trupelor SS Gunsche, aghiotant al lui Hitler. Nevătămat. 

* Hagen, stenograf. Nevătămat. 

* Locotenent-colonelul Von John, din Statul Major, aghiotant al lui 
Keitel. Nevătămat. 

* Maiorul Büchs, din Statul Major, aghiotant al lui Jodl. Nevatamat. 

* Locotenent-colonelul Weizenegger, din Statul Major, aghiotant al 
lui Keitel. Nevătămat. 

* Von Sonnleithner, reprezentantul ministerului Afacerilor Externe 
pe lângă cartierul general al Führerului. Nevatamat. 

* Generalul Warlimont, adjunct al șefului biroului de operațiuni al 
forțelor armate. Contuzii. 

* Generalul Jodl, șef al biroului de operațiuni al forțelor armate. Rănit 
uşor. 

* Feldmaresalul Keitel, comandant-sef suprem al forțelor armate. 
Nevátámat. 


Anexa 3 


ORDINUL NR. | 


TEXTUL ORIGINAL ÎNCEPEA CU ACESTE CUVINTE: 
„FUHRERUL ADOLF HITLER A MURIT“, CARE AU FOST ELIMINATE 


Tulburări interne: 

O sleahtá de indivizi fără scrupule, formată din șefi ai Partidului care 
nu s-au aflat niciodată în frunte, a încercat să profite de situație atacând 
Armata pe nepregătite, dând naștere unei confruntări aprinse si punând 
mâna pe putere în scopuri exclusiv personale. 

În aceste momente de pericol amenintátor, Guvernul Reich-ului a 
declarat starea militară de urgență pentru a menţine liniștea si ordinea, 
si, în același timp, mi-a conferit puterea executivă, precum si comanda 
Forţelor Armate. 

În consecință, dispun următoarele: 

Transmit puterea executivă pe întreg teritoriul national — cu drept 
de delegare a șefilor din teritoriu — şefului Armatei de Rezervă, pe care 
îl numesc, totodată, comandant-sef al Teritoriului National; pe teritoriile 
ocupate din vest, comandantului-sef din vest (comandantul șef al Grupului 
de Armate D); în Italia, comandantului-sef din sud-vest (şef al Grupului 
de Armate F); pe teritoriile ocupate din Est, comandantilor-sefi ai Grupu- 
rilor de Armate din Ucrania de Sud, de Nord și centrală comandantului 
şef Ostland, fiecăruia pentru zona sa de comandă; în Danemarca și 
Norvegia, șefilor Forţelor Armate. 

Celor care dețin puterea executivă le sunt subordonate: 

Ansamblul serviciilor și unităților Forţelor Armate care se află sub 
jurisdicția lor de comandă, inclusiv cele care aparţin trupelor Waffen SS, 
serviciului de Muncă si organizației Todt. 

Toate autorităţile din serviciile publice (ale Reich-ului, ale țărilor si 
comunităţilor), în special forțele de poliție al serviciului de ordine, de 
securitate și administrativ. 

Toti şefii serviciilor și organismelor Partidului National-Socialist si ai 
organismelor atașate. 

Serviciile de comunicație si de aprovizionare. 

Trupele Waffen SS rămân în întregime integrate în Armată, cu efect 
imediat, 

Cei care deţin puterea executivă sunt responsabili de menținerea ordinii 
şi securității publice. Trebuie să vegheze îndeosebi asupra: 

*Securitatii echipamentelor de transmisiuni. 

*Înlăturării Serviciului de Securitate. 

Orice rezistență opusă exercitării puterii militare trebuie reprimată fără 
menajamente. 

În acest moment de mare pericol pentru patrie, coeziunea Forţelor 
Armate și menținerea unei discipline stricte reprezintă legea supremă. De 
aceea, îi însărcinez pe toti șefii Armatei, Marinei si Aviației să-i sprijine 
prin toate mijloacele de care dispun pe responsabilii puterii executive în 
sarcina lor dificilă și să se asigure că instrucţiunile lor sunt cunoscute de 
serviciile subordonate. 

Soldatul neam se află în fata unei misiuni istorice. De energia si de 
atitudinea sa va depinde salvarea Germaniei. Aceleași responsabilități le 
revin tuturor șefilor teritoriali, șefilor superiori ai Forțelor Armate și șefilor 
subordonați in mod direct Armatei, Marinei si Aviației. 

Șeful Superior al Forţelor Armate: 

VON WITZLEBEN, GENERAL FELDMARESAL 


Anexa 4k 
ORDINUL NR. 2 


Șefului Regiunii Militare nr...... 

În virtutea autorității cu care am fost învestit de comandantul-sef al 
Forțelor Armate, deleg puterea executivă din regiunile militare șefilor 
acestora din urmă. Prin puterea executivă, șefilor regiunii le revin atribuţiile 
comisarilor apărării Reich-ului. 

Trebuie să se adopte imediat următoarele măsuri: 

Echipamentele de transmisiune. Securitatea celor mai importante con- 
structii și a echipamentelor din rețeaua transmisiunilor de poştă si a For- 
telor Armate (inclusiv a echipamentelor de radio) trebuie asigurată în mod 
sistematic. Forţele destinate acestui scop trebuie să fie evaluate astfel încât 
să se împiedice intervenţiile neautorizate și distrugerile violente. Echipa- 
mentele tehnice importante pentru transmisiuni trebuie să se afle în grija 
ofițerilor. 

Arestări. Trebuie să fie destituiti imediat din funcţii si supuși arestului 
special individual: toți conducătorii de districte, guvernatori ai Reich-ului, 
miniștrii, președinții, șefii superiori ai trupelor SS și ai poliției, șefii 
Gestapoului și directorii serviciilor trupelor SS, ai serviciilor de propagan- 
dă si ai Areisleiter-ului. 

Lagărele de concentrare. Trebuie cucerite urgent. Șefii lagărelor vor 
fi arestaţi și gardienii dezarmati și reținuți în cazărmi. Detinutii politici 
trebuie să știe că până la eliberarea lor este necesar să se abţină de la orice 
manifestare și acțiune individuală. 

Trupele Waffen SS. Dacă există îndoieli cu privire la supunerea șefilor 
formațiunilor Waffen SS sau a șefilor locali mai vechi ai trupelor Waffen 
SS sau dacă sunt considerati suspecti, trebuie să fie arestați si înlocuiţi cu 
ofiteri din Armată. Detasamentele trupelor Waffen SS asupra cărora există 
îndoieli în privința subordonării trebuie să fie dezarmate. În acest caz, 
este important să se intervină cu forte superioare, pentru a evita vărsări 
considerabile de sânge. 

Poliţia. Birourile Gestapoului și ale Serviciului de Securitate trebuie 
să fie ocupate. În plus, forțele de ordine trebuie folosite pe scară largă 
pentru a scuti Forţele Armate. Șeful poliției germane va transmite ordinele 
prin rețeaua de comandă a poliției. 

Marina si aviația. Trebuie să se stabilească legătura cu șefii din Marină 
si din Aviaţie. Trebuie să se asigure acțiunea comună. 

Pentru toate problemele politice care apar în starea de urgență deleg 
pe lângă fiecare șef de Regiune un delegat politic. Acesta isi va asuma, 
până la noi ordine, funcţia de șef al Administraţiei si îl va sfătui pe șeful 
Regiunii în orice problemă politică. 

Serviciul care va acţiona pe lângă comandantul-sef al teritoriului 
naţional pentru a trata orice problemă legată de puterea executivă va fi 
Statul Major al teritoriului național, care le va trimite șefilor Regiunii un 
ofiţer de legătură pentru comunicarea reciprocă a situației si a proiectelor. 

În exerciţiul puterii executive nu se pot tolera acte arbitrare, nici de 
răzbunare. Populaţia trebuie să-și dea seama că puterea executivă respinge 
metodele arbitrare ale celor care au exercitat puterea până în prezent. 


Seful Superior al teritoriului de război national: 
FROMM, GENERAL. 
Colonelul conte Stauffenberg 


Anexa 5 
DISCURSUL FUHRERULUI DIN 21 IULIE 


“Tovarăși germani si tovaráse germane, 

Nu ştiu câte atentate au fost planificate si înfăptuite împotriva mea. 
Dacă vă vorbesc astăzi, o fac, înainte de toate, din două motive: ca să-mi 
auziti vocea si să știți că sunt teafar si nevătămat și са să vă dezvălui detaliile 
unei crime fără precedent în istoria germană. 

Un grup neînsemnat de ofiţeri ambitiosi, lipsiţi de onoare și caracterizați 
de o criminalitate prostească, a urzit un complot al cărui scop era înlăturarea 
mea si răsturnarea Statului Major al Forțelor Armate. O bombă pusă de 
colonelul conte Stauffenberg a explodat la doi metri de mine, în dreapta 
mea, și i-a rănit grav pe mai multi dintre colaboratorii mei devotați. Unul 
dintre ei a murit. Eu sunt nevătămat. Am suferit doar ușoare zgârieturi, 
contuzii și arsuri. Consider că salvarea mea confirmă faptul că Providența 
mi-a încredințat o misiune importantă și că trebuie să merg înainte pe 
drumul pe care mi l-a rezervat destinul, asa cum am făcut până acum. 
Căci pot să afirm solemn in fata întregii naţiuni că, din ziua în care am 
intrat în Wilhelmstrasse, nu am avut decât un singur gând: să-mi înde- 
plinesc datoria cum pot mai bine și mai conştiincios. De când am văzut 
clar că războiul era inevitabil și că nu putea fi amânat, n-am încetat să-mi 
fac griji si să lucrez fără oprire. De-a lungul nenumăratelor zile și nopți 
de veghe, am trăit doar pentru poporul meu. 

Acum, că armatele germane sunt angrenate în cele mai crâncene lupte, 
s-a descoperit în Germania, ca și în Italia, un mic grup care crede că poate 
să lovească pe la spate, așa cum s-a întâmplat și în 1918. Însă, de această 
dată, conspiratorii s-au înșelat amarnic. Afirmația acestor uzurpatori, 
potrivit căreia mi-am pierdut viata, este dezmintita din moment ce vă 
vorbesc, iubiții mei concetateni. 

Cercul acestor conspiratori este neînsemnat. Nu are nimic în comun 
cu Forţele Armate germane, mai ales cu cele de uscat. Este un grup 
extrem de redus de elemente criminale a căror implacabilă înlăturare a 
început deja. 

În consecință, ordon: 
| 1. Са nici o autoritate civilă să nu accepte vreun ordin din partea ser- 
| viciilor pe care acești uzurpatori și le atribuie. 

2. Ca nici o autoritate militară, пісі un șef de trupă, nici un soldat să 
nu se supună vreunui ordin venit din partea acestor uzurpatori; ci, dim- 
potrivă, toti au obligația să împiedice acțiunea oricărui om care trans- 
mite sau dă asemenea ordine și, dacă opune rezistență, să-l ucidă imediat. 

Cu scopul de a restabili definitiv ordinea, l-am numit pe ministrul 
Reich-ului, Himmler, șef al Armarei de Rezervă. 

L-am desemnat pe generalul Heinz Guderian şef al Statului Major 
General, pentru a-l înlocui pe cel anterior, care nu este disponibil din 
motive de sănătate, si am numit un șef adjunct de pe frontul de est pentru 
a-l secunda. 

Toate celelalte servicii ale Reich-ului rămân neschimbate. Sunt convins 
că prin eliminarea acestei mici grupări de conspiratori si trădători vom 
crea în sfârșit, pe front, atmosfera de care au nevoie combatanții. Căci 
este inadmisibil ca în timp ce, în avangardă, sute de mii de curajoși se 
sacrifică până la capăt, o mică bandă de fiinţe ambitioase şi ticăloase să 
încerce în mod constant să saboteze, din interior, un asemenea com- 
portament. 

De data aceasta, vom regla conturile așa cum obișnuim noi, national-so- 
cialistii, să o facem. 

Sunt convins că orice ofițer responsabil si orice soldat curajos va înțelege 
această rezoluție. 

Puţini isi pot imagina soarta care s-ar fi abătut asupra Germaniei dacă 
atentatul ar fi avut succes. Personal, îi mulțumesc Providentei si Creatorului 
meu nu pentru a mă fi salvat — viata mea nu este altceva decât grijă si 
muncă pentru poporul meu — ci pentru a-mi fi dat posibilitatea de a 
continua să depăşesc aceste griji si de a-mi continua lucrul cát pot mai 
bine, cu constiinciozitate. 

Orice german, oricare ar fi el, are datoria să se opună prin toate mij- 
loacele acestor indivizi, să-i împiedice să acționeze sau, dacă opun rezistență, 
să-i ucidă. Ordinele au fost transmise tuturor trupelor. Vor fi executate 
negreșit, în disciplina tradițională a Armatei germane. 

Doresc mai ales să-mi salut cu bucurie vechii camarazi de luptă pentru 
a mă fi scăpat din nou de o soartă care ar fi semănat teroare în rândul 

254 poporului german. De asemenea, văd în aceasta un semn din partea Provi- 
~ dentei: este necesar să-mi continui opera si; ca urmare, o voi duce la 
îndeplinire. 


ANEXA © 


PROCLAMAȚIA MAREȘALULUI GOERING 
CĂTRE AVIAȚIE 


Camarazi din Lufiwaffe, 

În numele unei grupări detestabile de foști generali expulzați din cauza 
comportamentului lor, colonelul conte von Stauffenberg a încercat astăzi 
un atentat josnic împotriva Fiihrerului nostru. 

Prin ordine falsificate, acești criminali încearcă acum să semene 
dezordinea în rândul trupelor. Ordon ca generalul comandant de corp 
de armată Stumpf, în calitate de șef al Aviației Reich-ului, să comande 
în numele meu toate formațiunile Luftwaffe de pe teritoriul german. Vor 
trebui îndeplinite doar ordinele mele si ale sale. 

Toate autoritățile Luftwaffe vor trebui să-l sprijine cát mai activ posibil 
pe Reichsfiibrer-ul trupelor SS, Himmler. Nu se vor putea efectua 
transporturi poștale cu nici un avion, cu excepţia cazurilor autorizate de 
el sau de mine. Ofițerii si soldaţii, precum și civilii care trec de partea 
acestor criminali uzurpatori și care încearcă să vă atragă de partea lor vor 
trebui să fie arestaţi și împușcați fără menajamente. Acolo unde este nece- 
sară extirparea trădătorilor, va trebui să actionati cu cea mai vie determinare. 

Ofițerii care participa la această crimă se situează în afara poporului, 
în afara forțelor armate germane și în afara onoarei militare, în afara 
jurământului și a devotamentului. Anihilarea trădătorilor ne va insufla 
forțe proaspete. 

În fata trădării, Lufiwaffe isi manifestă devotamentul de neclintit si 
afecțiunea sa înflăcărată faţă de Führer, precum și adeziunea sa fără rezerve, 
în vederea obținerii victoriei. 

“Trăiască Fiihrerul nostru, pe care Dumnezeu cel Atotputernic l-a salvat 
astăzi! 


20 iulie 1944 

Anexa 7 


PROCLAMAȚIA AMIRALULUI DOENITZ 
CĂTRE MARINĂ 


Eliminándu-l pe Führer, grupul de criminali trădători dorea să ne separe 
de lupta dură, dar inevitabilă, pe care ne-a impus-o destinul. Din cauza 
spiritului lor meschin, nu își dădeau seama că actul lor criminal ne va 
arunca într-un haos de nedescris si ne va lăsa la mila inamicilor. Conse- 
cintele pentru poporul nostru ar fi fost foametea, sărăcia și disperarea. 

Marina de război germană îi repudiază pe trădători și, devotată 
jurământului său, strânge rândurile în jurul Fiihrerului cu același sentiment 
de adeziune și cu același spirit combativ manifestat dintotdeauna. 

Marina nu acceptă alte ordine decât cele primite din partea mea, pe 
post de comandant-sef, sau din partea propriilor săi şefi. Ti va anihila cu 
hotărâre pe toti aceia care se comportă ca trădători. 

Trăiască Führerul nostru, Adolf Hitler! 


20 iulie 1944 


Anexa 8 


es DESPRE ATENTAT 
N PRESA GERMANĂ 


„Cu profundă recunoștință fata de destin, observăm că perfidia si 
josnicia nu au reușit ce și-au propus. Fără să se lase copleșit de nimic, 
Fiihrerul și-a reluat imediat activitatea. Ştie că soldaţii săi luptă și vor lupta 
cu cea mai mare vigoare; stie că națiunea va continua să fie fermă si 
puternică. 20 iulie va constitui o nouă forță pentru națiunea germană și 
acest curent stimulativ va străbate toate ţinuturile sale. Poporul german 
se unește din nou în jurul Fiihrerului său, îl asigură de devotamentul său 
sacru si așteaptă cu nerăbdare obținerea victoriei“. 


(Voelkischer Beobachter, 21-7-1944) 


»Formidabila luptă pe care o purtăm cere acum, după ce Providența 
s-a manifestat încă o dată în favoarea Führerului, o intensitate crescândă. 
După această întâmplare, Germania se angajează solemn să-și sporească 
hotărârea combativă, mărturisită deja, si să întrețină certitudinea victoriei“. 


(Deutsche Allgemeine Zeitung, 21-7-1944) 

Anexa 9 


ȘTIREA DESPRE ATENTAT 
ÎN PRESA SPANIOLĂ 


„Un atentat a avut loc astăzi împotriva Fiihrerului cu ajutorul unui 
exploziv. Hitler nu a suferit decât arsuri și contuzii ușoare. Din suita sa 
au fost grav răniţi locotenent-generalul Schmundt, colonelul Brandt, 
locotenent-colonelul Borgmann și colaboratorul Berger. Au fost răniţi ușor 
generalul Jodl, generalii Korten, Bulhe, Bodenschatz, Heusinger, Scherff 
si amiralii Voss și Von Puttkammer. Imediat după eveniment, Führerul 
şi-a reluat lucrul si l-a primit, după cum era stabilit, pe Duce, pentru o 
lungă întrevedere. La scurt timp după atentat, mareșalul Goering i s-a 
alăturat Führerului". 

(Agenţia EFE, 20-7-1944) 


„Complotul împotriva Fiihrerului a eșuat complet, după cum se anunţă 
în mod oficial, iar organizatorii săi în parte au fugit, în parte au fost 
împuşcaţi de batalioanele Armatei germane. Printre aceștia din urmă se 
află și autorul atentatului, colonelul conte von Staunfenberg (sic). Nu s-au 
înregistrat nicăieri incidente“. 

(Ya, 21-7-1944) 


„Toate periodicele au publicat ediţii speciale, în care, lângă fotografia 
Führerului, se află declaraţia oficială si, alături, alocutiunile lui Goering 
şi Doenitz. În comentariile lor se spune că aceasta nu este prima dată când, 
în timpul războiului actual, s-a atentat la viata lui Hitler. După ce și-au 
manifestat bucuria și satisfacția, periodicele declară în unanimitate că 
poporul german va continua să muncească în liniște, dublându-și 


! 258 eforturile“. 
A (Rezumat de presă transmis de Agenţia EFE 
din Berlin pe 21-7-1944). 


„Contele Von Stauffenberg, în vârstă de treizeci și șapte de ani, autorul 
atentatului, a fost împușcat ieri la prânz (în realitate s-a întâmplat la miezul 
nopții din ziua precedentă), după ce a pus o bombă cu ceas lângă Führer, 
fiind mijlocitorul unui grup de ambitiosi, care se afla într-o relație strânsă 
cu o putere inamică, după cum s-a putut constata pe baza documentației 
găsite la câteva оге după tentativa eșuată împotriva Führerului. În timpul 
interogatoriului care a precedat momentul împușcării principalilor conspi- 
ratori, aceştia au făcut declaraţii care atestă respectivul fapt. Gruparea era 
compusă din câțiva generali destituiti și dintr-o mână de ofițeri, care 
ocupau posturi importante în Armata de Rezervă și care pot fi considerați 
inițiatorii faptei. Înainte de război nu dețineau nici o poziţie de seamă, 
nici nu au jucat vreun rol important în Armata germană, însă acum s-a 
aflat că intretineau de ceva timp relații cu o putere inamică. Faptul că 
Webrmacht-ul nu are nimic de a face cu atentatul demonstrează că nici 
unul dintre conspiratori nu se afla în contact cu liderii“. 


(El Alcázar, 22-7-1944) 

Anexa 10 
INTERVIUL CU BERTHOLD VON STAUFFENBERG 


În iulie 2007, cu ocazia celei de-a 63-a aniversări a atentatului împotriva 
lui Hitler, reţeaua de stat germană de informaţii internationale 
DW WORLD i-a luat un interviu fiului lui Stauffenberg, Berthold Maria 
Schenk Graf von Stauffenberg. 


Aceasta este transcrierea respectivului interviu: 


Aveati 10 ani când a murit tatăl dumneavoastră. Stiati, dumnea- 
voastră sau restul familiei, ceva despre participarea sa la mișcarea de 
rezistență germană? 

Bineînţeles că nu. Totul trebuia să fie un secret. Dacă noi, copiii, am 
fi aflat, am fi riscat să-i dăm de gol. Mama mea știa într-adevăr ceva și 
s-a împăcat cu ideea. Însă noi nu ne-am dat seama de nimic. 

Și când a descoperit mama dumneavoastră? 

Şi-a dat seama că se întâmpla ceva destul de repede și tata i-a spus. 
Nu știu câte informații i-a furnizat. Mama știa că avea un plan. Dar ceea 
ce ea într-adevăr nu știa era că tata urma să fie cel care să plaseze bomba. 

Cum si când ati aflat despre atentat? Ce ati gândit și ce ati simțit? 

Am auzit la radio că se petrecuse un atentat. În ziua următoare, mama 
noastră ne-a spus, mie si unuia dintre frații mei, că fusese vorba despre 
tatăl nostru, lucru pe care nu am putut să-l înțelegem. Am fost profund 
impresionați. Chiar în acea noapte au luat-o pe mama. Nu am mai văzut-o 
până în iunie 1945. : 

Ati vorbit despre faptul că ati fost impresionat: s-a întâmplat 
deoarece ati aflat că tatăl dumneavoastră murise sau pentru că fusese 
implicat în mișcarea de rezistență? 

Din ambele motive. În prezent este greu de crezut, însă la acea vreme 
moartea nu era deloc ceva nefiresc. Aproape o treime dintre colegii mei 
de clasă își pierduseră taţii; era ceva ce trebuia luat în calcul; moartea putea 
surveni sub multe forme; de exemplu, ca urmare a atacului aerian cu bombe. 
Dar a fost si din cauza circumstanțelor morții sale, deoarece l-a înfruntat 
pe șeful statului. Acest lucru era inimaginabil pentru noi. Ne întrebam 


cum a putut să facă așa ceva împotriva Fiihrerului. Mama ne-a spus că 
a trebuit să o facă pentru Germania. Atunci nu am reușit să înțeleg în 
totalitate. Mi-a luat ceva timp până să pricep. 

Dumneavoastră ati fost educat conform preceptelor epocii? 

Da, însă nu ca adevărații naziști. Dar problema este că mediul era astfel. 
După cum am spus deja, părinţii mei au fost nevoiţi să fie cu băgare de 
seamă. Nu criticau sistemul în fata noastră, dar nici nu-l láudau. Totuși, 
la şcoală am primit o educaţie nazistă. 

Ce s-a petrecut după ce au luat-o pe mama dumneavoastră? 

Familia s-a destrămat. Majoritatea adulților din familie au fost duși 
în lagăre de concentrare, inclusiv aceia care nu erau implicați. Atunci se 
aplica așa-numita „coresponsabilitate familială“, adică întreaga familie 
plătea pentru acțiunile tatălui. Mama și mătușa mea au făcut mult timp 
închisoare preventivă, deoarece doreau să descopere dacă ascundeau infor- 
matii. Însă nu au obținut nimic. Pe noi ne-au dus la un orfelinat special 
amenajat pentru fiii celor implicați în atentatul din 20 iulie si pentru cei 
ai Generalului Seydlitz, care a făcut propagandă împotriva lui Hitler. Am 
rămas acolo până la sosirea nord-americanilor. 

Atentatul a marcat drumul pe care l-ați urmat apoi în viata? Ati 
urmat cariera militară... 

Poate că „а marca drumul“ este mult spus, însă a avut, într-adevăr, o 
influență asupra mea. Dacă numele tău este cunoscut, și al nostru ега, 
nu poti duce aceeași viata ca și cum ai fi un personaj anonim. În general, 
toate activităţile sunt dificile, dar când urmezi pașii tatălui tău, este și mai 
greu. Am intrat în armată deoarece am crezut că mi-ar plăcea. Nu am 
făcut-o nici pentru a urma tradiția, nici pentru tatăl meu, ba dimpotrivă, 
în ciuda acestui fapt. 

Există vreo părere eronată despre tatăl dumneavoastră care vă ener- 
vează în mod deosebit? 

Ei bine... Întotdeauna se comentează că la început era nazist și că apoi 
şi-a schimbat punctul de vedere. Asta sună excelent, sună bine pentru cei 
care au fost naziști. Eu nu aș avea nimic împotrivă, în cazul în care acesta 
ar fi adevărul. Însă nu este așa. La început tata nu era nici nazist, nici 
antinazist, ci dorea să vadă ce urma să se întâmple si să judece impartial. 
Pe vremea aceea, s-a manifestat nu doar împotriva partizanilor nazismului, 
ci si a opozanților declarați. El acorda multă importanță impartialitátii. 

Ce trăsături de penel lipsesc din imaginea care există în prezent 
despre tatăl dumneavoastră? 

Nu pot să judec limpede lucrul ăsta, pentru că nu am ajuns să-l 
cunosc atât de bine. El nu era un ,superom" sau o „superstar“, as cum 

se spune în prezent, si nici un om oarecare. Eu cred că era o persoană 
foarte dotată. 

S-au difuzat numeroase filme și documentare despre tatăl dum- 
neavoastră, nu aveți senzația cá media pune stăpânire pe istoria 
dumneavoastră personală? 

Bineînţeles că media a pus stăpânire pe istoria tatălui meu, În literatură 
se pot găsi atât exemple opuse sau refractare, cât și meschine și asta fără 
a menţiona filmele atât de binevoitoare care s-au făcut despre el. 

Și, totuși, familia dumneavoastră nu s-a închis în fata mediilor 
de comunicare... 

Nu. Noi nu credem că este problema familiei noastre să cinstim sau 
nu acțiunile tatălui meu, ci că ar trebui să ne ținem departe de toate astea. 
Ceea ce nu înseamnă că suntem împotrivă sau că nu vă sprijinim activi- 
таце. Doar că nu ne pronuntám în mod activ. 

Odată cu trecerea anilor, imaginea tatălui dumneavoastră ca lider 
al rezistenţei s-a schimbat mult. Mai întâi a fost declarată; apoi, 
idealizată; după aceea, a ajuns să fie un amestec al celor două opinii... 
Se apropie noile evaluări de realitate? 
saizeci de ani este o perioadă lungă. Mai sunt în viata foarte puţine 
persoane care au participat la război. Chiar si fiii lor sunt deja bătrâni. 
Evident că imaginea i s-a schimbat. Acum începe să nu mai aparțină 
memoriei active şi să facă parte din istorie, în care se strecoară erori. 
Întotdeauna a fost așa; sigur că istoria pe care o cunoaștem este plină de 
inexactitáti pe care nici nu le știm, nici nu le putem detecta. 

Ce semnificație credeți că au întâmplările din 20 iulie 1944 pentru 
Germania? Dar în cadrul internațional? Dar pentru dumneavoastră? 

Nu doresc să le dau lecţii nici germanilor, nici lumii întregi, însă dacă 
într-adevăr e ceva de spus, este că dacă cineva simte o obligație morală, 
atunci trebuie să îi dea curs. Nu se pune problema dacă ce a făcut tatăl 
meu a fost bun sau rău din punct de vedere politic; nu este o problemă 
politică. Nici dacă o persoană este sau nu democrată. Este o chestiune 
morală. Este cineva în stare, dacă are posibilitatea să evite acest lucru, să 
tolereze ca un popor să trăiască guvernat de criminali? 


(DW-WORLD, 20 iulie 2007) 


CRONOLOGIA ZILEI DE 20 IULIE 1944 


6:00: Colonelul Claus von Stauffenberg își părăsește locuinţa și urcă în 
automobilul oficial care trebuie să-l ducă la aeroportul berlinez Rangsdorf. 

7:00: Avionul oficial în care călătorește Stauffenberg decolează direct spre 
Cartierul General al lui Hitler, din Rastenburg, Prusia Orientală. 

10:00: Avionul aterizează pe aerodromul din apropierea Cartierului 
General al Fiihrerului. 

12:30: Persoanele convocate pentru reuniunea prezidată de Hitler se 
îndreaptă către baraca pentru consfatuiri; reuniunea începe. 

12:32: Stauffenberg pune în mișcare mecanismul de detonare a bombei 
cu care urmează să comită atentatul. 

12:37: Stauffenberg pune servieta care conţine bomba sub masa din sală. 

12:42: Bomba explodează. Stauffenberg părăseşte rapid Cartierul Gene- 
ral. Se îndreaptă spre aeroport. 

13:07: Avionul lui Stauffenberg decolează de pe aerodromul din Rasten- 
burg înapoi către Berlin. 

16:00: Stauffenberg aterizează la Berlin. Se îndreaptă imediat spre mi- 
nisterul de Război, unde află că ceilalți conspiratori nu au făcut încă 
nimic din ceea ce fusese planificat. 

17:00: Hitler intră în buncărul său, împreună cu Mussolini. 

18:45: Postul de radio informează populația despre atentat si despre faptul 
că Hitler a supravieţuit tentativei de asasinat. 

19:15: Von Stiilpnagel, aflat în fruntea conspirației din Paris, primeşte 
ordine de la generalul Beck să continue planurile prevăzute. 

23:00: Un grup de ofițeri, condus de locotenentul Von der Heyde, îi 
arestează pe principalii conspiratori. 

24:00: Arestatii sunt executați, în urma unui scurt consiliu de război 
prezidat de generalul Fromm. 

PRINCIPALELE LOCURI 
ALE EVENIMENTELOR 


POLONIA 
VIZUINA LUPULUI 


Cartierul General al lui Hitler din Prusia Orientală se află la cinci 
kilometri de localitatea poloneză Kertrzyn (Rastenburg). În ciuda lucrărilor 
de demolare întreprinse de nemți, în timpul retragerii lor, si de către 
sovietici, după război, complexul de barăci imense si de buncăre se află 
într-o stare bună și este posibil să ne facem o idee demnă de încredere 
despre aspectul pe care îl avea atunci. 

Punctul exact în care a explodat bomba pusă de Claus von Stauffenberg 
este semnalat printr-o placă. 

Sunt permise vizite turistice și este chiar posibilă cazarea peste noapte 
într-un hotel amplasat în aceeași incintă, în clădirea gărzii trupelor SS. 

Adresa: Wilczy Szaniec, Gierloz. 

Orar de vizită: Consultaţi pagina Web. 

Pagina Web: www.wolfsschanze.home.pl 


GERMANIA 
BENDLERBLOCK 


Ministerul de Război al Reich-ului din Berlin a fost centrul nevralgic 
al tentativei din 20 iulie. Aici își avea sediul Comandamentul Suprem al 
Wehrmacht-ului, aflat, în 1938, sub jurisdicția directă а lui Hitler. 

Curtea clădirii era cunoscută drept Bendlerblock, întrucât se afla pe 
Bendlerstrasse, și a fost locul în care s-a desfășurat împușcarea lui Stauffenberg 
si a camarazilor săi. În semn de amintire si de cinstire față de Stauffenberg, 


i s-a ridicat o statuie de bronz. Pe un perete — în permanență înconjurat 
de coroane de flori — sunt inscripționate numele conspiratorilor care au 
fost împușcați în fata acestui zid. 

În prezent, Bendlerblock găzduiește un muzeu dedicat rezistenței 
germane. La etajul al doilea sunt expuse numeroase fotografii, însemnări 
şi documente despre activitatea diferitelor grupuri care făceau parte din 
rezistența împotriva regimului nazist. 

Adresa: Stauffenbergstrasse, 13-14. (Metro Postdammer Platz). 

Orar de vizită: luni, marti, miercuri și vineri, de la ora 9:00 la 18:00. 
Joi, de la ora 9:00 la 20:00. Sâmbătă și duminica, de la ora 10:00 la 18:00. 

Pagina Web: http://www.gdw-berlin.de/indez-e.php 


CARTIERUL CENTRAL AL GESTAPOULUI 


Imobilul de la numărul 8 de pe strada Niederkirchnerstrasse din Berlin 
ii apare în prezent vizitatorului drept un șantier imens, traversat de un 
sant accesibil care se deschide paralel cu strada, în care se mai păstrează 
încă un fragment mare din Zidul Berlinului. În acel sant se află expoziția 
în aer liber Topographie des Terror (Topografia Terorii), care oferă o ima- 
gine despre ce se întâmpla înainte pe acest teren. 

Acolo se aflau hotelurile Priz-Albert și Prinz-Albert Palais, unde între 
1933 și 1945 s-au stabilit sediile Poliţiei Secrete Statale, teribilul Gestapo, 
şi al trupelor SS. Pe atunci, strada se numea Prinzalbertstrasse, nume care 
avea să fie schimbat după război cu cel al luptătoarei antinaziste Katia 
Niederkirchner. 

Începând cu data de 20 iulie 1944, cei suspectaţi de participarea la 
lovitură au fost conduși în acele clădiri, unde au fost supuși la torturi 
înfiorătoare pentru a dezvălui numele celorlalte persoane implicate. 

Ambele clădiri fiind demolare în timpul războiului, parcela de teren 
aflată în paragină a fost dată uitării până când, în 1986, subsolurile care 
serviseră drept temnițe ale Gestapoului au fost degajate de dărâmături. 

În 1987, pe ruine a fost instalată expoziția „Supraveghere, persecuție 
şi asasinat în întreaga Europă sub dominația nazistă“, bază a expoziţiei 
actuale. Ansamblul respiră un aer de provizorat, așteptând ca pe terenul 
pentru construcții să se ridice un centru de interpretare, deși problemele 
financiare ne fac să ne gândim că va mai dura până ce acest proiect va 
deveni realitate. 

Adresa: Niederkirchnerstrasse, 8. 


265 


i 266 


Orar de vizită: Zilnic între orele 10:00 si 20:00. Iarna până la orele 
18:00. 
Pagina Web: http://www.topographie.de/en/index.htm 


TRIBUNALUL POPORULUI 


Sediul Tribunalului Poporului din Berlin, în care au fost judecați cei 
implicați în lovitura din 20 iulie, sub autoritatea judecătorului Roland 
Freisler, a fost distrus pe 3 februarie 1945, în urma unui bombardament 
aerian. 

În prezent n-a mai rămas nimic din clădire, însă o placă ridicată între 
modernul Sony Center și parcul Kleist, în apropiere de Postdammer Platz, 
semnalează amplasarea instituții dezonorante, care, din august 1934 până 
la sfârșitul războiului, a condamnat la moarte 4.951 de bărbaţi și femei. 

Adresa: Bellevuestrasse, 15 (Metro Potsdammer Platz). 


ÎNCHISOAREA PLOTZENSEE 


Închisoarea Plötzensee a fost construită in 1879, în împrejurimile 
Berlinului. Sub regimul nazist, aproximativ trei mii de opozanți ai regi- 
mului au fost executați în acest loc. Majoritatea celor condamnaţi la moarte 
din cauza participării lor la complotul din 20 iulie și-au ispășit pedepsele 
aici; prima execuţie s-a efectuat pe 8 august 1944. 

În prezent, Plătzensee este o casă de corecție juvenilă înconjurată de 
canale. Zidurile înalte ale închisorii adăpostesc o mică incintă pavată si 
înconjurată de copaci. În 1951, într-o clădire a penitenciarului a fost 
instalat Plétzensee Memorial, unde sunt expuse fotografiile celor execu- 
tati, precum și documente care ilustrează practicile judiciare si penale ale 
regimului nazist. Camera de execuţie este, în prezent, un memorial dedicat 
victimelor. În afara clădirii tronează o urnă cu pământ din toate lagărele 
de concentrare. 

Adresa: Hiittigpfad (Metro Beusselstrasse). 

Orar de vizită: Zilnic, din martie până în septembrie, între orele 9:00 
şi 17:00. În perioada octombrie — februarie, de la ora 9:00 la 16:00. 

Pagina Web: http://www.gedenkstaette-ploetzensee.de/index_e.html 


FRANȚA 
CASTELUL LA ROCHE-GUYON: 


Castelul La Roche-Guyon se află în satul cu același nume, în departa- 
mentul Val d'Oise. Construit în secolul XII și extins în secolul XVIII, a 
fost ales în februarie 1944 de mareșalul Rommel pentru a găzdui Cartierul 
General al Grupului de Armate B. 

Aici, în seara de 20 iulie 1944, ofițerii implicați în complot au încercat 
să câştige sprijinul mareșalului Von Kluge, însă acesta le-a respins pre- 
siunile, rămânând loial regimului nazist. 

În pivnițele castelului s-au construit buncăre care au fost utilizate drept 
depozite de arme și care în prezent pot fi vizitate. În august 1944, aviația 
aliată a bombardat satul din greșeală și opt bombe au aterizat peste castel; 
pagubele au fost de proporţii. Douăzeci de ani au fost necesari pentru a 
reda fortăreței aspectul pe care îl avusese înainte de război. 

Adresa: Rue de l'Audience, 1. La Roche-Guyon. 

Orar de vizită: consultați pagina Web. 

Pagina Web: http://www.chateaudelarocheguyon.fr/ 

EROII PRINCIPALI 


BECK, Ludwig, general. Educat în tradiția militară, în 1935 va ajunge 
la conducerea Camerei Militare a Reich-ului, însă puterea în creștere 
a trupelor SS si politica expansionista a lui Hitler l-au facut să-și prezinte 
demisia în 1938. După o perioadă de retragere, s-a alăturat rezistenței. 
În cazul succesului loviturii din 20 iulie, ar fi fost numit Sef al Statului. 
După ce a fost înăbușit complotul, i s-a permis să se sinucidă; a greșit 
tinta de două ori si a fost ucis. 

BERNARDIS, Robert, locotenent-colonel. Membru al Statului Major 
General. Transferat din motive de sănătate la Ministerul Apărării in 
1942. A participat la lovitură. Condamnat și spânzurat pe 8 august 
1944. 

BONHOEFFER, Dietrich. Teolog, protestant si profesor, membru al 
Serviciului de Informaţii Secrete (Abwehr). Nepot al generalului Paul 
von Hase, implicat în lovitură. 


BRANDT, Heinz, colonel. Membru al Statului Major General, ordo- 
nantá a generalului Heusinger. A participat la Atentatul cu sticle din 
13 martie 1943. În cadrul atentatului organizat de Stauffenberg, a fost 
cel care a schimbat locul servietei cu bomba; de aceea, în ultimă instanță, 
a fost cel care i-a salvat viata lui Hitler. A murit în explozie. 

CANARIS, Wilhelm, amiral. Șeful Serviciului de Informaţii Secrete 
(Abwehr). Înfruntând trupele SS, a menţinut contacte cu rezistența. 
După atentat a fost arestat și trimis în lagărul de concentrare de la 
Flosenbürg. A fost executat pe 9 aprilie 1945. 

CORDS, Helmut, căpitan. Pe 20 iulie 1944 era însărcinat cu securitatea 
în Bendlerstrasse. 

FAHRNER, Rudolf, profesor. Membru al cercului lui Stefan George. 
Profesor universitar la Universitatea din Heidelberg, 

FEGELEIN, Herman, gruppenfiihrer al trupelor SS. Reprezentant per- 
sonal al lui Himmler la Cartierul General al lui Hitler. Era căsătorit 


cu Gretl, sora Evei Braun. Va fi executat pe 28 aprilie 1945, acuzat 
de dezertare. 


FELLGIEBEL, Erich, general. Sef al Comunicaţiilor Wehrmachi-ului. 


FINCKH, Eberhard, colonel. Membru al Statului Major General. Prieten 
cu Stauffenberg din timpul Colegiului Statului Major. Ofițer de 
Intendentá în Grupul de Armate din Sud în Scalingrad. În iunie 1944 
a fost transferat la Paris în calitate de consilier al comandantului-sef 
de pe frontul de vest. După lovitură, a fost arestat și executat în închi- 
soarea Plótzensee pe 30 august 1944. 


FREISLER, Roland. Avocat si politician nazist. Presedinte al Tribunalului 
Poporului din Berlin între 1942 si 1944. A fost cel însărcinat să-i judece 
pe cei implicați în lovitură. 

FROMM, Friedrich (Fritz), general. Comandant șef al Armatei de Rezervă, 
in Bendlerstrasse. Stauffenberg a fost numit șeful său de personal în 
iunie 1944. În aceeași zi de 20 iulie, a ordonat executarea lui 
Stauffenberg și a colaboratorilor săi, însă acest fapt nu 1-а scăpat, la 
rândul său, de execuţia ulterioară, datorată relaţiei cu cei implicați în 
lovitură. 

GEORGE, Stefan. Poer. Era prieten cu cei trei frați Stauffenberg, cu 
Rudolf Fahrner și cu fratele mai mare al lui Albert Speer. Stauffenberg, 
îl considera cel mai mare poet al vremii. 

GERSTENMAIER, Eugen, doctor. Profesor de teologie la Universitatea 
din Berlin. A fost condamnat la moarte de Tribunalul Poporului, dar 
a fost eliberat după ce a petrecut șapte ani în închisoare. A supraviețuit 
războiului si a devenit preşedinte al Bundestagului. 


GISEVIUS, Hans Bernd. Fost membru al Gestapoului. A lucrat pentru 
Abwehr-ul lui Canaris din Elveţia. 


GOEBBELS, Joseph. Ministru al Propagandei din 1933. Era la Berlin 
în ziua atentatului. Intervenţia sa a fost decisivă pentru eșecul acestuia, 
deși în primul moment a rămas în expectativă. S-a sinucis pe 1 mai 1945. 

GOERDELER, Carl Friedrich. Primar al oraşului Leipzig între 1930 și 
1937. Din acel an, a fost principalul lider al rezistenței din rândul 
generației de vârstă mai înaintată. A fost confidentul a numeroase 
contacte din afara Germaniei, precum bancherii elveţieni Jacob și 
Marcus Wallenberg, pe care îi informa despre planurile de război 
germane. După atentatul împotriva lui Hitler a căutat refugiu la tara, 

dar a fost reținut, arestat şi exilat în închisoarea Plătzensee. A murit 
spânzurat la 2 februarie 1945. 

GOERING, Hermann. Comandant-sef al Lufiwaffe. Desi prezența sa era 
așteptată la consfătuirea la care a explodat bomba, nu s-a prezentat. 
Condamnat la moarte la Nüremberg, s-a sinucis la 15 octombrie 1945. 

HAEFTEN, Hans Bernd von. Fost student la Cambridge. Detașat la 
ministerul Afacerilor Externe în timpul războiului. A colaborat cu fratele 
sáu, Werner von Haeften. 

HAEFTEN, Werner von, locotenent. Ordonanţă a lui Stauffenberg. 
Consilier juridic înainte de război. S-a alăturat ministerului lui Olbricht 
în noiembrie 1943. L-a ajutat pe Stauffenberg să execute atentatul, 
insotindu-l la Vizuina Lupului, A fost împușcat alături de Stauffenberg 
în curtea din Bendlerblock, în aceeași noapte de 20 iulie. 

HAGEN, Albrecht von, locotenent. Consilier juridic la o bancă înainte 
de război. L-a servit pe Stauffenberg în Africa de Nord, în Divizia a 
10-a Blindată. Împreună cu Klamroth a furnizat explozibili pentru 
atentatul din 20 iulie. Condamnat la moarte si spânzurat pe 8 august 
1944 din cauza implicării sale în lovitură. 

HALDER, Franz, general. Șef al Statului Major General între 1938 si 
1942, când a fost destituit de Hitler. Din 1940, Stauffenberg i-a fost 
apropiat, în calitate de subordonat și de prieten. 

HALEM, Nikolaus von. A lucrat în Ministerul Industriei al Reich-ului, 
în Berlin. Conspirator independent, a fost unul dintre primii partizani ` 
ai asasinării lui Hitler. 

HANSEN, Georg, colonel. În 1944, l-a înlocuit pe Canaris în fruntea 
Abwehr-ului. S-a întâlnit de mai multe ori cu Stauffenberg, în iunie 
şi iulie 1944. 

HARDENBERG, Carl Hans von, conte. Mosier asociat cu Von Tresckow. 
S-a căsătorit cu Margarete von Oven. 

HASE, Paul von, locotenent-general. Comandant al Berlinului. Unchiul 
teologului Dietrich Bonhoeffer. Condamnat la moarte și spânzurat pe 
8 august 1944 din cauza implicării sale în lovitură. 

HAYESEN, Fgbert, maior. Aghiotant al comandantului municipal Paul 
von Hase, în ziua de 20 iulie. Unul dintre ofițerii de legătură ai loviturii. 

HELLDOORE, Wolf Heinrich von, conte. Președinte al Poliţiei din 
Berlin. Secundul său era Fritzi von der Schulenburg. 


HIMMLER, Heinrich. Fondator al trupelor SS. Șef al Gestapoului din 
1936. Ministru de Interne din 1943. Deși era prevăzut să fie prezent 
la consfătuirea din 20 iulie, nu a participat la ea, luând măsuri de 
prevedere rapide pentru vizita lui Mussolini. Exact în acea zi, a fost 
numit șef al Armatei de Rezervă pentru a înăbuși lovitura. S-a sinucis 
pe 23 mai 1945. 

HOEPNER, Erich, general. Comandant al forțelor blindate. Până în 
noiembrie 1938, comandant al Diviziei а 1-а Usoare din Wuppertal, 
căreia Stauffenberg і s-a alăturat în vara acelui an. Destituit în decembrie 
1941, pe motivul nerespectării ordinelor pe frontul rus. Pe parcursul 
loviturii, l-a înlocuit pe Fromm în calitate de comandant al Armatei 
de Rezervă, însă s-a dovedit slab și sovaielnic. Condamnat la moarte 
si spânzurat pe 8 august 1944. 


HOFACKER, Caesar von, locotenent general-colonel. Ofiţer al Luftwaffe, 
a lucrat ca membru al personalului lui Stülpnagel din Franța. Var al 
lui Stauffenberg, a fost atras în conspirație din ziua de 25 octombrie 
1943, cu ocazia unei vizite în Berlin pentru o nuntă în familie. 


KALTENBRUNNER, Ernst, Obergruppenfiihrer al trupelor SS. Sef al 
Securității Reich-ului. A participat la reprimarea loviturii din 20 iulie. 
Responsabil cu așa-numitele Rapoarte Kaltenbrunner referitoare la 
atentat și adresate lui Bormann si lui Hitler. Condamnat la moarte 
în Procesul de la Niiremberg și executat pe 15 octombrie 1946. 


KEITEL, Wilhelm, feldmareșal. Șef al Înaltului Comandament al Forțelor 
Armate germane (OKW). Cel mai apropiat consilier militar al lui 
Hitler. A scăpat nevátámat din atentatul din 20 iulie și 1-а ajutat pe 
Hitler să iasă din baraca aflată în ruină. Condamnat la moarte la 
Nüremberg și executat pe 15 octombrie 1946. 

KLAMROTH, Bernhard, locotenent-colonel. Membru al Statului Major 
General. Se crede că, împreună cu Albrecht von Hagen, a furnizat 
explozibili utilizaţi în atentat. 

KLAUSING, Friedrich Karl, căpitan. Rănit grav pe frontul de est, a fost 
detașat la Ministerul Apărării în 1944. Pe 11 si 15 iulie l-a însoțit pe 
Stauffenberg la cartierul general al lui Hitler, căci Werner von Haeften 
era bolnav. S-a interesat de conspirație prin intermediul lui Fritzi von 
der Schulenburg. Condamnat la moarte și spânzurat pe 8 august 1944 


din cauza implicării sale în lovitură. 


KLUGE, Günther von, cunoscut si sub numele de Hans, feldmareșal. 
Comandant al Grupului de Armate din Franța. Era refractar ideii de 
a se alătura conspirației și a refuzat să-i sprijine pe conspiratorii din 
20 iulie, însă ulterior a fost destituit de Hitler, care se îndoia de 
loialitatea sa. A ales să se sinucidă atunci când a fost chemat la Berlin. 

KRANZFELDER, Alfred, căpitan de rangul trei. Ofițer de legătură între 
Înaltul Star Naval si Ministerul Relațiilor Externe. A aderat la cauza 
lui Stauffenberg de îndată ce acesta a sosit la Berlin pentru a se alătura 
personalului lui Olbricht. Prieten apropiat al lui Berthold von 
Stauffenberg. 

LANCKEN, Friedrich von der, locotenent-colonel. Aghiotant al lui Olbricht. 
A păstrat în casa lui din Potsdam explozibilii utilizaţi în atentatul din 
20 iulie. 

LEBER, Julius. Lider socialist german. A petrecut patru ani în lagărele 
de concentrare. Urma să fie ministru de interne, în cazul în care lovitura 
ar fi avut succes. 

LERCHE, Anni. Secretara lui Olbricht în Bendlerstrasse. 

LERCHENFELD, Gustav von, baron. Socrul lui Stauffenberg, 

LINDEMANN, Friedrich, general. Ofițer de Artilerie al Înaltului Coman- 
dament. Principala sa sarcină a constat în realizarea sondajelor în 
cartierele generale ale Corpului, ai căror comandanți sau șefi erau vechi 
colegi de-ai săi. Prieten cu Stieff. 

LINSTOW, Hans Ottfried von, colonel. Membru al Statului Major Ge- 
neral. Șef de personal al generalului Stiilpnagel. 

MANSTEIN, Erich von, feldmareșal. A refuzat să se implice în conspirație, 
în ciuda insistentei lui Stauffenberg. În 1949 va fi condamnat de un 
tribunal britanic la optsprezece ani de închisoare, însă ulterior a fost 
pus în libertate din motive de sănătate. s 

MEICHSSNER, Joachim, locotenent-colonel. Membru al Statului Major 
General. Coleg cu Stauffenberg la Colegiul Statului Major, îi va rămâne 
devotat acestuia. La început a fost repartizat la Secţiunea Organizatorică 
a OKW, care avea tangenţă cu Hitler. Apoi a fost repartizat la OKW-ul 

'— — MERTZ VON QUIRNHEIM, Albrecht АЁ Ritter, colonel. Membru 
al Statului Major General. A fost un nazist convins până când excesele 
regimului au început să îi pară respingátoare. Prieten cu Stauffenberg 


în Colegiul Statului Major, acesta i-a succedat, în iunie 1944, în calitate 
de șef de personal al lui Olbricht. Soţia sa Hilde tinea un jurnal in 
care relata mișcările conspiratorilor. A fost împușcat împreună cu 
Stauffenberg. 


MULLER, Heinrich, Obergruppenfiihrer al trupelor SS. Sef al Gestapoului. 
Era cunoscut drept „Gestapo“ Müller. A participat la reprimarea 
loviturii. 

MUMM VON SCHWARTZENSTEIN, Herbert, doctor. Fost diplomat. 
A fost colaborator al lui Nikolaus von Halen. 


OERTZEN, Hans Ulrich von, maior. Membru al Statului Major General, 
Ofiţer profesionist în Comunicaţii. Prieten apropiat al lui Von Tresckow. 


OLBRICHT, Friedrich, general. Sef al Sectiunii de Aprovizionare a 
Armatei de Rezervă, apoi comandant în Ministerul Apărării. Deși s-a 
temut întotdeauna de Hitler, l-a servit cu inteligență si abnegatie, 
remarcându-se prin eficiența sa în campaniile din Franța şi din Polonia. 
Odată ce a ales să se implice în conspirație, participarea sa va fi decisivă 
în proiectarea Planului Walkiria. Dacă Hitler ar fi murit, era prevăzut 
ca Olbricht să treacă imediat la ocuparea Biroului pentru Război, 
comandat de generalul Fromm. Odată înăbușită lovitura, a fost executat 
din ordinul lui Fromm, în curtea din Bendlerblock. 

OVEN, Margarete von. Secretara lui Stauffenberg și a lui Von Tresckow. 

REMER, Otro Ernst, maior. Comandant al Batalionului de Gardă din 
Berlin, al Diviziei Grossdeutschland. La începutul loviturii, s-a supus 
ordinelor conspiratorilor, însă apoi a contribuit la înăbușirea rebeliunii, 
urmând ordinele directe ale lui Hitler. 

ROMMEL, Erwin, maresal. Comandant al Afrika Korps si apoi al Grupu- 
lui de Armate B din Franţa. Se opunea asasinării lui Hitler. Conspira- 
torii prevăzuseră să-i ofere comanda Armatei. Implicarea sa marginală 
în rezistență l-a făcut să fie obligat să se sinucidă pe 14 octombrie 1944. 
A fost înmormântat cu toate onorurile. 

SANDER, Ludolf Gerhard, locotenent-colonel. Ofiţer de comunicații al 
Webrmacht-ului la Vizuina Lupului. 

SAUERBRUCH, Ferdinand, profesor. Medic chirurg în a cărui casă 
Stauffenberg, care era prieten cu fiul său, Peter, i-a cunoscut pe alti 
conspiratori cu mai multă vechime. 

SCHLABRENDOREF, Fabian von, maior. Ofiţer de personal al lui Von 
Tresckow pe frontul de est si ofițer de legătură între acesta si Berlin. 
A fost unul dintre iniţiatorii Atentatului cu sticle împotriva lui Hitler, 
care a eşuat pe 13 martie 1943, 

SCHULENBURG, Friedrich Dietlof von der, conte. Vicepreședinte al 
Politici din Berlin, sub președinția lui Helldorf. 

SCHWEIZER, Karl, caporal. Soferul lui Stauffenberg. Nu era implicat 
in complot. 

SCHWERIN VON SCHWANENFELD, Ulrich Wilhelm, conte, cápitan 
de Intendentá Generală. A acţionat ca intermediar între cei mai impor- 
tanti conspiratori. 

SKORZENY, Otto, Hauptsturmführer al trupelor SS. A devenit celebru 

eliberat pe Mussolini din Gran Sasso in 1943. A venit la 

= pentru a reprima lovitura de stat. 


după cel 


Bendlerst 


SPEER, Albert. Ministru pentru Armament si Munitii. A fost alituri de 
Goebbels, pe 20 iulie. Condamnat la Nürmberg, la douăzeci de ani 
de închisoare. 

SPEIDEL, Hans, locotenent-general doctor. Sef de Personal al lui Rommel 
în Grupul de Armate B, în La Roche-Guyon. 

STAUFFENBERG, Alexander von, conte. Fratele mai mare al lui Claus 
şi frate geamăn al lui Berthold. Nu a fost implicat în conspirație. 


STAUFFENBERG, Alfred Shenk von, conte. Tatăl lui Claus. 
STAUFFENBERG, Berthold Shenk von, doctor. Fratele mai mare al lui 


Claus, cu care era foarte bun prieten. 


STAUFFENBERG, Caroline Shenk von, contesă. Ca domnişoară, contesa 
Von Üxküll-Gyllenband, mama lui Claus. 


STAUFFENBERG, Claus Shenk von, conte. Fiul unei familii aristocratice, 
se remarca prin simpatia, eleganța, carisma și puterea sa de convingere. 
La început, a acceptat hegemonia nazistă, până când politica de exter- 
minare la care fusese martor pe frontul de est i-a deschis ochii asupra 
adevăratei firi a celui de-Al Treilea Reich, hotărându-se, astfel, să conspi- 
re împotriva lui. În ciuda faptului că și-a pierdut un ochi, o mână și 
două degete într-un atac aerian suferit în Tunisia, a preluat responsa- 
bilitatea de a organiza personal atentatul. Tentativa sa de a-l asasina 
pe Hitler a fost cea mai aproape de a-și atinge obiectivul. A murit impus- 
cat, din ordinul generalului Fromm, înainte de sfârșitul acelei zile. 

YORCK VON WARTENBURG, Peter, conte. Făcea parte din Departa- 
mentul Oriental din Ministerul Economiei Militare. În trecut, a lucrat 
în calitate de ofițer de tancuri în campania din Polonia. Var al lui 
Stauffenberg, avea o mare influență asupra lui. A fost spânzurat pe 8 
august 1944 din cauza implicării sale în lovitură. 

ZEITZLER, Kurt, general. Sef al Statului Major al Armatei care l-a detașat 
pe Staufenberg în Africa de Nord. A fost succesorul generalului Franz 
Halder. 


ZIEGLER, Delia. Secretara lui Olbricht și a lui Stauffenberg în Bendler- 


strasse. 

Operațiunea 


ve 
[> Nu puţini au fost cei care au încercat să pună capăt 
3 & nazismului atentand la viata lui Hitler. Norocul s-a 
Š 
EN % dovedit a fi însă, de fiecare dată, de partea dictatorului, 


Orice tentativă părea de la bun început sortită eșecului. 
Totuşi, în Germania anului 1944, membrii unui comitet de 
rezistenţă împotriva nazismului s-au aflat mai aproape decât 
Conspirația lor de 


oricine altcineva de a schimba istoria omenirii. 
proporţii epocale avea drept scop nu doar eliminarea lui Hitler, ci şi 
neutralizarea trupelor SS şi instaurarea unui guvern provizoriu care să 
pună capăt războiului. Omul care avea să ducă la îndeplinire misiunea: 
colonelul Claus Schenk von Stauffenberg. 


În Operaţiunea Walkiria, Jesus Hernández ne dezvăluie detaliile, 
personalităţile şi motivațiile surprinzătoare din spatele atentatului din 
20 iulie 1944, moment crucial care ar fi putut schimba dramatic atât 
istoria celui de-Al Doilea Război Mondial, cât şi pe cea a Europei şi a 
lumii întregi. 

